**Διακήρυξη**

**Ηλεκτρονικού Ανοικτού (Διεθνούς) Άνω των Ορίων Διαγωνισμού**

**για το Έργο “Ψηφιοποίηση Αρχείου Υπουργείου Ναυτιλίας και Νησιωτικής Πολιτικής (Υ.ΝΑ.Ν.Π)”**

|  |  |  |  |  |
| --- | --- | --- | --- | --- |
| **Κωδ. ΟΠΣ:** | **5190876** | | | |
| **ΤΑΜΕΙΟ ΑΝΑΚΑΜΨΗΣ :** | **Άξονας 2.2 – Δράση 16778** | | | |
| **Εκτιμώμενη αξία σύμβασης:** | * Εκτιμώμενη αξίας σύμβασης: **3.906.612,72 €** μη περιλαμβανομένου ΦΠΑ (εκτιμώμενη αξία με ΦΠΑ:  **4.844.199,77 €, ΦΠΑ 24% 937.587,05 €** * Εκτιμώμενη αξία δικαιώματος προαίρεσης αύξησης φυσικού αντικειμένου και δικαιώματος συντήρησης: έως **2.343.967,63 €** μη περιλαμβανομένου ΦΠΑ (εκτιμώμενη αξία με ΦΠΑ: 2.906.519,86€ , ΦΠΑ 24% 562.552,23 €):   + Προαίρεση φυσικού αντικειμένου: 1.562.645,09 € χωρίς ΦΠΑ   + Προαίρεση δικαιώματος συντήρησης: 781.322,54 € χωρίς ΦΠΑ   Συνολική εκτιμώμενη αξίας σύμβασης: **6.250.580,35 €**  μη περιλαμβανομένου ΦΠΑ, εκτιμώμενη αξία με ΦΠΑ:  **7.750.719,63 € , ΦΠΑ 24%**  **1.500.139,28 €** | | | |
| **CPV:** | 79999100-4, 79131000-1, 48000000-8, 72000000-5, 72312000-5 | | | |
| **Κριτήριο Ανάθεσης:** | **Η πλέον συμφέρουσα από οικονομική άποψη προσφορά βάσει βέλτιστης σχέσης ποιότητας – τιμής** | | | |
| **Ημερομηνία Διενέργειας:** | **14-02-2023** | | | |
| **Ημερομηνία Ανάρτησης στο ΚΗΜΔΗΣ** | | | **11-01-2023** | |
| **Ημερομηνία Ανάρτησης στο ΕΣΗΔΗΣ** | | | **11-01-2023** | |
| **Ημερομηνία Αποστολής Διακήρυξης σε Ε.Ε. (Υπ. Επίσημων Εκδόσεων)** | | | **05-01-2023** | |
| **Ημερομηνία Ανάρτησης στον Διαδικτυακό τόπο της Αναθέτουσας Αρχής www.ktpae.gr** | | | **11-01-2023** | |
|  | |  | |  | |

## 

**ΓΕΝΙΚΕΣ ΠΛΗΡΟΦΟΡΙΕΣ**

| **Συνοπτικά στοιχεία Έργου** | |
| --- | --- |
| **ΤΙΤΛΟΣ ΕΡΓΟΥ** | **Ψηφιοποίηση Αρχείου Υπουργείου Ναυτιλίας και Νησιωτικής Πολιτικής (Υ.ΝΑ.Ν.Π)** |
| **ΑΝΑΘΕΤΟΥΣΑ ΑΡΧΗ** | **«Κοινωνία της Πληροφορίας Μ.Α.Ε.»** (**ΚτΠ Μ.Α.Ε.**) |
| **ΦΟΡΕΑΣ ΛΕΙΤΟΥΡΓΙΑΣ** | **Υπουργείο Ναυτιλίας και Νησιωτικής Πολιτικής** |
| **ΚΥΡΙΟΣ ΤΟΥ ΕΡΓΟΥ** | **Υπουργείο Ναυτιλίας και Νησιωτικής Πολιτικής** |
| **ΦΟΡΕΑΣ ΧΡΗΜΑΤΟΔΟΤΗΣΗΣ** | **Υπουργείο Ψηφιακής Διακυβέρνησης** |
| **ΤΟΠΟΣ ΠΑΡΑΔΟΣΗΣ – ΤΟΠΟΣ ΠΑΡΟΧΗΣ ΥΠΗΡΕΣΙΩΝ** | Τόπος παράδοσης: η Αναθέτουσα Αρχή.  Τόπος παροχής υπηρεσιών: Υπουργείο Ναυτιλίας και Νησιωτικής Πολιτικής |
| **ΕΙΔΟΣ ΣΥΜΒΑΣΗΣ** | **CPV: 79999100-4, 79131000-1, 48000000-8, 72000000-5, 72312000-5** |
| **ΕΙΔΟΣ ΔΙΑΔΙΚΑΣΙΑΣ** | Ηλεκτρονικός Ανοικτός Διεθνής άνω των ορίων Διαγωνισμός με κριτήριο ανάθεσης την πλέον συμφέρουσα από οικονομική άποψη προσφορά:  **βάσει βέλτιστης σχέσης ποιότητας – τιμής** |
| **ΕΚΤΙΜΩΜΕΝΗ ΑΞΙΑ ΣΥΜΒΑΣΗΣ** | * Εκτιμώμενη αξίας σύμβασης: **3.906.612,72 €** μη περιλαμβανομένου ΦΠΑ (εκτιμώμενη αξία με ΦΠΑ:  **4.844.199,77 €, ΦΠΑ 24% 937.587,05 €** * Εκτιμώμενη αξία δικαιώματος προαίρεσης αύξησης φυσικού αντικειμένου και δικαιώματος συντήρησης: έως **2.343.967,63 €** μη περιλαμβανομένου ΦΠΑ (εκτιμώμενη αξία με ΦΠΑ: 2.906.519,86€ , ΦΠΑ 24% 562.552,23 €):   + Προαίρεση φυσικού αντικειμένου: 1.562.645,09 € χωρίς ΦΠΑ   + Προαίρεση δικαιώματος συντήρησης: 781.322,54 € χωρίς ΦΠΑ   Συνολική εκτιμώμενη αξίας σύμβασης: **6.250.580,35 €**  μη περιλαμβανομένου ΦΠΑ, εκτιμώμενη αξία με ΦΠΑ:  **7.750.719,63 € , ΦΠΑ 24%**  **1.500.139,28 €** |
| **ΧΡΗΜΑΤΟΔΟΤΗΣΗ ΕΡΓΟΥ** | Το έργο συγχρηματοδοτείται από την Ευρωπαϊκή Ένωση – NextGeneration EU, στο Πλαίσιο του Εθνικού Σχεδίου Ανάκαμψης και Ανθεκτικότητας «Ελλάδα 2.0»  Οι δαπάνες του Έργου θα βαρύνουν το Πρόγραμμα Δημοσίων Επενδύσεων (ΠΔΕ), και συγκεκριμένα την ΣΑΤΑ TA063 (Κωδ. Έργου: 2022ΤΑ06300044) |
| **ΔΙΑΡΚΕΙΑ ΣΥΜΒΑΣΗΣ** | **Είκοσι επτά (27) μήνες** |
| **ΗΜΕΡΟΜΗΝΙΑ ΔΙΑΚΗΡΥΞΗΣ** | **05-01-2023** |
| **ΠΡΟΘΕΣΜΙΑ ΓΙΑ ΥΠΟΒΟΛΗ ΔΙΕΥΚΡΙΝΙΣΕΩΝ ΕΠΙ ΤΩΝ ΟΡΩΝ ΤΗΣ ΔΙΑΚΗΡΥΞΗΣ** | **26-01-2023** |
| **ΗΜΕΡΟΜΗΝΙΑ ΈΝΑΡΞΗΣ ΗΛΕΚΤΡΟΝΙΚΗΣ ΥΠΟΒΟΛΗΣ ΠΡΟΣΦΟΡΩΝ** | **11-01-2023** |
| **ΚΑΤΑΛΗΚΤΙΚΗ ΗΜΕΡΟΜΗΝΙΑ ΚΑΙ ΩΡΑ ΥΠΟΒΟΛΗΣ ΠΡΟΣΦΟΡΩΝ** | **14-02-2023, ημέρα Τρίτη & ώρα 14:00** |
| **ΤΟΠΟΣ & ΤΡΟΠΟΣ ΚΑΤΑΘΕΣΗΣ ΠΡΟΣΦΟΡΩΝ** | Ηλεκτρονική Υποβολή:  Στη διαδικτυακή πύλη www.promitheus.gov.gr του  Εθνικού Συστήματος Ηλεκτρονικών Δημοσίων Συμβάσεων  (ΕΣΗΔΗΣ) (ηλεκτρονική μορφή)  Έντυπη Υποβολή:  Η έδρα της ΚτΠ Μ.Α.Ε. |
| **ΗΜΕΡΟΜΗΝΙΑ ΑΝΑΡΤΗΣΗΣ ΣΤΗ ΔΙΑΔΙΚΤΥΑΚΗ ΠΥΛΗ ΤΟΥ ΕΣΗΔΗΣ** | **11-01-2023** |
| **ΗΜΕΡΟΜΗΝΙΑ ΚΑΙ ΩΡΑ ΑΠΟΣΦΡΑΓΙΣΗΣ ΠΡΟΣΦΟΡΩΝ** | **20-02-2023, ημέρα Δευτέρα & ώρα 14:00** |

**Περιεχόμενα**

[1. ΑΝΑΘΕΤΟΥΣΑ ΑΡΧΗ ΚΑΙ ΑΝΤΙΚΕΙΜΕΝΟ ΣΥΜΒΑΣΗΣ 8](#_Toc124261951)

[1.1 Στοιχεία Αναθέτουσας Αρχής 8](#_Toc124261952)

[1.2 Στοιχεία Διαδικασίας - Χρηματοδότηση 9](#_Toc124261953)

[1.3 Συνοπτική Περιγραφή φυσικού και οικονομικού αντικειμένου της σύμβασης 9](#_Toc124261954)

[1.4 Θεσμικό πλαίσιο 11](#_Toc124261955)

[1.5 Προθεσμία παραλαβής προσφορών και διενέργεια διαγωνισμού 16](#_Toc124261956)

[1.6 Δημοσιότητα 16](#_Toc124261957)

[1.7 Αρχές εφαρμοζόμενες στη διαδικασία σύναψης 16](#_Toc124261958)

[2. ΓΕΝΙΚΟΙ ΚΑΙ ΕΙΔΙΚΟΙ ΟΡΟΙ ΣΥΜΜΕΤΟΧΗΣ 18](#_Toc124261959)

[2.1 Γενικές Πληροφορίες 18](#_Toc124261960)

[2.1.1 Έγγραφα της σύμβασης 18](#_Toc124261961)

[2.1.2 Επικοινωνία – Πρόσβαση στα έγγραφα της Σύμβασης 18](#_Toc124261962)

[2.1.3 Παροχή Διευκρινίσεων 18](#_Toc124261963)

[2.1.4 Γλώσσα 19](#_Toc124261964)

[2.1.5 Εγγυήσεις 19](#_Toc124261965)

[2.1.6 Προστασία Προσωπικών Δεδομένων 20](#_Toc124261966)

[2.2 Δικαίωμα Συμμετοχής - Κριτήρια Ποιοτικής Επιλογής 20](#_Toc124261967)

[2.2.1 Δικαιούμενοι συμμετοχής 20](#_Toc124261968)

[2.2.2 Εγγύηση συμμετοχής 21](#_Toc124261969)

[2.2.3 Λόγοι αποκλεισμού 23](#_Toc124261970)

[▪ Κριτήρια Ποιοτικής Επιλογής & αποδεικτά στοιχεία 26](#_Toc124261971)

[2.2.4 Καταλληλόλητα άσκησης επαγγελματικής δραστηριότητας 26](#_Toc124261972)

[2.2.5 Οικονομική και χρηματοοικονομική επάρκεια 27](#_Toc124261973)

[2.2.6 Τεχνική και επαγγελματική ικανότητα 27](#_Toc124261974)

[2.2.6.1 Τεχνική Ικανότητα 27](#_Toc124261975)

[2.2.6.2 Επαγγελματική Ικανότητα - Ομάδα Έργου 28](#_Toc124261976)

[2.2.6.3 Εγκαταστάσεις 29](#_Toc124261977)

[2.2.7 Πρότυπα διασφάλισης ποιότητας και πρότυπα περιβαλλοντικής διαχείρισης 30](#_Toc124261978)

[2.2.8 Στήριξη στην ικανότητα τρίτων – Υπεργολαβία 30](#_Toc124261979)

[2.2.8.1 Στήριξη στην ικανότητα τρίτων 30](#_Toc124261980)

[2.2.8.2 Υπεργολαβία 31](#_Toc124261981)

[2.2.9 Κανόνες απόδειξης ποιοτικής επιλογής 31](#_Toc124261982)

[2.2.9.1 Προκαταρκτική απόδειξη κατά την υποβολή προσφορών 32](#_Toc124261983)

[2.2.9.2 Αποδεικτικά μέσα - Δικαιολογητικά προσωρινού αναδόχου 33](#_Toc124261984)

[2.3 Κριτήρια Ανάθεσης 43](#_Toc124261985)

[2.3.1 Κριτήριο ανάθεσης 43](#_Toc124261986)

[2.3.2 Βαθμολόγηση και κατάταξη προσφορών 47](#_Toc124261987)

[2.3.2.1 Βαθμολόγηση Τεχνικών Προσφορών 47](#_Toc124261988)

[2.3.2.2 Κατάταξη προσφορών 48](#_Toc124261989)

[2.4 Κατάρτιση - Περιεχόμενο Προσφορών 49](#_Toc124261990)

[2.4.1 Γενικοί όροι υποβολής προσφορών 49](#_Toc124261991)

[2.4.2 Χρόνος και Τρόπος υποβολής προσφορών 49](#_Toc124261992)

[2.4.2.1 Διαδικασία υποβολής προσφορών 49](#_Toc124261993)

[2.4.2.2 Χρόνος υποβολής προσφοράς 49](#_Toc124261994)

[2.4.2.3 Υποβολή φακέλων 50](#_Toc124261995)

[2.4.2.4 Εξαγωγή και επισύναψη αναφορών καταχώρισης 50](#_Toc124261996)

[2.4.2.5 Καταχώριση – Υποβολή εγγράφων 51](#_Toc124261997)

[2.4.3 Περιεχόμενα Φακέλου «Δικαιολογητικά Συμμετοχής - Τεχνική Προσφορά» 52](#_Toc124261998)

[2.4.3.1 Δικαιολογητικά Συμμετοχής 52](#_Toc124261999)

[2.4.3.2 Τεχνική Προσφορά 54](#_Toc124262000)

[2.4.4 Περιεχόμενα Φακέλου «Οικονομική Προσφορά» / Τρόπος σύνταξης και υποβολής οικονομικών προσφορών 54](#_Toc124262001)

[2.4.5 Χρόνος ισχύος των προσφορών 55](#_Toc124262002)

[2.4.6 Λόγοι απόρριψης προσφορών 56](#_Toc124262003)

[3. ΔΙΕΝΕΡΓΕΙΑ ΔΙΑΔΙΚΑΣΙΑΣ - ΑΞΙΟΛΟΓΗΣΗ ΠΡΟΣΦΟΡΩΝ 58](#_Toc124262004)

[3.1 Αποσφράγιση και αξιολόγηση προσφορών 58](#_Toc124262005)

[3.1.1 Ηλεκτρονική αποσφράγιση προσφορών 58](#_Toc124262006)

[3.1.2 Αξιολόγηση προσφορών 58](#_Toc124262007)

[3.2 Πρόσκληση υποβολής δικαιολογητικών προσωρινού αναδόχου - Δικαιολογητικά προσωρινού αναδόχου 60](#_Toc124262008)

[3.3 Κατακύρωση - σύναψη σύμβασης 62](#_Toc124262009)

[3.4 Προδικαστικές Προσφυγές - Προσωρινή και Οριστική Δικαστική Προστασία 64](#_Toc124262010)

[3.5 Ματαίωση Διαδικασίας 67](#_Toc124262011)

[4. ΟΡΟΙ ΕΚΤΕΛΕΣΗΣ ΤΗΣ ΣΥΜΒΑΣΗΣ 68](#_Toc124262012)

[4.1 Εγγυήσεις (καλής εκτέλεσης, προκαταβολής, καλής λειτουργίας) 68](#_Toc124262013)

[4.2 Συμβατικό πλαίσιο – Εφαρμοστέα νομοθεσία 69](#_Toc124262014)

[4.3 Όροι εκτέλεσης της σύμβασης 69](#_Toc124262015)

[4.4 Υπεργολαβία 72](#_Toc124262016)

[4.5 Τροποποίηση σύμβασης κατά τη διάρκειά της 73](#_Toc124262017)

[4.5.1 Δικαιώματα προαίρεσης 73](#_Toc124262018)

[4.6 Δικαίωμα μονομερούς λύσης της σύμβασης 74](#_Toc124262019)

[5. ΕΙΔΙΚΟΙ ΟΡΟΙ ΕΚΤΕΛΕΣΗΣ ΤΗΣ ΣΥΜΒΑΣΗΣ 75](#_Toc124262020)

[5.1 Τρόπος πληρωμής 75](#_Toc124262021)

[5.2 Κήρυξη οικονομικού φορέα έκπτωτου - Κυρώσεις 76](#_Toc124262022)

[5.3 Διοικητικές προσφυγές κατά τη διαδικασία εκτέλεσης 77](#_Toc124262023)

[5.4 Δικαστική επίλυση διαφορών 77](#_Toc124262024)

[6. ΧΡΟΝΟΣ ΚΑΙ ΤΡΟΠΟΣ ΕΚΤΕΛΕΣΗΣ 79](#_Toc124262025)

[6.1 Παρακολούθηση της σύμβασης 79](#_Toc124262026)

[6.2 Διάρκεια σύμβασης 79](#_Toc124262027)

[6.3 Παραλαβή του αντικειμένου της σύμβασης 79](#_Toc124262028)

[6.4 Απόρριψη παραδοτέων – Αντικατάσταση 80](#_Toc124262029)

[ΠΑΡΑΡΤΗΜΑΤΑ 81](#_Toc124262030)

[ΠΑΡΑΡΤΗΜΑ Ι – Αναλυτική Περιγραφή Φυσικού και Οικονομικού Αντικειμένου της Σύμβασης 81](#_Toc124262031)

[1. Περιβάλλον της Σύμβασης 81](#_Toc124262032)

[1.1. Εμπλεκόμενοι στην υλοποίηση της Σύμβασης 81](#_Toc124262033)

[1.1.1. Φορέας Υλοποίησης – Αναθέτουσα Αρχή 81](#_Toc124262034)

[1.1.2. Φορέας Χρηματοδότησης 82](#_Toc124262035)

[1.1.3. Κύριος του Έργου – Φορέας Λειτουργίας 82](#_Toc124262036)

[1.1.4. Όργανα & Επιτροπές Παρακολούθησης, Διακυβέρνησης και Ελέγχου του Έργου 83](#_Toc124262037)

[1.2. Υφιστάμενη Κατάσταση 83](#_Toc124262038)

[1.2.1. Πληροφοριακή Υποδομή 83](#_Toc124262039)

[1.2.2. Υπολογιστικές υποδομές υβριδικού Κυβερνητικού Νέφους G-Cloud 84](#_Toc124262040)

[2. Συνοπτική Περιγραφή Φυσικού Αντικειμένου της Σύμβασης 91](#_Toc124262041)

[2.1 Αντικείμενο της Σύμβασης 91](#_Toc124262042)

[2.2 Σκοπός και Στόχοι της Σύμβασης. 105](#_Toc124262043)

[2.3 Αναμενόμενα Οφέλη 106](#_Toc124262044)

[3. Λειτουργικές Προδιαγραφές 107](#_Toc124262045)

[3.1 Σύστημα Ηλεκτρονικής Διαχείρισης εγγράφων 107](#_Toc124262046)

[4. Οριζόντιες Απαιτήσεις 108](#_Toc124262047)

[4.1 Συμβατότητα με Hybrid G-Cloud 108](#_Toc124262048)

[4.2 Διαλειτουργικότητα / Διασύνδεση 110](#_Toc124262049)

[4.3 Ασφάλεια Συστήματος και Προστασία Ιδιωτικότητας 112](#_Toc124262050)

[4.4 Διαθεσιμότητα - Ευχρηστία 113](#_Toc124262051)

[4.5 Άδειες Λογισμικού 114](#_Toc124262052)

[5 Υπηρεσίες & Μελέτες 114](#_Toc124262053)

[5.1 Μελέτη Εφαρμογής - Ανάλυση Απαιτήσεων 114](#_Toc124262054)

[5.1.1 Πλάνο Υλοποίησης Έργου 115](#_Toc124262055)

[5.1.2 Τεύχος Ανάλυσης Απαιτήσεων 115](#_Toc124262056)

[5.1.3 Μεθοδολογία Έργου 116](#_Toc124262057)

[5.1.4 Μελέτη Διαλειτουργικότητας και Διασύνδεσης 117](#_Toc124262058)

[5.2 Μελέτη Ασφαλείας 118](#_Toc124262059)

[5.3 Υπηρεσίες Εγκατάστασης, Παραμετροποίησης Λογισμικού - Σενάρια Ελέγχου 119](#_Toc124262060)

[5.4 Υπηρεσίες σάρωσης εγγράφων & καταχώρησης μεταδεδομένων 120](#_Toc124262061)

[5.4.1 Απαιτήσεις σάρωσης και τεκμηρίωσης εγγράφων 120](#_Toc124262062)

[5.4.1.1 Μοντέλο υλοποίησης διάθεσης παρτίδων φακέλων για σάρωση / σάρωσης 120](#_Toc124262063)

[5.4.1.2 Ποσότητα και είδος υλικού που θα σαρωθεί και θα τεκμηριωθεί 121](#_Toc124262064)

[5.4.1.2.1 Ποσοτικά στοιχεία 121](#_Toc124262065)

[5.4.1.2.2 Λειτουργικές απαιτήσεις λογισμικού ψηφιοποίησης 122](#_Toc124262066)

[5.4.1.2.3 Γενικές Παρατηρήσεις 124](#_Toc124262067)

[5.4.1.3 Απαιτήσεις διασφάλισης ποιότητας σάρωσης – Τεχνικές απαιτήσεις 125](#_Toc124262068)

[5.4.1.4 Ποιοτικός και ποσοτικός έλεγχος παραγόμενων προϊόντων σάρωσης Αναδόχου 127](#_Toc124262069)

[5.4.1.5 Δειγματοληπτικός Έλεγχος παραγόμενων προϊόντων σάρωσης 129](#_Toc124262070)

[5.4.1.6 Απαιτήσεις για την ασφάλεια των δεδομένων κατά την σάρωση 130](#_Toc124262071)

[5.4.1.7 Παραγόμενα προϊόντα σάρωσης 132](#_Toc124262072)

[5.4.1.8 Τεκμηρίωση σαρωμένων εγγράφων– Μεταδεδομένα σάρωσης 133](#_Toc124262073)

[5.4.1.9 Κωδικοποίηση ονομασίας παραγόμενου υλικού σάρωσης 133](#_Toc124262074)

[5.4.1.10 Διαδικασία παράδοσης παραλαβής παραγόμενου υλικού σάρωσης 133](#_Toc124262075)

[5.4.1.11 Υπηρεσίες Παραλαβής, Εγκιβωτισμού και Μεταφοράς Αρχείου 135](#_Toc124262076)

[5.4.1.12 Υπηρεσίες καταγραφής (καταλογογράφησης) του αρχείου 136](#_Toc124262077)

[5.5 Υπηρεσίες Καταχώρησης Δεδομένων - Μετάπτωσης 137](#_Toc124262078)

[5.5.1 Απαιτήσεις καταχώρησης δεδομένων 137](#_Toc124262079)

[5.5.2 Ποσότητα και είδος υλικού που θα καταχωρηθεί 138](#_Toc124262080)

[5.5.3 Απαιτήσεις διασφάλισης ποιότητας καταχωρήσεων – Μεθοδολογία καταχώρησης 138](#_Toc124262081)

[5.5.4 Δειγματοληπτικός Έλεγχος Καταχωρημένων Στοιχείων 139](#_Toc124262082)

[5.5.5 Διαδικασία διαχείρισης μη αναγνώσιμου υλικού 141](#_Toc124262083)

[5.5.6 Προδιαγραφές Κέντρων Ψηφιοποίησης και Κέντρων Καταχώρησης 142](#_Toc124262084)

[5.5.6.1 Κέντρα Ψηφιοποίησης – Προδιαγραφές 142](#_Toc124262085)

[5.5.6.2 Κέντρα Καταχώρησης – Προδιαγραφές 143](#_Toc124262086)

[5.5.6.3 Απαιτήσεις για την ασφάλεια των δεδομένων κατά την καταχώρηση στα Κέντρα Καταχώρησης 143](#_Toc124262087)

[5.5.6.4 Παραγόμενα προϊόντα καταχώρησης Φακέλων 144](#_Toc124262088)

[5.5.6.5 Απαιτήσεις Μετάπτωσης Υλικού Ψηφιοποίησης και Εισαγωγής Δεδομένων / Μεταδεδομένων 145](#_Toc124262089)

[5.6 Υπηρεσίες Μετάπτωσης 145](#_Toc124262090)

[5.7 Υπηρεσίες Εκπαίδευσης 145](#_Toc124262091)

[5.8 Υπηρεσίες Εγγύησης – Συντήρησης 146](#_Toc124262092)

[6 Μεθοδολογία Υλοποίησης 147](#_Toc124262093)

[6.1 Χρονοδιάγραμμα 147](#_Toc124262094)

[6.2 Φάσεις – Παραδοτέα 150](#_Toc124262095)

[6.2.1 Φάση 1: Μελέτη Εφαρμογής – Ανάλυσης Απαιτήσεων 150](#_Toc124262096)

[6.2.2 Φάση 2: Ψηφιοποίηση και τεκμηρίωση αρχείου 151](#_Toc124262097)

[6.2.3 Φάση 3: Ηλεκτρονικό Σύστημα Διαχείρισης Εγγράφων 152](#_Toc124262098)

[6.2.4 Χρόνος Υποβολής και Διαδικασία Οριστικοποίησης Παραδοτέων 153](#_Toc124262099)

[6.3 Περίοδος Εγγύησης – Συντήρησης (ΠΕΣ) 154](#_Toc124262100)

[6.3.1 Υπηρεσίες Περιόδου Εγγύησης/Συντήρησης 155](#_Toc124262101)

[6.3.2 Τήρηση Εγγυημένου Επιπέδου Υπηρεσιών – Ρήτρες 157](#_Toc124262102)

[6.3.3 Προγραμματισμένες Διακοπές Υπηρεσίας 159](#_Toc124262103)

[6.4 Ομάδα Έργου/Σχήμα Διοίκησης Έργου 159](#_Toc124262104)

[6.5 Μεθοδολογία διοίκησης και διασφάλισης ποιότητας 161](#_Toc124262105)

[6.6 Τόπος υλοποίησης/ παροχής των υπηρεσιών 161](#_Toc124262106)

[**ΠΑΡΑΡΤΗΜΑ ΙΙ – Πίνακες Συμμόρφωσης** 163](#_Toc124262107)

[**ΠΑΡΑΡΤΗΜΑ ΙΙI – ΕΥΡΩΠΑΙΚΟ ΕΝΙΑΙΟ ΕΓΓΡΑΦΟ ΣΥΜΒΑΣΗΣ (ΕΕΕΣ)** 180](#_Toc124262108)

[**ΠΑΡΑΡΤΗΜΑ ΙV – Υπόδειγμα Βιογραφικού Σημειώματος** 181](#_Toc124262109)

[**ΠΑΡΑΡΤΗΜΑ V – Υπόδειγμα Τεχνικής Προσφοράς** 184](#_Toc124262110)

[**ΠΑΡΑΡΤΗΜΑ VI – Υπόδειγμα Οικονομικής Προσφοράς** 186](#_Toc124262111)

[1. Έτοιμο Λογισμικό 186](#_Toc124262112)

[2. Ηλεκτρονικό Σύστημα Διαχείρισης Εγγράφων 186](#_Toc124262113)

[3. Υπηρεσίες Σάρωσης και Τεκμηρίωσης 187](#_Toc124262114)

[4. Λοιπές Υπηρεσίες 187](#_Toc124262115)

[5. Συγκεντρωτικός Πίνακας Οικονομικής Προσφοράς 188](#_Toc124262116)

[6. Συγκεντρωτικός Πίνακας Οικονομικής Προσφοράς Συντήρησης 188](#_Toc124262117)

[**ΠΑΡΑΡΤΗΜΑ VIΙ – Υποδείγματα Εγγυητικών Επιστολών** 190](#_Toc124262118)

[**I.** **Εγγυητική Επιστολή Συμμετοχής** 190](#_Toc124262119)

[**II.** **Εγγυητική Επιστολή Καλής Εκτέλεσης** 191](#_Toc124262120)

[**III.** **Εγγυητική Επιστολή Προκαταβολής** 192](#_Toc124262121)

[**IV.** **Εγγυητική Επιστολή Καλής Λειτουργίας** 193](#_Toc124262122)

[**ΠΑΡΑΡΤΗΜΑ VIII – ΠΙΝΑΚΑΣ ΔΕΙΓΜΑΤΟΛΗΨΙΑΣ ISO 2859 SAMPLING STANDARD** 194](#_Toc124262123)

[**ΠΑΡΑΡΤΗΜΑ ΙΧ – ΕΝΗΜΕΡΩΣΗ ΓΙΑ ΤΗΝ ΕΠΕΞΕΡΓΑΣΙΑ ΠΡΟΣΩΠΙΚΩΝ ΔΕΔΟΜΕΝΩΝ** 195](#_Toc124262124)

[**ΠΑΡΑΡΤΗΜΑ Χ – Άλλες Δηλώσεις** 196](#_Toc124262125)

[**ΠΑΡΑΡΤΗΜΑ XI – Ρήτρα Ακεραιότητας 197**](#_Toc124262126)

# ΑΝΑΘΕΤΟΥΣΑ ΑΡΧΗ ΚΑΙ ΑΝΤΙΚΕΙΜΕΝΟ ΣΥΜΒΑΣΗΣ

## Στοιχεία Αναθέτουσας Αρχής

|  |  |
| --- | --- |
| Επωνυμία | ΚΟΙΝΩΝΙΑ ΤΗΣ ΠΛΗΡΟΦΟΡΙΑΣ Μ.Α.Ε. |
| ΑΦΜ | 999983307 |
| Κωδικός Ηλεκτρονικής Τιμολόγησης | 1053.E00553.00005 |
| Ταχυδρομική διεύθυνση | Λεωφ. Συγγρού 194 |
| Πόλη | Καλλιθέα |
| Ταχυδρομικός Κωδικός | 176 71 |
| Χώρα[[1]](#footnote-2) | ΕΛΛΑΔΑ |
| Κωδικός ΝUTS[[2]](#footnote-3) | GR 300 |
| Τηλέφωνο | 213 1300700 |
| Φαξ | 213 1300801 |
| Ηλεκτρονικό Ταχυδρομείο | [info@ktpae.gr](mailto:info@ktpae.gr) |
| Αρμόδιος για πληροφορίες | Μανιώτης Γεώργιος |
| Γενική Διεύθυνση στο διαδίκτυο (URL) | <http://www.ktpae.gr> |
| Διεύθυνση του προφίλ αγοραστή στο διαδίκτυο (URL) | https://www.ktpae.gr/ |

**Είδος Αναθέτουσας Αρχής**

Η Αναθέτουσα Αρχή είναι η Κοινωνία της Πληροφορίας Μονοπρόσωπη Ανώνυμη Εταιρία του Δημόσιου Τομέα (μη Κεντρική Αναθέτουσα Αρχή) και ανήκει στην Κεντρική Κυβέρνηση – Υποτομέας Νομικά Πρόσωπα Κεντρικής Κυβέρνησης και Δημόσιες Επιχειρήσεις.

**Κύρια δραστηριότητα Α.Α.**

Η κύρια δραστηριότητα της Αναθέτουσας Αρχής είναι «Γενικές Δημόσιες Υπηρεσίες».

Εφαρμοστέο εθνικό δίκαιο είναι το Ελληνικό :

**Στοιχεία Επικοινωνίας**

α) Τα έγγραφα της σύμβασης είναι διαθέσιμα για ελεύθερη, πλήρη, άμεση & δωρεάν ηλεκτρονική πρόσβαση στην διεύθυνση (URL) : μέσω της διαδικτυακής πύλης www.promitheus.gov.gr του Ε.Σ.Η.ΔΗ.Σ. και μέσω της διαδικτυακής πύλης της Αναθέτουσας Αρχής <http://www.ktpae.gr>

Κάθε είδους επικοινωνία και ανταλλαγή πληροφοριών πραγματοποιείται μέσω της διαδικτυακής πύλης www.promitheus.gov.gr του Ε.Σ.Η.ΔΗ.Σ.

β) Οι προσφορές πρέπει να υποβάλλονται ηλεκτρονικά στην διεύθυνση : [www.promitheus.gov.gr](http://www.promitheus.gov.gr/)

## Στοιχεία Διαδικασίας - Χρηματοδότηση

**Είδος διαδικασίας**

Ο διαγωνισμός θα διεξαχθεί με την ανοικτή διαδικασία του άρθρου 27 του ν. 4412/16.

**Χρηματοδότηση της σύμβασης**

Φορέας χρηματοδότησης της παρούσας σύμβασης είναι το Υπουργείο Ψηφιακής Διακυβέρνησης.

Οι δαπάνες του Έργου, θα βαρύνουν το Πρόγραμμα Δημοσίων Επενδύσεων-TAA, στη ΣΑΤΑ TA063 με ενάριθμο κωδικό 2022ΤΑ06300044.

Η σύμβαση υλοποιείται στο πλαίσιο του Εθνικού Σχεδίου Ανάκαμψης και Ανθεκτικότητας «Ελλάδα 2.0» με τη χρηματοδότηση της Ευρωπαϊκής Ένωσης – NextGeneration EU (κωδικός Δράσης: 16778/ Άξονας 2.2), με βάση την Απόφαση Ένταξης με αρ. πρωτ. υπ’ αριθ. 167573 ΕΞ 2022/16-11-2022 (αριθ. πρωτ. ΚτΠ Μ.Α.Ε. 20257/16-11-2022) Απόφαση του Υπουργείου Οικονομικών / της Ειδικής Υπηρεσίας Συντονισμού Ταμείου Ανάκαμψης (ΕΥΣΤΑ) με θέμα: “Ένταξη του Έργου «Ψηφιοποίηση Αρχείου Υπουργείου Ναυτιλίας και Νησιωτικής Πολιτικής (Υ.ΝΑ.Ν.Π)» (κωδικός ΟΠΣ ΤΑ 5190876) της Δράσης 16778 Ψηφιοποίηση των Αρχείων του Κράτους στο Ταμείο Ανάκαμψης και Ανθεκτικότητας”.

Τα δικαιώματα προαίρεσης δύναται να χρηματοδοτηθούν από οποιαδήποτε άλλη πηγή.

## Συνοπτική Περιγραφή φυσικού και οικονομικού αντικειμένου της σύμβασης

Αναλυτική περιγραφή του φυσικού και οικονομικού αντικειμένου της σύμβασης δίδεται στα ΠΑΡΑΡΤΗΜΑΤΑ I έως XΙ της παρούσας διακήρυξης της παρούσας διακήρυξης.

To αντικείμενο του έργου αφορά στην ψηφιοποίηση μέρους του αρχείου του Υπουργείου Ναυτιλίας και Νησιωτικής Πολιτικής (Υ.ΝΑ.Ν.Π) και παροχή συστήματος ηλεκτρονικής διαχείρισης εγγράφων για τα ψηφιοποιημένα αρχεία.

Οι Διευθύνσεις των οποίων αρχεία θα ψηφιοποιηθούν είναι η Διεύθυνση Ποντοπόρου Ναυτιλίας (Δ.Π.Ν.) και πιο συγκεκριμένα τα τμήματα που αφορούν την εποπτεία των νηολογίων του κεντρικού Λιμεναρχείου του Πειραιά, τα Μητρώα Πλοίων και τα Μητρώα Ναυτικών Εταιρειών και Αλλοδαπών Ναυτιλιακών Εταιρειών και η Διεύθυνση Εκπαίδευσης Ναυτικών (Δ.Ε.Κ.Ν.) και συγκεκριμένα το τμήμα Αποδεικτικών Ναυτικής Ικανότητας. Τα αρχεία των συγκεκριμένων τμημάτων αυτή τη στιγμή φυλάσσονται στον Πειραιά και ειδικότερα τα αρχεία των νηολογίων βρίσκονται στο Κεντρικό Λιμεναρχείο του Πειραιά στην οδό Ακτή Μιαούλη 50, τα αρχεία των τμημάτων Μητρώων Πλοίων και Μητρών Ναυτικών & Αλλοδαπών Ναυτιλιακών Εταιρειών της Διεύθυνσης Ποντοπόρου Ναυτιλίας στο κεντρικό κτήριο του Υπουργείο στην Ακτή Βασιλειάδη (πύλες Ε1-Ε2) και τέλος τα αρχεία του τμήματος Αποδεικτικών Ναυτικής Ικανότητας της Διεύθυνσης Εκπαίδευσης Ναυτικών φυλάσσονται στην οδό 2ας Μεραρχίας 18.

Οι Διευθύνσεις του Υπουργείου Ναυτιλίας και Νησιωτικής Πολιτικής (Υ.ΝΑ.Ν.Π.) κρατούντηρούν αρχείο που ανταποκρίνεται στις λειτουργίες τους, οι οποίες θα περιγραφούν παρακάτω, το οποίο αυτήν την στιγμή φυλάσσεται στις προαναφερθείσες διευθύνσεις και υπολογίζεται σε περίπου 6.455 χαρτοκιβώτια ενδεικτικού μεγέθους 30Χ40Χ25,5 εκ. Ο αριθμός των σελίδων που εμπεριέχονται σε αυτά περιγράφεται παρακάτω:

Το σύνολο των σελίδων που θα ψηφιοποιηθούν ανέρχεται περίπου σε **8.431.174,00** σελίδες, οι οποίες κατανέμονται ανά διάσταση ως εξής:

|  |  |  |  |
| --- | --- | --- | --- |
| **Διεύθυνση Υ.ΝΑ.Ν.Π.** | **Σελίδες (Α3-Α4-Α5) έως 4 μεταδεδομένα ανά σελίδα** | **Σχέδια (Α0-Α1-Α2) έως 4 μεταδεδομένα ανά σχέδιο** | **Σχέδια (Α2) Book Scanner μέχρι 4 μεταδεδομένα ανά σχέδιο** |
| Διεύθυνση Ποντοπόρου Ναυτιλίας – Νηολόγια Κεντρικού Λιμεναρχείου Πειραιά (Δ.Π.Ν.) | 2.510.301 |  | 50.200 |
|
|
| Διεύθυνση Ποντοπόρου Ναυτιλίας – Μητρώο Πλοίων και Μητρώο Ναυτικών Εταιρειών & Αλλοδαπών Ναυτιλιακών Εταιρειών (Δ.Π.Ν.) | 916.836 |  |  |
|
|
|
|
| Διεύθυνση Εκπαίδευσης Ναυτικών (Δ.Ε.Κ.Ν.) – Τμήμα Αποδεικτικών Ναυτικής Ικανότητας | 4.546.837 | 407.000 |  |
|
|  | **ΣΥΝΟΛΟ ΣΕΛΙΔΩΝ** | **8.431.174** |  |

Ο Ανάδοχος του έργου θα παραλάβει τα αρχεία, σε τμηματικές παραλαβές, από τις εγκαταστάσεις όπου φυλάσσονται, κατόπιν συνεννόησης και προγραμματισμένης επίσκεψης στους χώρους της Αναθέτουσας Αρχής , τουλάχιστον δέκα (10) ημέρες πριν την προγραμματισμένη παραλαβή. Κατά την παραλαβή των αρχείων θα συντάσσεται σχετικό πρωτόκολλο παραλαβής. Τα αρχεία θα μεταφέρονται είτε στις εγκαταστάσεις του Αναδόχου για την διαδικασία της ψηφιοποίησης είτε, σε περιπτώσεις που δεν είναι εφικτό να μεταφερθούν τα αρχεία εκτός των εγκαταστάσεων του Οργανισμού, σε χώρο με συγκεκριμένες προδιαγραφές που θα διαθέσει ο Φορέας για την υλοποίηση της σχετικής διαδικασίας.

Επιπρόσθετα το έργο περιλαμβάνει και τη θέση σε παραγωγική λειτουργία συστήματος Ηλεκτρονικής Διαχείρισης Εγγράφων.

Οι παρεχόμενες υπηρεσίες κατατάσσονται στους ακόλουθους κωδικούς του Κοινού Λεξιλογίου δημοσίων συμβάσεων (CPV):

|  |  |
| --- | --- |
| **79999100-4** | **Υπηρεσίες σάρωσης** |
| **79131000-1** | **Υπηρεσίες τεκμηρίωσης** |
| **72312000-5** | **Υπηρεσίες εισαγωγής δεδομένων** |
| **48000000-8** | **Πακέτα λογισμικού και συστήματα πληροφορικής** |
| **72000000-5** | **Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη** |

Το αντικείμενο της παρούσας σύμβασης δεν υποδιαιρείται σε τμήματα, λόγω της αρχιτεκτονικής του έργου και της συμπληρωματικότητας και των αλληλεξαρτήσεων, ήτοι των υψηλών απαιτήσεων διαλειτουργικότητα που είναι αναγκαίο να εξασφαλίζονται.

Η εκτιμώμενη αξία της σύμβασης ανέρχεται στο ποσό των  **3.906.612,72 €** μη περιλαμβανομένου ΦΠΑ (Προϋπολογισμός με ΦΠΑ:  **4.844.199,77 €, ΦΠΑ 24% 937.587,05 €)**

Η εκτιμώμενη αξία των δικαιωμάτων προαίρεσης αύξησης φυσικού αντικειμένου και δικαιώματος συντήρησης ανέρχονται έως του ποσού των : 2.343.967,63 € μη περιλαμβανομένου ΦΠΑ (εκτιμώμενη αξία με ΦΠΑ: 2.906.519,86€ , ΦΠΑ 24% 562.552,23 €):

* Προαίρεση φυσικού αντικειμένου: 1.562.645,09 € (χωρίς ΦΠΑ)
* Προαίρεση δικαιώματος συντήρησης: 781.322,54 € (χωρίς ΦΠΑ)

Πριν τη λήξη της σύμβασης, δύνανται να ασκηθούν τα ως άνω δικαιώματα προαίρεσης σύμφωνα με τα αναφερόμενα στην παρ. 4.5.1 της παρούσας.

Η εκτιμώμενη αξία της σύμβασης και τα δικαιώματα προαίρεσης αναλύονται ως εξής:

|  |  |  |  |
| --- | --- | --- | --- |
|  | **Προϋπολογισμός**  **(χωρίς ΦΠΑ)** | **ΦΠΑ 24%** | **Προϋπολογισμός**  **(με ΦΠΑ)** |
| **Παρούσα διαδικασία σύναψης σύμβασης** | **3.906.612,72 €** | **937.587,05 €** | **4.844.199,77 €€** |
| **Δικαίωμα προαίρεσης** **αύξησης φυσικού αντικειμένου** | **1.562.645,09** | **375.034,82** | **1.937.679,91** |
| **Δικαίωμα προαίρεσης** **συντήρησης** | **781.322,54** | **187.517,41** | **968.839,95** |
| **ΣΥΝΟΛΟ:** | **6.250.580,35 €** | **1.500.139,28 €** | **7.750.719,63 €** |

Η διάρκεια της σύμβασης ορίζεται σε **είκοσι επτά (27) μήνες** από την υπογραφή της σχετικής σύμβασης συμπεριλαμβανομένης της διαδικασίας ελέγχου και παραλαβής παραδοτέων, όπως ορίζεται στην Ενότητα 6 της παρούσας.

Αναλυτική περιγραφή του φυσικού και οικονομικού αντικειμένου της σύμβασης δίδεται στο ΠΑΡΑΡΤΗΜΑ I – Αναλυτική Περιγραφή Φυσικού και Οικονομικού Αντικειμένου της Συμβάσης ή σε άλλο περιγραφικό έγγραφο της παρούσας διακήρυξης.

Η σύμβαση θα ανατεθεί με το κριτήριο της πλέον συμφέρουσας από οικονομική άποψη προσφοράς, βάσει της βέλτιστης σχέσης ποιότητας – τιμής.

## Θεσμικό πλαίσιο

Η ανάθεση και εκτέλεση της σύμβασης διέπεται από την κείμενη νομοθεσία και τις κατ΄ εξουσιοδότηση αυτής εκδοθείσες κανονιστικές πράξεις, όπως ισχύουν και ιδίως:

1. Τον Κανονισμό (ΕΕ) αριθ. 2021/241 του Ευρωπαϊκού Κοινοβουλίου και του Συμβουλίου της 12ης Φεβρουαρίου 2021 για τη θέσπιση του μηχανισμού ανάκαμψης και ανθεκτικότητας (L 57/17).
2. Τον Κανονισμό (ΕΕ) αριθ. 2021/240 του Ευρωπαϊκού Κοινοβουλίου και του Συμβουλίου της 10ης Φεβρουαρίου 2021 για τη θέσπιση Μέσου Τεχνικής Υποστήριξης (L 57/1).
3. Τον Κανονισμό (ΕΕ, Ευρατόμ) 2018/1046 Ευρωπαϊκού Κοινοβουλίου και του Συμβουλίου της 18ης Ιουλίου 2018 σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης, την τροποποίηση των κανονισμών (ΕΕ) αριθ. 1296/2013, (ΕΕ) αριθ. 1301/2013, (ΕΕ) αριθ. 1303/2013, (ΕΕ) αριθ. 1304/2013, (ΕΕ) αριθ. 1309/2013, (ΕΕ) αριθ. 1316/2013, (ΕΕ) αριθ. 223/2014, (ΕΕ) αριθ. 283/2014 και της απόφασης αριθ. 541/2014/ΕΕ και για την κατάργηση του κανονισμού (ΕΕ, Ευρατόμ) αριθ. 966/2012 (L 193/1).
4. Την υπ’ αριθ. 2021/0159/17.06.2021 Πρόταση της Ευρωπαϊκής Επιτροπής για την Εκτελεστική Απόφαση του Συμβουλίου για την έγκριση της αξιολόγησης του Σχεδίου Ανάκαμψης και Ανθεκτικότητας της Ελλάδας (στο εξής το «Σ.Α.Α.»).
5. Την από 13 Ιουλίου 2021 εκτελεστική απόφαση του Συμβουλίου της Ευρωπαϊκής Ένωσης, για την έγκριση της αξιολόγησης του σχεδίου ανάκαμψης και ανθεκτικότητας για την Ελλάδα (ST 10152/21, ST 10152/21 ADD 1).
6. Τον Ν. 4772/2021 «Διενέργεια Γενικών Απογραφών έτους 2021 από την Ελληνική Στατιστική Αρχή, επείγουσες ρυθμίσεις για την αντιμετώπιση των επιπτώσεων της πανδημίας του κορωνοϊού COVID- 19, επείγουσες δημοσιονομικές και φορολογικές ρυθμίσεις και άλλες διατάξεις» (ΦΕΚ 17/A/05-02-2021).
7. Toν Ν. 4820/2021 «Οργανικός Νόμος του Ελεγκτικού Συνεδρίου και άλλες ρυθμίσεις» (ΦΕΚ 130/Α/23-07-2021) και ιδίως το άρθρο 189 περί ορισμού της Επιτροπής Δημοσιονομικού Ελέγχου ως αρμόδιας για τον έλεγχο του Μηχανισμού Ανάκαμψης και Ανθεκτικότητας.
8. Τον Ν. 4822/2021 «Κύρωση της Σύμβασης Χρηματοδότησης μεταξύ της Ευρωπαϊκής Επιτροπής και της Ελληνικής Δημοκρατίας, της Δανειακής Σύμβασης μεταξύ της Ευρωπαϊκής Επιτροπής και της Ελληνικής Δημοκρατίας και των Παραρτημάτων τους και άλλες διατάξεις για το Ταμείο Ανάκαμψης και Ανθεκτικότητας» (ΦΕΚ 135/Α/02-08-2021).
9. Τα Α. 270 έως και Α.281 του Ν. 4738/2020 «Ρύθμιση οφειλών και παροχή δεύτερης ευκαιρίας και άλλες διατάξεις» (ΦΕΚ 207/Α/27-10-2020) και ιδίως το Α.272 για την σύσταση στο Υπουργείο Οικονομικών της αυτοτελούς Ειδικής Υπηρεσίας Συντονισμού Ταμείου Ανάκαμψης.
10. Την υπ’ αριθ. 134453/23-12-2015 κοινή απόφαση των Υπουργών Οικονομίας, Ανάπτυξης και Τουρισμού και Οικονομικών «Ρυθμίσεις για τις πληρωμές των δαπανών του Προγράμματος Δημοσίων Επενδύσεων - ΠΔΕ» (ΦΕΚ 2857/Β/28-12-2015), όπως εκάστοτε ισχύει.
11. Την υπ’ αριθ. 35259/24-03-2021 κοινή απόφαση των Υπουργών Οικονομικών και Ανάπτυξης και Επενδύσεων «Σύσταση και Λειτουργία Λογαριασμού για την εθνική χρηματοδότηση των έργων του Ταμείου Ανάκαμψης και Ανθεκτικότητας της Ευρωπαϊκής Ένωσης» (ΦΕΚ 1197/Β/29-03-2021).
12. Την υπ’ αριθ. 119126ΕΞ2021 Απόφαση του Αναπληρωτή Υπουργού Οικονομικών με θέμα: “Σύστημα διαχείρισης και ελέγχου των Δράσεων και των Έργων του Ταμείου Ανάκαμψης και Ανθεκτικότητας” (ΦΕΚ 4498/Β/29-09-2021).
13. Tο εγκεκριμένο Εγχειρίδιο Διαδικασιών του Συστήματος Διαχείρισης και Ελέγχου του Ταμείου Ανάκαμψης και Ανθεκτικότητας (Απόφαση Υπ. Οικονομικών με Αρ. Πρωτ: 120141ΕΞ2021 / ΥΠΟΙΚ 30-09-2021 - ΑΔΑ: 6ΝΞ3Η-ΨΘ0), ως ισχύει
14. Τον Ν. 4412/2016 «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)» (ΦΕΚ 147/Α/08-08-2016), όπως τροποποιήθηκε και ισχύει δυνάμει των διατάξεων του Ν. 4782/2021 (ΦΕΚ 36/Β/09-03-2021).
15. Την με Αριθ. 64233/08-06-2021 Απόφαση των Υπουργών Ανάπτυξης και Επενδύσεων - Επικρατείας “Ρυθμίσεις τεχνικών ζητημάτων που αφορούν την ανάθεση των Δημοσίων Συμβάσεων Προμηθειών και Υπηρεσιών με χρήση των επιμέρους εργαλείων και διαδικασιών του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ)” (ΦΕΚ 2453/Β/09-06-2021).
16. Την Αριθ. 76928/09-07-2021 Απόφαση των Υπουργών Ανάπτυξης και Επενδύσεων και Επικρατείας ”Ρύθμιση ειδικότερων θεμάτων λειτουργίας και διαχείρισης του Κεντρικού Ηλεκτρονικού Μητρώου Δημοσίων Συμβάσεων (ΚΗΜΔΗΣ)” (ΦΕΚ 3075/Β/13-07-2021).
17. Τον Ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ) 2016/2102 και της Οδηγίας (ΕΕ) 2019/1024) - Ηλεκτρονικές Επικοινωνίες (Ενσωμάτωση στο Ελληνικό Δίκαιο της Οδηγίας (ΕΕ) 2018/1972) και άλλες διατάξεις» (ΦΕΚ 184/Α/23-09-2020).
18. Τον Ν. 4700/2020 «Ενιαίο κείμενο Δικονομίας για το Ελεγκτικό Συνέδριο, ολοκληρωμένο νομοθετικό πλαίσιο για τον προσυμβατικό έλεγχο, τροποποιήσεις στον Κώδικα Νόμων για το Ελεγκτικό Συνέδριο, διατάξεις για την αποτελεσματική απονομή της δικαιοσύνης και άλλες διατάξεις» (ΦΕΚ 127/A/29-06-2020).
19. Τον Ν. 4270/2014 «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) - δημόσιο λογιστικό και άλλες διατάξεις» και ειδικότερα το υποκεφάλαιο 3 - Προϋπολογισμός Δημοσίων Επενδύσεων - Ανακατανομές πιστώσεων έργων, Ανάληψη υποχρεώσεων, Εκτέλεση προϋπολογισμού (ΦΕΚ 143/Α/28-06-2014).
20. Τον Ν. 4152/2013 «Επείγοντα μέτρα εφαρμογής των νόμων 4046/2012, 4093/2012 και 4127/2013» (ΦΕΚ 107/Α/09-05-2013).
21. Toν N. 4013/2011 «Σύσταση ενιαίας Ανεξάρτητης Αρχής Δημοσίων Συμβάσεων και Κεντρικού Ηλεκτρονικού Μητρώου Δημοσίων Συμβάσεων - Αντικατάσταση του έκτου κεφαλαίου του Ν. 3588/2007 (πτωχευτικός κώδικας) - Προπτωχευτική διαδικασία εξυγίανσης και άλλες διατάξεις» (ΦΕΚ 204/Α/15-09-2011).
22. Τον N. 3213/2003 “Δήλωση και έλεγχος περιουσιακής κατάστασης βουλευτών, δημόσιων λειτουργών και υπαλλήλων, ιδιοκτητών μέσων μαζικής ενημέρωσης και άλλων κατηγοριών προσώπων.” (ΦΕΚ 309/A/31-12-2003), όπως τούτος τροποποιήθηκε και ισχύει.
23. Τον Ν. 2121/1993 “Πνευματική Ιδιοκτησία, Συγγενικά Δικαιώματα και Πολιτιστικά Θέματα”, (ΦΕΚ 25/Α/04-03-1993), όπως τούτος τροποποιήθηκε και ισχύει δυνάμει των διατάξεων του Ν. 4481/2017 (ΦΕΚ 100/Α/2017).
24. Τον Ν. 3310/2005 «Μέτρα για τη διασφάλιση της διαφάνειας και την αποτροπή καταστρατηγήσεων κατά τη διαδικασία σύναψης δημοσίων συμβάσεων» (ΦΕΚ 30/Α/14-02-2005) σε συνδυασμό με την υπ’ αριθ. 1108437/2565/ΔΟΣ/15-11-2005 απόφαση του Υφυπουργού Οικονομίας και Οικονομικών «Καθορισμός χωρών στις οποίες λειτουργούν εξωχώριες εταιρίες» (1590/Β/16-11-2005).
25. Το Α.88 του Ν. 1892/1990 «Για τον εκσυγχρονισμό και την ανάπτυξη και άλλες διατάξεις» (ΦΕΚ 101/Α/31-07-1990).
26. Την υπ’ αριθ. 20977 Κοινή Απόφαση των Υπουργών Ανάπτυξης και Επικρατείας «Δικαιολογητικά για την τήρηση των μητρώων του Ν.3310/2005, όπως τροποποιήθηκε με το Ν. 3414/2005» (ΦΕΚ 1673/B/23-08-2007).
27. Τον Ν. 4622/2019 “Επιτελικό Κράτος: οργάνωση, λειτουργία & διαφάνεια της Κυβέρνησης, των κυβερνητικών οργάνων & της κεντρικής δημόσιας διοίκησης” και άλλες διατάξεις. (ΦΕΚ 133/Α/07-08-2019).
28. Τον Ν. 4912/2022 Ενιαία Αρχή Δημοσίων Συμβάσεων και άλλες διατάξεις του Υπουργείου Δικαιοσύνης” (ΦΕΚ 59/A/17-03-2022)
29. Τον Ν. 4601/2019 “Εταιρικοί µετασχηµατισµοί και εναρµόνιση του νοµοθετικού πλαισίου µε τις διατάξεις της Οδηγίας 2014/55/ΕΕ του Ευρωπαϊκού Κοινοβουλίου και του Συµβουλίου της 16ης Απριλίου 2014 για την έκδοση ηλεκτρονικών τιµολογίων στο πλαίσιο δηµόσιων συµβάσεων και λοιπές διατάξεις” (ΦΕΚ 44/Α/09-03-2019).
30. Το Π.Δ. 39/2017 “Κανονισμός εξέτασης Προδικαστικών Προσφυγών ενώπιων της Αρχής Εξέτασης Προδικαστικών Προσφυγών” (ΦΕΚ 64/Α/04-05-2017).
31. Τον Ν. 3419/2005 “Γενικό Εμπορικό Μητρώο (Γ.Ε.ΜΗ.) και Εκσυγχρονισμός της Επιμελητηριακής Νομοθεσίας” (ΦΕΚ 297/Α/06-12-2005).
32. Την αριθ. 63446/2021 Κ.Υ.Α. “Καθορισμός Εθνικού Μορφότυπου ηλεκτρονικού τιμολογίου στο πλαίσιο των Δημοσίων Συμβάσεων” (2338/Β/02-06-2021).
33. Τον Ν. 4635/2019 (ιδίως των άρθρων 85 επ.) “Επενδύω στην Ελλάδα και άλλες διατάξεις” (ΦΕΚ 167/Α/30-10-2019).
34. Το Π.Δ. 28/2015 “Κωδικοποίηση διατάξεων για την πρόσβαση σε δημόσια έγγραφα και στοιχεία» ΦΕΚ (34/Α/23-03-2015).
35. Τον Ν. 2859/2000 “Κύρωση Κώδικα Φόρου Προστιθέμενης Αξίας” (ΦΕΚ 248/Α/07-11-2000).
36. Τον Κανονισμό (ΕΕ) 2016/679 του Ευρωπαϊκού Κοινοβουλίου και του Συμβουλίου, της 27ης Απριλίου 2016, για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ (Γενικός Κανονισμός για την Προστασία Δεδομένων) (L 119).
37. Τον Ν. 4624/2019 «Αρχή Προστασίας Δεδομένων Προσωπικού Χαρακτήρα, μέτρα εφαρμογής του Κανονισμού (ΕΕ) 2016/679 του Ευρωπαϊκού Κοινοβουλίου και του Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και ενσωμάτωση στην εθνική νομοθεσία της Οδηγίας (ΕΕ) 2016/680 του Ευρωπαϊκού Κοινοβουλίου και του Συμβουλίου της 27ης Απριλίου 2016 και άλλες διατάξεις» (ΦΕΚ 137/Α/29-08-2019).
38. Τον N. 3429/2005 «Δημόσιες Επιχειρήσεις και Οργανισμοί (Δ.Ε.Κ.Ο.).» ΦΕΚ (314/Α/27-12-2005), όπως τροποποιήθηκε από Α.31, Κεφ. Β, Ν. 4465/2017 (ΦΕΚ 47/Α/04-04-2017) και «Αριθ. 30422/ΕΓΔΕΚΟ 342 «Εξαίρεση από το πεδίο εφαρμογής του άρθρου 3 του ν. 3429/2005 της Ανώνυμης Εταιρείας «Κοινωνία της Πληροφορίας Α.Ε.» ΦΕΚ (967/Β/21-07-2006).
39. Το Α.24 του Ν. 2860/2000 «Διαχείριση, παρακολούθηση και έλεγχος του κοινοτικού πλαισίου στήριξης και άλλες διατάξεις» (ΦΕΚ 251/Α/14-11-2000), όπως τροποποιήθηκε με το Α.32 του Ν. 3614/2007 «Διαχείριση, έλεγχος και εφαρμογή αναπτυξιακών παρεμβάσεων για την προγραμματική περίοδο 2007 - 2013» (ΦΕΚ 267/Α/03-12-2007), συμπληρώθηκε με το Α.59, παρ. 17 του Ν. 4314/2014 «Α) Για τη διαχείριση, τον έλεγχο και την εφαρμογή αναπτυξιακών παρεμβάσεων για την προγραμματική περίοδο 2014 - 2020, Β) Ενσωμάτωση της Οδηγίας 2012/17 του Ευρωπαϊκού Κοινοβουλίου και του Συμβουλίου της 13ης Ιουνίου 2012 (ΕΕ L 156/16.6.2012) στο ελληνικό δίκαιο, τροποποίηση του ν. 3419/2005 (Α 297) και άλλες διατάξεις» (ΦΕΚ 265/Α/23-12-2014) και ισχύει.
40. Το Α.1, παρ. 2.1 του ΠΔ 81 "Σύσταση, συγχώνευση, μετονομασία και κατάργηση Υπουργείων και καθορισμός των αρμοδιοτήτων τους - Μεταφορά υπηρεσιών και αρμοδιοτήτων μεταξύ Υπουργείων." (ΦΕΚ 119/Α/08-07-2019).
41. Το Α.39 του Ν. 4578/2018 «Μείωση ασφαλιστικών εισφορών και άλλες διατάξεις» (ΦΕΚ 200/Α/03-12-2018).
42. Το Καταστατικό της μονοπρόσωπης ανώνυμης εταιρείας με την επωνυμία "Κοινωνία της Πληροφορίας Μονοπρόσωπη Α.Ε.", όπως δημοσιεύτηκε στο Γ.Ε.ΜΗ. στις 14-10-2021 και εγκρίθηκε με την υπ’ αριθ. 38427 ΕΞ 2021 Απόφαση του Υπουργού Επικρατείας «Τροποποίηση του καταστατικού της ανώνυμης εταιρείας "Κοινωνία της Πληροφορίας Μ.Α.Ε." και κωδικοποίηση αυτού» (ΦΕΚ 5111/Β/04-11-2021).
43. Τον Κανονισμό της μονοπρόσωπης ανώνυμης εταιρείας ’’Κοινωνία της Πληροφορίας Μονοπρόσωπη Α.Ε.’’, ο οποίος εγκρίθηκε με την υπ’ αριθ. 43345 ΕΞ 2021 Απόφαση του Υπουργού Επικρατείας «Έγκριση του Κανονισμού της Ανώνυμης Εταιρείας «Κοινωνία της Πληροφορίας Μονοπρόσωπη Α.Ε.», με κατάργηση της υπό στοιχεία 13845 ΕΞ 2021/12.05.2021 υπουργικής απόφασης με θέμα: «Έγκριση του Κανονισμού της Ανώνυμης Εταιρείας «Κοινωνία της Πληροφορίας Μονοπρόσωπη Α.Ε.», με κατάργηση της υπό στοιχεία 252/ΓΔΟΔΥ/ΔΔΥ/2020/22-1-2020 υπουργικής απόφασης «Έγκριση του Κανονισμού της Ανώνυμης Εταιρείας «Κοινωνία της Πληροφορίας Α.Ε.», με κατάργηση της υπό στοιχεία ΔΙΔΚ/ΚτΠ/οικ. 21588/04-11-2011 (Β’ 2541) υπουργικής απόφασης «Κανονισμός της Ανώνυμης Εταιρείας “Κοινωνία της Πληροφορίας Α.Ε.”», όπως τροποποιήθηκε με την υπό στοιχεία ΔΙΔΚ/οικ 35181/11-11-2015 (Β’ 2532) κοινή υπουργική απόφαση «Τροποποίηση άρθρων του Κανονισμού της Ανώνυμης Εταιρείας “Κοινωνία της Πληροφορίας Α.Ε.”» (Β’ 164)» ΦΕΚ 2060/Β’/2021))» (ΦΕΚ 5807/Β/10-12-2021).
44. Την υπ’ αριθ. 4151/05-08-2022 Απόφαση του Υπουργού Επικρατείας με θέμα: "Ανανέωση της θητείας του Προέδρου και των Μελών του Διοικητικού Συμβουλίου της Ανώνυμης Εταιρείας «Κοινωνία της Πληροφορίας ΜΟΝΟΠΡΟΣΩΠΗ Α.Ε.»" (ΦΕΚ 752/ΥΟΔΔ/24-08-2022).
45. Την Απόφαση του ΔΣ της ΚτΠ Μ.Α.Ε. κατά την υπ’ αριθ. 856/25-08-2022 Συνεδρίασή του, με θέμα Εκλογή Διευθύνοντος Συμβούλου (Θέμα 1).
46. Την Απόφαση του ΔΣ της ΚτΠ Μ.Α.Ε. κατά την υπ’ αριθ. 857/26-08-2022 Συνεδρίασή του, με θέμα «Γενικές εξουσιοδοτήσεις προς Διευθύνοντα Σύμβουλο» (Θέμα 2.2).
47. Την Απόφαση του Διευθύνοντος Συμβούλου της ΚτΠ Μ.Α.Ε. με Αριθ. Πρωτ. ΚτΠ Μ.Α.Ε. 22683/20-12-2022 και θέμα: «Εξουσιοδότηση δικαιώματος υπογραφής σε Γενικούς Διευθυντές και Διευθυντές της ΚτΠ Μ.Α.Ε.».
48. Τη ΣΑΤΑ 063 του Υπουργείου Ψηφιακής Διακυβέρνησης, με την οποία εγκρίθηκε η ένταξη στο Πρόγραμμα Δημοσίων Επενδύσεων του έργου: “Ψηφιοποίηση Αρχείου Υπουργείου Ναυτιλίας και Νησιωτικής Πολιτικής (Υ.ΝΑ.Ν.Π)”» με Κωδικό Έργου: ΟΠΣ ΤΑ 5190876 και κωδικό ενάριθμο 2022ΤΑ06300044.
49. Την από 22-03-2022 (αριθ. πρωτ. ΚτΠ Μ.Α.Ε. 7181/28-04-2022) Προγραμματική Συμφωνία μεταξύ Υπουργείου Ναυτιλίας και Νησιωτικής Πολιτικής και ΚτΠ Μ.Α.Ε., με την οποία ορίζεται η ΚτΠ Μ.Α.Ε. ως Φορέας Υλοποίησης για την εκτέλεση του Έργου: *«*Ψηφιοποίηση Αρχείων της Ναυτιλίας».
50. Την υπ’ αριθ. 167573 ΕΞ 2022/16-11-2022 (αριθ. πρωτ. ΚτΠ Μ.Α.Ε. 20257/16-11-2022) Απόφαση του Υπουργείου Οικονομικών / της Ειδικής Υπηρεσίας Συντονισμού Ταμείου Ανάκαμψης (ΕΥΣΤΑ) με θέμα: “Ένταξη του Έργου «Ψηφιοποίηση Αρχείου Υπουργείου Ναυτιλίας και Νησιωτικής Πολιτικής (Υ.ΝΑ.Ν.Π)» (κωδικός ΟΠΣ ΤΑ 5190876) της Δράσης 16778 Ψηφιοποίηση των Αρχείων του Κράτους στο Ταμείο Ανάκαμψης και Ανθεκτικότητας”.
51. Την υπ’ αριθ. 112895/24-11-2022 (αρ. πρωτ. ΚτΠ Μ.Α.Ε. 20712/24-11-2022) Απόφαση του Υπουργείου Ανάπτυξης και Επενδύσεων με την οποία εγκρίθηκε η ένταξη στο Πρόγραμμα Δημοσίων Επενδύσεων (ΠΔΕ) 2022, στη ΣΑΤΑ063, του έργου: «Ψηφιοποίηση Αρχείου Υπουργείου Ναυτιλίας και Νησιωτικής Πολιτικής (Υ.ΝΑ.Ν.Π)» με Κωδικό Έργου: 2022ΤΑ06300044.
52. Το υπ' αριθ. 191470 ΕΞ 2022/29-12-2022 (αριθ. πρωτ. ΚτΠ Μ.Α.Ε. 91/03-01-2023) έγγραφο του Υπουργείου Οικονομικών / Ειδικής Υπηρεσίας Συντονισμού Ταμείου Ανάκαμψης (ΕΥΣΤΑ) με θέμα: “Έγκριση διακήρυξης του υποέργου «Ψηφιοποίηση Αρχείου Υπουργείου Ναυτιλίας και Νησιωτικής Πολιτικής (ΥΠ.ΝΑ.Ν.Π)» του Έργου «Ψηφιοποίηση Αρχείου Υπουργείου Ναυτιλίας και Νησιωτικής Πολιτικής (Υ.ΝΑ.Ν.Π)» (Κωδικός ΟΠΣ ΤΑ 5190876)”.
53. Το υπ’ αριθ. ΓΓΓΜ 2294/30-12-2022 (με Αρ. Πρωτ. ΚτΠ Μ.Α.Ε. 12/02-01-2023) έγγραφο του Υπουργείου Ναυτιλίας & Νησιωτικής Πολιτικής με θέμα: «Διακήρυξη Ηλεκτρονικού Ανοικτού (Διεθνούς) Άνω των Ορίων Διαγωνισμού για το Έργο “Ψηφιοποίηση Αρχείου Υπουργείου Ναυτιλίας & Νησιωτικής Πολιτικής (Υ.ΝΑ.Ν.Π.)”».
54. Την Απόφαση του ΔΣ της ΚτΠ Μ.Α.Ε., κατά την υπ’ αριθ. 878/28-12-2022 Συνεδρίασή του (Θέμα 7.7).

## Προθεσμία παραλαβής προσφορών και διενέργεια διαγωνισμού

Η καταληκτική ημερομηνία παραλαβής των προσφορών είναι η **14-02-2023** και ώρα **14:00** και η Ημερομηνία έναρξης υποβολής προσφορών είναι η **11-01-2023.**

Η διαδικασία θα διενεργηθεί με χρήση της πλατφόρμας του Εθνικού Συστήματος Ηλεκτρονικών Δημοσίων Συμβάσεων (Ε.Σ.Η.Δ.Η.Σ.), μέσω της Διαδικτυακής πύλης www.promitheus.gov.gr του ως άνω συστήματος, **τέσσερις (4) εργάσιμες** ημέρες μετά την καταληκτική ημερομηνία υποβολής των προσφορών **ήτοι 20-02-2023****και ώρα 14:00**.

## Δημοσιότητα

**Α. Δημοσίευση στην Επίσημη Εφημερίδα της Ευρωπαϊκής Ένωσης**

Προκήρυξη της παρούσας σύμβασης απεστάλη με ηλεκτρονικά μέσα για δημοσίευση στις **05-01-2023** στην Υπηρεσία Εκδόσεων της Ευρωπαϊκής Ένωσης.

**Β. Δημοσίευση σε εθνικό επίπεδο**

Η προκήρυξη και το πλήρες κείμενο της παρούσας Διακήρυξης καταχωρήθηκε στο Κεντρικό Ηλεκτρονικό Μητρώο Δημοσίων Συμβάσεων (ΚΗΜΔΗΣ) στις **11-01-2023.**

Τα έγγραφα της σύμβασης της παρούσας Διακήρυξης καταχωρήθηκαν στη σχετική ηλεκτρονική διαδικασία σύναψης δημόσιας σύμβασης στο ΕΣΗΔΗΣ στις **11-01-2023,**  η οποία έλαβε Συστημικό Αύξοντα Αριθμό: 181659 και αναρτήθηκαν στη Διαδικτυακή Πύλη ([www.promitheus.gov.gr](http://www.promitheus.gov.gr)) του ΟΠΣ ΕΣΗΔΗΣ.

Περίληψη της παρούσας Διακήρυξης όπως προβλέπεται στην περίπτωση (ιστ) της παραγράφου 3 του άρθρου 76 του Ν.4727/23-09-2020 (ΦΕΚ/Α/184/23.09.2020), αναρτήθηκε στο διαδίκτυο, στον ιστότοπο http://et.diavgeia.gov.gr/ (ΠΡΟΓΡΑΜΜΑ ΔΙΑΥΓΕΙΑ) στις **11-01-2023.**

Η Διακήρυξη θα αναρτηθεί στο διαδίκτυο, στην ιστοσελίδα της αναθέτουσας αρχής, στη διεύθυνση (URL) : <http://www.ktpae.gr> στη θέση Διαγωνισμοί στις **11-01-2023.**

## Αρχές εφαρμοζόμενες στη διαδικασία σύναψης

Οι οικονομικοί φορείς δεσμεύονται ότι:

α) τηρούν και θα εξακολουθήσουν να τηρούν κατά την εκτέλεση της σύμβασης, εφόσον επιλεγούν, τις υποχρεώσεις τους που απορρέουν από τις διατάξεις της περιβαλλοντικής, κοινωνικοασφαλιστικής και εργατικής νομοθεσίας, που έχουν θεσπιστεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικού και εργατικού δικαίου, οι οποίες απαριθμούνται στο Παράρτημα Χ του Προσαρτήματος Α του ν. 4412/2016. Η τήρηση των εν λόγω υποχρεώσεων ελέγχεται και βεβαιώνεται από τα όργανα που επιβλέπουν την εκτέλεση των δημοσίων συμβάσεων και τις αρμόδιες δημόσιες αρχές και υπηρεσίες που ενεργούν εντός των ορίων της ευθύνης και της αρμοδιότητάς τους

β) δεν θα ενεργήσουν αθέμιτα, παράνομα ή καταχρηστικά καθ΄ όλη τη διάρκεια της διαδικασίας ανάθεσης, αλλά και κατά το στάδιο εκτέλεσης της σύμβασης, εφόσον επιλεγούν

γ) λαμβάνουν τα κατάλληλα μέτρα για να διαφυλάξουν την εμπιστευτικότητα των πληροφοριών που έχουν χαρακτηρισθεί ως τέτοιες.

# ΓΕΝΙΚΟΙ ΚΑΙ ΕΙΔΙΚΟΙ ΟΡΟΙ ΣΥΜΜΕΤΟΧΗΣ

## Γενικές Πληροφορίες

### Έγγραφα της σύμβασης

Τα έγγραφα της παρούσας διαδικασίας σύναψης είναι τα ακόλουθα:

* η από 05-01-2023 Προκήρυξη της Σύμβασης, όπως αυτή έχει σταλεί για δημοσίευση στην Επίσημη Εφημερίδα της Ευρωπαϊκής Ένωσης
* η παρούσα Διακήρυξη με τα Παραρτήματα που αποτελούν αναπόσπαστο μέρος αυτής.
* το Ευρωπαϊκό Ενιαίο Έγγραφο Σύμβασης [ΕΕΕΣ]
* οι συμπληρωματικές πληροφορίες που τυχόν παρέχονται στο πλαίσιο της διαδικασίας, ιδίως σχετικά με τις προδιαγραφές και τα σχετικά δικαιολογητικά

### Επικοινωνία – Πρόσβαση στα έγγραφα της Σύμβασης

Όλες οι επικοινωνίες σε σχέση με τα βασικά στοιχεία της διαδικασίας σύναψης της σύμβασης, καθώς και όλες οι ανταλλαγές πληροφοριών, ιδίως η ηλεκτρονική υποβολή, εκτελούνται με τη χρήση της πλατφόρμας του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ), η οποία είναι προσβάσιμη μέσω της Διαδικτυακής πύλης (www.promitheus.gov.gr).

### Παροχή Διευκρινίσεων

Τα σχετικά αιτήματα παροχής διευκρινίσεων υποβάλλονται ηλεκτρονικά, το αργότερο έως 26-01-2023 και απαντώνται αντίστοιχα στο πλαίσιο της παρούσας, στη σχετική ηλεκτρονική διαδικασία σύναψης δημόσιας σύμβασης στην πλατφόρμα του ΕΣΗΔΗΣ, η οποία είναι προσβάσιμη μέσω της Διαδικτυακής πύλης www.promitheus.gov.gr. Αιτήματα παροχής συμπληρωματικών πληροφοριών – διευκρινίσεων υποβάλλονται από εγγεγραμμένους στο σύστημα οικονομικούς φορείς, δηλαδή από εκείνους που διαθέτουν σχετικά διαπιστευτήρια που τους έχουν χορηγηθεί (όνομα χρήστη και κωδικός πρόσβασης) και απαραίτητα το ηλεκτρονικό αρχείο με το κείμενο των ερωτημάτων είναι ηλεκτρονικά υπογεγραμμένο. Αιτήματα παροχής διευκρινήσεων που υποβάλλονται είτε με άλλο τρόπο είτε το ηλεκτρονικό αρχείο που τα συνοδεύει δεν είναι ηλεκτρονικά υπογεγραμμένο, δεν εξετάζονται.

Η αναθέτουσα αρχή μπορεί να παρατείνει την προθεσμία παραλαβής των προσφορών, ούτως ώστε όλοι οι ενδιαφερόμενοι οικονομικοί φορείς να μπορούν να λάβουν γνώση όλων των αναγκαίων πληροφοριών για την κατάρτιση των προσφορών στις ακόλουθες περιπτώσεις:

α) όταν, για οποιονδήποτε λόγο, πρόσθετες πληροφορίες, αν και ζητήθηκαν από τον οικονομικό φορέα έγκαιρα, δεν έχουν παρασχεθεί το αργότερο **έξι (6) ημέρες** πριν από την προθεσμία που ορίζεται για την παραλαβή των προσφορών,

β) όταν τα έγγραφα της σύμβασης υφίστανται σημαντικές αλλαγές.

Η διάρκεια της παράτασης θα είναι ανάλογη με τη σπουδαιότητα των πληροφοριών που ζητήθηκαν ή των αλλαγών.

Όταν οι πρόσθετες πληροφορίες δεν έχουν ζητηθεί έγκαιρα ή δεν έχουν σημασία για την προετοιμασία κατάλληλων προσφορών, η παράταση της προθεσμίας εναπόκειται στη διακριτική ευχέρεια της αναθέτουσας αρχής.

Τροποποίηση των όρων της διαγωνιστικής διαδικασίας (πχ αλλαγή/μετάθεση της καταληκτικής ημερομηνίας υποβολής προσφορών καθώς και σημαντικές αλλαγές των εγγράφων της σύμβασης, σύμφωνα με την προηγούμενη παράγραφο) δημοσιεύεται στην ΕΕΕΕ (με το τυποποιημένο έντυπο «Διορθωτικό») και στο ΚΗΜΔΗΣ.

### Γλώσσα

Τα έγγραφα της σύμβασης έχουν συνταχθεί στην ελληνική γλώσσα*.*

Τυχόν προδικαστικές προσφυγές υποβάλλονται στην ελληνική γλώσσα.

Οι προσφορές, τα στοιχεία που περιλαμβάνονται σε αυτές, καθώς και τα αποδεικτικά έγγραφα σχετικά με τη μη ύπαρξη λόγου αποκλεισμού και την πλήρωση των κριτηρίων ποιοτικής επιλογής[[3]](#footnote-4) συντάσσονται στην ελληνική γλώσσα ή συνοδεύονται από επίσημη μετάφρασή τους στην ελληνική γλώσσα.

Τα αλλοδαπά δημόσια και ιδιωτικά έγγραφα συνοδεύονται από μετάφρασή τους στην ελληνική γλώσσα, επικυρωμένη είτε από πρόσωπο αρμόδιο κατά τις κείμενες διατάξεις της εθνικής νομοθεσίας είτε από πρόσωπο κατά νόμο αρμόδιο της χώρας στην οποία έχει συνταχθεί το έγγραφο..

Ενημερωτικά και τεχνικά φυλλάδια και άλλα έντυπα -εταιρικά ή μη- με ειδικό τεχνικό περιεχόμενο μπορούν να υποβάλλονται στην Αγγλική γλώσσα, χωρίς να συνοδεύονται από μετάφραση στην ελληνική.

Κάθε μορφής επικοινωνία με την αναθέτουσα αρχή, καθώς και μεταξύ αυτής και του αναδόχου, θα γίνονται υποχρεωτικά στην ελληνική γλώσσα.

### Εγγυήσεις

Οι εγγυήσεις (παρ. 2.2.2 & 4.1) εκδίδονται από πιστωτικά ή χρηματοδοτικά ιδρύματα ή ασφαλιστικές επιχειρήσεις κατά την έννοια των περιπτώσεων β΄ και γ΄ της παρ. 1 του άρθρου 14 του ν. 4364/ 2016 (Α΄13)» που λειτουργούν νόμιμα στα κράτη - μέλη της Ένωσης ή του Ευρωπαϊκού Οικονομικού Χώρου ή στα κράτη-μέρη της ΣΔΣ και έχουν, σύμφωνα με τις ισχύουσες διατάξεις, το δικαίωμα αυτό. Μπορούν, επίσης, να εκδίδονται από το Τ.Μ.Ε.Δ.Ε. ή να παρέχονται με γραμμάτιο του Ταμείου Παρακαταθηκών και Δανείων με παρακατάθεση σε αυτό του αντίστοιχου χρηματικού ποσού. Αν συσταθεί παρακαταθήκη με γραμμάτιο παρακατάθεσης χρεογράφων στο Ταμείο Παρακαταθηκών και Δανείων, τα τοκομερίδια ή μερίσματα που λήγουν κατά τη διάρκεια της εγγύησης επιστρέφονται μετά τη λήξη τους στον υπέρ ου η εγγύηση οικονομικό φορέα.

Οι εγγυητικές επιστολές εκδίδονται κατ’ επιλογή των οικονομικών φορέων από έναν ή περισσότερους εκδότες της παραπάνω παραγράφου.

Οι εγγυήσεις αυτές περιλαμβάνουν κατ’ ελάχιστον τα ακόλουθα στοιχεία: α) την ημερομηνία έκδοσης, β) τον εκδότη, γ) την αναθέτουσα αρχή προς την οποία απευθύνονται, δ) τον αριθμό της εγγύησης, ε) το ποσό που καλύπτει η εγγύηση, στ) την πλήρη επωνυμία, τον Α.Φ.Μ. και τη διεύθυνση του οικονομικού φορέα υπέρ του οποίου εκδίδεται η εγγύηση (στην περίπτωση ένωσης αναγράφονται όλα τα παραπάνω για κάθε μέλος της ένωσης), ζ) τους όρους ότι: αα) η εγγύηση παρέχεται ανέκκλητα και ανεπιφύλακτα, ο δε εκδότης παραιτείται του δικαιώματος της διαιρέσεως και της διζήσεως, και ββ) ότι σε περίπτωση κατάπτωσης αυτής, το ποσό της κατάπτωσης υπόκειται στο εκάστοτε ισχύον τέλος χαρτοσήμου, η) τα στοιχεία της σχετικής διακήρυξης και την καταληκτική ημερομηνία διενέργειας του διαγωνισμού, θ) την ημερομηνία λήξης ή τον χρόνο ισχύος της εγγύησης, ι) την ανάληψη υποχρέωσης από τον εκδότη της εγγύησης να καταβάλει το ποσό της εγγύησης ολικά ή μερικά εντός πέντε (5) ημερών μετά από απλή έγγραφη ειδοποίηση εκείνου προς τον οποίο απευθύνεται και ια) στην περίπτωση των εγγυήσεων καλής εκτέλεσης και προκαταβολής, τον αριθμό και τον τίτλο της σχετικής σύμβασης.

Η περ. αα’ του προηγούμενου εδαφίου ζ΄ δεν εφαρμόζεται για τις εγγυήσεις που παρέχονται με γραμμάτιο του Ταμείου Παρακαταθηκών και Δανείων.

Οι εγγυητικές επιστολές συντάσσονται σύμφωνα με τα υποδείγματα του Παραρτήματος της παρούσας.

Επισημαίνεται ότι εγγυήσεις που εκδίδονται από το Τ.Μ.Ε.Δ.Ε και το Ταμείο Παρακαταθηκών και Δανείων δεν συμμορφώνονται με τα υποδείγματα των εγγυητικών επιστολών της παρούσας αλλά εκδίδονται σύμφωνα με τις οικείες διατάξεις που διέπουν τους εν λόγω φορείς.

Η αναθέτουσα αρχή επικοινωνεί με τους εκδότες των εγγυητικών επιστολών προκειμένου να διαπιστώσει την εγκυρότητά τους.

### Προστασία Προσωπικών Δεδομένων

Η αναθέτουσα αρχή ενημερώνει το φυσικό πρόσωπο που υπογράφει την προσφορά ως Προσφέρων ή ως Νόμιμος Εκπρόσωπος Προσφέροντος, ότι η ίδια ή και τρίτοι, κατ’ εντολή και για λογαριασμό της, θα επεξεργάζονται προσωπικά δεδομένα που περιέχονται στους φακέλους της προσφοράς και τα αποδεικτικά μέσα τα οποία υποβάλλονται σε αυτήν, στο πλαίσιο του παρόντος Διαγωνισμού, για το σκοπό της αξιολόγησης των προσφορών και της ενημέρωσης έτερων συμμετεχόντων σε αυτόν, λαμβάνοντας κάθε εύλογο μέτρο για τη διασφάλιση του απόρρητου και της ασφάλειας της επεξεργασίας των δεδομένων και της προστασίας τους από κάθε μορφής αθέμιτη επεξεργασία, σύμφωνα με τις διατάξεις της κείμενης νομοθεσίας περί προστασίας προσωπικών δεδομένων, κατά τα αναλυτικώς αναφερόμενα στην αναλυτική ενημέρωση που επισυνάπτεται στο παράρτημα IΧ στην παρούσα.

## Δικαίωμα Συμμετοχής - Κριτήρια Ποιοτικής Επιλογής

### Δικαιούμενοι συμμετοχής

**1.** Δικαίωμα συμμετοχής στη διαδικασία σύναψης της παρούσας σύμβασης έχουν φυσικά ή νομικά πρόσωπα και, σε περίπτωση ενώσεων οικονομικών φορέων, τα μέλη αυτών, που είναι εγκατεστημένα σε:

α) κράτος-μέλος της Ένωσης,

β) κράτος-μέλος του Ευρωπαϊκού Οικονομικού Χώρου (Ε.Ο.Χ.),

γ) τρίτες χώρες που έχουν υπογράψει και κυρώσει τη ΣΔΣ, στο βαθμό που η υπό ανάθεση δημόσια σύμβαση καλύπτεται από τα Παραρτήματα 1, 2, 4 ,5, 6 και 7 και τις γενικές σημειώσεις του σχετικού με την Ένωση Προσαρτήματος I της ως άνω Συμφωνίας, καθώς και

δ) σε τρίτες χώρες που δεν εμπίπτουν στην περίπτωση γ΄ της παρούσας παραγράφου και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων.

Στο βαθμό που καλύπτονται από τα Παραρτήματα 1, 2, 4, 5 6 και 7 και τις γενικές σημειώσεις του σχετικού με την Ένωση Προσαρτήματος I της ΣΔΣ, καθώς και τις λοιπές διεθνείς συμφωνίες από τις οποίες δεσμεύεται η Ένωση, οι αναθέτουσες αρχές επιφυλάσσουν για τα έργα, τα αγαθά, τις υπηρεσίες και τους οικονομικούς φορείς των χωρών που έχουν υπογράψει τις εν λόγω συμφωνίες μεταχείριση εξίσου ευνοϊκή με αυτήν που επιφυλάσσουν για τα έργα, τα αγαθά, τις υπηρεσίες και τους οικονομικούς φορείς της Ένωσης[[4]](#footnote-5)

**2.** Δυνάμει του Κανονισμού (ΕΕ) 2022/576 του Συμβουλίου της 8ης Απριλίου 2022, για την τροποποίηση του Κανονισμού (ΕΕ) αριθ.833/2014 σχετικά με περιοριστικά μέτρα λόγω ενεργειών της Ρωσίας που αποσταθεροποιούν την κατάσταση στην Ουκρανία: Απαγορεύεται η ανάθεση οποιασδήποτε δημόσιας σύμβασης ή σύμβασης παραχώρησης που εμπίπτει στο πεδίο εφαρμογής των οδηγιών για τις δημόσιες συμβάσεις, καθώς και του άρθρου 10 παράγραφοι 1 και 3, παράγραφος 6 στοιχεία α) έως ε), παράγραφοι 8, 9 και 10 και των άρθρων 11, 12, 13 και 14 της οδηγίας 2014/23/ΕΕ, των άρθρων 7 και 8, του άρθρου 10 στοιχεία β) έως στ) και η) έως ι) της οδηγίας 2014/24/ΕΕ, του άρθρου 18, του άρθρου 21 στοιχεία β) έως ε), και ζ) έως θ) και των άρθρων 29 και 30 τηςοδηγίας 2014/25/ΕΕ, καθώς και του άρθρου 13 στοιχεία α) έως δ), στ) έως η) και ι) της οδηγίας 2009/81/ΕΚ, σε ή με:

α) Ρώσο υπήκοο ή φυσικό ή νομικό πρόσωπο, οντότητα ή φορέα που έχει την έδρα του στη Ρωσία,

β) νομικό πρόσωπο, οντότητα ή φορέα του οποίου τα δικαιώματα ιδιοκτησίας κατέχει άμεσα ή έμμεσα σε ποσοστό άνω του 50% οντότητα αναφερόμενη στο στοιχείο α) της παρούσας παραγράφου ή

γ) φυσικό ή νομικό πρόσωπο, οντότητα ή φορέα που ενεργεί εξ ονόματος ή κατ’ εντολή οντότητας αναφερόμενης στο στοιχείο α) ή β) της παρούσας παραγράφου, συμπεριλαμβανομένων, όταν αντιστοιχούν σε περισσότερο από το 10% της αξίας της σύμβασης, των υπεργολάβων, προμηθευτών ή οντοτήτων στις ικανότητες των οποίων στηρίζεται κατά την έννοια των οδηγιών για τις δημόσιες συμβάσεις.

Οι οικονομικοί φορείς υποβάλλουν σχετική υπεύθυνη δήλωση με αντίστοιχο περιεχόμενο μαζί με τα λοιπά δικαιολογητικά συμμετοχής τους, σύμφωνα με τα αναλυτικότερα οριζόμενα στην υποπαρ. 2.4.3.1 και το ΠΑΡΑΡΤΗΜΑ X – Άλλες Δηλώσεις της παρούσας».

**3**. Οικονομικός φορέας συμμετέχει είτε μεμονωμένα είτε ως μέλος ένωσης. Οι ενώσεις οικονομικών φορέων, συμπεριλαμβανομένων και των προσωρινών συμπράξεων, δεν απαιτείται να περιβληθούν συγκεκριμένη νομική μορφή για την υποβολή προσφοράς. Η αναθέτουσα αρχή μπορεί να απαιτήσει από τις ενώσεις οικονομικών φορέων να περιβληθούν συγκεκριμένη νομική μορφή, εφόσον τους ανατεθεί η σύμβαση.

Στις περιπτώσεις υποβολής προσφοράς από ένωση οικονομικών φορέων, όλα τα μέλη της ευθύνονται έναντι της αναθέτουσας αρχής αλληλέγγυα και εις ολόκληρον.

### Εγγύηση συμμετοχής

**2.2.2.1.** Για την έγκυρη συμμετοχή στη διαδικασία σύναψης της παρούσας σύμβασης, κατατίθεται από τους συμμετέχοντες οικονομικούς φορείς (προσφέροντες), εγγυητική επιστολή συμμετοχής, σύμφωνα με το αντίστοιχο υπόδειγμα στο «**ΠΑΡΑΡΤΗΜΑ VII – Υποδείγματα Εγγυητικών Επιστολών**» της παρούσας

Το ποσό της εγγυητικής επιστολής θα πρέπει να καλύπτει σε ευρώ ποσοστό 2% του προϋπολογισμού του Έργου (μη συμπεριλαμβανομένου ΦΠΑ), ήτοι ποσό εβδομήντα οχτώ χιλιάδων, εκατό τριάντα δύο ευρώ και είκοσι πέντε λεπτών (**78.132,25 €**).

Στην περίπτωση ένωσης οικονομικών φορέων, η εγγύηση συμμετοχής περιλαμβάνει και τον όρο ότι η εγγύηση καλύπτει τις υποχρεώσεις όλων των οικονομικών φορέων που συμμετέχουν στην ένωση.

Η εγγύηση συμμετοχής πρέπει να ισχύει τουλάχιστον για τριάντα (30) ημέρες μετά τη λήξη του χρόνου ισχύος της προσφοράς της παρ. 2.4.5 «Χρόνος Ισχύος των Προσφορών» της παρούσας, άλλως η προσφορά απορρίπτεται. Η αναθέτουσα αρχή μπορεί, πριν τη λήξη της προσφοράς, να ζητά από τους προσφέροντες να παρατείνουν, πριν τη λήξη τους, τη διάρκεια ισχύος της προσφοράς και της εγγύησης συμμετοχής.

Οι πρωτότυπες εγγυήσεις συμμετοχής, πλην των εγγυήσεων που εκδίδονται ηλεκτρονικά, προσκομίζονται, σε κλειστό φάκελο με ευθύνη του οικονομικού φορέα, το αργότερο πριν την ημερομηνία και ώρα αποσφράγισης των προσφορών που ορίζεται στην παρ. 3.1 της παρούσας, άλλως η προσφορά απορρίπτεται ως απαράδεκτη, μετά από γνώμη της Επιτροπής Διαγωνισμού.

**2.2.2.2.** Η εγγύηση συμμετοχής επιστρέφεται στον ανάδοχο με την προσκόμιση της εγγύησης καλής εκτέλεσης.

Η εγγύηση συμμετοχής επιστρέφεται στους λοιπούς προσφέροντες σύμφωνα με τα ειδικότερα οριζόμενα στην παρ. 3 του άρθρου 72 του ν. 4412/2016. [[5]](#footnote-6)

μετά από :

αα) την άπρακτη πάροδο της προθεσμίας άσκησης ενδικοφανούς προσφυγής ή την έκδοση απόφασης επί ασκηθείσας προσφυγής κατά της απόφασης κατακύρωσης,

ββ) την άπρακτη πάροδο της προθεσμίας άσκησης ενδίκων βοηθημάτων προσωρινής δικαστικής προστασίας ή την έκδοση απόφασης επ’ αυτών,

γγ) την ολοκλήρωση του προσυμβατικού ελέγχου από το Ελεγκτικό Συνέδριο, σύμφωνα με τα άρθρα 324 έως 327 του ν. 4700/2020 (Α’ 127), εφόσον απαιτείται.

Για τα προηγούμενα στάδια της κατακύρωσης η εγγύηση συμμετοχής επιστρέφεται στους συμμετέχοντες σε περίπτωση:

α) λήξης του χρόνου ισχύος της προσφοράς και μη ανανέωσης αυτής και

β) απόρριψης της προσφοράς τους και εφόσον δεν έχει ασκηθεί ενδικοφανής προσφυγή ή ένδικο βοήθημα ή έχει εκπνεύσει άπρακτη η προθεσμία άσκησης ενδικοφανούς προσφυγής ή ενδίκων βοηθημάτων ή έχει λάβει χώρα παραίτηση από το δικαίωμα άσκησης αυτών ή αυτά έχουν απορριφθεί αμετακλήτως.

**2.2.2.3.** Η εγγύηση συμμετοχής καταπίπτει, εάν ο προσφέρων α) αποσύρει την προσφορά του κατά τη διάρκεια ισχύος αυτής, β) παρέχει, εν γνώσει του, ψευδή στοιχεία ή πληροφορίες που αναφέρονται στις παραγράφους 2.2.3 έως 2.2.8 της παρούσας, γ) δεν προσκομίσει εγκαίρως τα προβλεπόμενα από την παρούσα δικαιολογητικά (παρ. 2.2.9.2 & 3.2) ή δ) δεν προσέλθει εγκαίρως για υπογραφή της σύμβασης, ε) υποβάλει μη κατάλληλη προσφορά, με την έννοια της περ. 46 της παρ. 1 του άρθρου 2 του ν. 4412/2016, στ) δεν ανταποκριθεί στη σχετική πρόσκληση της αναθέτουσας αρχής να εξηγήσει την τιμή ή το κόστος της προσφοράς του εντός της τεθείσας προθεσμίας και η προσφορά του απορριφθεί , ζ) στις περιπτώσεις των παρ. 3, 4 και 5 του άρθρου 103 του ν. 4412/2016, περί πρόσκλησης για υποβολή δικαιολογητικών από τον προσωρινό ανάδοχο, αν, κατά τον έλεγχο των παραπάνω δικαιολογητικών, σύμφωνα με τις παραγράφους 3.2 και 3.4 της παρούσας, διαπιστωθεί ότι τα στοιχεία που δηλώθηκαν στο ΕΕΕΣ είναι εκ προθέσεως απατηλά, ή ότι έχουν υποβληθεί πλαστά αποδεικτικά στοιχεία, ή αν, από τα παραπάνω δικαιολογητικά που προσκομίσθηκαν νομίμως και εμπροθέσμως, δεν αποδεικνύεται η μη συνδρομή των λόγων αποκλεισμού της παραγράφου 2.2.3 ή η πλήρωση μιας ή περισσότερων από τις απαιτήσεις των κριτηρίων ποιοτικής επιλογής.

### Λόγοι αποκλεισμού

Αποκλείεται από τη συμμετοχή στην παρούσα διαδικασία σύναψης σύμβασης (διαγωνισμό) προσφέρων οικονομικός φορέας, εφόσον συντρέχει στο πρόσωπό του (εάν πρόκειται για μεμονωμένο φυσικό ή νομικό πρόσωπο) ή σε ένα από τα μέλη του (εάν πρόκειται για ένωση οικονομικών φορέων) ένας ή περισσότεροι από τους ακόλουθους λόγους:

* + - 1. Όταν υπάρχει σε βάρος του αμετάκλητη καταδικαστική απόφαση για ένα από τα ακόλουθα εγκλήματα:

α) συμμετοχή σε εγκληματική οργάνωση, όπως αυτή ορίζεται στο άρθρο 2 της απόφασης-πλαίσιο 2008/841/ΔΕΥ του Συμβουλίου της 24ης Οκτωβρίου 2008, για την καταπολέμηση του οργανωμένου εγκλήματος (ΕΕ L 300 της 11.11.2008 σ.42 και τα εγκλήματα του άρθρου 187 του Ποινικού Κώδικα (εγκληματική οργάνωση),

β) ενεργητική δωροδοκία, όπως ορίζεται στο άρθρο 3 της σύμβασης περί της καταπολέμησης της διαφθοράς στην οποία ενέχονται υπάλληλοι των Ευρωπαϊκών Κοινοτήτων ή των κρατών-μελών της Ένωσης (ΕΕ C 195 της 25.6.1997, σ. 1) και στην παράγραφο 1 του άρθρου 2 της απόφασης-πλαίσιο 2003/568/ΔΕΥ του Συμβουλίου της 22ας Ιουλίου 2003, για την καταπολέμηση της δωροδοκίας στον ιδιωτικό τομέα (ΕΕ L 192 της 31.7.2003, σ. 54), καθώς και όπως ορίζεται στο εθνικό δίκαιο του οικονομικού φορέα, και τα εγκλήματα των άρθρων 159Α (δωροδοκία πολιτικών προσώπων), 236 (δωροδοκία υπαλλήλου), 237 παρ.2-4 (δωροδοκία δικαστικών λειτουργών), 237Α παρ.2 (εμπορία επιρροής – μεσάζοντες) 396 παρ.2 (δωροδοκία στον ιδιωτικό τομέα) του Ποινικού Κώδικα.

γ) απάτη εις βάρος των οικονομικών συμφερόντων της Ένωσης, κατά την έννοια των άρθρων 3 και 4 της Οδηγίας (ΕΕ) 2017/1371 του Ευρωπαϊκού Κοινοβουλίου και του Συμβουλίου της 5ης Ιουλίου 2017 σχετικά με την καταπολέμηση, μέσω του ποινικού δικαίου, της απάτης εις βάρος των οικονομικών συμφερόντων της Ένωσης (L 198/28.07.2017) και τα εγκλήματα των άρθρων 159Α (δωροδοκία πολιτικών προσώπων), 216 (πλαστογραφία), 236 (δωροδοκία υπαλλήλου), 237 παρ. 2-4 (δωροδοκία δικαστικών λειτουργών), 242 (ψευδής βεβαίωση, νόθευση κ.λπ.), 374 (διακεκριμένη κλοπή), 375 (υπεξαίρεση), 386 (απάτη), 386Α (απάτη με υπολογιστή), 386Β (απάτη σχετική με τις επιχορηγήσεις), 390 (απιστία) του Ποινικού Κώδικα και των άρθρων 155 επ. του Εθνικού Τελωνειακού Κώδικα (ν. 2960/2001, Α’ 265), όταν αυτά στρέφονται κατά των οικονομικών συμφερόντων της Ευρωπαϊκής Ένωσης ή συνδέονται με την προσβολή αυτών των συμφερόντων, καθώς και τα εγκλήματα των άρθρων 23 (διασυνοριακή απάτη σχετικά με τον ΦΠΑ) και 24 (επικουρικές διατάξεις για την ποινική προστασία των οικονομικών συμφερόντων της Ευρωπαϊκής Ένωσης) του ν. 4689/2020 (Α’ 103),

δ) τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες, όπως ορίζονται, αντιστοίχως στα άρθρα 3-4 και 5-12 της Οδηγίας (ΕΕ) 2017/541 του Ευρωπαϊκού Κοινοβουλίου και του Συμβουλίου της 15ης Μαρτίου 2017 για την καταπολέμηση της τρομοκρατίας και την αντικατάσταση της απόφασης - πλαισίου 2002/475/ΔΕΥ του Συμβουλίου και για την τροποποίηση της απόφασης 2005/671/ΔΕΥ του Συμβουλίου (EE L 88/31.03.2017) ή ηθική αυτουργία ή συνέργεια ή απόπειρα διάπραξης εγκλήματος, όπως ορίζονται στο άρθρο 14 αυτής, και τα εγκλήματα των άρθρων 187Α και 187Β του Ποινικού Κώδικα, καθώς και τα εγκλήματα των άρθρων 32-35 του ν. 4689/2020 (Α’ 103),

ε) νομιμοποίηση εσόδων από παράνομες δραστηριότητες ή χρηματοδότηση της τρομοκρατίας, όπως αυτές ορίζονται στο άρθρο 1 της Οδηγίας (ΕΕ) 2015/849 του Ευρωπαϊκού Κοινοβουλίου και του Συμβουλίου, της 20ης Μαΐου 2015, σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες ή για τη χρηματοδότηση της τρομοκρατίας, την τροποποίηση του κανονισμού (ΕΕ) αριθμ. 648/2012 του Ευρωπαϊκού Κοινοβουλίου και του Συμβουλίου, και την κατάργηση της οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου και της οδηγίας 2006/70/ΕΚ της Επιτροπής (EE L 141/05.06.2015) και τα εγκλήματα των άρθρων 2 και 39 του ν. 4557/2018 (Α’ 139),

στ) παιδική εργασία και άλλες μορφές εμπορίας ανθρώπων, όπως ορίζονται στο άρθρο 2 της Οδηγίας 2011/36/ ΕΕ του Ευρωπαϊκού Κοινοβουλίου και του Συμβουλίου της 5ης Απριλίου 2011, για την πρόληψη και την καταπολέμηση της εμπορίας ανθρώπων και για την προστασία των θυμάτων της, καθώς και για την αντικατάσταση της απόφασης - πλαίσιο 2002/629/ΔΕΥ του Συμβουλίου (ΕΕ L 101 της 15.4.2011, σ. 1) και τα εγκλήματα του άρθρου 323Α του Ποινικού κώδικα (εμπορία ανθρώπων).

Ο οικονομικός φορέας αποκλείεται, επίσης, όταν το πρόσωπο εις βάρος του οποίου εκδόθηκε τελεσίδικη αμετάκλητη καταδικαστική απόφαση είναι μέλος του διοικητικού, διευθυντικού ή εποπτικού οργάνου του ή έχει εξουσία εκπροσώπησης, λήψης αποφάσεων ή ελέγχου σε αυτό.

Η υποχρέωση του προηγούμενου εδαφίου αφορά:

- στις περιπτώσεις εταιρειών περιορισμένης ευθύνης (Ε.Π.Ε.) ιδιωτικών κεφαλαιουχικών εταιρειών (Ι.Κ.Ε.) και προσωπικών εταιρειών (Ο.Ε. και Ε.Ε.) τους διαχειριστές.

- στις περιπτώσεις ανωνύμων εταιρειών (Α.Ε.), τον διευθύνοντα Σύμβουλο, τα μέλη του Διοικητικού Συμβουλίου, καθώς και τα πρόσωπα στα οποία με απόφαση του Διοικητικού Συμβουλίου έχει ανατεθεί το σύνολο της διαχείρισης και εκπροσώπησης της εταιρείας.

- στις περιπτώσεις Συνεταιρισμών, τα μέλη του Διοικητικού Συμβουλίου.

- σε όλες τις υπόλοιπες περιπτώσεις νομικών προσώπων, τον κατά περίπτωση νόμιμο εκπρόσωπο.

**Εάν στις ως άνω περιπτώσεις (α) έως (στ) η κατά τα ανωτέρω περίοδος αποκλεισμού δεν έχει καθοριστεί με αμετάκλητη απόφαση, αυτή ανέρχεται σε πέντε (5) έτη από την ημερομηνία της καταδίκης με αμετάκλητη απόφαση.**

* + - 1. Στις ακόλουθες περιπτώσεις

α) όταν ο οικονομικός φορέας έχει αθετήσει τις υποχρεώσεις του όσον αφορά στην καταβολή φόρων ή εισφορών κοινωνικής ασφάλισης και αυτό έχει διαπιστωθεί από δικαστική ή διοικητική απόφαση με τελεσίδικη και δεσμευτική ισχύ, σύμφωνα με διατάξεις της χώρας όπου είναι εγκατεστημένος ή την εθνική νομοθεσία ή

β) όταν η αναθέτουσα αρχή μπορεί να αποδείξει με τα κατάλληλα μέσα ότι ο οικονομικός φορέας έχει αθετήσει τις υποχρεώσεις του όσον αφορά την καταβολή φόρων ή εισφορών κοινωνικής ασφάλισης.

Αν ο οικονομικός φορέας είναι Έλληνας πολίτης ή έχει την εγκατάστασή του στην Ελλάδα, οι υποχρεώσεις του που αφορούν τις εισφορές κοινωνικής ασφάλισης καλύπτουν τόσο την κύρια όσο και την επικουρική ασφάλιση.

Οι υποχρεώσεις των περ. α’ και β’ της παρ. 2.2.3.2 θεωρείται ότι δεν έχουν αθετηθεί εφόσον δεν έχουν καταστεί ληξιπρόθεσμες ή εφόσον αυτές έχουν υπαχθεί σε δεσμευτικό διακανονισμό που τηρείται.

Δεν αποκλείεται ο οικονομικός φορέας, όταν έχει εκπληρώσει τις υποχρεώσεις του είτε καταβάλλοντας τους φόρους ή τις εισφορές κοινωνικής ασφάλισης που οφείλει, συμπεριλαμβανομένων, κατά περίπτωση, των δεδουλευμένων τόκων ή των προστίμων είτε υπαγόμενος σε δεσμευτικό διακανονισμό για την καταβολή τους στο μέτρο που τηρεί τους όρους του δεσμευτικού κανονισμού.

* + - 1. Αποκλείεται από τη συμμετοχή στη διαδικασία σύναψης της παρούσας σύμβασης, οικονομικός φορέας σε οποιαδήποτε από τις ακόλουθες καταστάσεις :

(α) εάν έχει αθετήσει τις υποχρεώσεις που προβλέπονται στην παρ. 2 του άρθρου 18 του ν. 4412/2016, περί αρχών που εφαρμόζονται στις διαδικασίες σύναψης δημοσίων συμβάσεων

(β) εάν τελεί υπό πτώχευσηή έχει υπαχθεί σε διαδικασία ειδικής εκκαθάρισηςή τελεί υπό αναγκαστική διαχείρισηαπό εκκαθαριστή ή από το δικαστήριο ή έχει υπαχθεί σε διαδικασία πτωχευτικού συμβιβασμού ή έχει αναστείλει τις επιχειρηματικές του δραστηριότητες ή έχει υπαχθεί σε διαδικασία εξυγίανσης και δεν τηρεί τους όρους αυτής ή εάν βρίσκεται σε οποιαδήποτε ανάλογη κατάσταση προκύπτουσα από παρόμοια διαδικασία, προβλεπόμενη σε εθνικές διατάξεις νόμου.

(γ) εάν, με την επιφύλαξη της παραγράφου 3β του άρθρου 44 του ν. 3959/2011 περί ποινικών κυρώσεων και άλλων διοικητικών συνεπειών, υπάρχουν επαρκώς εύλογες ενδείξεις που οδηγούν στο συμπέρασμα ότι ο οικονομικός φορέας συνήψε συμφωνίες με άλλους οικονομικούς φορείς με στόχο τη στρέβλωση του ανταγωνισμού,

δ) εάν μία κατάσταση σύγκρουσης συμφερόντων κατά την έννοια του άρθρου 24 του ν. 4412/2016 δεν μπορεί να θεραπευθεί αποτελεσματικά με άλλα, λιγότερο παρεμβατικά, μέσα,

(ε) εάν μία κατάσταση στρέβλωσης του ανταγωνισμού από την πρότερη συμμετοχή του οικονομικού φορέα κατά την προετοιμασία της διαδικασίας σύναψης σύμβασης, κατά τα οριζόμενα στο άρθρο 48 του ν. 4412/2016 όπως ισχύει, δεν μπορεί να θεραπευθεί με άλλα, λιγότερο παρεμβατικά, μέσα,

(στ) εάν έχει επιδείξει σοβαρή ή επαναλαμβανόμενη πλημμέλεια κατά την εκτέλεση ουσιώδους απαίτησης στο πλαίσιο προηγούμενης δημόσιας σύμβασης, προηγούμενης σύμβασης με αναθέτοντα φορέα ή προηγούμενης σύμβασης παραχώρησης που είχε ως αποτέλεσμα την πρόωρη καταγγελία της προηγούμενης σύμβασης, αποζημιώσεις ή άλλες παρόμοιες κυρώσεις,

(ζ) εάν έχει κριθεί ένοχος εκ προθέσεως σοβαρών απατηλών δηλώσεων κατά την παροχή των πληροφοριών που απαιτούνται για την εξακρίβωση της απουσίας των λόγων αποκλεισμού ή την πλήρωση των κριτηρίων επιλογής, έχει αποκρύψει τις πληροφορίες αυτές ή δεν είναι σε θέση να προσκομίσει τα δικαιολογητικά που απαιτούνται κατ’ εφαρμογή της παραγράφου 2.2.9.2 Αποδεικτικά μέσα - Δικαιολογητικά προσωρινού αναδόχου της παρούσας.

(η) εάν επιχείρησε να επηρεάσει με αθέμιτο τρόπο τη διαδικασία λήψης αποφάσεων της αναθέτουσας αρχής, να αποκτήσει εμπιστευτικές πληροφορίες που ενδέχεται να του αποφέρουν αθέμιτο πλεονέκτημα στη διαδικασία σύναψης σύμβασης ή να παράσχει με απατηλό τρόπο παραπλανητικές πληροφορίες που ενδέχεται να επηρεάσουν ουσιωδώς τις αποφάσεις που αφορούν τον αποκλεισμό, την επιλογή ή την ανάθεση,

(θ) εάν η αναθέτουσα αρχή μπορεί να αποδείξει, με κατάλληλα μέσα ότι έχει διαπράξει σοβαρό επαγγελματικό παράπτωμα, το οποίο θέτει εν αμφιβόλω την ακεραιότητά του.

**Εάν στις ως άνω περιπτώσεις (α) έως (θ) η περίοδος αποκλεισμού δεν έχει καθοριστεί με αμετάκλητη απόφαση, αυτή ανέρχεται σε τρία (3) έτη από την ημερομηνία έκδοσης πράξης που βεβαιώνει το σχετικό γεγονός.**

* + - 1. Αποκλείεται, επίσης, οικονομικός φορέας από τη συμμετοχή στη διαδικασία σύναψης της παρούσας σύμβασης εάν συντρέχουν οι προϋποθέσεις εφαρμογής της παρ. 4 του άρθρου 8 του ν. 3310/2005, όπως ισχύει (αμιγώς εθνικός λόγος αποκλεισμού). Οι υποχρεώσεις της παρούσης αφορούν τις ανώνυμες εταιρείες που υποβάλλουν προσφορά αυτοτελώς ή ως μέλη ένωσης ή που συμμετέχουν στο μετοχικό κεφάλαιο άλλου νομικού προσώπου που υποβάλλει προσφορά ή νομικά πρόσωπα της αλλοδαπής που αντιστοιχούν σε ανώνυμη εταιρεία.

Εξαιρούνται της υποχρέωσης αυτής: α) οι εισηγμένες στα χρηματιστήρια κρατών-μελών της Ευρωπαϊκής Ένωσης ή του Οργανισμού Οικονομικής Συνεργασίας και Ανάπτυξης (Ο.Ο.Σ.Α.) εταιρείες, β) οι εταιρείες, τα δικαιώματα ψήφου των οποίων ελέγχονται από μία ή περισσότερες επιχειρήσεις επενδύσεων (investment firms), εταιρείες διαχείρισης κεφαλαίων/ενεργητικού (asset/fund managers) ή εταιρείες διαχείρισης κεφαλαίων επιχειρηματικών συμμετοχών (private equity firms), υπό την προϋπόθεση ότι οι τελευταίες αυτές εταιρείες ελέγχουν, συνολικά ποσοστό που υπερβαίνει το εβδομήντα πέντε τοις εκατό (75%) των δικαιωμάτων ψήφων και είναι εποπτευόμενες από Επιτροπές Κεφαλαιαγοράς ή άλλες αρμόδιες χρηματοοικονομικές αρχές κρατών μελών της Ευρωπαϊκής Ένωσης ή του Ο.Ο.Σ.Α.

* + - 1. Ο οικονομικός φορέας αποκλείεται σε οποιοδήποτε χρονικό σημείο κατά τη διάρκεια της διαδικασίας σύναψης της παρούσας σύμβασης, όταν αποδεικνύεται ότι βρίσκεται, λόγω πράξεων ή παραλείψεών του, είτε πριν είτε κατά τη διαδικασία, σε μία από τις ως άνω περιπτώσεις.
      2. Ο οικονομικός φορέας που εμπίπτει σε μια από τις καταστάσεις που αναφέρονται στις παραγράφους 2.2.3.1 και 2.2.3.3 εκτός από την περ. β αυτής, μπορεί να προσκομίζει στοιχεία προκειμένου να αποδείξει ότι τα μέτρα που έλαβε επαρκούν για να αποδείξουν την αξιοπιστία του, παρότι συντρέχει ο σχετικός λόγος αποκλεισμού (αυτoκάθαρση). Για τον σκοπό αυτόν, ο οικονομικός φορέας αποδεικνύει ότι έχει καταβάλει ή έχει δεσμευθεί να καταβάλει αποζημίωση για ζημίες που προκλήθηκαν από το ποινικό αδίκημα ή το παράπτωμα, ότι έχει διευκρινίσει τα γεγονότα και τις περιστάσεις με ολοκληρωμένο τρόπο, μέσω ενεργού συνεργασίας με τις ερευνητικές αρχές, και έχει λάβει συγκεκριμένα τεχνικά και οργανωτικά μέτρα, καθώς και μέτρα σε επίπεδο προσωπικού κατάλληλα για την αποφυγή περαιτέρω ποινικών αδικημάτων ή παραπτωμάτων. Τα μέτρα που λαμβάνονται από τους οικονομικούς φορείς αξιολογούνται σε συνάρτηση με τη σοβαρότητα και τις ιδιαίτερες περιστάσεις του ποινικού αδικήματος ή του παραπτώματος. Εάν τα στοιχεία κριθούν επαρκή, ο εν λόγω οικονομικός φορέας δεν αποκλείεται από τη διαδικασία σύναψης σύμβασης. Αν τα μέτρα κριθούν ανεπαρκή, γνωστοποιείται στον οικονομικό φορέα το σκεπτικό της απόφασης αυτής. Οικονομικός φορέας που έχει αποκλειστεί, σύμφωνα με τις κείμενες διατάξεις, με τελεσίδικη απόφαση, σε εθνικό επίπεδο, από τη συμμετοχή σε διαδικασίες σύναψης σύμβασης ή ανάθεσης παραχώρησης δεν μπορεί να κάνει χρήση της ανωτέρω δυνατότητας κατά την περίοδο του αποκλεισμού που ορίζεται στην εν λόγω απόφαση.
      3. Η απόφαση για την διαπίστωση της επάρκειας ή μη των επανορθωτικών μέτρων κατά την προηγούμενη παράγραφο εκδίδεται σύμφωνα με τα οριζόμενα στις παρ. 8 και 9 του άρθρου 73 του ν. 4412/2016.
      4. Οικονομικός φορέας, σε βάρος του οποίου έχει επιβληθεί η κύρωση του οριζόντιου αποκλεισμού σύμφωνα με τις κείμενες διατάξεις και για το χρονικό διάστημα που αυτή ορίζει, αποκλείεται από την παρούσα διαδικασία σύναψης της σύμβασης.

### Κριτήρια Ποιοτικής Επιλογής & αποδεικτά στοιχεία

### Καταλληλόλητα άσκησης επαγγελματικής δραστηριότητας

Οι οικονομικοί φορείς που συμμετέχουν στη διαδικασία σύναψης της παρούσας απαιτείται να ασκούν επαγγελματική δραστηριότητα συναφή με το αντικείμενο των προς παροχή υπηρεσιών ήτοι την παροχή υπηρεσιών ψηφιοποίησης, τεκμηρίωσης δεδομένων, ή/και ανάπτυξης πληροφοριακών συστημάτων.

Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης απαιτείται να είναι εγγεγραμμένοι σε ένα από τα επαγγελματικά ή εμπορικά μητρώα που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του ν. 4412/2016. Εφόσον οι οικονομικοί φορείς απαιτείται να διαθέτουν ειδική έγκριση ή να είναι μέλη συγκεκριμένου οργανισμού για να μπορούν να παράσχουν τη σχετική υπηρεσία στη χώρα καταγωγής τους, η αναθέτουσα αρχή μπορεί να τους ζητεί να αποδείξουν ότι διαθέτουν την έγκριση αυτή ή ότι είναι μέλη του εν λόγω οργανισμού ή να τους καλέσει να προβούν σε ένορκη δήλωση ενώπιον συμβολαιογράφου σχετικά με την άσκηση του συγκεκριμένου επαγγέλματος.

Στην περίπτωση οικονομικών φορέων εγκατεστημένων σε κράτος μέλους του Ευρωπαϊκού Οικονομικού Χώρου (Ε.Ο.Χ) ή σε τρίτες χώρες που προσχωρήσει στη ΣΔΣ, ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά μητρώα.

Οι εγκατεστημένοι στην Ελλάδα οικονομικοί φορείς θα πρέπει να είναι εγγεγραμμένοι στο οικείο επαγγελματικό μητρώο, εφόσον, κατά την κείμενη νομοθεσία, απαιτείται η εγγραφή τους για την υπό ανάθεση υπηρεσία.

Στην περίπτωση ένωσης οικονομικών φορέων η καταλληλότητα άσκησης επαγγελματικής δραστηριότητας απαιτείται να καλύπτεται σωρευτικά από τα μέλη της ένωσης.

### Οικονομική και χρηματοοικονομική επάρκεια

Οι οικονομικοί φορείς που συμμετέχουν στη διαδικασία σύναψης της παρούσας απαιτείται να έχουν μέσο γενικό ετήσιο κύκλο εργασιών για τις τρεις (3) τελευταίες οικονομικές χρήσεις ή, τις οικονομικές χρήσεις κατά τις οποίες ο οικονομικός φορέας δραστηριοποιείται, αν είναι λιγότερες από τρεις (2019-2020-2021) ύψους τουλάχιστον ίσου με το **100%** του προϋπολογισμού του υπό ανάθεση Έργου χωρίς ΦΠΑ και δικαιώματα προαίρεσης.

Σε περίπτωση ένωσης οικονομικών φορέων, οι παραπάνω απαιτήσεις καλύπτονται αθροιστικά από τα μέλη της ένωσης

### Τεχνική και επαγγελματική ικανότητα

#### Τεχνική Ικανότητα

Οι οικονομικοί φορείς που συμμετέχουν στη διαδικασία σύναψης της παρούσας απαιτείται να διαθέτουν την κατάλληλα τεκμηριωμένη και αποδεδειγμένη επαγγελματική ικανότητα στην υλοποίηση έργων αντίστοιχου μεγέθους και πολυπλοκότητας με το υπό ανάθεση Έργο.

**Α) Να έχουν ολοκληρώσει επιτυχώς κατά τα τελευταία πέντε (5) έτη (από την ημερομηνία διενέργειας διαγωνισμού):**Τουλάχιστον **δύο (2) έργα** με αντικείμενο την ψηφιοποίηση μέσω σάρωσης ή/και τεκμηρίωση με μεταδεδομένα χαρτώου αρχείου μεγέθους σελίδας ίσου ή μεγαλύτερου των 8.000.000 σελίδων

* Τουλάχιστον **δύο (2) έργα** με αντικείμενο την διόρθωση / καταχώρηση μεταδεδομένων συνολικού πλήθους άνω των 60.000.000 χαρακτήρων.
* **ένα (1) ή περισσότερα** έργα υλοποίησης πληροφοριακού συστήματος ηλεκτρονικής διαχείρισης εγγράφων

Στην περίπτωση ένωσης οικονομικών φορέων οι παραπάνω απαιτήσεις μπορούν να καλύπτονται αθροιστικά από τα μέλη της ένωσης.

Σημειώνεται ότι ένα έργο μπορεί να καλύπτει μια ή περισσότερες από τις παραπάνω απαιτήσεις.

Επισημαίνεται ότι οι διαγωνιζόμενοι μπορούν να επικαλεστούν και έργα των οποίων:

Α) η συμβατική λήξη δεν έχει ακόμα επέλθει και συνεχίζονται ακόμη να εκτελούνται, εφόσον υποβάλλουν της σχετικές βεβαιώσεις καλής εκτέλεσης ή προόδου εργασιών για το τμήμα του έργου που έχει εκτελεστεί, παραδοθεί επιτυχώς και παραληφθεί. Προκειμένου να προσδιοριστεί η συμβατική αξία των μη ολοκληρωμένων έργων θα πρέπει οι βεβαιώσεις που θα προσκομιστούν να περιλαμβάνουν την ποσότητα του ψηφιοποιημένου υλικού καθώς και την συμβατική αξία . Σε περίπτωση μη αναγραφής της συμβατικής αξίας δύναται να προσκομιστούν τα αντίστοιχα τιμολόγια ή η σύμβαση ώστε να προκύψει η τιμή μονάδας.

Β) Η υλοποίηση του ίδιου έργου καλύπτεται από πολλαπλές συμβάσεις. Στην περίπτωση αυτή, κάθε σύμβαση (με της τυχόν τροποποιήσεις/παρατάσεις της) λογίζεται ως ξεχωριστό έργο. Ως ξεχωριστό έργο λογίζεται κάθε ξεχωριστή σύμβαση (με της τυχόν τροποποιήσεις/παρατάσεις της) για το έργο ακόμη και αν οι ξεχωριστές συμβάσεις αφορούν τον ίδιο πελάτη και αντικείμενο εφόσον για την κάθε σύμβαση υποβάλλονται και αντίστοιχες σχετικές βεβαιώσεις καλής εκτέλεσης ή προόδου εργασιών για το τμήμα του έργου που έχει εκτελεστεί και παραδοθεί επιτυχώς. Σε κάθε περίπτωση δύναται να υποβάλλονται και έργα τα οποία περιλαμβάνουν στο αντικείμενό της και άλλου είδους υπηρεσίες εκτός της ψηφιοποίησης οι οποίες παρέχονται στον ίδιο ιδιώτη πελάτη ή αναθέτουσα αρχή, σε αυτή την περίπτωση αρκεί της βεβαιώσεις καλής εκτέλεσης ή Προόδου να είναι διακριτό το φυσικό και οικονομικό αντικείμενο της ψηφιοποίησης που βεβαιώνεται.

#### Επαγγελματική Ικανότητα - Ομάδα Έργου

**Β) Να διαθέτουν ανθρώπινο δυναμικό και πόρους ικανούς και αξιόπιστους για να φέρουν σε πέρας επιτυχώς της απαιτήσεις του Έργου, σε όρους απαιτούμενης εξειδίκευσης, επαγγελματικών προσόντων και εμπειρίας. Συγκεκριμένα απαιτείται να διατεθούν στην Ομάδα Έργου κατ’ ελάχιστον στελέχη τηςτις κάτωθι ειδικότητες:**

* **Υπεύθυνος Έργου**, με τα ακόλουθα προσόντα και εμπειρία:  
  o Πανεπιστημιακό Τίτλο Σπουδών

o Τουλάχιστον 8-ετή επαγγελματική εμπειρία σε Διαχείριση Έργων  
o Να έχει διατελέσει Υπεύθυνος/ Αναπληρωτής Υπεύθυνος Έργου σε έργα ψηφιοποίησης ή/και καταχώρησης/διόρθωσης μεταδεδομένων. Ένα (1) ή περισσότερα εκ των ανωτέρω έργων, στα οποία διετέλεσε υπεύθυνος έργου, θα πρέπει να έχουν συμβατική αξία (αθροιστικά) τουλάχιστον 1.000.000,00€ πλέον ΦΠΑ.

* **Αναπληρωτής Υπεύθυνος Έργου**, με τα ακόλουθα προσόντα και εμπειρία:  
  o Πανεπιστημιακό Τίτλο Σπουδών.  
  o Τουλάχιστον 3-ετή επαγγελματική εμπειρία σε Διαχείριση Έργων.

o Να έχει διατελέσει Υπεύθυνος/ Αναπληρωτής Υπεύθυνος Έργου σε έργα ψηφιοποίησης ή/και καταχώρησης/διόρθωσης μεταδεδομένων. Ένα (1) ή περισσότερα εκ των ανωτέρω έργων, στα οποία διετέλεσε υπεύθυνος/αναπληρωτής υπεύθυνος έργου, θα πρέπει να έχουν συμβατική αξία (αθροιστικά) τουλάχιστον 200.000,00€ πλέον ΦΠΑ.

* **Ομάδα υποστήριξης**. Απαιτείται να διατεθούν στην ομάδα έργου τουλάχιστον **τρία (3) στελέχη**, τα οποία θα υποστηρίζουν την ομάδα ψηφιοποίησης του Αναδόχου και συνολικά τη διαδικασία ψηφιοποίησης (π.χ. παραλαβή χαρτώου αρχείου από την Αναθέτουσα Αρχή, προετοιμασία υλτης́ προς ψηφιοποίηση, επιστροφή χαρτώου αρχείου στο φορέα κλπ.), με τα ακόλουθα προσόντα και εμπειρία:

o 5-ετή γενική επαγγελματική εμπειρία.  
o Τουλάχιστον 2-ετή επαγγελματική εμπειρία σε ενέργειες υποστήριξης για την ψηφιοποίηση χαρτώου αρχείου.

* **Ομάδα ψηφιοποίησης**. Απαιτείται να διατεθούν στην ομάδα έργου τουλάχιστον **είκοσι (20) στελέη** για τις ανάγκες ψηφιοποίησης (ψηφιοποιητές, διορθωτές/ καταχωρητές, επόπτες κλπ.):
  + Πέντε (5) μέλη της ομάδας ψηφιοποίησης θα πρέπει να έχουν τουλάχιστον 2-ετή επαγγελματική εμπειρία σε ψηφιοποίηση χαρτώου αρχείου και να ονοματίζονται στην προσφορά του υποψήφιου αναδόχου.
  + Για τα υπόλοιπα στελέχη-μέλη της ομάδας ψηφιοποίησης, σε ειδικότητες, προσόντα και εμπειρία κατά την κρίση του υποψήφιου αναδόχου, θα καταγραφούν σε πίνακα μόνον ειδικότητες (π.χ. ψηφιοποιητές, διορθωτές/ καταχωρητές, επόπτες κλπ.) και ρόλοι, αριθμός στελεχών ανά ειδικότητα.
* ένα (1) **στέλεχος Ανάπτυξης Πληροφοριακών Συστημάτων** πανεπιστημιακής εκπαίδευσης στην Πληροφορική, κάτοχο μεταπτυχιακού τίτλου σπουδών στην Πληροφορική, με 5ετή τουλάχιστον αποδεδειγμένη επαγγελματική εμπειρία (συμμετοχή σε αντίστοιχα έργα) σε ανάπτυξης πληροφοριακών συστημάτων.
* έναν (1) **υπεύθυνο προστασίας προσωπικών δεδομένων** (Data Protection Officer), με τουλάχιστον 2ετή επαγγελματική εμπειρία σε θέματα του Κανονισμού Προστασίας Προσωπικών Δεδομένων και πιστοποίηση Υπευθύνου Προστασίας Προσωπικών Δεδομένων.

#### Εγκαταστάσεις

**Γ). Να διαθέτουν εγκαταστάσεις (Κέντρο Καταχώρησης ή και Σάρωσης εάν απαιτηθεί) οι οποίες να διασφαλίζουν κατά τον χρόνο της προκήρυξης του παρόντος έργου την προστασία του συνόλου του αρχείου που θα ψηφιοποιηθεί και θα βρίσκεται σε αυτές, από πιθανές καταστροφές και συγκεκριμένα: πυρκαγιά, πλημμύρα και εσφαλμένη λειτουργία του συστήματος πυρόσβεσης, σύμφωνα με τις επιταγές των άρθρων 28 και 32 του Κανονισμού 679/2018 ΕΕ για την Προστασία Δεδομένων Προσωπικού Χαρακτήρα (GDPR). Στην ίδια νομική βάση εδράζεται επίσης η υποχρέωση του αναδόχου κατά το χρόνο της προκήρυξης να διαθέτει για το σκοπό της ψηφιοποίησης του αρχείου της προκήρυξης κλειστούς μεμονωμένους χώρους (δωμάτια), οι οποίοι χώροι υποχρεωτικά να φέρουν σύστημα ελέγχου πρόσβασης (σύστημα Access Control) στα άτομα της ομάδα έργου του Αναδόχου που θα αναλάβει την ψηφιοποίηση και θα επεξεργαστεί για αυτό το σκοπό το συγκεκριμένο αρχείο που αναφέρεται στην παρούσα προκήρυξη, τηρώντας όλους τους κανόνες της εμπιστευτικότητας και της ασφάλειας της πληροφορίας, σύμφωνα με τις επιταγές του GDPR.**

Ειδικότερα οι κτιριακές εγκαταστάσεις θα πρέπει:

* να διαθέτουν σύστημα πυρανίχνευσης καπνού,
* να διαθέτουν σύστημα πυρασφάλειας, πυρόσβεσης και καταιονισμού,
* να διαθέτουν πυρίμαχες πόρτες αποθήκης,
* να διαθέτουν σύστημα ασφαλείας και καταγραφής των χώρων με κάμερες (κλειστό σύστημα παρακολούθησης),
* αντικλεπτικό σύστημα και σύστημα ελέγχου και παρακολούθησης της πρόσβασης
* να διαθέτουν σύστημα παρακολούθησης υγρασίας στα επίπεδα μεταξύ - rh 30-65%,
* να διαθέτουν σύστημα συναγερμού και σύνδεση με σταθμό λήψης σημάτων καθ’όλη τη διάρκεια της ημέρας (24/7), να διαθέτουν σύστημα ελεγχόμενης πρόσβασης στους επιμέρους χώρους του κτιρίου (access control system).

### Πρότυπα διασφάλισης ποιότητας και πρότυπα περιβαλλοντικής διαχείρισης

Α. Οι οικονομικοί φορείς για την παρούσα διαδικασία σύναψης σύμβασης οφείλουν αθροιστικά να συμμορφώνονται με:

* **Σύστημα Διαχείρισης Ποιότητας, σύμφωνα με το πρότυπο ISO 9001:2015 ή ισοδύναμο, εν ισχύ**, από διαπιστευμένο οργανισμό.
* **Σύστημα Διαχείρισης** **Ασφάλειας Πληροφοριών, σύμφωνα με το πρότυπο ISO 27001:2013 ή ισοδύναμο, εν ισχύ**, από διαπιστευμένο οργανισμό.

Η αναθέτουσα αρχή αναγνωρίζει ισοδύναμα για τα προαναφερόμενα πιστοποιητικά που έχουν εκδοθεί από φορείς διαπιστευμένους από ισοδύναμους Οργανισμούς διαπίστευσης, εδρεύοντες και σε άλλα κράτη - μέλη. Επίσης, κάνει δεκτά άλλα αποδεικτικά στοιχεία για ισοδύναμα μέτρα διασφάλισης ποιότητας, εφόσον ο ενδιαφερόμενος οικονομικός φορέας δεν είχε τη δυνατότητα να αποκτήσει τα εν λόγω πιστοποιητικά εντός των σχετικών προθεσμιών για λόγους για τους οποίους δεν ευθύνεται ο ίδιος, υπό την προϋπόθεση ότι ο οικονομικός φορέας αποδεικνύει ότι τα προτεινόμενα μέτρα διασφάλισης ποιότητας πληρούν τα απαιτούμενα πρότυπα διασφάλισης ποιότητας.

Σε περίπτωση ένωσης οικονομικών φορέων, οι παραπάνω απαιτήσεις καλύπτονται αθροιστικά από τα μέλη της ένωσης

### Στήριξη στην ικανότητα τρίτων – Υπεργολαβία

#### Στήριξη στην ικανότητα τρίτων

Οι οικονομικοί φορείς μπορούν, όσον αφορά τα κριτήρια της οικονομικής και χρηματοοικονομικής επάρκειας (της παραγράφου 2.2.5) και τα σχετικά με την τεχνική και επαγγελματική ικανότητα (της παραγράφου 2.2.6), να στηρίζονται στις ικανότητες άλλων φορέων, ασχέτως της νομικής φύσης των δεσμών τους με αυτούς. Στην περίπτωση αυτή, αποδεικνύουν ότι θα έχουν στη διάθεσή τους τους αναγκαίους πόρους, με την προσκόμιση της σχετικής δέσμευσης των φορέων στην ικανότητα των οποίων στηρίζονται.

Ειδικά, όσον αφορά στα κριτήρια επαγγελματικής ικανότητας που σχετίζονται με τους τίτλους σπουδών και τα επαγγελματικά προσόντα που ορίζονται στην περίπτωση στ΄ του Μέρους ΙΙ του Παραρτήματος ΧΙΙ του Προσαρτήματος Α΄ του ν. 4412/2016 ή με την σχετική επαγγελματική εμπειρία, οι οικονομικοί φορείς, μπορούν να στηρίζονται στις ικανότητες άλλων φορέων, μόνο, εάν οι τελευταίοι θα εκτελέσουν τις εργασίες ή τις υπηρεσίες για τις οποίες απαιτούνται οι συγκεκριμένες ικανότητες

Όταν οι οικονομικοί φορείς στηρίζονται στις ικανότητες άλλων φορέων όσον αφορά τα κριτήρια που σχετίζονται με την απαιτούμενη με τη διακήρυξη οικονομική και χρηματοοικονομική επάρκεια, οι εν λόγω οικονομικοί φορείς και αυτοί στους οποίους στηρίζονται είναι από κοινού υπεύθυνοι για την εκτέλεση της σύμβασης.

Υπό τους ίδιους όρους οι ενώσεις οικονομικών φορέων μπορούν να στηρίζονται στις ικανότητες των συμμετεχόντων στην ένωση ή άλλων φορέων.

Η αναθέτουσα αρχή ελέγχει αν οι φoρείς, στις ικανότητες των οποίων προτίθεται να στηριχθεί ο οικονομικός φορέας, πληρούν κατά περίπτωση τα σχετικά κριτήρια επιλογής και εάν συντρέχουν λόγοι αποκλεισμού της παραγράφου 2.2.3. Ο οικονομικός φορέας υποχρεούται να αντικαταστήσει έναν φορέα στην ικανότητα του οποίου στηρίζεται, εφόσον ο τελευταίος δεν πληροί το σχετικό κριτήριο επιλογής ή για τον οποίο συντρέχουν λόγοι αποκλεισμού, εντός προθεσμίας τριάντα (30) ημερών από την σχετική ηλεκτρονική πρόσκληση της αναθέτουσας αρχής, η οποία απευθύνεται στον οικονομικό φορέα μέσω της λειτουργικότητας «Επικοινωνία» του ΕΣΗΔΗΣ. Ο φορέας που αντικαθιστά φορέα του προηγούμενου εδαφίου δεν επιτρέπεται να αντικατασταθεί εκ νέου.

#### Υπεργολαβία

Ο οικονομικός φορέας αναφέρει στην προσφορά του το τμήμα της σύμβασης που προτίθεται να αναθέσει υπό μορφή υπεργολαβίας σε τρίτους, καθώς και τους υπεργολάβους που προτείνει. Στην περίπτωση που o προσφέρων αναφέρει στην προσφορά του, ότι προτίθεται να αναθέσει τμήμα(τα) της σύμβασης υπό μορφή υπεργολαβίας σε τρίτους σε ποσοστό που υπερβαίνει το τριάντα τοις εκατό (30%) της συνολικής αξίας της σύμβασης, η αναθέτουσα αρχή ελέγχει ότι δεν συντρέχουν οι λόγοι αποκλεισμού της παραγράφου 2.2.3 της παρούσας. Ο οικονομικός φορέας υποχρεούται να αντικαταστήσει έναν υπεργολάβο, εφόσον συντρέχουν στο πρόσωπό του λόγοι αποκλεισμού της ως άνω παραγράφου 2.2.3.

### Κανόνες απόδειξης ποιοτικής επιλογής

Το δικαίωμα συμμετοχής των οικονομικών φορέων και οι όροι και προϋποθέσεις συμμετοχής τους, όπως ορίζονται στις παραγράφους 2.2.1 έως 2.2.8, κρίνονται κατά την υποβολή της προσφοράς δια του ΕΕΕΣ κατά τα οριζόμενα στην παράγραφο 2.2.9.1, κατά την υποβολή των δικαιολογητικών της παραγράφου 2.2.9.2 και κατά τη σύναψη της σύμβασης δια της υπεύθυνης δήλωσης, της περ. δ΄ της παρ. 3 του άρθρου 105 του ν. 4412/2016.

Στην περίπτωση που ο οικονομικός φορέας στηρίζεται στις ικανότητες άλλων φορέων, σύμφωνα με την παράγραφο 2.2.8 της παρούσας, οι φορείς στην ικανότητα των οποίων στηρίζεται υποχρεούνται να αποδεικνύουν, κατά τα οριζόμενα στις παραγράφους 2.2.9.1 και 2.2.9.2 και κατά τη σύναψη της σύμβασης δια της υπεύθυνης δήλωσης, της περ. δ΄ της παρ. 3 του άρθρο, ότι δεν συντρέχουν οι λόγοι αποκλεισμού της παραγράφου 2.2.3 της παρούσας και ότι πληρούν τα σχετικά κριτήρια επιλογής κατά περίπτωση (παράγραφοι 2.2.5 και 2.2.6).

Στην περίπτωση που o οικονομικός φορέας αναφέρει στην προσφορά του ότι προτίθεται να αναθέσει τμήμα(τα) της σύμβασης υπό μορφή υπεργολαβίας σε τρίτους σε ποσοστό που υπερβαίνει το τριάντα τοις εκατό (30%) της συνολικής αξίας της σύμβασης, οι υπεργολάβοι υποχρεούνται να αποδεικνύουν, κατά τα οριζόμενα στις παραγράφους 2.2.9.1 και 2.2.9.2, ότι δεν συντρέχουν οι λόγοι αποκλεισμού της παραγράφου 2.2.3 της παρούσας.

Αν επέλθουν μεταβολές στις προϋποθέσεις τις οποίες οι προσφέροντες δηλώσουν ότι πληρούν, σύμφωνα με το παρόν άρθρο, οι οποίες επέλθουν ή για τις οποίες λάβουν γνώση μετά την συμπλήρωση του ΕΕΕΣ και μέχρι την ημέρα της έγγραφης πρόσκλησης για την σύναψη του συμφωνητικού οι προσφέροντες οφείλουν να ενημερώσουν αμελλητί την αναθέτουσα αρχή.

#### Προκαταρκτική απόδειξη κατά την υποβολή προσφορών

Προς προκαταρκτική απόδειξη ότι οι προσφέροντες οικονομικοί φορείς: α) δεν βρίσκονται σε μία από τις καταστάσεις της παραγράφου 2.2.3 «Λόγοι Αποκλεισμού» και β) πληρούν τα «Κριτήρια Ποιοτικής Επιλογής» των παραγράφων 2.2.4, 2.2.5, 2.2.6 και 2.2.7 της παρούσης, προσκομίζουν κατά την υποβολή της προσφοράς τους, ως δικαιολογητικό συμμετοχής, το προβλεπόμενο από το άρθρο 79 παρ. 1 και 3 του ν. 4412/2016 Ευρωπαϊκό Ενιαίο Έγγραφο Σύμβασης (ΕΕΕΣ), σύμφωνα με το επισυναπτόμενο στην παρούσα ΕΥΡΩΠΑΙΚΟ ΕΝΙΑΙΟ ΕΓΓΡΑΦΟ ΣΥΜΒΑΣΗΣ (ΕΕΕΣ) ΠΑΡΑΡΤΗΜΑ ΙΙI – ΕΥΡΩΠΑΙΚΟ ΕΝΙΑΙΟ ΕΓΓΡΑΦΟ ΣΥΜΒΑΣΗΣ (ΕΕΕΣ) *,* το οποίο ισοδυναμεί με ενημερωμένη υπεύθυνη δήλωση, με τις συνέπειες του ν. 1599/1986. Το ΕΕΕΣ καταρτίζεται βάσει του τυποποιημένου εντύπου του Παραρτήματος 2 του Κανονισμού (ΕΕ) 2016/7 και συμπληρώνεται από τους προσφέροντες οικονομικούς φορείς σύμφωνα με τις οδηγίες του Παραρτήματος 1[[6]](#footnote-7).

Επισημαίνεται ότι οι προσφέροντες για το μέρος IV Κριτήρια επιλογής του ΕΕΕΣ συμπληρώνουν μόνο την **ενότητα α «Γενική ένδειξη για όλα τα κριτήρια επιλογής».**

Το ΕΕΕΣ φέρει υπογραφή με ημερομηνία εντός του χρονικού διαστήματος κατά το οποίο μπορούν να υποβάλλονται προσφορές. Αν στο διάστημα που μεσολαβεί μεταξύ της ημερομηνίας υπογραφής του ΕΕΕΣ και της καταληκτικής ημερομηνίας υποβολής προσφορών έχουν επέλθει μεταβολές στα δηλωθέντα στοιχεία, εκ μέρους του, στο ΕΕΕΣ, ο οικονομικός φορέας αποσύρει την προσφορά του, χωρίς να απαιτείται απόφαση της αναθέτουσας αρχής. Στη συνέχεια μπορεί να την υποβάλει εκ νέου με επίκαιρο ΕΕΕΣ. Ο οικονομικός φορέας δύναται να διευκρινίζει τις δηλώσεις και πληροφορίες που παρέχει στο ΕΕΕΣ με συνοδευτική υπεύθυνη δήλωση, την οποία υποβάλλει μαζί με το ΕΕΕΣ.

Κατά την υποβολή του ΕΕΕΣ, καθώς και της συνοδευτικής υπεύθυνης δήλωσης, είναι δυνατή, με μόνη την υπογραφή του κατά περίπτωση εκπροσώπου του οικονομικού φορέα, η προκαταρκτική απόδειξη των λόγων αποκλεισμού που αναφέρονται στην παράγραφο 2.2.3 της παρούσας, για το σύνολο των φυσικών προσώπων που είναι μέλη του διοικητικού, διευθυντικού ή εποπτικού οργάνου του ή έχουν εξουσία εκπροσώπησης, λήψης αποφάσεων ή ελέγχου σε αυτόν.

Ως εκπρόσωπος του οικονομικού φορέα νοείται ο νόμιμος εκπρόσωπος αυτού, όπως προκύπτει από το ισχύον καταστατικό ή το πρακτικό εκπροσώπησής του κατά το χρόνο υποβολής της προσφοράς ή το αρμοδίως εξουσιοδοτημένο φυσικό πρόσωπο να εκπροσωπεί τον οικονομικό φορέα για διαδικασίες σύναψης συμβάσεων ή για συγκεκριμένη διαδικασία σύναψης σύμβασης.

Στην περίπτωση υποβολής προσφοράς από ένωση οικονομικών φορέων, το Ευρωπαϊκό Ενιαίο Έγγραφο Σύμβασης (ΕΕΕΣ), υποβάλλεται χωριστά από κάθε μέλος της ένωσης. Στο ΕΕΕΣ απαραιτήτως πρέπει να προσδιορίζεται η έκταση και το είδος της συμμετοχής του (συμπεριλαμβανομένης της κατανομής αμοιβής μεταξύ τους) κάθε μέλους της ένωσης, καθώς και ο εκπρόσωπος/συντονιστής αυτής. Ο οικονομικός φορέας φέρει την ειδική υποχρέωση, να δηλώσει, μέσω του ΕΕΕΣ, την κατάστασή του σε σχέση με τους λόγους που προβλέπονται στο άρθρο 73 του ν. 4412/2016 και παραγράφου 2.2.3 της παρούσης και ταυτόχρονα να επικαλεσθεί και τυχόν ληφθέντα μέτρα προς αποκατάσταση της αξιοπιστίας του.

Ιδίως επισημαίνεται ότι, κατά την απάντηση οικονομικού φορέα στο σχετικό πεδίο του ΕΕΕΣ για τυχόν σύναψη συμφωνιών με άλλους οικονομικούς φορείς με στόχο τη στρέβλωση του ανταγωνισμού, η συνδρομή περιστάσεων, όπως η πάροδος της τριετούς περιόδου της ισχύος του λόγου αποκλεισμού (παραγράφου 10 του άρθρου 73) ή η εφαρμογή της διάταξης της παραγράφου 3β του άρθρου 44 του ν. 3959/2011, σύμφωνα με την περ. γ της παραγράφου 2.2.3.3 της παρούσης, αναλύεται στο σχετικό πεδίο που προβάλλει κατόπιν θετικής απάντησης.

Όσον αφορά στις υποχρεώσεις του όσον αφορά στην καταβολή φόρων ή εισφορών κοινωνικής ασφάλισης (περ. α’ και β’ της παρ. 2 του άρθρου 73 του ν. 4412/2016) αυτές θεωρείται ότι δεν έχουν αθετηθεί εφόσον δεν έχουν καταστεί ληξιπρόθεσμες ή εφόσον έχουν υπαχθεί σε δεσμευτικό διακανονισμό που τηρείται. Στην περίπτωση αυτή, ο οικονομικός φορέας δεν υποχρεούται να απαντήσει καταφατικά στο σχετικό πεδίο του ΕΕΕΣ με το οποίο ερωτάται εάν ο οικονομικός φορέας έχει ανεκπλήρωτες υποχρεώσεις όσον αφορά στην καταβολή φόρων ή εισφορών κοινωνικής ασφάλισης ή, κατά περίπτωση, εάν έχει αθετήσει τις παραπάνω υποχρεώσεις του.

#### Αποδεικτικά μέσα - Δικαιολογητικά προσωρινού αναδόχου

**Α**. Για την απόδειξη της μη συνδρομής λόγων αποκλεισμού κατ’ άρθρο 2.2.3 και της πλήρωσης των κριτηρίων ποιοτικής επιλογής κατά τις παραγράφους 2.2.4, 2.2.5, 2.2.6 και 2.2.7, οι οικονομικοί φορείς προσκομίζουν τα δικαιολογητικά του παρόντος. Η προσκόμιση των εν λόγω δικαιολογητικών γίνεται κατά τα οριζόμενα στην παράγραφο 3.2 από τον προσωρινό ανάδοχο. Η αναθέτουσα αρχή μπορεί να ζητεί από προσφέροντες, σε οποιοδήποτε χρονικό σημείο κατά τη διάρκεια της διαδικασίας, να υποβάλλουν όλα ή ορισμένα δικαιολογητικά, όταν αυτό απαιτείται για την ορθή διεξαγωγή της διαδικασίας..

Οι οικονομικοί φορείς δεν υποχρεούνται να υποβάλλουν δικαιολογητικά ή άλλα αποδεικτικά στοιχεία, αν και στο μέτρο που η αναθέτουσα αρχή έχει τη δυνατότητα να λαμβάνει τα πιστοποιητικά ή τις συναφείς πληροφορίες απευθείας μέσω πρόσβασης σε εθνική βάση δεδομένων σε οποιοδήποτε κράτος - μέλος της Ένωσης, η οποία διατίθεται δωρεάν, όπως εθνικό μητρώο συμβάσεων, εικονικό φάκελο επιχείρησης, ηλεκτρονικό σύστημα αποθήκευσης εγγράφων ή σύστημα προεπιλογής. Η δήλωση για την πρόσβαση σε εθνική βάση δεδομένων εμπεριέχεται στο Ευρωπαϊκό Ενιαίο Έγγραφο Σύμβασης (ΕΕΕΣ), στο οποίο περιέχονται επίσης οι πληροφορίες που απαιτούνται για τον συγκεκριμένο σκοπό, όπως η ηλεκτρονική διεύθυνση της βάσης δεδομένων, τυχόν δεδομένα αναγνώρισης και, κατά περίπτωση, η απαραίτητη δήλωση συναίνεσης.

Οι οικονομικοί φορείς δεν υποχρεούνται να υποβάλουν δικαιολογητικά, όταν η αναθέτουσα αρχή που έχει αναθέσει τη σύμβαση διαθέτει ήδη τα ως άνω δικαιολογητικά και αυτά εξακολουθούν να ισχύουν.

Τα δικαιολογητικά του παρόντος υποβάλλονται και γίνονται αποδεκτά σύμφωνα με την παράγραφο 2.4.2.5 και 3.2 της παρούσας.

α αποδεικτικά έγγραφα συντάσσονται στην ελληνική γλώσσα ή συνοδεύονται από επίσημη μετάφρασή τους στην ελληνική γλώσσα σύμφωνα με την παράγραφο 2.1.4.

**Β.** **1.** Για την απόδειξη της μη συνδρομής των λόγων αποκλεισμού της παραγράφου 2.2.3 οι προσφέροντες οικονομικοί φορείς προσκομίζουν αντίστοιχα τα δικαιολογητικά που αναφέρονται παρακάτω:

Αν το αρμόδιο για την έκδοση των ανωτέρω κράτος-μέλος ή χώρα δεν εκδίδει τέτοιου είδους έγγραφα ή πιστοποιητικά ή όπου το έγγραφα ή τα πιστοποιητικά αυτά δεν καλύπτουν όλες τις περιπτώσεις που αναφέρονται στις παραγράφους 2.2.3.1 και 2.2.3.2 περ. α’ και β’, καθώς και στην περ. β΄ της παραγράφου 2.2.3.3, τα έγγραφα ή τα πιστοποιητικά μπορεί να αντικαθίστανται από ένορκη βεβαίωση ή, στα κράτη - μέλη ή στις χώρες όπου δεν προβλέπεται ένορκη βεβαίωση, από υπεύθυνη δήλωση του ενδιαφερομένου ενώπιον αρμόδιας δικαστικής ή διοικητικής αρχής, συμβολαιογράφου ή αρμόδιου επαγγελματικού ή εμπορικού οργανισμού του κράτους - μέλους ή της χώρας καταγωγής ή της χώρας όπου είναι εγκατεστημένος ο οικονομικός φορέας. Οι αρμόδιες δημόσιες αρχές παρέχουν, όπου κρίνεται αναγκαίο, επίσημη δήλωση στην οποία αναφέρεται ότι δεν εκδίδονται τα έγγραφα ή τα πιστοποιητικά της παρούσας παραγράφου ή ότι τα έγγραφα αυτά δεν καλύπτουν όλες τις περιπτώσεις που αναφέρονται στις παραγράφους 2.2.3.1 και 2.2.3.2 περ. α’ και β’, καθώς και στην περ. β΄ της παραγράφου 2.2.3.3. Οι επίσημες δηλώσεις καθίστανται διαθέσιμες μέσω του επιγραμμικού αποθετηρίου πιστοποιητικών (e-Certis) του άρθρου 81 του ν. 4412/2016.

Ειδικότερα οι οικονομικοί φορείς προσκομίζουν:

**α)** για την παράγραφο 2.2.3.1απόσπασμα του σχετικού μητρώου, όπως του ποινικού μητρώου ή, ελλείψει αυτού, ισοδύναμο έγγραφο που εκδίδεται από αρμόδια δικαστική ή διοικητική αρχή του κράτους-μέλους ή της χώρας καταγωγής ή της χώρας όπου είναι εγκατεστημένος ο οικονομικός φορέας, από το οποίο προκύπτει ότι πληρούνται αυτές οι προϋποθέσεις, που να έχει εκδοθεί έως τρεις (3) μήνες πριν από την υποβολή του.

Η υποχρέωση προσκόμισης του ως άνω αποσπάσματος αφορά και στα μέλη του διοικητικού, διευθυντικού ή εποπτικού οργάνου του εν λόγω οικονομικού φορέα ή στα πρόσωπα που έχουν εξουσία εκπροσώπησης, λήψης αποφάσεων ή ελέγχου σε αυτό κατά τα ειδικότερα αναφερόμενα στην ως άνω παράγραφο 2.2.3.1,

**β)** για την παράγραφο 2.2.3.2πιστοποιητικό που εκδίδεται από την αρμόδια αρχή του οικείου κράτους - μέλους ή χώρας, που να είναι εν ισχύ κατά το χρόνο υποβολής του, άλλως, στην περίπτωση που δεν αναφέρεται σε αυτό χρόνος ισχύος, που να έχει εκδοθεί έως τρεις (3) μήνες πριν από την υποβολή του

Ιδίως οι οικονομικοί φορείς που είναι εγκατεστημένοι στην Ελλάδα προσκομίζουν:

**i)** Για την απόδειξη της εκπλήρωσης των φορολογικών υποχρεώσεων της παραγράφου 2.2.3.2 περίπτωση α’ αποδεικτικό ενημερότητας εκδιδόμενο από την Α.Α.Δ.Ε..

**ii)** Για την απόδειξη της εκπλήρωσης των υποχρεώσεων προς τους οργανισμούς κοινωνικής ασφάλισης της παραγράφου 2.2.3.2περίπτωση α’ πιστοποιητικό εκδιδόμενο από τον e-ΕΦΚΑ. Επιπλέον προσκομίζεται υπεύθυνη δήλωση του οικονομικού φορέα αναφορικά με τους οργανισμούς κοινωνικής ασφάλισης (στην περίπτωση που ο οικονομικός φορέας έχει την εγκατάστασή του στην Ελλάδα αφορά Οργανισμούς κύριας και επικουρικής ασφάλισης) στους οποίους οφείλει να καταβάλει εισφορές.

**iii)** Για την παράγραφο 2.2.3.2 περίπτωση α’, πλέον των ως άνω πιστοποιητικών, υπεύθυνη δήλωση ότι δεν έχει εκδοθεί δικαστική ή διοικητική απόφαση με τελεσίδικη και δεσμευτική ισχύ για την αθέτηση των υποχρεώσεών τους όσον αφορά στην καταβολή φόρων ή εισφορών κοινωνικής ασφάλισης.

**γ)** για την παράγραφο 2.2.3.3 περίπτωση β΄ πιστοποιητικό που εκδίδεται από την αρμόδια αρχή του οικείου κράτους - μέλους ή χώρας, που να έχει εκδοθεί έως τρεις (3) μήνες πριν από την υποβολή του.

Ιδίως οι οικονομικοί φορείς που είναι εγκατεστημένοι στην Ελλάδα προσκομίζουν:

**i)** Ενιαίο Πιστοποιητικό Δικαστικής Φερεγγυότητας από το αρμόδιο Πρωτοδικείο, από το οποίο προκύπτει ότι δεν τελούν υπό πτώχευση, πτωχευτικό συμβιβασμό ή υπό αναγκαστική διαχείριση ή δικαστική εκκαθάριση ή ότι δεν έχουν υπαχθεί σε διαδικασία εξυγίανσης. Για τις ΙΚΕ προσκομίζεται επιπλέον και πιστοποιητικό του Γ.Ε.Μ.Η. περί μη έκδοσης απόφασης λύσης ή κατάθεσης αίτησης λύσης του νομικού προσώπου, ενώ για τις ΕΠΕ προσκομίζεται επιπλέον πιστοποιητικό μεταβολών.

**ii)** Πιστοποιητικό του Γ.Ε.Μ.Η. από το οποίο προκύπτει ότι το νομικό πρόσωπο δεν έχει λυθεί και τεθεί υπό εκκαθάριση με απόφαση των εταίρων.

**iii)** Εκτύπωση της καρτέλας “Στοιχεία Μητρώου/ Επιχείρησης” από την ηλεκτρονική πλατφόρμα της Ανεξάρτητης Αρχής Δημοσίων Εσόδων, όπως αυτά εμφανίζονται στο taxisnet, από την οποία να προκύπτει η μη αναστολή της επιχειρηματικής δραστηριότητάς τους.

Προκειμένου για τα σωματεία και τους συνεταιρισμούς, το Ενιαίο Πιστοποιητικό Δικαστικής Φερεγγυότητας εκδίδεται για τα σωματεία από το αρμόδιο Πρωτοδικείο, και για τους συνεταιρισμούς για το χρονικό διάστημα έως τις 31.12.2019 από το Ειρηνοδικείο και μετά την παραπάνω ημερομηνία από το Γ.Ε.Μ.Η.

**δ)** Για τις λοιπές περιπτώσεις της παραγράφου 2.2.3.3, υπεύθυνη δήλωση του προσφέροντος οικονομικού φορέα ότι δεν συντρέχουν στο πρόσωπό του οι οριζόμενοι στην παράγραφο λόγοι αποκλεισμού

**ε)** για την παράγραφο 2.2.3.8 υπεύθυνη δήλωση του προσφέροντος οικονομικού φορέα περί μη επιβολής σε βάρος του της κύρωσης του οριζόντιου αποκλεισμού, σύμφωνα τις διατάξεις της κείμενης νομοθεσίας.

**στ)** για την παράγραφο 2.2.3.4, δικαιολογητικά ονομαστικοποίησης των μετοχών, που καθορίζονται κατωτέρω, εφόσον ο προσωρινός ανάδοχος είναι ανώνυμη εταιρία ή νομικό πρόσωπο στη μετοχική σύνθεση του οποίου συμμετέχει ανώνυμη εταιρεία ή νομικό πρόσωπο της αλλοδαπής που αντιστοιχεί σε ανώνυμη εταιρεία (πλην των περιπτώσεων που αναφέρθηκαν στην παρ. 2.2.3.4 της παρούσας ανωτέρω).

Συγκεκριμένα, προσκομίζονται:

**i)** Για την απόδειξη της εξαίρεσης από την υποχρέωση ονομαστικοποίησης των μετοχών τους κατά την περ. α) της παραγράφου 2.2.3.4 βεβαίωση του αρμοδίου Χρηματιστηρίου.

**ii)** Όσον αφορά την εξαίρεση της περ. β) της παραγράφου 2.2.3.4, για την απόδειξη του ελέγχου δικαιωμάτων ψήφου υπεύθυνη δήλωση της ελεγχόμενης εταιρείας και, εάν αυτή είναι διαφορετική του προσωρινού αναδόχου, πρόσθετη υπεύθυνη δήλωση του τελευταίου, στις οποίες αναφέρονται οι επιχειρήσεις επενδύσεων, οι εταιρείες διαχείρισης κεφαλαίων/ενεργητικού ή κεφαλαίων επιχειρηματικών συμμετοχών, ανά περίπτωση και το συνολικό ποσοστό των δικαιωμάτων ψήφου που ελέγχουν στην ελεγχόμενη από αυτές εταιρεία. Οι υπεύθυνες αυτές δηλώσεις συνοδεύονται υποχρεωτικά από βεβαίωση ή άλλο έγγραφο από το οποίο προκύπτει ότι οι ελέγχουσες τα δικαιώματα ψήφου εταιρείες είναι εποπτευόμενες κατά τα οριζόμενα στην παράγραφο 2.2.3.4.

**iii)** Δικαιολογητικά ονομαστικοποίησης μετοχών του προσωρινού αναδόχου:

- Πιστοποιητικό αρμόδιας αρχής του κράτους της έδρας, από το οποίο να προκύπτει ότι οι μετοχές είναι ονομαστικές, που να έχει εκδοθεί έως τριάντα (30) εργάσιμες ημέρες πριν από την υποβολή του.

- Αναλυτική κατάσταση με τα στοιχεία των μετόχων της εταιρείας και τον αριθμό των μετοχών κάθε μετόχου (μετοχολόγιο), όπως τα στοιχεία αυτά είναι καταχωρημένα στο βιβλίο μετόχων της εταιρείας, το πολύ τριάντα (30) εργάσιμες ημέρες πριν από την ημέρα υποβολής της προσφοράς.

Ειδικότερα:

**-** Όσον αφορά στις **εγκατεστημένες στην Ελλάδα ανώνυμες εταιρείες** υποβάλλεται πιστοποιητικό του Γ.Ε.Μ.Η. από το οποίο να προκύπτει ότι οι μετοχές τους είναι ονομαστικές και αναλυτική κατάσταση με τα στοιχεία των μετόχων της εταιρείας και τον αριθμό των μετοχών κάθε μετόχου (μετοχολόγιο), όπως τα στοιχεία αυτά είναι καταχωρημένα στο βιβλίο μετόχων της εταιρείας, το πολύ τριάντα (30) εργάσιμες ημέρες πριν από την ημέρα υποβολής της προσφοράς.

**-** Όσον αφορά στις **αλλοδαπές ανώνυμες εταιρίες ή αλλοδαπά νομικά πρόσωπα που αντιστοιχούν σε ανώνυμες εταιρείες**:

**Α) εφόσον έχουν κατά το δίκαιο της έδρας τους ονομαστικές μετοχές, προσκομίζουν :**

i) Πιστοποιητικό αρμόδιας αρχής του κράτους της έδρας, από το οποίο να προκύπτει ότι οι μετοχές τους είναι ονομαστικές

ii) Αναλυτική κατάσταση μετόχων, με τον αριθμό των μετοχών του κάθε μετόχου, όπως τα στοιχεία αυτά είναι καταχωρημένα στο βιβλίο μετόχων της εταιρείας με ημερομηνία το πολύ 30 εργάσιμες ημέρες πριν την υποβολή της προσφοράς.

iii) Κάθε άλλο στοιχείο από το οποίο να προκύπτει η ονομαστικοποίηση μέχρι φυσικού προσώπου των μετοχών, που έχει συντελεστεί τις τελευταίες 30 (τριάντα) εργάσιμες ημέρες πριν την υποβολή της προσφοράς.

**Β) εφόσον δεν έχουν υποχρέωση ονομαστικοποίησης μετοχών ή δεν προβλέπεται η ονομαστικοποίηση των μετοχών, προσκομίζουν:**

i) βεβαίωση περί μη υποχρέωσης ονομαστικοποίησης των μετοχών από αρμόδια αρχή, εφόσον υπάρχει σχετική πρόβλεψη, διαφορετικά προσκομίζεται υπεύθυνη δήλωση του διαγωνιζόμενου. Για την περίπτωση μη πρόβλεψης ονομαστικοποίησης προσκομίζεται υπεύθυνη δήλωση του διαγωνιζόμενου

ii) έγκυρη και ενημερωμένη κατάσταση προσώπων που κατέχουν τουλάχιστον 1% των μετοχών ή δικαιωμάτων ψήφου,

iii) εάν δεν τηρείται τέτοια κατάσταση, προσκομίζεται σχετική κατάσταση προσώπων, που κατέχουν τουλάχιστον ένα τοις εκατό (1%) των μετοχών ή δικαιωμάτων ψήφου, σύμφωνα με την τελευταία Γενική Συνέλευση, αν τα πρόσωπα αυτά είναι γνωστά στην εταιρεία. Σε αντίθετη περίπτωση, η εταιρεία αιτιολογεί τους λόγους που δεν είναι γνωστά τα ως άνω πρόσωπα, η δε αναθέτουσα αρχή δεν διαθέτει διακριτική ευχέρεια κατά την κρίση της αιτιολογίας αυτής. Εναπόκειται στην αναθέτουσα αρχή να αποδείξει τη δυνατότητα της εταιρείας να υποβάλλει την προαναφερόμενη κατάσταση, διαφορετικά η μη υποβολή της σχετικής κατάστασης δεν επιφέρει έννομες συνέπειες σε βάρος της εταιρείας.

Όλα τα ανωτέρω έγγραφα πρέπει να είναι επικυρωμένα από την κατά νόμον αρμόδια αρχή του κράτους της έδρας του υποψηφίου και να συνοδεύονται από επίσημη μετάφραση στην ελληνική.

Ελλείψεις στα δικαιολογητικά ονομαστικοποίησης των μετοχών συμπληρώνονται κατά την παράγραφο 3.1.2 της παρούσας**.**

Η αναθέτουσα αρχή ελέγχει επίσης, επί ποινή απαραδέκτου της προσφοράς, εάν στη διαδικασία συμμετέχει εξωχώρια εταιρεία από «μη συνεργάσιμα κράτη στον φορολογικό τομέα» κατά την έννοια των παρ. 3 και 4 του άρθρου 65 του ν. 4172/2013, καθώς και από κράτη που έχουν προνομιακό φορολογικό καθεστώς, όπως αυτά ορίζονται στον κατάλογο της απόφασης της παρ. 7 του άρθρου 65 του ως άνω Κώδικα, κατά τα αναφερόμενα στην περίπτωση α της παραγράφου 4 του άρθρου 4 του ν. 3310/2005.Επιπλέον ο προσωρινός ανάδοχος, πέραν των ως άνω δικαιολογητικών ονομαστικοποίησης, προσκομίζει κατά το στάδιο κατακύρωσης υπεύθυνη δήλωση ότι δεν είναι εξωχώρια εταιρεία, κατά την ανωτέρω έννοια και δεν εμπίπτει στις διατάξεις της παρ.4 εδαφ. α & β του άρθρου 4 του Ν. 3310/2005 όπως ισχύει.

**B. 2. Για την απόδειξη της απαίτησης της παραγράφου 2.2.4 (απόδειξη καταλληλόλητας για την άσκηση επαγγελματικής δραστηριότητας) οι οικονομικοί φορείς προσκομίζουν τα αναφερόμενα στον κατωτέρω πίνακα :**

|  |  |
| --- | --- |
| **1.** | **Οι οικονομικοί φορείς που συμμετέχουν στη διαδικασία σύναψης της παρούσας απαιτείται να ασκούν επαγγελματική δραστηριότητα συναφή με το αντικείμενο των προς παροχή υπηρεσιών ήτοι την παροχή υπηρεσιών ψηφιοποίησης, τεκμηρίωσης δεδομένων ή/και ανάπτυξης πληροφοριακών συστημάτων.**  Οι οικονομικοί φορείς οφείλουν να αποδείξουν το ανωτέρω κριτήριο ποιοτικής επιλογής υποβάλλοντας τα ακόλουθα στοιχεία τεκμηρίωσης: |
| 1.1 | Πιστοποιητικό/βεβαίωση του οικείου επαγγελματικού (ή εμπορικού) μητρώου του κράτους εγκατάστασης. Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης προσκομίζουν πιστοποιητικό/βεβαίωση του αντίστοιχου επαγγελματικού (ή εμπορικού) μητρώου του Παραρτήματος XI του Προσαρτήματος Α΄ του ν. 4412/2016, με το οποίο πιστοποιείται αφενός η εγγραφή τους σε αυτό και αφετέρου το ειδικό επάγγελμά τους. Στην περίπτωση που χώρα δεν τηρεί τέτοιο μητρώο, το έγγραφο ή το πιστοποιητικό μπορεί να αντικαθίσταται από ένορκη βεβαίωση ή, στα κράτη - μέλη ή στις χώρες όπου δεν προβλέπεται ένορκη βεβαίωση, από υπεύθυνη δήλωση του ενδιαφερομένου ενώπιον αρμόδιας δικαστικής ή διοικητικής αρχής, συμβολαιογράφου ή αρμόδιου επαγγελματικού οργανισμού της χώρας καταγωγής ή της χώρας όπου είναι εγκατεστημένος ο οικονομικός φορέας ότι δεν τηρείται τέτοιο μητρώο και ότι ασκεί τη δραστηριότητα που απαιτείται για την εκτέλεση του αντικειμένου της υπό ανάθεση σύμβασης.  Οι εγκατεστημένοι στην Ελλάδα οικονομικοί φορείς προσκομίζουν βεβαίωση εγγραφής στο οικείο επαγγελματικό μητρώο ή πιστοποιητικό που εκδίδεται από την οικεία υπηρεσία του Γ.Ε.ΜΗ. |

Επισημαίνεται ότι, τα δικαιολογητικά που αφορούν στην απόδειξη της απαίτησης της 2.2.4 (απόδειξη καταλληλότητας για την άσκηση επαγγελματικής δραστηριότητας) γίνονται αποδεκτά, εφόσον έχουν εκδοθεί έως τριάντα (30) εργάσιμες ημέρες πριν από την υποβολή τους, εκτός αν, σύμφωνα με τις ειδικότερες διατάξεις αυτών, φέρουν συγκεκριμένο χρόνο ισχύος.

**Β.3. Για την απόδειξη της οικονομικής και χρηματοοικονομικής επάρκειας της παραγράφου 2.2.5 οι οικονομικοί φορείς προσκομίζουν τα αναφερόμενα στον κατωτέρω πίνακα :**

|  |  |
| --- | --- |
| **2.** | **Οι οικονομικοί φορείς που συμμετέχουν στη διαδικασία σύναψης της παρούσας απαιτείται να έχουν μέσο γενικό ετήσιο κύκλο εργασιών για τις τρεις (3) τελευταίες οικονομικές χρήσεις ή, τις οικονομικές χρήσεις κατά τις οποίες ο οικονομικός φορέας δραστηριοποιείται, αν είναι λιγότερες από τρεις (2019-2020-2021) ύψους τουλάχιστον ίσου με το 200% του προϋπολογισμού του υπό ανάθεση Έργου, χωρίς ΦΠΑ και δικαιώματα προαίρεσης.**  Οι οικονομικοί φορείς οφείλουν να αποδείξουν το ανωτέρω κριτήριο ποιοτικής επιλογής υποβάλλοντας τα ακόλουθα στοιχεία τεκμηρίωσης: |
| **2.1** | Ισολογισμούς σύμφωνα με την περί εταιρειών νομοθεσία της χώρας όπου είναι εγκατεστημένοι, των τελευταίων τριών (3) κλεισμένων διαχειριστικών χρήσεων, σε περίπτωση που υποχρεούται στην έκδοση Ισολογισμών ή φορολογικά έγγραφα για την επιβεβαίωση του κύκλου εργασιών του ή Ένορκη Βεβαίωση του συνολικού ύψους του ετήσιου κύκλου εργασιών, σε περίπτωση που δεν υποχρεούται στην έκδοση Ισολογισμών αποσπάσματα οικονομικών καταστάσεων, τα οποία αντιστοιχούν, σε κάθε περίπτωση, στα κριτήρια οικονομικής και χρηματοοικονομικής επάρκειας που έχουν τεθεί στο άρθρο 2.2.5.  Εάν ο οικονομικός φορέας, για βάσιμο λόγο, δεν είναι σε θέση να προσκομίσει τα ανωτέρω δικαιολογητικά, μπορεί να αποδεικνύει την οικονομική και χρηματοοικονομική του επάρκεια με οποιοδήποτε άλλο κατάλληλο έγγραφο. |

**Β.4. Για την απόδειξη της τεχνικής ικανότητας της παραγράφου 2.2.6 οι οικονομικοί φορείς προσκομίζουν τα αναφερόμενα στον κατωτέρω πίνακα :**

|  |  |
| --- | --- |
| **3** | **Οι οικονομικοί φορείς που συμμετέχουν στη διαδικασία σύναψης της παρούσας απαιτείται να διαθέτουν την κατάλληλα τεκμηριωμένη και αποδεδειγμένη επαγγελματική ικανότητα στην υλοποίηση έργων αντίστοιχου μεγέθους και πολυπλοκότητας με το υπό ανάθεση Έργο σύμφωνα με την παρ. 2.2.6.1 Τεχνική Ικανότητα.**  Οι οικονομικοί φορείς οφείλουν να αποδείξουν το ανωτέρω κριτήριο ποιοτικής επιλογής υποβάλλοντας τα ακόλουθα στοιχεία τεκμηρίωσης: |
| 3.1 | Κατάλογο των κυριότερων συναφών έργων που υλοποίησε επιτυχώς ο οικονομικός φορέας και πληρούν τα κριτήρια που ζητούνται στην παρ. 2.2.6.1 Α. κατά τα πέντε (5) τελευταία έτη, σύμφωνα με το ακόλουθο Υπόδειγμα:   |  |  |  |  |  |  |  |  | | --- | --- | --- | --- | --- | --- | --- | --- | | Α/Α | ΠΕΛΑΤΗΣ | ΣΥΝΤΟΜΗ ΠΕΡΙΓΡΑΦΗ ΤΟΥ ΕΡΓΟΥ | ΔΙΑΡΚΕΙΑ ΕΚΤΕΛΕΣΗΣ ΕΡΓΟΥ | ΠΡΟΫΠΟ-ΛΟΓΙΣΜΟΣ | ΣΥΝΟΠΤΙΚΗ ΠΕΡΙΓΡΑΦΗ ΣΥΝΕΙΣΦΟΡΑΣ ΣΤΟ ΕΡΓΟ  (αντικείμενο) | ΠΟΣΟΣΤΟ ΣΥΜΜΕΤΟΧΗΣ  ΣΤΟ ΕΡΓΟ  (προϋπολογισμός) | ΣΤΟΙΧΕΙΟ ΤΕΚΜΗΡΙΩΣΗΣ  (τύπος & ημ/νία) | |  |  |  |  |  |  |  |  |   όπου **«ΣΤΟΙΧΕΙΟ ΤΕΚΜΗΡΙΩΣΗΣ»**:   * Εάν ο Πελάτης είναι Δημόσιος Φορέας ως στοιχείο τεκμηρίωσης υποβάλλεται πιστοποιητικό ή πρωτόκολλο παραλαβής ή βεβαίωση καλής εκτέλεσης που συντάσσεται από την αρμόδια Δημόσια Αρχή. * Εάν ο Πελάτης είναι ιδιώτης, ως στοιχείο τεκμηρίωσης υποβάλλεται δήλωση είτε του ιδιώτη όπως εκπροσωπείται από το Νόμιμο Εκπρόσωπο, είτε του υποψηφίου οικονομικού φορέα. |
| **4.** | **Οι οικονομικοί φορείς που συμμετέχουν στη διαδικασία σύναψης της παρούσας απαιτείται να διαθέτουν ομάδα έργου με στελέχη επαρκή σε πλήθος και δεξιότητες για την ανάληψη του Έργου σύμφωνα με την παράγραφο ‎2.2.6.2**  Οι οικονομικοί φορείς οφείλουν να αποδείξουν το ανωτέρω κριτήριο ποιοτικής επιλογής υποβάλλοντας τα ακόλουθα στοιχεία τεκμηρίωσης: |
| 4.1 | Πίνακα των **υπαλλήλων του Οικονομικού Φορέα** που συμμετέχουν στην Ομάδα Έργου, σύμφωνα με το ακόλουθο υπόδειγμα:   |  |  |  |  |  |  | | --- | --- | --- | --- | --- | --- | | Α/Α | Εταιρεία (σε περίπτωση Ένωσης / Κοινοπραξίας) | Ονοματεπώνυμο Μέλους Ομάδας Έργου | Θέση στην Ομάδα Έργου | Ανθρωπομήνες | Ποσοστό συμμετοχής\* (%) | |  |  |  |  |  |  | |  |  |  |  |  |  | |  |  |  |  |  |  | | **ΜΕΡΙΚΟ ΣΥΝΟΛΟ (1)** | | | |  |  |   Πίνακα των **στελεχών των Υπεργολάβων** **του Οικονομικού Φορέα** που συμμετέχουν στην Ομάδα Έργου, σύμφωνα με το ακόλουθο υπόδειγμα:   |  |  |  |  |  |  | | --- | --- | --- | --- | --- | --- | | Α/Α | Επωνυμία Εταιρείας Υπεργολάβου | Ονοματεπώνυμο Μέλους Ομάδας Έργου | Θέση στην Ομάδα Έργου | Ανθρωπομήνες | Ποσοστό συμμετοχής\* (%) | |  |  |  |  |  |  | |  |  |  |  |  |  | |  |  |  |  |  |  | | **ΜΕΡΙΚΟ ΣΥΝΟΛΟ (2)** | | | |  |  |   Πίνακα των **εξωτερικών συνεργατών του Οικονομικού Φορέα** που συμμετέχουν στην Ομάδα Έργου, σύμφωνα με το ακόλουθο υπόδειγμα:   |  |  |  |  |  | | --- | --- | --- | --- | --- | | Α/Α | Ονοματεπώνυμο Μέλους Ομάδας Έργου | Θέση στην Ομάδα Έργου | Ανθρωπομήνες | Ποσοστό συμμετοχής\* (%) | |  |  |  |  |  | |  |  |  |  |  | |  |  |  |  |  | | **ΜΕΡΙΚΟ ΣΥΝΟΛΟ (3)** | | |  |  |   \*ως **Ποσοστό Συμμετοχής** του Μέλους ορίζεται το πηλίκο των ανθρωπομηνών του δια των συνολικών προσφερόμενων ανθρωπομηνών (άθροισμα των μερικών συνόλων 1,2,3)  Ο Οικονομικός Φορέας, συμπληρωματικά με τον παραπάνω Πίνακα, θα πρέπει να καταθέσει υπεύθυνες δηλώσεις συνεργασίας, των εξωτερικών συνεργατών και των υπεργολάβων. Οι εξωτερικοί Συνεργάτες και οι υπεργολάβοι, θα δηλώνουν ότι το έργο (αντικείμενο της παρούσας Διακήρυξης), καθώς και οι υποχρεώσεις που απορρέουν από αυτό, τελούν σε γνώση τους. |
| 4.2 | Βιογραφικά σημειώματα της Ομάδας Έργου (βάσει του υποδείγματος / βλ. «ΠΑΡΑΡΤΗΜΑ ΙV – Υπόδειγμα Βιογραφικού Σημειώματος») |
| 4.3 | Πίνακα με το ακόλουθο υπόδειγμα, για τα στελέχη της ομάδας ψηφιοποίησης:   |  |  |  |  | | --- | --- | --- | --- | | Α/Α | Ειδικότητες Μέλους Ομάδας Έργου | Ρόλος στην Ομάδα Ψηφιοποίησης | Αριθμός στελεχών | |  |  |  |  | |  |  |  |  | |  |  |  |  | | **ΜΕΡΙΚΟ ΣΥΝΟΛΟ (4)** | | | | |
| **5.** | **Οι οικονομικοί φορείς που συμμετέχουν στη διαδικασία σύναψης της παρούσας απαιτείται να διαθέτουν εγκαταστάσεις σύμφωνα με την παράγραφο ‎2.2.6.3.**  Οι οικονομικοί φορείς οφείλουν να αποδείξουν το ανωτέρω κριτήριο ποιοτικής επιλογής υποβάλλοντας τα ακόλουθα στοιχεία τεκμηρίωσης: |
|  | * Τίτλος ιδιοκτησίας ή μισθωτήριο για τις κτιριακές εγκαταστάσεις, * Υπεύθυνη Δήλωση υπογεγραμμένη από Διπλωματούχο Μηχανικό:   -με την οποία θα αποδεικνύεται ότι οι κτιριακές εγκαταστάσεις είναι κατασκευασμένες με αντιπλημμυρικές και αντισεισμικές προδιαγραφές,  -για το σύστημα Πυρανίχνευσης,  -για το σύστημα παρακολούθησης της υγρασίας,   * Πιστοποιητικό Πυροπροστασίας από Πυροσβεστική Υπηρεσία για το Σύστημα Πυρασφάλειας, * Βεβαίωση από τον προμηθευτή ή/και τον εγκαταστάτη των πυρίμαχων πορτών, * Βεβαίωση από ιδιωτική εταιρεία φύλαξης σχετικά με το σύστημα ασφαλείας και καταγραφής των χώρων με κάμερες (κλειστό σύστημα παρακολούθησης), * Βεβαίωση από προμηθευτή ή/και εγκαταστάτη για την ύπαρξη συστήματος συναγερμού και σύνδεση με σταθμό λήψης σημάτων, * Βεβαίωση από προμηθευτή ή/και εγκαταστάτη σχετικά με την ύπαρξη συστήματος ελεγχόμενης πρόσβασης στους επιμέρους χώρους του κτιρίου (access control system), * Σύμβαση του οικονομικού φορέα με πάροχο υπηρεσιών φύλαξης για την ύπαρξη φυσικής παρουσίας φυλάκων ή τακτικής περιπολίας σε 24ώρη παρακολούθηση του χώρου.   Επίσης, αναφορικά με την απόδειξη πλήρωσης των προδιαγραφών που αφορούν στις εγκαταστάσεις, ο οικονομικός φορέας θα πρέπει να προσκομίσει, εκτός από τη σχετική βεβαίωση προμηθευτή σχετικά με την εγκατάσταση συστήματος Access Control σε κάθε κλειστό μεμονωμένο χώρο (δωμάτιο) κατάλογο με την ομάδα έργου που θα έχει πρόσβαση στο αρχείο, αποδεικτικό πιστοποίησης κατά ISO 27001 και 27701. Πέραν των ανωτέρω υποχρεωτικώς προσκομισθέντων, η Επιτροπή του Διαγωνισμού δύναται να πραγματοποιήσει επιτόπια επίσκεψη στις εγκαταστάσεις του οικονομικού φορέα για να ελέγξει τη συμμόρφωση των εγκαταστάσεων με τις απαιτήσεις της προκήρυξης. |

**Β.5. Για την απόδειξη της συμμόρφωσής τους με πρότυπα διασφάλισης Ποιότητας και Περιβαλλοντικής διαχείρισης της παραγράφου 2.2.7 οι οικονομικοί φορείς προσκομίζουν τα αναφερόμενα στον κατωτέρω πίνακα:**

|  |  |
| --- | --- |
| **5.** | **Οι οικονομικοί φορείς που συμμετέχουν στη διαδικασία σύναψης της παρούσας απαιτείται να εξασφαλίζουν την ποιότητα των παρεχόμενων υπηρεσιών της παραγράφου 2.2.7 της διακήρυξης.**  Οι οικονομικοί φορείς οφείλουν να αποδείξουν το ανωτέρω κριτήριο ποιοτικής επιλογής υποβάλλοντας τα ακόλουθα στοιχεία τεκμηρίωσης: |
| 5.1 | Α. Οι οικονομικοί φορείς προσκομίζουν πιστοποιητικά συστήματος διαχείρισης ποιότητας (ISO ή ισοδύναμο) εν ισχύ, από διαπιστευμένο φορέα, στο πεδίο που ζητείται ή άλλα αποδεικτικά στοιχεία για ισοδύναμα μέτρα διασφάλισης ποιότητας, εφόσον ο υποψήφιος οικονομικός φορέας δεν είχε τη δυνατότητα να αποκτήσει τα εν λόγω πιστοποιητικά εντός των σχετικών προθεσμιών για λόγους για τους οποίους δεν ευθύνεται ο ίδιος, υπό την προϋπόθεση ότι ο οικονομικός φορέας αποδεικνύει ότι τα προτεινόμενα μέτρα διασφάλισης ποιότητας πληρούν τα απαιτούμενα πρότυπα διασφάλισης ποιότητας. |

**Β.6.** **Για την απόδειξη της νόμιμης σύστασης και εκπροσώπησης:**

Για την απόδειξη της νόμιμης εκπροσώπησης, στις περιπτώσεις που ο οικονομικός φορέας είναι νομικό πρόσωπο και εγγράφεται υποχρεωτικά ή προαιρετικά, κατά την κείμενη νομοθεσία, και δηλώνει την εκπροσώπηση και τις μεταβολές της σε αρμόδια αρχή (πχ ΓΕΜΗ), προσκομίζει σχετικό πιστοποιητικό ισχύουσας εκπροσώπησης, το οποίο πρέπει να έχει εκδοθεί έως τριάντα (30) εργάσιμες ημέρες πριν από την υποβολή του, εκτός αν αυτό φέρει συγκεκριμένο χρόνο ισχύος.

Ειδικότερα για τους ημεδαπούς οικονομικούς φορείς προσκομίζονται:

i) **για την απόδειξη της νόμιμης εκπροσώπησης**, στις περιπτώσεις που ο οικονομικός φορέας είναι νομικό πρόσωπο και υποχρεούται, κατά την κείμενη νομοθεσία, να δηλώνει την εκπροσώπηση και τις μεταβολές της στο ΓΕΜΗ, προσκομίζει σχετικό πιστοποιητικό ισχύουσας εκπροσώπησης, το οποίο πρέπει να έχει εκδοθεί έως τριάντα (30) εργάσιμες ημέρες πριν από την υποβολή του.

ii) Για την **απόδειξη της νόμιμης σύστασης και των μεταβολών** του νομικού προσώπου γενικό πιστοποιητικό μεταβολών του ΓΕΜΗ, εφόσον έχει εκδοθεί έως τρεις (3) μήνες πριν από την υποβολή του.

Στις λοιπές περιπτώσεις τα κατά περίπτωση νομιμοποιητικά έγγραφα σύστασης και νόμιμης εκπροσώπησης (όπως καταστατικά, πιστοποιητικά μεταβολών, αντίστοιχα ΦΕΚ, αποφάσεις συγκρότησης οργάνων διοίκησης σε σώμα, κλπ., ανάλογα με τη νομική μορφή του οικονομικού φορέα), συνοδευόμενα από υπεύθυνη δήλωση του νόμιμου εκπροσώπου ότι εξακολουθούν να ισχύουν κατά την υποβολή τους.

Σε περίπτωση που για τη διενέργεια της παρούσας διαδικασίας ανάθεσης έχουν χορηγηθεί εξουσίες σε πρόσωπο πλέον αυτών που αναφέρονται στα παραπάνω έγγραφα, προσκομίζεται επιπλέον απόφαση- πρακτικό του αρμοδίου καταστατικού οργάνου διοίκησης του νομικού προσώπου με την οποία χορηγήθηκαν οι σχετικές εξουσίες. Όσον αφορά τα φυσικά πρόσωπα, εφόσον έχουν χορηγηθεί εξουσίες σε τρίτα πρόσωπα, προσκομίζεται εξουσιοδότηση του οικονομικού φορέα.

Οι αλλοδαποί οικονομικοί φορείς προσκομίζουν τα προβλεπόμενα, κατά τη νομοθεσία της χώρας εγκατάστασης, αποδεικτικά έγγραφα, και εφόσον δεν προβλέπονται, υπεύθυνη δήλωση του νόμιμου εκπροσώπου, από την οποία αποδεικνύονται τα ανωτέρω ως προς τη νόμιμη σύσταση, μεταβολές και εκπροσώπηση του οικονομικού φορέα.

Οι ως άνω υπεύθυνες δηλώσεις γίνονται αποδεκτές, εφόσον έχουν συνταχθεί μετά την κοινοποίηση της πρόσκλησης για την υποβολή των δικαιολογητικών.

Από τα ανωτέρω έγγραφα πρέπει να προκύπτουν η νόμιμη σύσταση του οικονομικού φορέα, όλες οι σχετικές τροποποιήσεις των καταστατικών, το/τα πρόσωπο/α που δεσμεύει/ουν νόμιμα την εταιρία κατά την ημερομηνία διενέργειας του διαγωνισμού (νόμιμος εκπρόσωπος, δικαίωμα υπογραφής κλπ.), τυχόν τρίτοι, στους οποίους έχει χορηγηθεί εξουσία εκπροσώπησης, καθώς και η θητεία του/των ή/και των μελών του οργάνου διοίκησης/ νόμιμου εκπροσώπου.

**Β.7.** Οι οικονομικοί φορείς που είναι εγγεγραμμένοι σε επίσημους καταλόγους που προβλέπονται από τις εκάστοτε ισχύουσες εθνικές διατάξεις ή διαθέτουν πιστοποίηση από οργανισμούς πιστοποίησης που συμμορφώνονται με τα ευρωπαϊκά πρότυπα πιστοποίησης, κατά την έννοια του Παραρτήματος VII του Προσαρτήματος Α΄ του ν. 4412/2016, μπορούν να προσκομίζουν στις αναθέτουσες αρχές πιστοποιητικό εγγραφής εκδιδόμενο από την αρμόδια αρχή ή το πιστοποιητικό που εκδίδεται από τον αρμόδιο οργανισμό πιστοποίησης.

Στα πιστοποιητικά αυτά αναφέρονται τα δικαιολογητικά βάσει των οποίων έγινε η εγγραφή των εν λόγω οικονομικών φορέων στον επίσημο κατάλογο ή η πιστοποίηση και η κατάταξη στον εν λόγω κατάλογο.

Η πιστοποιούμενη εγγραφή στους επίσημους καταλόγους από τους αρμόδιους οργανισμούς ή το πιστοποιητικό, που εκδίδεται από τον οργανισμό πιστοποίησης, συνιστά τεκμήριο καταλληλότητας όσον αφορά τις απαιτήσεις ποιοτικής επιλογής, τις οποίες καλύπτει ο επίσημος κατάλογος ή το πιστοποιητικό.

Οι οικονομικοί φορείς που είναι εγγεγραμμένοι σε επίσημους καταλόγους απαλλάσσονται από την υποχρέωση υποβολής των δικαιολογητικών που αναφέρονται στο πιστοποιητικό εγγραφής τους. Ειδικώς όσον αφορά την καταβολή των εισφορών κοινωνικής ασφάλισης και των φόρων και τελών, προσκομίζονται επιπροσθέτως της βεβαίωσης εγγραφής στον επίσημο κατάλογο και πιστοποιητικά, κατά τα οριζόμενα ανωτέρω στην περίπτωση Β.1, υποπερ. i, ii και iii της περ. β.

**Β.8.** Οι ενώσεις οικονομικών φορέων που υποβάλλουν κοινή προσφορά, υποβάλλουν τα παραπάνω, κατά περίπτωση δικαιολογητικά, για κάθε οικονομικό φορέα που συμμετέχει στην ένωση, σύμφωνα με τα ειδικότερα προβλεπόμενα στο άρθρο 19 παρ. 2 του ν. 4412/2016.

Επιπλέον υποβάλλεται συμφωνητικό μεταξύ των μελών της Ένωσης με το οποίο α) συστήνεται η Ένωση β) αναγράφεται να οριοθετείται με σαφήνεια το μέρος του Έργου και το ποσοστό (όχι απόλυτη τιμή) του συμβατικού τιμήματος που θα αντιστοιχεί σε κάθε μέλος της ένωσης στο σύνολο της Προσφοράς, γ) δηλώνεται ένα Μέλος ως υπεύθυνο για το συντονισμό και τη διοίκηση όλων των Μελών της Ένωσης (leader) δ) και ορίζεται κοινός εκπρόσωπος της Ένωσης και των μελών της για τη συμμετοχή της στο Διαγωνισμό και την εκπροσώπηση της Ένωσης και των μελών της έναντι της Αναθέτουσας Αρχής.

**Β.9.** Στην περίπτωση που οικονομικός φορέας επιθυμεί να στηριχθεί στις ικανότητες άλλων φορέων, σύμφωνα με την παράγραφο 2.2.8 για την απόδειξη ότι θα έχει στη διάθεσή του τους αναγκαίους πόρους, προσκομίζει, ιδίως, σχετική έγγραφη δέσμευση των φορέων αυτών για τον σκοπό αυτό. Ειδικότερα, προσκομίζεται έγγραφο (συμφωνητικό ή σε περίπτωση νομικού προσώπου απόφαση του αρμοδίου οργάνου διοίκησης αυτού ή σε περίπτωση φυσικού προσώπου υπεύθυνη δήλωση), δυνάμει του οποίου αμφότεροι, διαγωνιζόμενος οικονομικός φορέας και τρίτος φορέας, εγκρίνουν τη μεταξύ τους συνεργασία για την κατά περίπτωση παροχή προς τον διαγωνιζόμενο της χρηματοοικονομικής ή/και τεχνικής ή/και επαγγελματικής ικανότητας του φορέα, ώστε αυτή να είναι στη διάθεση του διαγωνιζόμενου για την εκτέλεση της Σύμβασης.

Η σχετική αναφορά θα πρέπει να είναι λεπτομερής και να αναφέρει κατ’ ελάχιστον τους συγκεκριμένους πόρους που θα είναι διαθέσιμοι για την εκτέλεση της σύμβασης και τον τρόπο δια του οποίου θα χρησιμοποιηθούν αυτοί για την εκτέλεση της σύμβασης. Ο τρίτος θα δεσμεύεται ρητά ότι θα διαθέσει στον διαγωνιζόμενο τους συγκεκριμένους πόρους κατά τη διάρκεια της σύμβασης και ο διαγωνιζόμενος ότι θα κάνει χρήση αυτών σε περίπτωση που του ανατεθεί η σύμβαση. Σε περίπτωση που ο τρίτος διαθέτει χρηματοοικονομική επάρκεια, θα δηλώνει επίσης ότι καθίσταται από κοινού με τον διαγωνιζόμενο υπεύθυνος για την εκτέλεση της σύμβασης.

Σε περίπτωση που ο τρίτος διαθέτει στοιχεία τεχνικής ή επαγγελματικής καταλληλότητας που σχετίζονται με τους τίτλους σπουδών και τα επαγγελματικά προσόντα που ορίζονται στην περίπτωση στ’ του Μέρους ΙΙ του Παραρτήματος ΧΙΙ του Προσαρτήματος Α του ν. 4412/2016 ή με την σχετική επαγγελματική εμπειρία, θα δεσμεύεται ότι θα εκτελέσει τις εργασίες ή υπηρεσίες για τις οποίες απαιτούνται οι συγκεκριμένες ικανότητες, δηλώνοντας το τμήμα της σύμβασης που θα εκτελέσει.

**Β.10.** Στην περίπτωση που ο οικονομικός φορέας δηλώνει στην προσφορά του ότι θα κάνει χρήση υπεργολάβων, στις ικανότητες των οποίων δεν στηρίζεται, προσκομίζεται υπεύθυνη δήλωση του προσφέροντος με αναφορά του τμήματος της σύμβασης το οποίο προτίθεται να αναθέσει σε τρίτους υπό μορφή υπεργολαβίας και υπεύθυνη δήλωση των υπεργολάβων ότι αποδέχονται την εκτέλεση των εργασιών.

**Επισημαίνεται ότι γίνονται αποδεκτές:**

* **οι ένορκες βεβαιώσεις που αναφέρονται στην παρούσα Διακήρυξη, εφόσον έχουν συνταχθεί έως τρεις (3) μήνες πριν από την υποβολή τους,**
* **οι υπεύθυνες δηλώσεις, εφόσον έχουν συνταχθεί μετά την κοινοποίηση της πρόσκλησης για την υποβολή των δικαιολογητικών. Σημειώνεται ότι δεν απαιτείται θεώρηση του γνησίου της υπογραφής τους**

## Κριτήρια Ανάθεσης

### Κριτήριο ανάθεσης

|  |  |  |  |
| --- | --- | --- | --- |
| **ΠΙΝΑΚΑΣ ΚΡΙΤΗΡΙΩΝ ΑΞΙΟΛΟΓΗΣΗΣ** | | | |
| **Κριτήριο**  **(Κν)** | **Περιγραφή** | **Συντελεστής Βαρύτητας (σν)** | **Παραπομπή σε παρ. απαίτησης της διακήρυξης** |
| **Ομάδα Α** | | | |
| **Α.** | **Τεχνική Λύση** | **25%** |  |
| **Α.1** | Αντίληψη και κατανόηση του έργου από τον υποψήφιο Ανάδοχο | 10% | ΠΑΡΑΡΤΗΜΑ Ι: Κεφάλαιο 1, 2 |
| **Α.2** | Λειτουργικά και τεχνολογικά χαρακτηριστικά: α) του συστήματος ηλεκτρονικής διαχείρισης εγγράφων, β) των υποστηρικτικών εφαρμογών ψηφιοποίησης | 15% | ΠΑΡΑΡΤΗΜΑ Ι: 3.1, 5.4.1.2.2 |
| **ΟΜΑΔΑ Β** | | | |
| **Β.** | **Προσφερόμενες Υπηρεσίες** | **60%** |  |
| **Β.1** | Υπηρεσίες Ψηφιοποίησης (σάρωση) | 25% | ΠΑΡΑΡΤΗΜΑ Ι: 5.4 |
| **Β.2** | Υπηρεσίες Μετάπτωσης | 2% | ΠΑΡΑΡΤΗΜΑ Ι: 5.6 |
| **Β.3** | Υπηρεσίες Ψηφιοποίησης (καταχώριση δεδομένων) | 15% | ΠΑΡΑΡΤΗΜΑ Ι: 5.5 |
| **Β.4** | Υπηρεσίες Εκπαίδευσης | 5% | ΠΑΡΑΡΤΗΜΑ Ι: 5.7 |
| **Β.5** | Υπηρεσίες Εγγύησης, και Τήρησης Επιπέδου Υπηρεσιών | 3% | ΠΑΡΑΡΤΗΜΑ Ι: 5.9, 6.3. |
| **Β.6** | Μελέτη Εφαρμογής – Ανάλυσης Απαιτήσεων και Μελέτη Ασφαλείας | 5% | ΠΑΡΑΡΤΗΜΑ Ι: 5.1, 5.2 |
| **Β.7** | Υπηρεσίες Εγκατάστασης, Παραμετροποίησης Λογισμικού - Σενάρια Ελέγχου | 5 | ΠΑΡΑΡΤΗΜΑ Ι: 5.3 |
| **Ομάδα Γ** | | | |
| **Γ.** | **Μεθοδολογία Οργάνωσης/Διοίκησης και Υλοποίησης Έργου** | **15%** |  |
| **Γ.1** | Οργάνωση Υλοποίησης Έργου (Φάσεις, Χρονοδιάγραμμα, Παραδοτέα) | 10% | ΠΑΡΑΡΤΗΜΑ Ι: 6.1, 6.2 |
| **Γ.2** | Σχήμα Διοίκησης - Μεθοδολογία Διοίκησης και Διασφάλισης Ποιότητας | 5% | ΠΑΡΑΡΤΗΜΑ Ι: 6.4, 6.5, 6.6 |
| **ΣΥΝΟΛΟ** | | **100%** |  |

***Επεξήγηση Κριτηρίων:***

Ανά κατηγορία και κριτήριο αξιολογούνται:

|  |
| --- |
| **Ομάδα Α – Τεχνική Λύση** |
| **Α.1** Αντίληψη και κατανόηση του έργου από τον υποψήφιο Ανάδοχο  Ορθότητα αντίληψης του προσφέροντος για το αντικείμενο και τις απαιτήσεις της σύμβασης. Ο υποψήφιος ανάδοχος οφείλει να περιγράψει το αντικείμενο του έργου με τις ελάχιστες ζητούμενες υπηρεσίες, τον εξοπλισμό που θα διαθέσει για την ψηφιοποίηση, το προσφερόμενο λογισμικό και τις απαιτήσεις σε κεντρικό εξοπλισμό (τον οποίο θα διαθέσει ο Φορέας) που αποδεικνύουν την αντίληψη του έργου.  Αξιολογούνται:   * η συνολική αντίληψη του Αναδόχου όσον αφορά στο αντικείμενο του έργου, τους σκοπούς και τους στόχους του, τους κρίσιμους παράγοντες επιτυχίας και τους κινδύνους, καθώς και κυρίως στους τρόπους και τις μεθόδους αντιμετώπισής τους. * ο βαθμός της σαφήνειας, περιεκτικότητας και σφαιρικότητας της αντίληψης και κατανόησης των απαιτήσεων, της περιγραφόμενης πολυπλοκότητας των στόχων και των ορίων της έκτασης του αντικειμένου του έργου, όπως τεκμηριώνεται στην προσφορά. * η κατανόηση του περιβάλλοντος του έργου και συγκεκριμένα των εμπλεκομένων μερών, των ωφελούμενων, των παραγόντων, των παραγόντων που προσθέτουν αδράνεια ή μπορεί να συμβάλλουν στη επιτάχυνση των διαδικασιών, καθώς και κυρίως τα μέτρα που θα ληφθούν για την αξιοποίηση της δυναμικής των εμπλεκόμενων μερών προς όφελος του έργου.   **Α.2** Λειτουργικά και τεχνολογικά χαρακτηριστικά: α) του συστήματος ηλεκτρονικής διαχείρισης εγγράφων, β) των υποστηρικτικών εφαρμογών ψηφιοποίησης  Αξιολογείται η κάλυψη των απαιτήσεων των ενοτήτων 3.1 και 5.4.1.2.2 του ΠΑΡΑΡΤΗΜΑΤΟΣ Ι καθώς και των Πινάκων Συμμόρφωσης. |
| **Ομάδα Β - Προσφερόμενες Υπηρεσίες** |
| **Β.1** Υπηρεσίες Ψηφιοποίησης (σάρωση)  Αξιολογούνται:   * Η μεθοδολογία που θα ακολουθηθεί για την σάρωση των εγγράφων και τη διασφάλιση της πληρότητας των εισαγόμενων εγγράφων στην προβλεπόμενη βάση δεδομένων. * Η τεκμηρίωση κάλυψης των λειτουργικών απαιτήσεων της Παραγράφου 5.4 καθώς και των Πινάκων Συμμόρφωσης.   **Β.2** Υπηρεσίες Μετάπτωσης  Αξιολογούνται:   * Η τεκμηρίωση κάλυψης των λειτουργικών απαιτήσεων της Παραγράφου 5.6.   **Β.3** Υπηρεσίες Ψηφιοποίησης (καταχώριση δεδομένων)  Αξιολογούνται   * Η μεθοδολογία καταχώρησης δεδομένων και η μεθοδολογία ελέγχου των καταχωρήσεων. * Η τεκμηρίωση κάλυψης των λειτουργικών απαιτήσεων της Παραγράφου 5.5 του Παραρτήματος Ι, καθώς και των Πινάκων Συμμόρφωσης.   **Β.4** Υπηρεσίες Εκπαίδευσης  Αξιολογούνται:   * Η μεθοδολογική προσέγγιση, οργάνωση και προετοιμασία της εκπαίδευσης ανά κατηγορία εκπαιδευομένων * Το αντικείμενο της εκπαίδευσης ανά κατηγορία εκπαιδευομένων * H εκπαιδευτική διαδικασία και η διαχείριση αυτής * Οι προσφερόμενες ώρες εκπαίδευσης ανά κατηγορία χρηστών, πέραν των κατ’ ελάχιστα ζητούμενων στην παρούσα.   **Β.5** Υπηρεσίες Εγγύησης, και Τήρησης Επιπέδου Υπηρεσιών  Βαθμολογούνται οι προσφερόμενες υπηρεσίες υποστήριξης, συντήρησης και τήρησης επιπέδου υπηρεσιών και αξιολογούνται:   * Η προτεινόμενη μεθοδολογία παροχής των υπηρεσιών Υποστήριξης και η μεθοδολογία παροχής τους κατά τις Φάσεις Πιλοτικής και Δοκιμαστικής Λειτουργίας. * Η χρονική διάρκεια της προσφερόμενης Εγγύησης πέραν της κατ’ ελάχιστα ζητούμενης. * Ο προσφερόμενος ανθρωποχρόνος υποστήριξης κατά την περίοδο εγγύησης. * Η προσφορά υπηρεσιών κατά την περίοδο της Εγγύησης πέραν των κατ’ ελάχιστα ζητούμενων στην παρούσα. * Η προσφορά υπηρεσιών κατά την περίοδο της Συντήρησης πέραν των κατ’ ελάχιστα ζητούμενων στην παρούσα.   **Β.6** Μελέτη Εφαρμογής – Ανάλυσης Απαιτήσεων και Μελέτη Ασφαλείας  Βαθμολογείται η προσέγγιση του υποψήφιου Αναδόχου για την κάλυψη των απαιτήσεων των ενοτήτων 5.1 και 5.2. του Παραρτήματος Ι.  **Β.7** Υπηρεσίες Εγκατάστασης, Παραμετροποίησης Λογισμικού - Σενάρια Ελέγχου  Βαθμολογείται η προσέγγιση του υποψήφιου Αναδόχου για την κάλυψη των απαιτήσεων της ενότητας 5.3 του Παραρτήματος Ι. |
| **Ομάδα Γ – Μεθοδολογία Οργάνωσης/Διοίκησης και Υλοποίησης Έργου** |
| **Γ.1:** Οργάνωση Υλοποίησης Έργου (Φάσεις, Χρονοδιάγραμμα, Παραδοτέα)  Ανάλυση του αντικειμένου της σύμβασης σε ενότητες εργασιών και σύνδεσή τους με τα ελάχιστα απαιτούμενα παραδοτέα και το χρονοδιάγραμμα που περιγράφεται στις τεχνικές προδιαγραφές.  Αξιολογούνται:   * η σαφήνεια και πληρότητα ανάλυσης των προσφερόμενων υπηρεσιών του Υποψήφιου Αναδόχου, σε συνάρτηση με τον προσφερόμενο ανθρωποχρόνο, * ο ρεαλιστικός χρονοπρογραμματισμός των παρεχόμενων εργασιών του υποψήφιου Αναδόχου με βάση τις επιχειρησιακές απαιτήσεις του Κυρίου του Έργου, * η ορθολογική ανάλυση του αντικειμένου του έργου σε Ενότητες Εργασίας και επιμέρους δραστηριότητες / ενέργειες υλοποίησης του Έργου και των μεταξύ τους αλληλεξαρτήσεων, λαμβάνοντας υπόψη το φυσικό αντικείμενο και το χρονοδιάγραμμα υλοποίησής του, * η ανάλυση, δομή και οργάνωση των παραδοτέων και η σύνδεσή τους με τις Ενότητες Εργασίας, σε σχέση με την προτεινόμενη Μεθοδολογία, τη ρεαλιστικότητα της προσέγγισης και την ολοκληρωμένη αντίληψη του υποψήφιου Αναδόχου για το Έργο, * η λίστα με τα ορόσημα του Έργου, που αφορούν κρίσιμα σημεία/στιγμιότυπα του χρονοδιαγράμματος του Έργου, στα οποία το Έργο απεμπλέκεται από κάποιο σημαντικό ρίσκο ή/και επιτυγχάνει κάποιο σημαντικό (ενδιάμεσο) στόχο.   **Γ.2:** Σχήμα Διοίκησης - Μεθοδολογία Διοίκησης και Διασφάλισης Ποιότητας  Αξιολογούνται:   * ο βαθμός επάρκειας, σαφήνειας και αποτελεσματικότητας του τρόπου διακυβέρνησης του έργου. Ελέγχεται κατά πόσον από την προσφορά είναι ευδιάκριτα τα όρια λογοδοσίας όλων των ρόλων, καθ’ όλον τον κύκλο ζωής του έργου και κατά πόσο ο τρόπος αξιοποίησης εξωτερικών συνεργατών, ή υπεργολάβων συντελεί στην ομαλή διακυβέρνηση χωρίς να αυξάνεται η πολυπλοκότητα, * η καταλληλότητα και η επάρκεια των διαδικασιών και των μηχανισμών επικοινωνίας της Ομάδας Έργου με τα αρμόδια εμπλεκόμενα τμήματα/μονάδες και τα στελέχη του Φορέα Λειτουργίας, αλλά και με τους λοιπούς φορείς που εμπλέκονται στην υλοποίηση/εκτέλεση του Έργου με στόχο τόσο τη μεταφορά τεχνογνωσίας στα στελέχη του Φορέα Λειτουργίας, όσο και την αποτελεσματικότερη υλοποίηση του έργου, * η αποτελεσματικότητα της προτεινόμενης μεθοδολογίας διοίκησης και διασφάλισης ποιότητας. |

### Βαθμολόγηση και κατάταξη προσφορών

#### Βαθμολόγηση Τεχνικών Προσφορών

Η Βαθμολόγηση των τεχνικών προσφορών θα γίνει σύμφωνα με τα “Κριτήρια Αξιολόγησης”, όπως αυτά προσδιορίζονται στον πίνακα της παρ. 2.3.1.

Η βαθμολόγηση κάθε κριτηρίου αξιολόγησης κυμαίνεται από 100 βαθμούς στην περίπτωση που ικανοποιούνται ακριβώς όλοι οι όροι των τεχνικών προδιαγραφών, αυξάνεται δε μέχρι τους 150 βαθμούς όταν υπερκαλύπτονται οι απαιτήσεις του συγκεκριμένου κριτηρίου**.**

Κάθε κριτήριο αξιολόγησης βαθμολογείται αυτόνομα με βάση τα στοιχεία της προσφοράς.

Βαθμολογία μικρότερη από 100 βαθμούς (ήτοι προσφορά που δεν καλύπτει/παρουσιάζει αποκλίσεις από τις τεχνικές προδιαγραφές της παρούσας) επιφέρει την απόρριψη της προσφοράς.

Η σταθμισμένη βαθμολογία του κάθε κριτηρίου θα προκύπτει από το γινόμενο του επιμέρους συντελεστή βαρύτητας επί τη βαθμολογία του, η δε συνολική βαθμολογία της προσφοράς (Βi) θα προκύπτει από το άθροισμα των σταθμισμένων βαθμολογιών όλων των κριτηρίων.

Η συνολική βαθμολογία της τεχνικής προσφοράς υπολογίζεται με βάση τον παρακάτω τύπο :

Β = σ1χΚ1 + σ2χΚ2 +……+σνχΚν

#### Κατάταξη προσφορών

Πλέον συμφέρουσα από οικονομική άποψη προσφορά είναι εκείνη που παρουσιάζει το μεγαλύτερο Λi ο οποίος υπολογίζεται με βάση τον παρακάτω τύπο:

Λi = 80 \* ( Βi / Βmax ) + 20 \* (Kmin/Ki)

όπου:

Βmax η συνολική βαθμολογία που έλαβε η καλύτερη Τεχνική Προσφορά

Βi η συνολική βαθμολογία της Τεχνικής Προσφοράς i

Kmin το συνολικό κόστος της Προσφοράς με τη μικρότερη τιμή

Κi το συνολικό κόστος της Προσφοράς i

Λi το οποίο στρογγυλοποιείται στα 2 δεκαδικά ψηφία.

Το συγκριτικό κόστος Κ κάθε Προσφοράς περιλαμβάνει:

* το συνολικό κόστος για το Έργο, χωρίς ΦΠΑ (βλ. ΠΑΡΑΡΤΗΜΑ VI – Υπόδειγμα Οικονομικής Προσφοράς, Πίνακας 10 Συγκεντρωτικός Πίνακας Οικονομικής Προσφοράς Έργου).
* το κόστος συντήρησης του 1ου έτους {**βλ. διευκρίνιση**} μετά την προσφερόμενη εγγύηση, χωρίς ΦΠΑ {βλ. Πάραρτημα ΠΑΡΑΡΤΗΜΑ VI – Υπόδειγμα Οικονομικής Προσφοράς, πίνακα 5 **Συγκεντρωτικός Πίνακας Οικονομικής Προσφοράς Συντήρησης**}

όπως προκύπτει από τους Πίνακες Οικονομικής Προσφοράς του υποψηφίου Οικονομικού Φορέα .

**Διευκρινίσεις:**

* το κόστος συντήρησης **περιλαμβάνεται στον προϋπολογισμό του Έργου ως δικαίωμα προαίρεσης.**
* τυχόν αναπροσαρμογή του ετήσιου κόστους συντήρησης που θα ορίζει ο υποψήφιος Ανάδοχος στην Προσφορά του, θα είναι σταθερή για το σύνολο των ετών συντήρησης και για κάθε έτος δεν θα υπερβαίνει το 5%.

## Κατάρτιση - Περιεχόμενο Προσφορών

### Γενικοί όροι υποβολής προσφορών

Οι προσφορές υποβάλλονται με βάση τις απαιτήσεις της παρούσας Διακήρυξης, για όλες τις περιγραφόμενες υπηρεσίες.

Δεν επιτρέπονται εναλλακτικές προσφορές *.*

Η ένωση οικονομικών φορέων υποβάλλει κοινή προσφορά, η οποία υπογράφεται υποχρεωτικά ηλεκτρονικά είτε από όλους τους οικονομικούς φορείς που αποτελούν την ένωση, είτε από εκπρόσωπό τους νομίμως εξουσιοδοτημένο. Στην προσφορά, απαραιτήτως πρέπει να προσδιορίζεται η έκταση και το είδος της συμμετοχής του (συμπεριλαμβανομένης της κατανομής αμοιβής μεταξύ τους) κάθε μέλους της ένωσης, καθώς και ο εκπρόσωπος/συντονιστής αυτής[[7]](#footnote-8).

Οι οικονομικοί φορείς μπορούν να αποσύρουν την προσφορά τους, πριν την καταληκτική ημερομηνία υποβολής προσφοράς, χωρίς να απαιτείται έγκριση εκ μέρους του αποφαινομένου οργάνου της αναθέτουσας αρχής, υποβάλλοντας έγγραφη ειδοποίηση προς την αναθέτουσα αρχή μέσω της λειτουργικότητας «Επικοινωνία» του ΕΣΗΔΗΣ.[[8]](#footnote-9)

### Χρόνος και Τρόπος υποβολής προσφορών

#### Διαδικασία υποβολής προσφορών

Οι προσφορές υποβάλλονται από τους ενδιαφερόμενους ηλεκτρονικά, μέσω της διαδικτυακής πύλης www.promitheus.gov.gr του ΕΣΗΔΗΣ, μέχρι την καταληκτική ημερομηνία και ώρα που ορίζει η παρούσα διακήρυξη (άρθρο 1.5), στην Ελληνική Γλώσσα, σε ηλεκτρονικό φάκελο, σύμφωνα με τα αναφερόμενα στο ν.4412/2016 , ιδίως στα άρθρα 36 και 37 και στην κατ’ εξουσιοδότηση των διατάξεων της παρ. 5 του άρθρου 36 του ν.4412/2016 εκδοθείσα με αρ. 64233(ΦΕΚ Β’ 2453/9-06-2021) Κοινή Απόφαση των Υπουργών Ανάπτυξης και Επενδύσεων και Ψηφιακής Διακυβέρνησης «Ρυθμίσεις τεχνικών ζητημάτων που αφορούν την ανάθεση και εκτέλεση των Δημοσίων Συμβάσεων Προμηθειών και Υπηρεσιών με χρήση των επιμέρους εργαλείων και διαδικασιών του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ)» εφεξής «Κ.Υ.Α. ΕΣΗΔΗΣ Προμήθειες και Υπηρεσίες».

Για τη συμμετοχή στο διαγωνισμό οι ενδιαφερόμενοι οικονομικοί φορείς απαιτείται να διαθέτουν προηγμένη ηλεκτρονική υπογραφή που υποστηρίζεται τουλάχιστον από αναγνωρισμένο (εγκεκριμένο) πιστοποιητικό, το οποίο χορηγήθηκε από πάροχο υπηρεσιών πιστοποίησης, ο οποίος περιλαμβάνεται στον κατάλογο εμπίστευσης που προβλέπεται στην απόφαση 2009/767/ΕΚ και σύμφωνα με τα οριζόμενα στο Κανονισμό (ΕΕ) 910/2014 και να εγγραφούν στο ΕΣΗΔΗΣ, σύμφωνα με την περ. β της παρ. 2 του άρθρου 37 του ν. 4412/2016 και τις διατάξεις του άρθρου 6 της Κ.Υ.Α. ΕΣΗΔΗΣ Προμήθειες και Υπηρεσίες.

#### Χρόνος υποβολής προσφοράς

Ο χρόνος υποβολής της προσφοράς μέσω του ΕΣΗΔΗΣ βεβαιώνεται αυτόματα από το ΕΣΗΔΗΣ με υπηρεσίες χρονοσήμανσης, σύμφωνα με τα οριζόμενα στο άρθρο 37 του ν. 4412/2016 και τις διατάξεις του άρθρου 10 της ως άνω κοινής υπουργικής απόφασης.

Μετά την παρέλευση της καταληκτικής ημερομηνίας και ώρας, δεν υπάρχει η δυνατότητα υποβολής προσφοράς στο ΕΣΗΔΗΣ. Σε περιπτώσεις τεχνικής αδυναμίας λειτουργίας του ΕΣΗΔΗΣ, η αναθέτουσα αρχή ρυθμίζει τα της συνέχειας του διαγωνισμού με αιτιολογημένη απόφασή της.

#### Υποβολή φακέλων

Οι οικονομικοί φορείς υποβάλλουν με την προσφορά τους τα ακόλουθα σύμφωνα με τις διατάξεις του άρθρου 13 της Κ.Υ.Α. ΕΣΗΔΗΣ Προμήθειες και Υπηρεσίες:

(α) έναν ηλεκτρονικό (υπο)φάκελο με την ένδειξη «Δικαιολογητικά Συμμετοχής–Τεχνική Προσφορά», στον οποίο περιλαμβάνεται το σύνολο των κατά περίπτωση απαιτούμενων δικαιολογητικών και η τεχνική προσφορά, σύμφωνα με τις διατάξεις της κείμενης νομοθεσίας και την παρούσα.

(β) έναν ηλεκτρονικό (υπο)φάκελο με την ένδειξη «Οικονομική Προσφορά», στον οποίο περιλαμβάνεται η οικονομική προσφορά του οικονομικού φορέα και το σύνολο των κατά περίπτωση απαιτούμενων δικαιολογητικών.

Από τον Οικονομικό Φορέα σημαίνονται, με χρήση της σχετικής λειτουργικότητας του ΕΣΗΔΗΣ, τα στοιχεία εκείνα της προσφοράς του που έχουν εμπιστευτικό χαρακτήρα σύμφωνα με τα οριζόμενα στο άρθρο 21 του ν. 4412/2016. Εφόσον ένας οικονομικός φορέας χαρακτηρίζει πληροφορίες ως εμπιστευτικές, λόγω ύπαρξης τεχνικού ή εμπορικού απορρήτου, στη σχετική δήλωσή του, αναφέρει ρητά όλες τις σχετικές διατάξεις νόμου ή διοικητικές πράξεις που επιβάλλουν την εμπιστευτικότητα της συγκεκριμένης πληροφορίας.

Δεν χαρακτηρίζονται ως εμπιστευτικές, πληροφορίες σχετικά με τις τιμές μονάδας, τις προσφερόμενες ποσότητες, την οικονομική προσφορά και τα στοιχεία της τεχνικής προσφοράς που χρησιμοποιούνται για την αξιολόγησή της.

#### Εξαγωγή και επισύναψη αναφορών καταχώρισης

Εφόσον οι Οικονομικοί Φορείς καταχωρίσουν τα σχετικά στοιχεία, μεταδεδομένα και συνημμένα ηλεκτρονικά αρχεία που αφορούν δικαιολογητικά συμμετοχής-τεχνικής προσφοράς και οικονομικής προσφοράς στο ΕΣΗΔΗΣ, στην συνέχεια, μέσω σχετικής λειτουργικότητας, εξάγουν αναφορές (εκτυπώσεις) σε μορφή ηλεκτρονικών αρχείων με μορφότυπο PDF, τα οποία αποτελούν συνοπτική αποτύπωση των καταχωρισμένων στοιχείων. Τα ηλεκτρονικά αρχεία των εν λόγω αναφορών (εκτυπώσεων) υπογράφονται ψηφιακά, σύμφωνα με τις προβλεπόμενες διατάξεις (περ. β της παρ. 2 του άρθρου 37) και επισυνάπτονται από τον Οικονομικό Φορέα στους αντίστοιχους υποφακέλους. Επισημαίνεται ότι η εξαγωγή και η επισύναψη των προαναφερθέντων αναφορών (εκτυπώσεων) δύναται να πραγματοποιείται για κάθε υποφακέλο ξεχωριστά, από τη στιγμή που έχει ολοκληρωθεί η καταχώριση των στοιχείων σε αυτόν[[9]](#footnote-10).

Οι οικονομικοί φορείς συντάσσουν την τεχνική και οικονομική τους προσφορά σύμφωνα με τις απαιτήσεις της παρούσας ΠΑΡΑΡΤΗΜΑ V – Υπόδειγμα Τεχνικής Προσφοράς & ΠΑΡΑΡΤΗΜΑ VI – Υπόδειγμα Οικονομικής Προσφοράςδεδομένου ότι δεν έχουν αποτυπωθεί πλήρως στις ηλεκτρονικές φόρμες του ΕΣΗΔΗΣ και στη συνέχεια υπογράφονται ηλεκτρονικά και υποβάλλονται στο ΕΣΗΔΗΣ.

#### Καταχώριση – Υποβολή εγγράφων

Ειδικότερα, όσον αφορά τα συνημμένα ηλεκτρονικά αρχεία της προσφοράς, οι Οικονομικοί Φορείς τα καταχωρίζουν στους ανωτέρω (υπο)φακέλους μέσω του Υποσυστήματος, ως εξής :

Τα έγγραφα που καταχωρίζονται στην ηλεκτρονική προσφορά, και δεν απαιτείται να προσκομισθούν και σε έντυπη μορφή, γίνονται αποδεκτά κατά περίπτωση, σύμφωνα με τα προβλεπόμενα στις διατάξεις:

α) είτε των άρθρων 13, 14 και 28 του ν. 4727/2020 (Α΄ 184) περί ηλεκτρονικών δημοσίων εγγράφων που φέρουν ηλεκτρονική υπογραφή ή σφραγίδα και, εφόσον πρόκειται για αλλοδαπά δημόσια ηλεκτρονικά έγγραφα, εάν φέρουν επισημείωση e-Apostille

β) είτε των άρθρων 15 και 27 του ν. 4727/2020 (Α΄ 184) περί ηλεκτρονικών ιδιωτικών εγγράφων που φέρουν ηλεκτρονική υπογραφή ή σφραγίδα

γ) είτε του άρθρου 11 του ν. 2690/1999 (Α΄ 45),

δ) είτε της παρ. 2 του άρθρου 37 του ν. 4412/2016, περί χρήσης ηλεκτρονικών υπογραφών σε ηλεκτρονικές διαδικασίες δημοσίων συμβάσεων,

ε) είτε της παρ. 8 του άρθρου 92 του ν. 4412/2016, περί συνυποβολής υπεύθυνης δήλωσης στην περίπτωση απλής φωτοτυπίας ιδιωτικών εγγράφων.

Επιπλέον, δεν προσκομίζονται σε έντυπη μορφή τα ΦΕΚ και ενημερωτικά και τεχνικά φυλλάδια και άλλα έντυπα, εταιρικά ή μη, με ειδικό τεχνικό περιεχόμενο, δηλαδή έντυπα με αμιγώς τεχνικά χαρακτηριστικά, όπως αριθμούς, αποδόσεις σε διεθνείς μονάδες, μαθηματικούς τύπους και σχέδια.

Ειδικότερα, τα στοιχεία και δικαιολογητικά για τη συμμετοχή του Οικονομικού Φορέα στη διαδικασία καταχωρίζονται από αυτόν σε μορφή ηλεκτρονικών αρχείων με μορφότυπο PDF**.**

Έως την ημέρα και ώρα αποσφράγισης των προσφορών προσκομίζονται με ευθύνη του οικονομικού φορέα στην αναθέτουσα αρχή, σε έντυπη μορφή και σε κλειστό-ούς φάκελο-ους, στον οποίο αναγράφεται ο αποστολέας και ως παραλήπτης η Επιτροπή Διαγωνισμού του παρόντος διαγωνισμού, τα στοιχεία της ηλεκτρονικής προσφοράς του, τα οποία απαιτείται να προσκομισθούν σε πρωτότυπη μορφή. Τέτοια στοιχεία και δικαιολογητικά ενδεικτικά είναι :

α) η πρωτότυπη εγγυητική επιστολή συμμετοχής, πλην των περιπτώσεων που αυτή εκδίδεται ηλεκτρονικά, άλλως η προσφορά απορρίπτεται ως απαράδεκτη,

β) αυτά που δεν υπάγονται στις διατάξεις του άρθρου 11 παρ. 2 του ν. 2690/1999,

γ) ιδιωτικά έγγραφα τα οποία δεν έχουν επικυρωθεί από δικηγόρο ή δεν φέρουν θεώρηση από υπηρεσίες και φορείς της περίπτωσης α της παρ. 2 του άρθρου 11 του ν. 2690/1999 ή δεν συνοδεύονται από υπεύθυνη δήλωση για την ακρίβειά τους, καθώς και

δ) τα αλλοδαπά δημόσια έντυπα έγγραφα που φέρουν την επισημείωση της Χάγης (Apostille), ή προξενική θεώρηση και δεν έχουν επικυρωθεί από δικηγόρο.

Σε περίπτωση μη υποβολής ενός ή περισσότερων από τα ως άνω στοιχεία και δικαιολογητικά που υποβάλλονται σε έντυπη μορφή, πλην της πρωτότυπης εγγύησης συμμετοχής, η αναθέτουσα αρχή δύναται να ζητήσει τη συμπλήρωση και υποβολή τους, σύμφωνα με το άρθρο 102 του ν. 4412/2016.

Στα αλλοδαπά δημόσια έγγραφα και δικαιολογητικά εφαρμόζεται η Συνθήκη της Χάγης της 5ης.10.1961, που κυρώθηκε με το ν. 1497/1984 (Α΄188), εφόσον συντάσσονται σε κράτη που έχουν προσχωρήσει στην ως άνω Συνθήκη, άλλως φέρουν προξενική θεώρηση. Απαλλάσσονται από την απαίτηση επικύρωσης (με Apostille ή Προξενική Θεώρηση) αλλοδαπά δημόσια έγγραφα όταν καλύπτονται από διμερείς ή πολυμερείς συμφωνίες που έχει συνάψει η Ελλάδα (ενδεικτικά «Σύμβαση νομικής συνεργασίας μεταξύ Ελλάδας και Κύπρου – 05.03.1984» (κυρωτικός ν.1548/1985, «Σύμβαση περί απαλλαγής από την επικύρωση ορισμένων πράξεων και εγγράφων – 15.09.1977» (κυρωτικός ν.4231/2014)). Επίσης, απαλλάσσονται από την απαίτηση επικύρωσης ή παρόμοιας διατύπωσης δημόσια έγγραφα που εκδίδονται από τις αρχές κράτους μέλους που υπάγονται στον Καν ΕΕ 2016/1191 για την απλούστευση των απαιτήσεων για την υποβολή ορισμένων δημοσίων εγγράφων στην ΕΕ, όπως, ενδεικτικά, το λευκό ποινικό μητρώο, υπό τον όρο ότι τα σχετικά με το γεγονός αυτό δημόσια έγγραφα εκδίδονται για πολίτη της Ένωσης από τις αρχές του κράτους μέλους της ιθαγένειάς του.

Σημειώνεται ότι, γίνονται υποχρεωτικά αποδεκτά ευκρινή φωτοαντίγραφα εγγράφων που έχουν εκδοθεί από αλλοδαπές αρχές και έχουν επικυρωθεί από δικηγόρο, σύμφωνα με τα προβλεπόμενα στην παρ. 2 περ. β του άρθρου 11 του ν. 2690/1999 “Κώδικας Διοικητικής Διαδικασίας”, όπως αντικαταστάθηκε ως άνω με το άρθρο 1 παρ.2 του ν.4250/2014.

Οι πρωτότυπες εγγυήσεις συμμετοχής, πλην των εγγυήσεων που εκδίδονται ηλεκτρονικά, προσκομίζονται με ευθύνη του οικονομικού φορέα, σε κλειστό φάκελο, στον οποίο αναγράφεται ο αποστολέας, τα στοιχεία του παρόντος διαγωνισμού και ως παραλήπτης η Επιτροπή Διαγωνισμού, το αργότερο πριν την ημερομηνία και ώρα αποσφράγισης των προσφορών που ορίζεται στην παρ. 3.1 της παρούσας, άλλως η προσφορά απορρίπτεται ως απαράδεκτη μετά από γνώμη της Επιτροπής Διαγωνισμού.

Η προσκόμιση των εγγυήσεων συμμετοχής πραγματοποιείται είτε με κατάθεση του ως άνω φακέλου στην υπηρεσία πρωτοκόλλου της αναθέτουσας αρχής, είτε με την αποστολή του ταχυδρομικώς, επί αποδείξει. Το βάρος απόδειξης της έγκαιρης προσκόμισης φέρει ο οικονομικός φορέας. Το εμπρόθεσμο αποδεικνύεται με την επίκληση του αριθμού πρωτοκόλλου ή την προσκόμιση του σχετικού αποδεικτικού αποστολής κατά περίπτωση.

Στην περίπτωση που επιλεγεί η αποστολή του φακέλου της εγγύησης συμμετοχής ταχυδρομικώς, ο οικονομικός φορέας αναρτά, εφόσον δεν διαθέτει αριθμό έγκαιρης εισαγωγής του φακέλου του στο πρωτόκολλο της αναθέτουσας αρχής, το αργότερο έως την ημερομηνία και ώρα αποσφράγισης των προσφορών, μέσω της λειτουργικότητας «Επικοινωνία», τα σχετικό αποδεικτικό στοιχείο προσκόμισης (αποδεικτικό κατάθεσης σε υπηρεσίες ταχυδρομείου- ταχυμεταφορών), προκειμένου να ενημερώσει την αναθέτουσα αρχή περί της τήρησης της υποχρέωσής του σχετικά με την (εμπρόθεσμη) προσκόμιση της εγγύησης συμμετοχής του στον παρόντα διαγωνισμό.

### Περιεχόμενα Φακέλου «Δικαιολογητικά Συμμετοχής - Τεχνική Προσφορά»

#### Δικαιολογητικά Συμμετοχής

Τα στοιχεία και δικαιολογητικά για την συμμετοχή των προσφερόντων στη διαγωνιστική διαδικασία περιλαμβάνουν με ποινή αποκλεισμού τα ακόλουθα υπό α και β στοιχεία:

α) το Ευρωπαϊκό Ενιαίο Έγγραφο Σύμβασης (ΕΕΕΣ), όπως προβλέπεται στις παρ. 1 και 3 του άρθρου 79 του ν. 4412/2016 και τη συνοδευτική υπεύθυνη δήλωση με την οποία ο οικονομικός φορέας δύναται να διευκρινίζει τις πληροφορίες που παρέχει με το ΕΕΕΣ σύμφωνα με την παρ. 9 του ίδιου άρθρου,

β) την εγγύηση συμμετοχής, όπως προβλέπεται στο άρθρο 72 του Ν.4412/2016 και τις παραγράφους 2.1.5 και 2.2.2 αντίστοιχα της παρούσας διακήρυξης.

γ) Υπεύθυνη Δήλωση σύμφωνα με τον Κανονισμό (ΕΕ) 2022/576 του Συμβουλίου της 8ης Απριλίου 2022, για την τροποποίηση του Κανονισμού (ΕΕ) αριθ. 833/2014 σχετικά με περιοριστικά μέτρα λόγω ενεργειών της Ρωσίας που αποσταθεροποιούν την κατάσταση στην Ουκρανία, στην οποία θα αναφέρεται ρητά η μη συμμετοχή   φυσικού ή νομικού προσώπου στην εταιρεία που θα συμμετάσχει στην παρούσα σύμβαση(βλ. ΠΑΡΑΡΤΗΜΑ X – Άλλες Δηλώσεις)

Οι προσφέροντες συμπληρώνουν το σχετικό υπόδειγμα ΕΕΕΣ, το οποίο αποτελεί αναπόσπαστο μέρος της παρούσας διακήρυξης (ΠΑΡΑΡΤΗΜΑ ΙΙI – ΕΥΡΩΠΑΙΚΟ ΕΝΙΑΙΟ ΕΓΓΡΑΦΟ ΣΥΜΒΑΣΗΣ (ΕΕΕΣ)) ως Παράρτημα αυτής.

Η συμπλήρωσή του δύναται να πραγματοποιηθεί με χρήση του υποσυστήματος Promitheus ESPDint, προσβάσιμου μέσω της Διαδικτυακής Πύλης (www.promitheus.gov.gr) του ΟΠΣ ΕΣΗΔΗΣ, ή άλλης σχετικής συμβατής πλατφόρμας υπηρεσιών διαχείρισης ηλεκτρονικών ΕΕΕΣ. Οι Οικονομικοί Φορείς δύνανται για αυτό το σκοπό να αξιοποιήσουν το αντίστοιχο ηλεκτρονικό αρχείο με μορφότυπο XML που αποτελεί επικουρικό στοιχείο των εγγράφων της σύμβασης.

Το συμπληρωμένο από τον Οικονομικό Φορέα ΕΕΕΣ, καθώς και η τυχόν συνοδευτική αυτού υπεύθυνη δήλωση, υποβάλλονται σύμφωνα με την περίπτωση δ΄ της παραγράφου 2.4.2.5 της παρούσας, σε ψηφιακά υπογεγραμμένο ηλεκτρονικό αρχείο με μορφότυπο PDF.

Αναλυτικές οδηγίες και πληροφορίες για το θεσμικό πλαίσιο, τον τρόπο χρήσης και συμπλήρωσης ηλεκτρονικών ΕΕΕΣ και της χρήση του υποσυστήματος Promitheus ESPDint είναι αναρτημένες σε σχετική θεματική ενότητα στη Διαδικτυακή Πύλη (www.promitheus.gov.gr) του ΟΠΣ ΕΣΗΔΗΣ.

Οι ενώσεις οικονομικών φορέων που υποβάλλουν κοινή προσφορά, υποβάλλουν το ΕΕΕΣ για κάθε οικονομικό φορέα που συμμετέχει στην ένωση.

**ΕΕΕΣ**

Οι υποψήφιοι οικονομικοί υποβάλουν το ΕΕΕΣ, εντός του φακέλου των δικαιολογητικών συμμετοχής, ψηφιακά υπογεγραμμένο από τον κατά περίπτωση εκπρόσωπο του οικονομικού φορέα (ως εκπρόσωπος του οικονομικού φορέα, νοείται ο νόμιμος εκπρόσωπος αυτού, όπως προκύπτει από το ισχύον καταστατικό ή το πρακτικό εκπροσώπησής του κατά το χρόνο υποβολής της προσφοράς ή αίτησης συμμετοχής ή το αρμοδίως εξουσιοδοτημένο φυσικό πρόσωπο να εκπροσωπεί τον οικονομικό φορέα για διαδικασίες σύναψης συμβάσεων ή για συγκεκριμένη διαδικασία σύναψης σύμβασης).

Οι προσφέροντες συμπληρώνουν το σχετικό πρότυπο ΕΕΕΣ το οποίο έχει αναρτηθεί, σε μορφή αρχείων τύπου XML και PDF, στη διαδικτυακή πύλη www.promitheus.gov.gr του ΕΣΗΔΗΣ και αποτελεί αναπόσπαστο τμήμα της διακήρυξης ΠΑΡΑΡΤΗΜΑ ΙΙI – ΕΥΡΩΠΑΙΚΟ ΕΝΙΑΙΟ ΕΓΓΡΑΦΟ ΣΥΜΒΑΣΗΣ (ΕΕΕΣ) .

Επισημαίνονται τα ακόλουθα, αναφορικά με την συμπλήρωση και υποβολή του ΕΕΕΣ:

α. ΕΕΕΣ –Οικονομικού Φορέα

Στην περίπτωση που ένας οικονομικός φορέας συμμετέχει μόνος του στο διαγωνισμό και δεν στηρίζεται στις ικανότητες άλλων οντοτήτων προκειμένου να ανταποκριθεί στα κριτήρια επιλογής, συμπληρώνει και υποβάλλει ένα (1) ΕΕΕΣ.

β. ΕΕΕΣ – Στήριξη Οικονομικού Φορέα στις ικανότητες άλλων φορέων

Στην περίπτωση που ένας οικονομικός φορέας στηρίζεται στις ικανότητες μίας ή περισσότερων άλλων οντοτήτων προκειμένου να ανταποκριθεί στα κριτήρια επιλογής, με την προσφορά υποβάλλεται χωριστό ΕΕΕΣ, που συμπληρώνεται και υπογράφεται ψηφιακά από τον τρίτο/ους, συμπληρώνοντας:

* τις ενότητες των Α και Β του Μέρους ΙΙ , το Μέρος ΙΙΙ , το Μέρος IV σχετικά με τις ικανότητες που δανείζει στον υποψήφιο οικονομικό φορέα καθώς και το Μέρος VI Τελικές Δηλώσεις

Για την υπογραφή του ΕΕΕΣ του τρίτου/ων ισχύουν τα ανωτέρω αναφερόμενα για την υπογραφή του ΕΕΕΣ του προσφέροντος.

γ. ΕΕΕΣ - Ενώσεις οικονομικών φορέων Κοινοπραξίες κλπ

Στην περίπτωση συμμετοχής στο διαγωνισμό από κοινού ομίλων οικονομικών φορέων (λ.χ ενώσεων, κοινοπραξιών, συνεταιρισμών κλπ), υποβάλλεται χωριστό ΕΕΕΣ για κάθε έναν συμμετέχοντα οικονομικό φορέα.

δ. ΕΕΕΣ - Υπεργολάβοι:

Σε περίπτωση που ο προσφέρων προτίθεται να αναθέσει υπό μορφή υπεργολαβίας σε τρίτο/ους (βλ. ΕΕΕΣ, μέρος ΙΙ, παράγραφος Δ «Πληροφορίες σχετικά με υπεργολάβους στην ικανότητα των οποίων δεν στηρίζεται ο οικονομικός φορέας») και το τμήμα του έργου που πρόκειται να ανατεθεί υπεργολαβικά υπερβαίνει το τριάντα τοις εκατό (30%) της συνολικής αξίας της σύμβασης, τότε ο υπεργολάβος συμπληρώνει και υπογράφει ψηφιακά χωριστό ΕΕΕΣ, το οποίο υποβάλλεται εντός του φακέλου δικαιολογητικών συμμετοχής, συμπληρώνοντας τα πεδία της ενότητας Α και Β του Μέρους ΙΙ και τα πεδία των ενοτήτων του Μέρους ΙΙΙ καθώς και το Μέρος VI Τελικές Δηλώσεις.

Για την υπογραφή του ΕΕΕΣ του υπεργολάβου ισχύουν και εφαρμόζονται τα ανωτέρω αναφερόμενα για την υπογραφή του ΕΕΕΣ του προσφέροντος.

#### Τεχνική Προσφορά

H τεχνική προσφορά θα πρέπει να καλύπτει όλες τις απαιτήσεις και τις προδιαγραφές της παρούσας και συγκεκριμένα των Παραρτημάτων

* ΠΑΡΑΡΤΗΜΑ Ι – Αναλυτική Περιγραφή Φυσικού και Οικονομικού Αντικειμένου της Σύμβασης, και
* ΠΑΡΑΡΤΗΜΑ ΙΙ – Πίνακες Συμμόρφωσης της παρούσας Διακήρυξης

περιγράφοντας ακριβώς πώς οι συγκεκριμένες απαιτήσεις και προδιαγραφές πληρούνται. Περιλαμβάνει ιδίως τα έγγραφα και δικαιολογητικά, βάσει των οποίων θα αξιολογηθεί η καταλληλόλητα των προσφερόμενων υπηρεσιών, με βάση το κριτήριο ανάθεσης, σύμφωνα με τα αναλυτικώς αναφερόμενα στο ως άνω Παράρτημα.

Οι τεχνικές προδιαγραφές της παρούσας δεν έχουν αποτυπωθεί στις ειδικές ηλεκτρονικές φόρμες του ΕΣΗΔΗΣ, για αυτό οι υποψήφιοι Οικονομικοί Φορείς συντάσσουν την τεχνική προσφορά τους και υποβάλλουν ψηφιακά υπογεγραμμένα τα σχετικά ηλεκτρονικά αρχεία της Τεχνικής Προσφοράς σύμφωνα με το ΠΑΡΑΡΤΗΜΑ V – Υπόδειγμα Τεχνικής Προσφοράς της παρούσας διακήρυξης (σε συμπιεσμένη μορφή και κατά προτίμηση σε ένα (1) αρχείο pdf). Επιπλέον οι οικονομικοί φορείς αναφέρουν στην τεχνική προσφορά τους το τμήμα της σύμβασης που προτίθενται να αναθέσουν υπό μορφή υπεργολαβίας σε τρίτους, καθώς και τους υπεργολάβους που προτείνουν.

### Περιεχόμενα Φακέλου «Οικονομική Προσφορά» / Τρόπος σύνταξης και υποβολής οικονομικών προσφορών

Η οικονομική προσφορά συντάσσεται με βάση το κριτήριο ανάθεσης και σύμφωνα με το υπόδειγμα που παρέχεται στο ΠΑΡΑΡΤΗΜΑ VI – Υπόδειγμα Οικονομικής Προσφοράς της παρούσας Διακήρυξης και υποβάλλεται ηλεκτρονικά σε μορφή αρχείου .pdf ψηφιακά υπογεγραμμένη, στον Υποφάκελο «Οικονομική Προσφορά».

Η τιμή δίνεται σε ευρώ ανά μονάδα μέτρησης.

Στην τιμή περιλαμβάνονται οι υπέρ τρίτων κρατήσεις, ως και κάθε άλλη επιβάρυνση, σύμφωνα με την κείμενη νομοθεσία, μη συμπεριλαμβανομένου Φ.Π.Α., για την παροχή των υπηρεσιών στον τόπο και με τον τρόπο που προβλέπεται στα της παρούσας. .

Οι υπέρ τρίτων κρατήσεις υπόκεινται στο εκάστοτε ισχύον αναλογικό τέλος χαρτοσήμου και στην επ’ αυτού εισφορά υπέρ ΟΓΑ.

Οι προσφερόμενες τιμές είναι σταθερές καθ’ όλη τη διάρκεια της σύμβασης και δεν αναπροσαρμόζονται

Ως απαράδεκτες θα απορρίπτονται προσφορές στις οποίες:

α) δεν δίνεται τιμή σε ΕΥΡΩ ή που καθορίζεται σχέση ΕΥΡΩ προς ξένο νόμισμα,

β) δεν προκύπτει με σαφήνεια η προσφερόμενη τιμή, με την επιφύλαξη του άρθρου 102 του ν. 4412/2016 όπως τροποποιήθηκε με το άρθρο 42 του ν. 4782/Α36/9-3-2021 και

γ) η τιμή υπερβαίνει τον προϋπολογισμό της σύμβασης που καθορίζεται στην παρούσα διακήρυξη.

Στην οικονομική προσφορά θα πρέπει να επιλέγεται με σαφήνεια ένας από τους τρόπους πληρωμής που περιγράφονται στην παρ. 5.1 της παρούσας διακήρυξης.

### Χρόνος ισχύος των προσφορών

Οι υποβαλλόμενες προσφορές ισχύουν και δεσμεύουν τους οικονομικούς φορείς για διάστημα δώδεκα (12) μηνώναπό την επόμενη της καταληκτικής ημερομηνίας υποβολής τους.

Προσφορά η οποία ορίζει χρόνο ισχύος μικρότερο από τον ανωτέρω προβλεπόμενο απορρίπτεται.

Η ισχύς της προσφοράς μπορεί να παρατείνεται εγγράφως, εφόσον τούτο ζητηθεί από την αναθέτουσα αρχή, πριν από τη λήξη της, με αντίστοιχη παράταση της εγγυητικής επιστολής συμμετοχής σύμφωνα με τα οριζόμενα στο άρθρο 72 παρ. 1 α του ν. 4412/2016 και την παράγραφο 2.2.2 της παρούσας, κατ' ανώτατο όριο για χρονικό διάστημα ίσο με την προβλεπόμενη ως άνω αρχική διάρκεια. Σε περίπτωση αιτήματος της αναθέτουσας αρχής για παράταση της ισχύος της προσφοράς, για τους οικονομικούς φορείς, που αποδέχτηκαν την παράταση, πριν τη λήξη ισχύος των προσφορών τους, οι προσφορές ισχύουν και τους δεσμεύουν για το επιπλέον αυτό χρονικό διάστημα.

Μετά τη λήξη και του παραπάνω ανώτατου ορίου χρόνου παράτασης ισχύος της προσφοράς, τα αποτελέσματα της διαδικασίας ανάθεσης ματαιώνονται, εκτός αν η αναθέτουσα αρχή κρίνει, κατά περίπτωση, αιτιολογημένα, ότι η συνέχιση της διαδικασίας εξυπηρετεί το δημόσιο συμφέρον, οπότε οι οικονομικοί φορείς που συμμετέχουν στη διαδικασία μπορούν να επιλέξουν είτε να παρατείνουν την προσφορά και την εγγύηση συμμετοχής τους, εφόσον τους ζητηθεί πριν την πάροδο του ανωτέρω ανώτατου ορίου παράτασης της προσφοράς τους είτε όχι. Στην τελευταία περίπτωση, η διαδικασία συνεχίζεται με όσους παρέτειναν τις προσφορές τους και αποκλείονται οι λοιποί οικονομικοί φορείς. Σε περίπτωση που λήξει ο χρόνος ισχύος των προσφορών και δεν ζητηθεί παράταση της προσφοράς, η αναθέτουσα αρχή δύναται με αιτιολογημένη απόφασή της, εφόσον η εκτέλεση της σύμβασης εξυπηρετεί το δημόσιο συμφέρον, να ζητήσει εκ των υστέρων από τους οικονομικούς φορείς που συμμετέχουν στη διαδικασία είτε να παρατείνουν την προσφορά τους είτε όχι. Στην τελευταία περίπτωση, η διαδικασία συνεχίζεται με όσους παρέτειναν τις προσφορές τους.

### Λόγοι απόρριψης προσφορών

H αναθέτουσα αρχή με βάση τα αποτελέσματα του ελέγχου και της αξιολόγησης των προσφορών, απορρίπτει, σε κάθε περίπτωση, προσφορά:

1. η οποία αποκλίνει από απαράβατους όρους περί σύνταξης και υποβολής της προσφοράς, ή δεν υποβάλλεται εμπρόθεσμα, με τον τρόπο και με το περιεχόμενο που ορίζεται στην παρούσα και συγκεκριμένα στις παραγράφους 2.4.1 (Γενικοί όροι υποβολής προσφορών), 2.4.2 (Χρόνος και τρόπος υποβολής προσφορών), 2.4.3 (Περιεχόμενο φακέλων δικαιολογητικών συμμετοχής, τεχνικής προσφοράς), 2.4.4 (Περιεχόμενο φακέλου οικονομικής προσφοράς, τρόπος σύνταξης και υποβολής οικονομικών προσφορών), 2.4.5 (Χρόνος ισχύος προσφορών), 3.1 (Αποσφράγιση και αξιολόγηση προσφορών), 3.2 (Πρόσκληση υποβολής δικαιολογητικών προσωρινού αναδόχου) της παρούσας,
2. η οποία περιέχει ατελείς, ελλιπείς, ασαφείς ή λανθασμένες πληροφορίες ή τεκμηρίωση, συμπεριλαμβανομένων των πληροφοριών που περιέχονται στο ΕΕΕΣ, εφόσον αυτές δεν επιδέχονται συμπλήρωσης, διόρθωσης, αποσαφήνισης ή διευκρίνισης ή, εφόσον επιδέχονται, δεν έχουν αποκατασταθεί από τον προσφέροντα, εντός της προκαθορισμένης προθεσμίας, σύμφωνα το άρθρο 102 του ν. 4412/2016 και την παρ. 3.1.1 της παρούσας διακήρυξης,
3. για την οποία ο προσφέρων δεν παράσχει τις απαιτούμενες εξηγήσεις, εντός της προκαθορισμένης προθεσμίας ή η εξήγηση δεν είναι αποδεκτή από την αναθέτουσα αρχή σύμφωνα με την παράγραφο 3.1.1 της παρούσας και τα άρθρα 102 και 103 του ν. 4412/2016,
4. η οποία είναι εναλλακτική προσφορά.
5. η οποία υποβάλλεται από έναν προσφέροντα που έχει υποβάλλει δύο ή περισσότερες προσφορές Ο περιορισμός αυτός ισχύει, υπό τους όρους της παραγράφου 2.2.3.3 περ. γ της παρούσας ( περ. γ΄ της παρ. 4 του άρθρου 73 του ν. 4412/2016) και στην περίπτωση ενώσεων οικονομικών φορέων με κοινά μέλη, καθώς και στην περίπτωση οικονομικών φορέων που συμμετέχουν είτε αυτοτελώς είτε ως μέλη ενώσεων,
6. η οποία είναι υπό αίρεση,
7. η οποία θέτει όρο αναπροσαρμογής,
8. η οποία εμφανίζει οποιοδήποτε στοιχείο του προσφερομένου κόστους σε είδος, προϊόν ή υπηρεσία (εκτός εάν ρητά απαιτείται από τη διακήρυξη), ή σε μερικό ή γενικό σύνολο σε άλλο μέρος πλην της Οικονομικής Προσφοράς,
9. για την οποία ο προσφέρων δεν παράσχει, εντός αποκλειστικής προθεσμίας είκοσι (20) ημερών από την κοινοποίηση σε αυτόν σχετικής πρόσκλησης της αναθέτουσας αρχής, εξηγήσεις αναφορικά με την τιμή ή το κόστος που προτείνει σε αυτήν, στην περίπτωση που η προσφορά του φαίνεται ασυνήθιστα χαμηλή σε σχέση με τις υπηρεσίες, σύμφωνα με την παρ. 1 του άρθρου 88 του ν.4412/2016,
10. εφόσον διαπιστωθεί ότι είναι ασυνήθιστα χαμηλή διότι δε συμμορφώνεται με τις ισχύουσες υποχρεώσεις της παρ. 2 του άρθρου 18 του ν.4412/2016,
11. η οποία παρουσιάζει αποκλίσεις ως προς τους όρους και τις τεχνικές προδιαγραφές της σύμβασης,
12. η οποία παρουσιάζει ελλείψεις ως προς τα δικαιολογητικά που ζητούνται από τα έγγραφα της παρούσας διακήρυξης, εφόσον αυτές δεν θεραπευτούν από τον προσφέροντα με την υποβολή ή τη συμπλήρωσή τους, εντός της προκαθορισμένης προθεσμίας, σύμφωνα με τα άρθρα 102 και 103 του ν.4412/2016,
13. εάν από τα δικαιολογητικά του άρθρου 103 του ν. 4412/2016, που προσκομίζονται από τον προσωρινό ανάδοχο, δεν αποδεικνύεται η μη συνδρομή των λόγων αποκλεισμού της παραγράφου 2.2.3 της παρούσας ή η πλήρωση μιας ή περισσότερων από τις απαιτήσεις των κριτηρίων ποιοτικής επιλογής, σύμφωνα με τις παραγράφους 2.2.4., περί κριτηρίων επιλογής,
14. εάν κατά τον έλεγχο των ως άνω δικαιολογητικών του άρθρου 103 του ν.4412/2016, διαπιστωθεί ότι τα στοιχεία που δηλώθηκαν, σύμφωνα με το άρθρο 79 του ν. 4412/2016, είναι εκ προθέσεως απατηλά, ή ότι έχουν υποβληθεί πλαστά αποδεικτικά στοιχεία.
15. η οποία παρουσιάζει διαφορές μεταξύ των Πινάκων Οικονομικής Προσφοράς χωρίς τιμές και των αντιστοίχων Πινάκων Οικονομικής Προσφοράς με τιμές,
16. της οποίας το συνολικό τίμημα υπερβαίνει τον προϋπολογισμό του Έργου,
17. που η προσφερόμενη εγγύηση είναι μικρότερης χρονικής διάρκειας από την ελάχιστη ζητούμενη και δεν καλύπτει το σύνολο της προσφερόμενης λύσης.

# ΔΙΕΝΕΡΓΕΙΑ ΔΙΑΔΙΚΑΣΙΑΣ - ΑΞΙΟΛΟΓΗΣΗ ΠΡΟΣΦΟΡΩΝ

## Αποσφράγιση και αξιολόγηση προσφορών

### Ηλεκτρονική αποσφράγιση προσφορών

Το πιστοποιημένο στο ΕΣΗΔΗΣ, για την αποσφράγιση των προσφορών αρμόδιο όργανο της Αναθέτουσας Αρχής (Επιτροπή Διαγωνισμού), προβαίνει στην έναρξη της διαδικασίας ηλεκτρονικής αποσφράγισης των φακέλων των προσφορών, κατά το άρθρο 100 του ν. 4412/2016, ακολουθώντας τα εξής στάδια:

* Ηλεκτρονική Αποσφράγιση του (υπό)φακέλου «Δικαιολογητικά Συμμετοχής-Τεχνική Προσφορά», τέσσερις (4) εργάσιμες ημέρες μετά την καταληκτική ημερομηνία προσφορών ήτοι στις **20-01-2023**, ημέρα **Δευτέρα** και ώρα **14:00.**
* Ηλεκτρονική Αποσφράγιση του (υπό)φακέλου «Οικονομική Προσφορά», κατά την ημερομηνία και ώρα που θα ορίσει η Αναθέτουσα Αρχή

Σε κάθε στάδιο τα στοιχεία των προσφορών που αποσφραγίζονται είναι καταρχήν προσβάσιμα μόνο στα μέλη της Επιτροπής Διαγωνισμού και την Αναθέτουσα Αρχή.

### Αξιολόγηση προσφορών

Μετά την ηλεκτρονική αποσφράγιση των προσφορών η Αναθέτουσα Αρχή προβαίνει στην αξιολόγηση αυτών μέσω των αρμόδιων πιστοποιημένων στο Σύστημα ΕΣΗΔΗΣ οργάνων της, εφαρμοζόμενων κατά τα λοιπά των κειμένων διατάξεων.

Η αναθέτουσα αρχή, τηρώντας τις αρχές της ίσης μεταχείρισης και της διαφάνειας, ζητά από τους προσφέροντες οικονομικούς φορείς, όταν οι πληροφορίες ή η τεκμηρίωση που πρέπει να υποβάλλονται είναι ή εμφανίζονται ελλιπείς ή λανθασμένες, συμπεριλαμβανομένων εκείνων στο ΕΕΕΣ, ή όταν λείπουν συγκεκριμένα έγγραφα, να υποβάλλουν, να συμπληρώνουν, να αποσαφηνίζουν ή να ολοκληρώνουν τις σχετικές πληροφορίες ή τεκμηρίωση, εντός προθεσμίας όχι μικρότερης των δέκα (10) ημερών και όχι μεγαλύτερης των είκοσι (20) ημερών από την ημερομηνία κοινοποίησης σε αυτούς της σχετικής πρόσκλησης. Η συμπλήρωση ή η αποσαφήνιση ζητείται και γίνεται αποδεκτή υπό την προϋπόθεση ότι δεν τροποποιείται η προσφορά του οικονομικού φορέα και ότι αφορά σε στοιχεία ή δεδομένα, των οποίων είναι αντικειμενικά εξακριβώσιμος ο προγενέστερος χαρακτήρας σε σχέση με το πέρας της καταληκτικής προθεσμίας παραλαβής προσφορών. Τα ανωτέρω ισχύουν κατ΄ αναλογίαν και για τυχόν ελλείπουσες δηλώσεις, υπό την προϋπόθεση ότι βεβαιώνουν γεγονότα αντικειμενικώς εξακριβώσιμα.

Ειδικότερα :

α) Η Επιτροπή Διαγωνισμού εξετάζει αρχικά την προσκόμιση της εγγύησης συμμετοχής, σύμφωνα με την παρ. 1 του άρθρου 72. Σε περίπτωση παράλειψης προσκόμισης, είτε της εγγύησης συμμετοχής ηλεκτρονικής έκδοσης, μέχρι την καταληκτική ημερομηνία υποβολής προσφορών, είτε του πρωτοτύπου της έντυπης εγγύησης συμμετοχής, μέχρι την ημερομηνία και ώρα αποσφράγισης, η Επιτροπή Διαγωνισμού συντάσσει πρακτικό στο οποίο εισηγείται την απόρριψη της προσφοράς ως απαράδεκτης.

Στη συνέχεια εκδίδεται από την αναθέτουσα αρχή απόφαση, με την οποία επικυρώνεται το ανωτέρω πρακτικό. Η απόφαση απόρριψης της προσφοράς του παρόντος εδαφίου εκδίδεται πριν από την έκδοση οποιασδήποτε άλλης απόφασης σχετικά με την αξιολόγηση των προσφορών της οικείας διαδικασίας ανάθεσης σύμβασης και κοινοποιείται σε όλους τους προσφέροντες με επιμέλεια αυτής μέσω της λειτουργικότητας της «Επικοινωνίας» του ηλεκτρονικού διαγωνισμού στο ΕΣΗΔΗΣ.

Κατά της εν λόγω απόφασης χωρεί προδικαστική προσφυγή, σύμφωνα με τα οριζόμενα στην παράγραφο 3.4 της παρούσας.

Η αναθέτουσα αρχή επικοινωνεί παράλληλα με τους φορείς που φέρονται να έχουν εκδώσει τις εγγυητικές επιστολές, προκειμένου να διαπιστώσει την εγκυρότητά τους.

β) Μετά την έκδοση της ανωτέρω απόφασης η Επιτροπή Διαγωνισμού προβαίνει αρχικά στον έλεγχο των δικαιολογητικών συμμετοχής και εν συνεχεία στην αξιολόγηση και βαθμολόγηση των τεχνικών προσφορών των προσφερόντων, των οποίων τα δικαιολογητικά συμμετοχής έκρινε πλήρη. Η αξιολόγηση και βαθμολόγηση γίνονται σύμφωνα με τα σχετικώς προβλεπόμενα στον ν.4412/2016 και τους όρους της παρούσας. Η διαδικασία αξιολόγησης ολοκληρώνεται με την καταχώριση σε πρακτικό των προσφερόντων, των αποτελεσμάτων του ελέγχου και της αξιολόγησης των δικαιολογητικών συμμετοχής, των αποτελεσμάτων της αξιολόγησης των τεχνικών προσφορών, της βαθμολόγησης των αποδεκτών τεχνικών προσφορών με βάση τα κριτήρια αξιολόγησης των παραγράφων 2.3.1 και 2.3.2 της παρούσας.

Τα αποτελέσματα των εν λόγω σταδίων («Δικαιολογητικά Συμμετοχής» & «Τεχνική Προσφορά» επικυρώνονται με απόφαση του αποφαινόμενου οργάνου της αναθέτουσας αρχής, η οποία κοινοποιείται στους προσφέροντες, εκτός από όσους αποκλείστηκαν οριστικά δυνάμει της παρ. 1 του άρθρου 72 του ν. 4412/2016, μέσω της λειτουργικότητας της «Επικοινωνίας» του ΕΣΗΔΗΣ. Μετά από την έκδοση και κοινοποίηση της ανωτέρω απόφασης, οι προσφέροντες λαμβάνουν γνώση των λοιπών συμμετεχόντων στη διαδικασία και των στοιχείων που υποβλήθηκαν από αυτούς.

Κατά της εν λόγω απόφασης χωρεί προδικαστική προσφυγή, σύμφωνα με τα οριζόμενα στην παράγραφο 3.4 της παρούσας.

γ) Μετά την ολοκλήρωση της αξιολόγησης, σύμφωνα με τα ανωτέρω, αποσφραγίζονται, κατά την ορισθείσα ημερομηνία και ώρα οι φάκελοι των οικονομικών προσφορών εκείνων των προσφερόντων που δεν έχουν απορριφθεί σύμφωνα με τα ανωτέρω.

δ) Η Επιτροπή Διαγωνισμού προβαίνει στην αξιολόγηση των οικονομικών προσφορών που αποσφραγίστηκαν και συντάσσει πρακτικό στο οποίο καταχωρούνται οι προσφορές κατά σειρά κατάταξης, με βάση τη συνολική βαθμολογία τους, καθώς και η αιτιολογημένη εισήγησή της για την αποδοχή ή απόρριψή τους και την ανάδειξη του προσωρινού αναδόχου.

Εάν οι προσφορές φαίνονται ασυνήθιστα χαμηλές σε σχέση με το αντικείμενο της σύμβασης, η αναθέτουσα αρχή απαιτεί από τους οικονομικούς φορείς, μέσω της λειτουργικότητας της «Επικοινωνίας» του ηλεκτρονικού διαγωνισμού στο ΕΣΗΔΗΣ, να εξηγήσουν την τιμή ή το κόστος που προτείνουν στην προσφορά τους, εντός αποκλειστικής προθεσμίας, κατά ανώτατο όριο είκοσι (20) ημερών από την κοινοποίηση της σχετικής πρόσκλησης. Στην περίπτωση αυτή εφαρμόζονται τα άρθρα 88 και 89 ν. 4412/2016. Εάν τα παρεχόμενα στοιχεία δεν εξηγούν κατά τρόπο ικανοποιητικό το χαμηλό επίπεδο της τιμής ή του κόστους που προτείνεται, η προσφορά απορρίπτεται ως μη κανονική.

Στην περίπτωση ισοδύναμων προφορών, δηλαδή προσφορών με την ίδια συνολική τελική βαθμολογία μεταξύ δύο ή περισσοτέρων προσφερόντων, η ανάθεση γίνεται στην προσφορά με τη μεγαλύτερη βαθμολογία τεχνικής προσφοράς.

Αν οι ισοδύναμες προσφορές έχουν την ίδια βαθμολογία τεχνικής προσφοράς[[10]](#footnote-11)η αναθέτουσα αρχή επιλέγει τον ανάδοχο με κλήρωση μεταξύ των οικονομικών φορέων που υπέβαλαν τις ισοδύναμες προσφορές. Η κλήρωση γίνεται ενώπιον της Επιτροπής του Διαγωνισμού και παρουσία αυτών των οικονομικών φορέων.

Στη συνέχεια, εφόσον το αποφαινόμενο όργανο της αναθέτουσας αρχής εγκρίνει το ανωτέρω πρακτικό κατάταξης των προσφορών, εκδίδεται απόφαση για τα αποτελέσματα του εν λόγω σταδίου και η αναθέτουσααρχή προσκαλεί εγγράφως, μέσω της λειτουργικότητας της «Επικοινωνίας» του ηλεκτρονικού διαγωνισμού στο ΕΣΗΔΗΣ, τον πρώτο σε κατάταξη προσφέροντα, στον οποίον πρόκειται να γίνει η κατακύρωση («προσωρινός ανάδοχος»), να υποβάλει τα δικαιολογητικά κατακύρωσης, σύμφωνα με όσα ορίζονται στο άρθρο 103 και την παρ. 3.2 της παρούσας, περί πρόσκλησης για υποβολή δικαιολογητικών. Η απόφαση έγκρισης του πρακτικού κατάταξης προσφορών δεν κοινοποιείται στους προσφέροντες και ενσωματώνεται στην απόφαση κατακύρωσης.

Σε κάθε περίπτωση, όταν εξ αρχής έχει υποβληθεί μία προσφορά, τα αποτελέσματα όλων των σταδίων της διαδικασίας ανάθεσης, ήτοι Δικαιολογητικών Συμμετοχής, Τεχνικής Προσφοράς και Οικονομικής Προσφοράς, επικυρώνονται με την απόφαση κατακύρωσης του άρθρου 105 του ν. 4412/2016, σύμφωνα με την παράγραφο 3.3 της παρούσας, που εκδίδεται μετά το πέρας και του τελευταίου σταδίου της διαδικασίας. Κατά της ανωτέρω απόφασης χωρεί προδικαστική προσφυγή ενώπιον της Ε.Α.ΔΗ.ΣΥ. σύμφωνα με όσα προβλέπονται στην παράγραφο 3.4 της παρούσας[[11]](#footnote-12).

## Πρόσκληση υποβολής δικαιολογητικών προσωρινού αναδόχου - Δικαιολογητικά προσωρινού αναδόχου

Μετά την αξιολόγηση των προσφορών, η αναθέτουσα αρχή αποστέλλει σχετική ηλεκτρονική πρόσκληση στον προσφέροντα, στον οποίο πρόκειται να γίνει η κατακύρωση («προσωρινό ανάδοχο»), μέσω της λειτουργικότητας της «Επικοινωνίας» του ηλεκτρονικού διαγωνισμού στο ΕΣΗΔΗΣ και τον καλεί να υποβάλει εντός προθεσμίας δέκα (10) ημερών από την κοινοποίηση της σχετικής έγγραφης ειδοποίησης σε αυτόν, τα αποδεικτικά έγγραφα νομιμοποίησης και τα πρωτότυπα ή αντίγραφα όλων των δικαιολογητικών που περιγράφονται στην παράγραφο 2.2.9.2 της παρούσας διακήρυξης, ως αποδεικτικά στοιχεία για τη μη συνδρομή των λόγων αποκλεισμού της παραγράφου 2.2.3 της διακήρυξης, καθώς και για την πλήρωση των κριτηρίων ποιοτικής επιλογής των παραγράφων 2.2.4 - 2.2.8 αυτής.

Ειδικότερα, το σύνολο των στοιχείων και δικαιολογητικών της ως άνω παραγράφου αποστέλλονται από αυτόν σε μορφή ηλεκτρονικών αρχείων με μορφότυπο PDF, σύμφωνα με τα ειδικώς οριζόμενα στην παράγραφο 2.4.2.5 της παρούσας.

Εντός της προθεσμίας υποβολής των δικαιολογητικών κατακύρωσης και το αργότερο έως την τρίτη εργάσιμη ημέρα από την καταληκτική ημερομηνία ηλεκτρονικής υποβολής των δικαιολογητικών κατακύρωσης, προσκομίζονται με ευθύνη του οικονομικού φορέα, στην αναθέτουσα αρχή, σε έντυπη μορφή και σε κλειστό φάκελο, στον οποίο αναγράφεται ο αποστολέας, τα στοιχεία του Διαγωνισμού και ως παραλήπτης η Επιτροπή Διαγωνισμού, τα στοιχεία και δικαιολογητικά, τα οποία απαιτείται να προσκομισθούν σε έντυπη μορφή (ως πρωτότυπα ή ακριβή αντίγραφα), σύμφωνα με τα προβλεπόμενα στις διατάξεις της ως άνω παραγράφου 2.4.2.5.

Αν δεν προσκομισθούν τα παραπάνω δικαιολογητικά ή υπάρχουν ελλείψεις σε αυτά που υπoβλήθηκαν, η αναθέτουσα αρχή καλεί τον προσωρινό ανάδοχο να προσκομίσει τα ελλείποντα δικαιολογητικά ή να συμπληρώσει τα ήδη υποβληθέντα ή να παράσχει διευκρινήσεις, με την έννοια του άρθρου 102 του ν. 4412/2016, εντός δέκα (10) ημερών από την κοινοποίηση της σχετικής πρόσκλησης σε αυτόν.

Ο προσωρινός ανάδοχος δύναται να υποβάλει αίτημα, μέσω της λειτουργικότητας της «Επικοινωνίας» του ηλεκτρονικού διαγωνισμού στο ΕΣΗΔΗΣ, προς την αναθέτουσα αρχή, για παράταση της ως άνω προθεσμίας, συνοδευόμενο από αποδεικτικά έγγραφα περί αίτησης χορήγησης δικαιολογητικών προσωρινού αναδόχου. Στην περίπτωση αυτή η αναθέτουσα αρχή παρατείνει την προθεσμία υποβολής αυτών, για όσο χρόνο απαιτηθεί για τη χορήγησή τους από τις αρμόδιες δημόσιες αρχές. Ο προσωρινός ανάδοχος μπορεί να αξιοποιεί τη δυνατότητα αυτή τόσο εντός της αρχικής προθεσμίας για την υποβολή δικαιολογητικών όσο και εντός της προθεσμίας για την προσκόμιση ελλειπόντων ή τη συμπλήρωση ήδη υποβληθέντων δικαιολογητικών, κατά την έννοια του άρθρου 102 του ν. 4412/2016, ως ανωτέρω προβλέπεται. Η παρούσα ρύθμιση εφαρμόζεται αναλόγως και όταν η αναθέτουσα αρχή ζητήσει την προσκόμιση των δικαιολογητικών κατά τη διαδικασία αξιολόγησης των προσφορών ή αιτήσεων συμμετοχής και πριν από το στάδιο κατακύρωσης, κατ΄ εφαρμογή της διάταξης του πρώτου εδαφίου της παρ. 5 του άρθρου 79 του ν. 4412/2016, τηρουμένων των αρχών της ίσης μεταχείρισης και της διαφάνειας.

Απορρίπτεται η προσφορά του προσωρινού αναδόχου, καταπίπτει υπέρ της αναθέτουσας αρχής η εγγύηση συμμετοχής του και η κατακύρωση γίνεται στον προσφέροντα που υπέβαλε την αμέσως επόμενη πλέον συμφέρουσα από οικονομική άποψη προσφορά, τηρουμένης της ανωτέρω διαδικασίας, εάν:

i) κατά τον έλεγχο των παραπάνω δικαιολογητικών διαπιστωθεί ότι τα στοιχεία που δηλώθηκαν με το Ευρωπαϊκό Ενιαίο Έγγραφο Σύμβασης (ΕΕΕΣ) είναι εκ προθέσεως απατηλά, ή έχουν υποβληθεί πλαστά αποδεικτικά στοιχεία, ή

ii) δεν υποβληθούν στο προκαθορισμένο χρονικό διάστημα τα απαιτούμενα πρωτότυπα ή αντίγραφα των παραπάνω δικαιολογητικών, ή

iii) από τα δικαιολογητικά που προσκομίσθηκαν νομίμως και εμπροθέσμως, δεν αποδεικνύεται η μη συνδρομή των λόγων αποκλεισμού σύμφωνα με την παράγραφο 2.2.3 (λόγοι αποκλεισμού) ή η πλήρωση μιας ή περισσοτέρων από τις απαιτήσεις των κριτηρίων ποιοτικής επιλογής σύμφωνα με τις παραγράφους 2.2.4 έως 2.2.8 (κριτήρια ποιοτικής επιλογής) της παρούσας,

Σε περίπτωση έγκαιρης και προσήκουσας ενημέρωσης της αναθέτουσας αρχής για μεταβολές στις προϋποθέσεις, τις οποίες ο προσωρινός ανάδοχος είχε δηλώσει μετο Ευρωπαϊκό Ενιαίο Έγγραφο Σύμβασης (ΕΕΕΣ) ότι πληροί, οι οποίες μεταβολές επήλθαν ή για τις οποίες μεταβολές έλαβε γνώση μετά την δήλωση και μέχρι την ημέρα της σύναψης της σύμβασης (οψιγενείς μεταβολές), δεν καταπίπτει υπέρ της Αναθέτουσας Αρχής η εγγύηση συμμετοχής του.

Αν κανένας από τους προσφέροντες δεν υποβάλλει αληθή ή ακριβή δήλωση **ή** δεν προσκομίσει ένα ή περισσότερα από τα απαιτούμενα έγγραφα και δικαιολογητικά **ή** δεν αποδείξει ότι: α) δεν βρίσκεται σε μία από τις καταστάσεις της παραγράφου 2.2.3 της παρούσας διακήρυξης και β) πληροί τα σχετικά κριτήρια ποιοτικής επιλογής τα οποία έχουν καθοριστεί σύμφωνα με τις παραγράφους 2.2.4 -2.2.8 της παρούσας διακήρυξης, η διαδικασία ματαιώνεται.

Η διαδικασία ελέγχου των παραπάνω δικαιολογητικών ολοκληρώνεται με τη σύνταξη πρακτικού από την Επιτροπή του Διαγωνισμού, στο οποίο αναγράφεται η τυχόν συμπλήρωση δικαιολογητικών σύμφωνα με όσα ορίζονται ανωτέρω και τη διαβίβασή του στο αποφαινόμενο όργανο της αναθέτουσας αρχής για τη λήψη απόφασης είτε για την κατακύρωση της σύμβασης είτε για τη ματαίωση της διαδικασίας.

Επισημαίνεται ότι, η αναθέτουσα αρχή, αιτιολογημένα και κατόπιν γνώμης της αρμόδιας επιτροπής του διαγωνισμού, μπορεί να κατακυρώσει τη σύμβαση για ολόκληρη ή μεγαλύτερη ή μικρότερη ποσότητα των παρεχόμενων υπηρεσιών από αυτή που καθορίζεται στην παρούσα σε ποσοστό και ως εξής: εκατόν είκοσι τοις εκατό (120%)[[12]](#footnote-13) στην περίπτωση της μεγαλύτερης ποσότητας και εφόσον έχει εξασφαλιστεί η χρηματοδότηση και ογδόντα τοις εκατό (80%)[[13]](#footnote-14) στην περίπτωση μικρότερης ποσότητας.

Σε κάθε περίπτωση, όταν εξ αρχής έχει υποβληθεί μία προσφορά, τα αποτελέσματα όλων των σταδίων της διαδικασίας ανάθεσης, ήτοι Δικαιολογητικών Συμμετοχής, Τεχνικής Προσφοράς και Οικονομικής Προσφοράς, επικυρώνονται με την απόφαση κατακύρωσης του άρθρου 105 του ν. 4412/2016, σύμφωνα με την παράγραφο 3.3 της παρούσας, που εκδίδεται μετά το πέρας και του τελευταίου σταδίου της διαδικασίας. Κατά της ανωτέρω απόφασης χωρεί προδικαστική προσφυγή ενώπιον της Ε.Α.ΔΗ.ΣΥ. σύμφωνα με όσα προβλέπονται στην παράγραφο 3.4 της παρούσας[[14]](#footnote-15).

## Κατακύρωση - σύναψη σύμβασης

3.3.1 Τα αποτελέσματα του ελέγχου των παραπάνω δικαιολογητικών κατακύρωσης και της εισήγησης της Επιτροπής Διαγωνισμού επικυρώνονται με την απόφαση κατακύρωσης, στην οποία ενσωματώνεται η απόφαση έγκρισης του πρακτικού κατάταξης των προσφερόντων και ανάδειξης προσωρινού αναδόχου, σε συνέχεια της αξιολόγησης των οικονομικών προσφορών τους.

Η αναθέτουσα αρχή κοινοποιεί, μέσω της λειτουργικότητας της «Επικοινωνίας», σε όλους τους οικονομικούς φορείς που έλαβαν μέρος στη διαδικασία ανάθεσης, εκτός από όσους αποκλείστηκαν οριστικά, ιδίως δυνάμει της παρ. 1 του άρθρου 72 του ν. 4412/2016, την απόφαση κατακύρωσης, στην οποία αναφέρονται υποχρεωτικά οι προθεσμίες για την αναστολή της σύναψης σύμβασης, σύμφωνα με τα άρθρα 360 έως 372 του ν. 4412/2016, μαζί με αντίγραφο των πρακτικών κατάταξης των προσφερόντων και ανάδειξης προσωρινού αναδόχου, και, επιπλέον, αναρτά τα δικαιολογητικά του προσωρινού αναδόχου στα «Συνημμένα Ηλεκτρονικού Διαγωνισμού».

Μετά την έκδοση και κοινοποίηση της απόφασης κατακύρωσης οι προσφέροντες λαμβάνουν γνώση των οικονομικών προσφορών που αποσφραγίστηκαν, της κατάταξης των προσφορών και των υποβληθέντων δικαιολογητικών κατακύρωσης, με ενέργειες της αναθέτουσας αρχής. Κατά της απόφασης κατακύρωσης χωρεί προδικαστική προσφυγή ενώπιον της Ε.Α.ΔΗ.ΣΥ., σύμφωνα με την παράγραφο 3.4 της παρούσας. Δεν επιτρέπεται η άσκηση άλλης διοικητικής προσφυγής κατά της ανωτέρω απόφασης.

3.3.2 Η απόφαση κατακύρωσης καθίσταται οριστική, εφόσον συντρέξουν οι ακόλουθες προϋποθέσεις σωρευτικά:

α) κοινοποιηθεί η απόφαση κατακύρωσης σε όλους τους οικονομικούς φορείς που δεν έχουν αποκλειστεί οριστικά,

β) παρέλθει άπρακτη η προθεσμία άσκησης προδικαστικής προσφυγής ή σε περίπτωση άσκησης, παρέλθει άπρακτη η προθεσμία άσκησης αίτησης αναστολής κατά της απόφασης της Ε.Α.ΔΗ.ΣΥ. και σε περίπτωση άσκησης αίτησης αναστολής κατά της απόφασης της Ε.Α.ΔΗ.ΣΥ., εκδοθεί απόφαση επί της αίτησης, με την επιφύλαξη της χορήγησης προσωρινής διαταγής, σύμφωνα με όσα ορίζονται στο τελευταίο εδάφιο της παρ. 4 του άρθρου 372 του ν. 4412/2016,

γ) ολοκληρωθεί επιτυχώς ο προσυμβατικός έλεγχος από το Ελεγκτικό Συνέδριο, σύμφωνα με τα άρθρα 324 έως 327 του ν. 4700/2020, εφόσον απαιτείται, και

δ) ο προσωρινός ανάδοχος, υποβάλλει, στην περίπτωση που απαιτείται και έπειτα από σχετική πρόσκληση, υπεύθυνη δήλωση, που υπογράφεται σύμφωνα με όσα ορίζονται στο άρθρο 79Α του ν. 4412/2016, στην οποία δηλώνεται ότι, δεν έχουν επέλθει στο πρόσωπό του οψιγενείς μεταβολές κατά την έννοια του άρθρου 104 του ν. 4412/2016 και μόνον στην περίπτωση του προσυμβατικού ελέγχου ή της άσκησης προδικαστικής προσφυγής κατά της απόφασης κατακύρωσης. Η υπεύθυνη δήλωση ελέγχεται από την αναθέτουσα αρχή και μνημονεύεται στο συμφωνητικό. Εφόσον δηλωθούν οψιγενείς μεταβολές, η δήλωση ελέγχεται από την Επιτροπή Διαγωνισμού, η οποία εισηγείται προς το αρμόδιο αποφαινόμενο όργανο.

Μετά από την οριστικοποίηση της απόφασης κατακύρωσης η αναθέτουσα αρχή προσκαλεί τον ανάδοχο, μέσω της λειτουργικότητας της «Επικοινωνίας», να προσέλθει για υπογραφή του συμφωνητικού, θέτοντάς του προθεσμία δεκαπέντε (15) ημερών από την κοινοποίηση της σχετικής ειδικής πρόσκλησης. Η σύμβαση θεωρείται συναφθείσα με την κοινοποίηση της πρόσκλησης του προηγούμενου εδαφίου στον ανάδοχο.

Πριν την υπογραφή της σύμβασης:

- Ο Ανάδοχος υποχρεούται να υποβάλλει υπεύθυνη δήλωση της κοινής απόφασης των Υπουργών Ανάπτυξης και Επικρατείας 20977/23-8-2007 (Β’ 1673) «*Δικαιολογητικά για την τήρηση των μητρώων του ν. 3310/2005 όπως τροποποιήθηκε με το ν. 3414/2005*»[[15]](#footnote-16).

- Επιπλέον σε εφαρμογή του Συστήματος Διαχείρισης και Ελέγχου των Δράσεων και των Έργων του Ταμείου Ανάκαμψης και Ανθεκτικότητας, όπως αυτό περιγράφεται στην υπ’αριθμ. 119126 ΕΞ 2021/28.09.2021 (Β’ 4498) Υπουργική Απόφαση, όπως τροποποιήθηκε με την υπ΄αριθμ. 52415 ΕΞ2022/15.04.2022 (ΦΕΚ Β’ 1927 ) Υπουργική Απόφαση και ισχύει, και βάσει των διατάξεων του άρθρου 20 του Ν.4557/2018 (Α΄ 139), ο ανάδοχος θα προσκομίσει:

* Για τις περιπτώσεις οντοτήτων που έχουν υποχρέωση εγγραφής στο Κεντρικό Μητρώο Πραγματικών Δικαιούχων του ν.4557/2018, Κεντρικό Μητρώο Πραγματικών Δικαιούχων ως ισχύει, προσκομίζεται σχετική εκτύπωση των στοιχείων και πληροφοριών από το εν λόγω Μητρώο, συνοδευόμενη από Υπεύθυνη Δήλωση (της παρ. 4 του άρθρου 8 του ν.1599/1986 (Α΄ 75), αρμοδίως υπογεγραμμένη, στην οποία θα δηλώνονται τα στοιχεία των πραγματικών δικαιούχων του αποδέκτη των κονδυλίων ή του αναδόχου (κατ’ ελάχιστον, όνομα, επώνυμο, αριθμός φορολογικού μητρώου και ημερομηνία γέννησης), όπως αυτός ορίζεται στο άρθρο 3 σημείο 6 της Οδηγίας (ΕΕ) 2015/849 του Ευρωπαϊκού Κοινοβουλίου και του Συμβουλίου, το οποίο ενσωματώθηκε στην παρ. 17 του άρθρου 3 του ν.4557/18.
* Για τις περιπτώσεις εισηγμένων εταιρειών σε ρυθμιζόμενη αγορά ή σε Πολυμερή Μηχανισμό Διαπραγμάτευσης, προσκομίζονται τα στοιχεία που προβλέπονται στην παράγραφο 2 του άρθρου 20 του ν.4557/2018 (Α’ 139), τα οποία, σε κάθε περίπτωση, συνοδεύονται από Υπεύθυνη Δήλωση της παρ. 4 του άρθρου 8 του ν.1599/1986 (Α΄ 75), αρμοδίως υπογεγραμμένη, στην οποία θα δηλώνονται τα στοιχεία των φυσικών προσώπων (κατ’ ελάχιστον, όνομα, επώνυμο, αριθμός φορολογικού μητρώου και ημερομηνία γέννησης) που κατέχουν άμεσα ή έμμεσα μετοχές με δικαίωμα ψήφου άνω του 5% ή που λογίζονται ως ΠΔ κατά την έννοια του άρθρου 3 σημείο 6 της Οδηγίας (ΕΕ) 2015/849.

Σε περίπτωση επικαιροποίησης των στοιχείων των πραγματικών δικαιούχων μέχρι την αποπληρωμή του έργου, οι αποδέκτες των κονδυλίων/ανάδοχοι οφείλουν να γνωστοποιούν στον Φορέα Υλοποίησης τα επικαιροποιημένα στοιχεία εντός των προβλεπόμενων προθεσμιών ως αυτές ορίζονται κατά περίπτωση στους νόμους ν.4557/2018 και 3556/2007.

Στην περίπτωση που ο ανάδοχος δεν προσέλθει να υπογράψει το ως άνω συμφωνητικό μέσα στην τεθείσα προθεσμία, με την επιφύλαξη αντικειμενικών λόγων ανωτέρας βίας, κηρύσσεται έκπτωτος, καταπίπτει υπέρ της αναθέτουσας αρχής η εγγυητική επιστολή συμμετοχής του και ακολουθείται η ίδια, ως άνω διαδικασία, για τον προσφέροντα που υπέβαλε την αμέσως επόμενη πλέον συμφέρουσα από οικονομική άποψη προσφορά. Αν κανένας από τους προσφέροντες δεν προσέλθει για την υπογραφή του συμφωνητικού, η διαδικασία ανάθεσης ματαιώνεται σύμφωνα με την παράγραφο 3.5 της παρούσας διακήρυξης. Στην περίπτωση αυτή, η αναθέτουσα αρχή μπορεί να αναζητήσει αποζημίωση, πέρα από την καταπίπτουσα εγγυητική επιστολή, ιδίως δυνάμει των άρθρων 197 και 198 ΑΚ.[[16]](#footnote-17)

Εάν η αναθέτουσα αρχή δεν απευθύνει την ειδική πρόσκληση για την υπογραφή του συμφωνητικού εντός χρονικού διαστήματος εξήντα (60) ημερών από την οριστικοποίηση της απόφασης κατακύρωσης, με την επιφύλαξη της ύπαρξης επιτακτικού λόγου δημόσιου συμφέροντος ή αντικειμενικών λόγων ανωτέρας βίας, ο ανάδοχος δικαιούται να απέχει από την υπογραφή του συμφωνητικού, χωρίς να εκπέσει η εγγύηση συμμετοχής του, καθώς και να αναζητήσει αποζημίωση ιδίως δυνάμει των άρθρων 197 και 198 ΑΚ.

## Προδικαστικές Προσφυγές - Προσωρινή και Οριστική Δικαστική Προστασία

Α. Κάθε ενδιαφερόμενος, ο οποίος έχει ή είχε συμφέρον να του ανατεθεί η συγκεκριμένη δημόσια σύμβαση και έχει υποστεί ή ενδέχεται να υποστεί ζημία από εκτελεστή πράξη ή παράλειψη της αναθέτουσας αρχής κατά παράβαση της ευρωπαϊκής ενωσιακής ή εσωτερικής νομοθεσίας στον τομέα των δημοσίων συμβάσεων, έχει δικαίωμα να προσφύγει στην ανεξάρτητη Ενιαία Αρχή Δημοσίων Συμβάσεων (Ε.Α.ΔΗ.ΣΥ.), σύμφωνα με τα ειδικότερα οριζόμενα στα άρθρα 345 επ. ν. 4412/2016 και 1 επ. π.δ. 39/2017, στρεφόμενος με προδικαστική προσφυγή, κατά πράξης ή παράλειψης της αναθέτουσας αρχής, προσδιορίζοντας ειδικώς τις νομικές και πραγματικές αιτιάσεις που δικαιολογούν το αίτημά του.

Σε περίπτωση προσφυγής κατά πράξης της αναθέτουσας αρχής, η προθεσμία για την άσκηση της προδικαστικής προσφυγής είναι:

(α) δέκα (10) ημέρες από την κοινοποίηση της προσβαλλόμενης πράξης στον ενδιαφερόμενο οικονομικό φορέα αν η πράξη κοινοποιήθηκε με ηλεκτρονικά μέσα ή τηλεομοιοτυπία ή

(β) δεκαπέντε (15) ημέρες από την κοινοποίηση της προσβαλλόμενης πράξης σε αυτόν αν χρησιμοποιήθηκαν άλλα μέσα επικοινωνίας, άλλως

(γ) δέκα (10) ημέρες από την πλήρη, πραγματική ή τεκμαιρόμενη, γνώση της πράξης που βλάπτει τα συμφέροντα του ενδιαφερόμενου οικονομικού φορέα. Ειδικά για την άσκηση προσφυγής κατά προκήρυξης, η πλήρης γνώση αυτής τεκμαίρεται μετά την πάροδο δεκαπέντε (15) ημερών από τη δημοσίευση στο ΚΗΜΔΗΣ.

Σε περίπτωση παράλειψης που αποδίδεται στην αναθέτουσα αρχή, η προθεσμία για την άσκηση της προδικαστικής προσφυγής είναι δεκαπέντε (15) ημέρες από την επομένη της συντέλεσης της προσβαλλόμενης παράλειψης[[17]](#footnote-18) .

Οι προθεσμίες ως προς την υποβολή των προδικαστικών προσφυγών και των παρεμβάσεων αρχίζουν την επομένη της ημέρας της προαναφερθείσας κατά περίπτωση κοινοποίησης ή γνώσης και λήγουν όταν περάσει ολόκληρη η τελευταία ημέρα και ώρα 23:59:59 και, αν αυτή είναι εξαιρετέα ή Σάββατο, όταν περάσει ολόκληρη η επομένη εργάσιμη ημέρα και ώρα 23:59:59[[18]](#footnote-19).

Η προδικαστική προσφυγή συντάσσεται υποχρεωτικά με τη χρήση του τυποποιημένου εντύπου του Παραρτήματος Ι του π.δ/τος 39/2017 και κατατίθεται ηλεκτρονικά μέσω της λειτουργικότητας «Επικοινωνία» στην ηλεκτρονική περιοχή του συγκεκριμένου διαγωνισμού, επιλέγοντας την ένδειξη «Προδικαστική Προσφυγή» σύμφωνα με το άρθρο 18 της Κ.Υ.Α. Προμήθειες και Υπηρεσίες.

Για το παραδεκτό της άσκησης της προδικαστικής προσφυγής κατατίθεται παράβολο από τον προσφεύγοντα υπέρ του Ελληνικού Δημοσίου, σύμφωνα με όσα ορίζονται στο άρθρο 363 Ν. 4412/2016 όπως τροποποιήθηκε με το άρθρο 135 Ν. 4782/2021 . Η επιστροφή του παραβόλου στον προσφεύγοντα γίνεται: α) σε περίπτωση ολικής ή μερικής αποδοχής της προσφυγής του, β) όταν η αναθέτουσα αρχή ανακαλεί την προσβαλλόμενη πράξη ή προβαίνει στην οφειλόμενη ενέργεια πριν από την έκδοση της απόφασης της Ε.Α.ΔΗ.ΣΥ. επί της προσφυγής, γ) σε περίπτωση παραίτησης του προσφεύγοντα από την προσφυγή του έως και δέκα (10) ημέρες από την κατάθεση της προσφυγής.

Η προθεσμία για την άσκηση της προδικαστικής προσφυγής και η άσκησή της κωλύουν τη σύναψη της σύμβασης επί ποινή ακυρότητας, η οποία διαπιστώνεται με απόφαση της Ε.Α.ΔΗ.ΣΥ. μετά από άσκηση προδικαστικής προσφυγής, σύμφωνα με το άρθρο 368 του ν. 4412/2016 και 20 π.δ. 39/2017. Όμως, μόνη η άσκηση της προδικαστικής προσφυγής δεν κωλύει την πρόοδο της διαγωνιστικής διαδικασίας, υπό την επιφύλαξη χορήγησης από το Κλιμάκιο προσωρινής προστασίας σύμφωνα με το άρθρο 366 παρ. 1-2 ν. 4412/2016 και 15 παρ. 1-4 π.δ. 39/2017.

Η προηγούμενη παράγραφος δεν εφαρμόζεται στην περίπτωση που, κατά τη διαδικασία σύναψης της παρούσας σύμβασης, υποβληθεί μόνο μία (1) προσφορά.

Μετά την, κατά τα ως άνω, ηλεκτρονική κατάθεση της προδικαστικής προσφυγής η αναθέτουσα αρχή, μέσω της λειτουργίας «Επικοινωνία» :

α) Κοινοποιεί την προσφυγή το αργότερο έως την επομένη εργάσιμη ημέρα από την κατάθεσή της σε κάθε ενδιαφερόμενο τρίτο, ο οποίος μπορεί να θίγεται από την αποδοχή της προσφυγής, προκειμένου να ασκήσει το, προβλεπόμενο από τα άρθρα 362 παρ. 3 και 7 π.δ. 39/2017, δικαίωμα παρέμβασής του στη διαδικασία εξέτασης της προσφυγής, για τη διατήρηση της ισχύος της προσβαλλόμενης πράξης, προσκομίζοντας όλα τα κρίσιμα έγγραφα που έχει στη διάθεσή του.

β) Διαβιβάζει στην Ε.Α.ΔΗ.ΣΥ., το αργότερο εντός δεκαπέντε (15) ημερών από την ημέρα κατάθεσης, τον πλήρη φάκελο της υπόθεσης, τα αποδεικτικά κοινοποίησης στους ενδιαφερόμενους τρίτους αλλά και την Έκθεση Απόψεών της επί της προσφυγής. Στην Έκθεση Απόψεων η αναθέτουσα αρχή μπορεί να παραθέσει αρχική ή συμπληρωματική αιτιολογία για την υποστήριξη της προσβαλλόμενης με την προδικαστική προσφυγή πράξης.

γ) Κοινοποιεί σε όλα τα μέρη την Έκθεση Απόψεων, τις Παρεμβάσεις και τα σχετικά έγγραφα που τυχόν τη συνοδεύουν, μέσω του ηλεκτρονικού τόπου του διαγωνισμού το αργότερο έως την επομένη εργάσιμη ημέρα από την κατάθεσή τους.

δ)Συμπληρωματικά υπομνήματα κατατίθενται από οποιοδήποτε από τα μέρη μέσω της πλατφόρμας του ΕΣΗΔΗΣ το αργότερο εντός πέντε (5) ημερών από την κοινοποίηση των απόψεων της αναθέτουσας αρχής .

Η άσκηση της προδικαστικής προσφυγής αποτελεί προϋπόθεση για την άσκηση των ένδικων βοηθημάτων της αίτησης αναστολής και της αίτησης ακύρωσης του άρθρου 372 ν. 4412/2016 κατά των εκτελεστών πράξεων ή παραλείψεων της αναθέτουσας αρχής .

Β. Όποιος έχει έννομο συμφέρον μπορεί να ζητήσει, με το ίδιο δικόγραφο εφαρμοζόμενων αναλογικά των διατάξεων του π.δ. 18/1989, την αναστολή εκτέλεσης της απόφασης της Ε.Α.ΔΗ.ΣΥ. και την ακύρωσή της ενώπιον του αρμοδίου Δικαστηρίου (Διοικητικό Εφετείο Πειραιά) της παρ. 3 του αρθ. 372 Ν.4412/2016, όπως ισχύει. Το αυτό ισχύει και σε περίπτωση σιωπηρής απόρριψης της προδικαστικής προσφυγής από την Ε.Α.ΔΗ.ΣΥ. Δικαίωμα άσκησης του ως άνω ένδικου βοηθήματος έχει και η αναθέτουσα αρχή αν η Ε.Α.ΔΗ.ΣΥ. κάνει δεκτή την προδικαστική προσφυγή, αλλά και αυτός του οποίου έχει γίνει εν μέρει δεκτή η προδικαστική προσφυγή.

Με την απόφαση της Ε.Α.ΔΗ.ΣΥ. λογίζονται ως συμπροσβαλλόμενες και όλες οι συναφείς προς την ανωτέρω απόφαση πράξεις ή παραλείψεις της αναθέτουσας αρχής, εφόσον έχουν εκδοθεί ή συντελεστεί αντιστοίχως έως τη συζήτηση της ως άνω αίτησης στο Δικαστήριο.

Η αίτηση αναστολής και ακύρωσης περιλαμβάνει μόνο αιτιάσεις που είχαν προταθεί με την προδικαστική προσφυγή ή αφορούν στη διαδικασία ενώπιον της Ε.Α.ΔΗ.ΣΥ. ή το περιεχόμενο των αποφάσεών της. Η αναθέτουσα αρχή, εφόσον ασκήσει την αίτηση της παρ. 1 του άρθρου 372 του ν. 4412/2016, μπορεί να προβάλει και οψιγενείς ισχυρισμούς αναφορικά με τους επιτακτικούς λόγους δημοσίου συμφέροντος, οι οποίοι καθιστούν αναγκαία την άμεση ανάθεση της σύμβασης.[[19]](#footnote-20)

Η ως άνω αίτηση κατατίθεται στο αρμόδιο δικαστήριο μέσα σε προθεσμία δέκα (10) ημερών από κοινοποίηση ή την πλήρη γνώση της απόφασης ή από την παρέλευση της προθεσμίας για την έκδοση της απόφασης επί της προδικαστικής προσφυγής, ενώ η δικάσιμος για την εκδίκαση της αίτησης ακύρωσης δεν πρέπει να απέχει πέραν των εξήντα (60) ημερών από την κατάθεση του δικογράφου.[[20]](#footnote-21)

Αντίγραφο της αίτησης με κλήση κοινοποιείται με τη φροντίδα του αιτούντος προς την Ε.Α.ΔΗ.ΣΥ., την αναθέτουσα αρχή, αν δεν έχει ασκήσει αυτή την αίτηση, και προς κάθε τρίτο ενδιαφερόμενο, την κλήτευση του οποίου διατάσσει με πράξη του ο Πρόεδρος ή ο προεδρεύων του αρμόδιου Δικαστηρίου ή Τμήματος έως την επόμενη ημέρα από την κατάθεση της αίτησης. Ο αιτών υποχρεούται επί ποινή απαραδέκτου του ενδίκου βοηθήματος να προβεί στις παραπάνω κοινοποιήσεις εντός αποκλειστικής προθεσμίας δύο (2) ημερών από την έκδοση και την παραλαβή της ως άνω πράξης, του Δικαστηρίου. Εντός αποκλειστικής προθεσμίας δέκα (10) ημερών από την επίδοση ως άνω κοινοποίηση της αίτησης κατατίθεται η παρέμβαση και διαβιβάζονται ο φάκελος και οι απόψεις των παθητικώς νομιμοποιούμενων. Εντός της ίδιας προθεσμίας κατατίθενται στο Δικαστήριο και τα στοιχεία που υποστηρίζουν τους ισχυρισμούς των διαδίκων.

Επιπρόσθετα, η παρέμβαση κοινοποιείται με επιμέλεια του παρεμβαίνοντος στα λοιπά μέρη της δίκης εντός δύο (2) ημερών από την κατάθεσή της, αλλιώς λογίζεται ως απαράδεκτη. Το διατακτικό της δικαστικής απόφασης εκδίδεται εντός δεκαπέντε (15) ημερών από τη συζήτηση της αίτησης ή από την προθεσμία για την υποβολή υπομνημάτων.

Η προθεσμία για την άσκηση και η άσκηση της αίτησης ενώπιον του αρμοδίου δικαστηρίου κωλύουν τη σύναψη της σύμβασης μέχρι την έκδοση της οριστικής δικαστικής απόφασης, εκτός εάν με προσωρινή διαταγή ο αρμόδιος δικαστής αποφανθεί διαφορετικά. Επίσης, η προθεσμία για την άσκηση και η άσκηση της αίτησης κωλύουν την πρόοδο της διαδικασίας ανάθεσης για χρονικό διάστημα δεκαπέντε (15) ημερών από την άσκηση της αίτησης, εκτός εάν με την προσωρινή διαταγή ο αρμόδιος δικαστής αποφανθεί διαφορετικά. [[21]](#footnote-22) Για την άσκηση της αιτήσεως κατατίθεται παράβολο, σύμφωνα με τα ειδικότερα οριζόμενα στο άρθρο 372 παρ. 5 του Ν. 4412/2016.

Αν ο ενδιαφερόμενος δεν αιτήθηκε ή αιτήθηκε ανεπιτυχώς την αναστολή και η σύμβαση υπογράφηκε και η εκτέλεσή της ολοκληρώθηκε πριν από τη συζήτηση της αίτησης, εφαρμόζεται αναλόγως η παρ. 2 του άρθρου 32 του π.δ. 18/1989.

Αν το δικαστήριο ακυρώσει πράξη ή παράλειψη της αναθέτουσας αρχής μετά τη σύναψη της σύμβασης, το κύρος της τελευταίας δεν θίγεται, εκτός αν πριν από τη σύναψη αυτής είχε ανασταλεί η διαδικασία σύναψης της σύμβασης. Στην περίπτωση που η σύμβαση δεν είναι άκυρη, ο ενδιαφερόμενος δικαιούται να αξιώσει αποζημίωση, σύμφωνα με τα αναφερόμενα στο άρθρο 373 του ν. 4412/2016.

Με την επιφύλαξη των διατάξεων του ν. 4412/2016, για την εκδίκαση των διαφορών του παρόντος άρθρου εφαρμόζονται οι διατάξεις του π.δ. 18/1989.

## Ματαίωση Διαδικασίας

Η αναθέτουσα αρχή ματαιώνει ή δύναται να ματαιώσει εν όλω ή εν μέρει, αιτιολογημένα, τη διαδικασία ανάθεσης, για τους λόγους και υπό τους όρους του άρθρου 106 του ν. 4412/2016, μετά από γνώμη της αρμόδιας Επιτροπής του Διαγωνισμού. Επίσης, αν διαπιστωθούν σφάλματα ή παραλείψεις σε οποιοδήποτε στάδιο της διαδικασίας ανάθεσης, μπορεί, μετά από γνώμη της ως άνω Επιτροπής, να ακυρώσει μερικώς τη διαδικασία ή να αναμορφώσει ανάλογα το αποτέλεσμά της ή να αποφασίσει την επανάληψή της από το σημείο που εμφιλοχώρησε το σφάλμα ή η παράλειψη.

Ειδικότερα, η αναθέτουσα αρχή ματαιώνει τη διαδικασία σύναψης όταν αυτή αποβεί άγονη είτε λόγω μη υποβολής προσφοράς είτε λόγω απόρριψης όλων των προσφορών, καθώς και στην περίπτωση του δευτέρου εδαφίου της παρ. 7 του άρθρου 105, περί κατακύρωσης και σύναψης σύμβασης.

Επίσης μπορεί να ματαιώσει τη διαδικασία: α) λόγω παράτυπης διεξαγωγής της διαδικασίας ανάθεσης, εκτός εάν μπορεί να θεραπεύσει το σφάλμα ή την παράλειψη σύμφωνα με την παρ. 3 του άρθρου 106 , β) αν οι οικονομικές και τεχνικές παράμετροι που σχετίζονται με τη διαδικασία ανάθεσης άλλαξαν ουσιωδώς και η εκτέλεση του συμβατικού αντικειμένου δεν ενδιαφέρει πλέον την αναθέτουσα αρχή ή τον φορέα για τον οποίο προορίζεται το υπό ανάθεση αντικείμενο, γ) αν λόγω ανωτέρας βίας, δεν είναι δυνατή η κανονική εκτέλεση της σύμβασης, δ) αν η επιλεγείσα προσφορά κριθεί ως μη συμφέρουσα από οικονομική άποψη, ε) στην περίπτωση των παρ. 3 και 4 του άρθρου 97, περί χρόνου ισχύος προσφορών, στ) για άλλους επιτακτικούς λόγους δημοσίου συμφέροντος, όπως ιδίως, δημόσιας υγείας ή προστασίας του περιβάλλοντος.

# ΟΡΟΙ ΕΚΤΕΛΕΣΗΣ ΤΗΣ ΣΥΜΒΑΣΗΣ

## Εγγυήσεις (καλής εκτέλεσης, προκαταβολής, καλής λειτουργίας)

Εγγύηση καλής εκτέλεσης και εγγύηση προκαταβολής :

Για την υπογραφή της σύμβασης απαιτείται η παροχή εγγύησης καλής εκτέλεσης, σύμφωνα με το άρθρο 72 παρ. 4 του ν. 4412/2016, το ύψος της οποίας ανέρχεται σε ποσοστό 4% επί της εκτιμώμενης αξίας της σύμβασης, μη συμπεριλαμβανομένου ΦΠΑ, με χρόνο ισχύος τριάντα έξι (36) μήνες και η οποία κατατίθεται μέχρι και την υπογραφή της σύμβασης.

Η εγγύηση καλής εκτέλεσης, προκειμένου να γίνει αποδεκτή , πρέπει να περιλαμβάνει κατ' ελάχιστον κατ' ελάχιστον τα αναφερόμενα στην παρ. 12 του άρθρου 72 του ν. 4412/2016 στοιχεία, πλην αυτού της περ. η (βλ. παράγραφο 2.1.5 της παρούσας) και, επιπλέον, τον τίτλο και τον αριθμό της σχετικής σύμβασης, εφόσον ο τελευταίος είναι γνωστός σύμφωνα με το αντίστοιχο υπόδειγμα που περιλαμβάνεται στο **ΠΑΡΑΡΤΗΜΑ VII – Υποδείγματα Εγγυητικών Επιστολών** της Διακήρυξης και τα οριζόμενα στο άρθρο 72 του ν. 4412/2016.

Η εγγύηση καλής εκτέλεσης της σύμβασης καλύπτει συνολικά και χωρίς διακρίσεις την εφαρμογή όλων των όρων της σύμβασης και κάθε απαίτηση της αναθέτουσας αρχής έναντι του αναδόχου.

Σε περίπτωση τροποποίησης της σύμβασης κατά την παράγραφο 4.5, η οποία συνεπάγεται αύξηση της συμβατικής αξίας, ο ανάδοχος οφείλει να καταθέσει μέχρι την υπογραφή της τροποποιημένης σύμβασης, συμπληρωματική εγγύηση καλής εκτέλεσης, το ύψος της οποίας ανέρχεται σε ποσοστό 4% επί του ποσού της αύξησης της αξίας της σύμβασης.

Στην περίπτωση χορήγησης προκαταβολής, σύμφωνα με την παράγραφο 5.1 Τρόπος Πληρωμής της παρούσας, απαιτείται από τον ανάδοχο «εγγύηση προκαταβολής» για ποσό ίσο με αυτό της προκαταβολής, σύμφωνα με το υπόδειγμα που περιλαμβάνεται στο **ΠΑΡΑΡΤΗΜΑ VII – Υποδείγματα Εγγυητικών Επιστολών** της Διακήρυξης.

Η προκαταβολή και η εγγύηση προκαταβολής μπορούν να χορηγούνται τμηματικά, σύμφωνα με την παράγραφο 5.1 της παρούσας (τρόπος πληρωμής).

Η εγγύηση καλής εκτέλεσης επιστρέφεται στο σύνολό της μετά από την ποσοτική και ποιοτική παραλαβή του συνόλου του αντικειμένου της σύμβασης.

Η απόσβεση της προκαταβολής πραγματοποιείται σύμφωνα με τα αναφερόμενα στην παρ. 5.1 Τρόπος Πληρωμής και η εγγύηση προκαταβολής επιστρέφεται μετά από την οριστική ποσοτική και ποιοτική παραλαβή των υπηρεσιών.

Σε περίπτωση που στο πρωτόκολλο οριστικής και ποσοτικής παραλαβής αναφέρονται παρατηρήσεις ή υπάρχει εκπρόθεσμη παροχή, η επιστροφή των εγγυήσεων καλής εκτέλεσης και προκαταβολής γίνεται μετά από την αντιμετώπιση, σύμφωνα με όσα προβλέπονται, των παρατηρήσεων και του εκπρόθεσμου. Αν οι υπηρεσίες είναι διαιρετές και η παράδοση γίνεται, σύμφωνα με τη σύμβαση, τμηματικά, οι εγγυήσεις καλής εκτέλεσης και προκαταβολής αποδεσμεύονται σταδιακά, κατά το ποσόν που αναλογεί στην αξία του τμήματος της υπηρεσίας που παραλήφθηκε οριστικά. Για τη σταδιακή αποδέσμευσή τους απαιτείται προηγούμενη γνωμοδότηση του αρμόδιου συλλογικού οργάνου. Εάν στο πρωτόκολλο παραλαβής αναφέρονται παρατηρήσεις ή υπάρχει εκπρόθεσμη παράδοση, η παραπάνω σταδιακή αποδέσμευση γίνεται μετά από την αντιμετώπιση, σύμφωνα με όσα προβλέπονται, των παρατηρήσεων και του εκπρόθεσμου.

Εάν στο πρωτόκολλο οριστικής ποιοτικής και ποσοτικής παραλαβής αναφέρονται παρατηρήσεις ή υπάρχει εκπρόθεσμη παράδοση, η επιστροφή των ως άνω εγγυήσεων γίνεται μετά την αντιμετώπιση, σύμφωνα με όσα προβλέπονται, των παρατηρήσεων και του εκπροθέσμου.

Εγγύηση καλής Λειτουργίας :

Για την καλή λειτουργία του Έργου, μετά την οριστική παραλαβή του, ο Ανάδοχος υποχρεούται να καταθέσει **Εγγυητική Επιστολή Καλής Λειτουργίας** (βλ. ΠΑΡΑΡΤΗΜΑ VII – Υποδείγματα Εγγυητικών Επιστολών), η αξία της οποίας θα ανέρχεται σε ποσοστό 2,5% του συμβατικού τιμήματος μη συμπεριλαμβανομένου ΦΠΑ.

Σε περίπτωση προσφοράς Περιόδου Εγγύησης μεγαλύτερης της ζητούμενης, το παραπάνω ποσοστό (2,5%) της Εγγυητικής Επιστολής προσαυξάνεται κατά μία (1) ποσοστιαία μονάδα για κάθε επί πλέον προσφερόμενο έτος εγγύησης. Κατά την Περίοδο Εγγύησης, ο Ανάδοχος ευθύνεται για την καλή λειτουργία του συνόλου του Έργου.

Η Εγγύηση Καλής Λειτουργίας επιστρέφεται μετά τη λήξη της περιόδου Εγγύησης, ύστερα από την εκκαθάριση των τυχόν απαιτήσεων από τους δύο συμβαλλόμενους.

## Συμβατικό πλαίσιο – Εφαρμοστέα νομοθεσία

Κατά την εκτέλεση της σύμβασης εφαρμόζονται οι διατάξεις του ν. 4412/2016, οι όροι της παρούσας διακήρυξης και συμπληρωματικά ο Αστικός Κώδικας.

## Όροι εκτέλεσης της σύμβασης

Κατά την εκτέλεση της σύμβασης ο ανάδοχος τηρεί τις υποχρεώσεις στους τομείς του περιβαλλοντικού, κοινωνικοασφαλιστικού και εργατικού δικαίου, που έχουν θεσπιστεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικοασφαλιστικού και εργατικού δίκαιο, οι οποίες απαριθμούνται στο Παράρτημα Χ του Προσαρτήματος Α του ν. 4412/2016.

Η τήρηση των εν λόγω υποχρεώσεων από τον ανάδοχο και τους υπεργολάβους του ελέγχεται και βεβαιώνεται από τα όργανα που επιβλέπουν την εκτέλεση της σύμβασης και τις αρμόδιες δημόσιες αρχές και υπηρεσίες που ενεργούν εντός των ορίων της ευθύνης και της αρμοδιότητάς τους.

Κατά την εκτέλεση της σύμβασης ο Ανάδοχος θα πρέπει να τηρεί τις υποχρεώσεις που προκύπτουν από τη Στρατηγική Δημοσιότητας και τον Οδηγό Επικοινωνίας του Ταμείου Ανάκαμψης, καθώς και τις υποχρεώσεις που απορρέουν από το Σύστημα Διαχείρισης Ελέγχου του Ταμείου Ανάκαμψης (<https://greece20.gov.gr/epikoinwnia-dimosiotita/>).

Ο ανάδοχος αναλαμβάνει την υποχρέωση, κατά την διάρκεια υλοποίησης του έργου, να υποβάλει και να επικαιροποιεί τα στοιχεία του άρθρου 22.2.δ. i) έως iii) του Καν. 2021/241. Πιο συγκεκριμένα:

i) όνομα του τελικού αποδέκτη των κονδυλίων,

ii) όνομα του αναδόχου και του υπεργολάβου, στην περίπτωση που ο τελικός αποδέκτης των κονδυλίων είναι αναθέτουσα αρχή κατά την έννοια του ενωσιακού ή εθνικού δικαίου δημοσίων συμβάσεων,

iii) όνομα (ή ονόματα), επώνυμο (ή επώνυμα) και ημερομηνία γέννησης του πραγματικού δικαιούχου (ή των πραγματικών δικαιούχων) του αποδέκτη των κονδυλίων ή του αναδόχου, όπως ορίζεται στο άρθρο 3 σημείο 6 της οδηγίας (ΕΕ) 2015/849 του Ευρωπαϊκού Κοινοβουλίου και του Συμβουλίου.

Ο ανάδοχος δεσμεύεται ότι:

α) σε όλα τα στάδια που προηγήθηκαν της σύμβασης δεν ενήργησε αθέμιτα, παράνομα ή καταχρηστικά και ότι θα εξακολουθήσει να μην ενεργεί κατ` αυτόν τον τρόπο κατά το στάδιο εκτέλεσης της σύμβασης,

β) ότι θα δηλώσει αμελλητί στην αναθέτουσα αρχή, από τη στιγμή που λάβει γνώση, οποιαδήποτε κατάσταση (ακόμη και ενδεχόμενη) σύγκρουσης συμφερόντων (προσωπικών, οικογενειακών, οικονομικών, πολιτικών ή άλλων κοινών συμφερόντων, συμπεριλαμβανομένων και αντικρουόμενων επαγγελματικών συμφερόντων) μεταξύ των νομίμων ή εξουσιοδοτημένων εκπροσώπων του καθώς και υπαλλήλων ή συνεργατών τους οποίους απασχολεί στην εκτέλεση της σύμβασης (π.χ. με σύμβαση υπεργολαβίας) και μελών του προσωπικού της αναθέτουσας αρχής που εμπλέκονται καθ’ οιονδήποτε τρόπο στη διαδικασία εκτέλεσης της σύμβασης ή/και μπορούν να επηρεάσουν την έκβαση και τις αποφάσεις της αναθέτουσας αρχής περί την εκτέλεσή της, οποτεδήποτε και εάν η κατάσταση αυτή προκύψει κατά τη διάρκεια εκτέλεσης της σύμβασης.

Οι υποχρεώσεις και οι απαγορεύσεις της ρήτρας αυτής ισχύουν, αν ο ανάδοχος είναι ένωση, για όλα τα μέλη της ένωσης, καθώς και για τους υπεργολάβους που χρησιμοποιεί. Στο συμφωνητικό περιλαμβάνεται σχετική δεσμευτική δήλωση τόσο του αναδόχου όσο και των υπεργολάβων του.

Οι υποχρεώσεις και οι απαγορεύσεις της ρήτρας αυτής ισχύουν, και στην περίπτωση που ο ανάδοχος είναι ένωση, για όλα τα μέλη της ένωσης, καθώς και για τους υπεργολάβους που χρησιμοποιεί. Ο ανάδοχος όλα τα μέλη της ένωσης και τυχόν υπεργολάβοι δεσμεύονται ότι θα τηρούν τους όρους που περιγράφονται στο **ΠΑΡΑΡΤΗΜΑ XI – Ρήτρα Ακεραιότητας** η οποία θα περιληφθεί στη σύμβαση..

Κατά την εκτέλεση της σύμβασης ο ανάδοχος δε δικαιούται να εκχωρεί το συμβατικό τίμημα σε οποιοδήποτε τρίτο, χωρίς την έγγραφη έγκριση της Αναθέτουσας Αρχής. Εάν το συμβατικό τίμημα εκχωρηθεί εν όλω ή εν μέρει σε Τράπεζα, κατά τα ως άνω αναφερόμενα, σε περίπτωση που, για λόγους που άπτονται στις συμβατικές σχέσεις μεταξύ των συμβαλλομένων μερών, δεν προκύψει εν όλω ή εν μέρει υπέρ της Τράπεζας το εκχωρούμενο τίμημα η Αναθέτουσα Αρχή δεν έχει καμία ευθύνη έναντι της εκδοχέως Τράπεζας.

Κατά την εκτέλεση της σύμβασης ο ανάδοχος εγγυάται τη διάθεση του αναφερομένου στην Προσφορά του, επιστημονικού και λοιπού προσωπικού, καθώς επίσης και συνεργατών, που διαθέτουν την απαιτούμενη εμπειρία, τεχνογνωσία και ικανότητα και κατάλληλη διαπίστευση ώστε να ανταποκριθούν πλήρως στις απαιτήσεις της Σύμβασης, υπόσχεται δε και βεβαιώνει ότι θα επιδεικνύουν πνεύμα συνεργασίας κατά τις επαφές τους με τις αρμόδιες υπηρεσίες και τα στελέχη της Αναθέτουσας Αρχής ή των εκάστοτε υποδεικνυομένων από αυτήν προσώπων. Σε αντίθετη περίπτωση, η Αναθέτουσα Αρχή δύναται να ζητήσει την αντικατάσταση μέλους της Ομάδας Έργου του αναδόχου, οπότε ο ανάδοχος οφείλει να προβεί σε αντικατάσταση με άλλο πρόσωπο, ανάλογης εμπειρίας και προσόντων. Αντικατάσταση μέλους της Ομάδας Έργου του Αναδόχου, κατόπιν αιτήματός του, κατά τη διάρκεια της εκτέλεσης του Έργου, δύναται να γίνει μετά από έγκριση της Αναθέτουσας Αρχής και μόνο με άλλο πρόσωπο αντιστοίχων προσόντων ή εμπειρίας. Ο Ανάδοχος υποχρεούται να ειδοποιήσει την ΚτΠ Μ.Α.Ε. εγγράφως δεκαπέντε (15) ημέρες πριν από την αντικατάσταση.

Σε περίπτωση που μέλη της Ομάδας Έργου του Αναδόχου αποχωρήσουν από αυτήν ή λύσουν τη συνεργασία τους μαζί του, ο Ανάδοχος υποχρεούται να εξασφαλίσει ότι κατά το χρονικό διάστημα, μέχρι την αποχώρησή τους, θα παρέχουν κανονικά τις υπηρεσίες τους και αφετέρου να αντικαταστήσει άμεσα τους αποχωρήσαντες συνεργάτες, με άλλα πρόσωπα που θα διαθέτουν τουλάχιστον ίση εμπειρία και ίσα προσόντα με τα αντικαθιστάμενα.

Σε περίπτωση λύσης, πτώχευσης, ή θέσης σε καθεστώς αναγκαστικής διαχείρισης ενός εκ των μελών που απαρτίζουν τον Ανάδοχο, η Σύμβαση εξακολουθεί να υφίσταται και οι απορρέουσες από τη Σύμβαση υποχρεώσεις βαρύνουν τα εναπομείναντα μέλη του Αναδόχου, μόνο εφόσον αυτά είναι σε θέση να τις εκπληρώσουν. Η κρίση για τη δυνατότητα εκπλήρωσης ή μη των όρων της Σύμβασης εναπόκειται στη διακριτική ευχέρεια του αρμοδίου οργάνου της Αναθέτουσας Αρχής. Σε αντίθετη περίπτωση, η Αναθέτουσα Αρχή δύναται να καταγγείλει τη Σύμβαση. Επίσης σε περίπτωση συγχώνευσης, εξαγοράς, μεταβίβασης της επιχείρησης κλπ. κάποιου εκ των μελών που απαρτίζουν τον Ανάδοχο, η συνέχιση ή όχι της Σύμβασης εναπόκειται στη διακριτική ευχέρεια της Αναθέτουσας Αρχής**.**. Σε περίπτωση λύσης ή πτώχευσης του Αναδόχου, όταν αυτός αποτελείται από μία εταιρεία, ή θέσης της περιουσίας αυτού σε αναγκαστική διαχείριση, τότε η σύμβαση λύεται αυτοδίκαια από την ημέρα επέλευσης των ανωτέρω γεγονότων. Σε τέτοια περίπτωση καταπίπτουν υπέρ της Αναθέτουσας Αρχής και οι Εγγυητικές Επιστολές Προκαταβολής και Καλής Εκτέλεσης που προβλέπονται στη Σύμβαση.

Όλα τα έγγραφα, στοιχεία και πληροφορίες που λαμβάνει ο Ανάδοχος από την Αναθέτουσα Αρχή στο πλαίσιο των συμβατικών του υποχρεώσεων ή υποπίπτουν στην αντίληψή του εξαιτίας της συμβατικής σχέσης του με την Εταιρεία, είναι εμπιστευτικά.

Ο Ανάδοχος δεν δικαιούται να δημοσιεύει ή αποκαλύπτει τέτοιες πληροφορίες και στοιχεία σε οποιονδήποτε τρίτο, παρά μόνο σε όσους εργοδοτούμενους από αυτόν ή συνεργαζόμενους με αυτόν ασχολούνται άμεσα με το περιεχόμενο της Σύμβασης και την εκτέλεση του Αντικειμένου

Σε περίπτωση αθέτησης από τον Ανάδοχο της ως άνω υποχρέωσής του, η Αναθέτουσα Αρχή διατηρεί το δικαίωμα να καταγγείλει τη Σύμβαση ή/και να κοστολογήσει και απαιτήσει πληρωμή για όλες τις ζημίες που τυχόν έχει υποστεί εξαιτίας της διαρροής.

Ο Ανάδοχος δεν θα προβαίνει σε οποιεσδήποτε δημόσιες δηλώσεις αναφορικά με το Αντικείμενο της Σύμβασης ή τα Προϊόντα που παραδίδει ή τις Υπηρεσίες που παρέχει στην Αναθέτουσα Αρχή δυνάμει της Σύμβασης χωρίς την προηγούμενη έγκριση της Αναθέτουσας Αρχής, και δεν θα μετέχει σε οποιαδήποτε δραστηριότητα η οποία συγκρούεται με τις υποχρεώσεις του έναντι της Εταιρείας δυνάμει της Σύμβασης. Δεν θα δεσμεύει την Εταιρεία με οποιοδήποτε τρόπο χωρίς την προηγούμενη γραπτή της συγκατάθεση και θα διευκρινίζει, όπου καθίσταται απαραίτητο, την υποχρέωσή του αυτή σε τρίτους.

Ο Ανάδοχος δεν υπόκειται στις υποχρεώσεις του παρόντος άρθρου σε ότι αφορά στην τεχνογνωσία που ενδεχομένως αποκτά εξαιτίας της εκτέλεσης του Αντικειμένου της Σύμβασης.

Όλα τα αποτελέσματα-μελέτες, στοιχεία και κάθε άλλο έγγραφο ή αρχείο σχετικό με το έργο καθώς και όλα τα υπόλοιπα παραδοτέα, που θα αποκτηθούν ή θα αναπτυχθούν από τον Ανάδοχο με δαπάνες του, θα αποτελούν αποκλειστική ιδιοκτησία της Εταιρείας (εκτός και εάν ήδη υπάρχουν κατοχυρωμένα πνευματικά δικαιώματα), η οποία θα μπορεί να τα διαχειρίζεται και να τα εκμεταλλεύεται.

Τα αποτελέσματα θα είναι πάντοτε στη διάθεση των νόμιμων εκπροσώπων της Αναθέτουσας Αρχής κατά τη διάρκεια ισχύος της σύμβασης και εάν βρίσκονται στη κατοχή του Αναδόχου, θα παραδοθούν στην Αναθέτουσα Αρχή κατά την καθ΄ οποιονδήποτε τρόπο λήξη ή λύση της σύμβασης. Σε περίπτωση αρχείων με στοιχεία σε ηλεκτρονική μορφή, ο Ανάδοχος υποχρεούται να συνοδεύσει την παράδοσή τους με έγγραφη τεκμηρίωση και με οδηγίες για την ανάκτηση / διαχείρισή τους.

Ο Ανάδοχος διαβεβαιώνει και εγγυάται ότι ουδείς τρίτος έχει ουδέν δικαίωμα επί του ως άνω έργου και σε κάθε περίπτωση αναλαμβάνει, δεσμεύεται και εγγυάται ότι θα αποκαταστήσει κάθε θετική και αποθετική ζημία και ηθική βλάβη που θα προκληθεί στην Εταιρεία.

Επίσης, δεσμεύεται ότι θα αναλάβει τα οποιαδήποτε έξοδα (συμπεριλαμβανομένης και της ενδεχόμενης αποζημίωσης) εναντίον τρίτου μέρους που ισχυρίζεται κυριότητα πνευματικών δικαιωμάτων μέρους ή όλου του έργου.

Επιπλέον ο ανάδοχος υποχρεούται να τηρεί τα αναφερόμενα στον Γενικό Κανονισμό Προστασίας Δεδομένων (Άρθρα 4, 9, 10 ΓΚΠΔ) και στο ν.4624/2019 (Α΄ 137/29-08-2019) (Άρθρα 44, 46)

Ειδικότερα :

α. Οι πληροφορίες της Αναθέτουσας Αρχής οι οποίες θα τύχουν οποιασδήποτε μορφής επεξεργασία από τον Ανάδοχο, τους εργαζόμενους, τους συνεργάτες αυτού και τους τυχόν υπεργολάβους (οποιαδήποτε σχέση έχουν με τον Ανάδοχο) ενδέχεται να περιέχουν και δεδομένα προσωπικού χαρακτήρα, όπως ορίζονται (α) στον Γενικό Κανονισμό Προστασίας Δεδομένων (Άρθρα 4, 9, 10 ΓΚΠΔ) και (β) στο ν.4624/2019 (Α΄ 137/29-08-2019) (Άρθρα 44, 46).

β. Η επεξεργασία δεδομένων προσωπικού χαρακτήρα πραγματοποιείται αποκλειστικά για τον σκοπό που αφορά το αντικείμενο των υπηρεσιών που αναλαμβάνει να παράσχει ο Ανάδοχος στην Αναθέτουσα Αρχή , δυνάμει της παρούσας Σύμβασης και μόνο στην έκταση που επιβάλλει ο σκοπός της επεξεργασίας σύμφωνα το αντικείμενο των υπηρεσιών που έχει αναλάβει να παρέχει.

γ. Η επεξεργασία των δεδομένων προσωπικού χαρακτήρα θα εκτελείται σύμφωνα με τους όρους και συμφωνίες της παρούσας Σύμβασης και τις Οδηγίες της Αναθέτουσας Αρχής. Ο Ανάδοχος δεσμεύεται ως προς την εφαρμογή και συμμόρφωση προς την ισχύουσα νομοθεσία για την προστασία δεδομένων προσωπικού χαρακτήρα (ιδίως Γενικός Κανονισμός Προστασίας Δεδομένων – 2016/679/ΕΕ), όπως ερμηνεύεται ιδίως από τις Αποφάσεις ή Γνωμοδοτήσεις της Αρχής Προστασίας Δεδομένων Προσωπικού Χαρακτήρα - ΑΠΔΠΧ) και του Ευρωπαϊκού Συμβουλίου Προστασίας Δεδομένων.

δ. Τα αρχεία που δημιουργούνται με την συλλογή, επεξεργασία και αποθήκευση των πληροφοριών που ενδέχεται να περιέχουν και προσωπικά δεδομένα, και γενικότερα όλων των ανάλογων μορφών αρχείων και πληροφοριών της Αναθέτουσας Αρχής, από τον Ανάδοχο, ανήκουν κατ' αποκλειστικότητα στην Αναθέτουσα Αρχή.

ε. Ο Ανάδοχος βεβαιώνει και εγγυάται στην Αναθέτουσα Αρχή ότι θα λαμβάνει όλα τα απαραίτητα οργανωτικά και τεχνικά μέτρα για την ασφάλεια των πληροφοριών που ενδέχεται να περιέχουν και προσωπικά δεδομένα, και γενικότερα όλων των ανάλογων μορφών αρχείων και πληροφοριών της Εταιρείας, καθώς και για την προστασία τους από τυχαία ή αθέμιτη καταστροφή, τυχαία απώλεια, αλλοίωση, απαγορευμένη διάδοση και κάθε άλλη μορφή αθέμιτης επεξεργασίας, στο πλαίσιο των καθηκόντων του που πηγάζουν από την παρούσα Σύμβαση.

Εάν μετά την κατακύρωση του Διαγωνισμού και πριν από την παράδοση εξοπλισμού/έτοιμου λογισμικού βάσει του αντικειμένου της σύμβασης, στο πλαίσιο πρότασης επικαιροποίησης, έχουν ανακοινωθεί νεότερα μοντέλα/ εκδόσεις, αποδεδειγμένα ισχυρότερα και καλύτερα από εκείνα που προσφέρθηκαν και αξιολογήθηκαν, τότε ο Ανάδοχος υποχρεούται, και η ΚτΠ Μ.Α.Ε. δύναται να αποδεχθεί, να τα προμηθεύσει αντί των προσφερθέντων, με την προϋπόθεση ότι δεν επέρχεται οποιαδήποτε πρόσθετη οικονομική επιβάρυνση.

## Υπεργολαβία

**4.4.1.** Ο Ανάδοχος δεν απαλλάσσεται από τις συμβατικές του υποχρεώσεις και ευθύνες λόγω ανάθεσης της εκτέλεσης τμήματος/τμημάτων της σύμβασης σε υπεργολάβους. Η τήρηση των υποχρεώσεων της παρ. 2 του άρθρου 18 του ν. 4412/2016 από υπεργολάβους δεν αίρει την ευθύνη του κυρίου αναδόχου.

**4.4.2.** Κατά την υπογραφή της σύμβασης ο κύριος ανάδοχος υποχρεούται να αναφέρει στην αναθέτουσα αρχή το όνομα, τα στοιχεία επικοινωνίας και τους νόμιμους εκπροσώπους των υπεργολάβων του, οι οποίοι συμμετέχουν στην εκτέλεση αυτής, εφόσον είναι γνωστά τη συγκεκριμένη χρονική στιγμή. Επιπλέον, υποχρεούται να γνωστοποιεί στην αναθέτουσα αρχή κάθε αλλαγή των πληροφοριών αυτών, κατά τη διάρκεια της σύμβασης, καθώς και τις απαιτούμενες πληροφορίες σχετικά με κάθε νέο υπεργολάβο, τον οποίο ο κύριος ανάδοχος χρησιμοποιεί εν συνεχεία στην εν λόγω σύμβαση, προσκομίζοντας τα σχετικά συμφωνητικά/δηλώσεις συνεργασίας*.* Σε περίπτωση διακοπής της συνεργασίας του Αναδόχου με υπεργολάβο/ υπεργολάβους της σύμβασης, αυτός υποχρεούται σε άμεση γνωστοποίηση της διακοπής αυτής στην Αναθέτουσα Αρχή, οφείλει δε να διασφαλίσει την ομαλή εκτέλεση του τμήματος/ των τμημάτων της σύμβασης είτε από τον ίδιο, είτε από νέο υπεργολάβο τον οποίο θα γνωστοποιήσει στην αναθέτουσα αρχή κατά την ως άνω διαδικασία.

**4.4.3.** Η αναθέτουσα αρχή επαληθεύει τη συνδρομή των λόγων αποκλεισμού για τους υπεργολάβους, όπως αυτοί περιγράφονται στην παράγραφο 2.2.3 και με τα αποδεικτικά μέσα της παραγράφου 2.2.9.2 της παρούσας, εφόσον το(α) τμήμα(τα) της σύμβασης, το(α) οποίο(α) ο ανάδοχος προτίθεται να αναθέσει υπό μορφή υπεργολαβίας σε τρίτους, υπερβαίνουν σωρευτικά το ποσοστό του τριάντα τοις εκατό (30%) της συνολικής αξίας της σύμβασης. Επιπλέον, προκειμένου να μην αθετούνται οι υποχρεώσεις της παρ. 2 του άρθρου 18 του ν. 4412/2016, δύναται να επαληθεύσει τους ως άνω λόγους και για τμήμα ή τμήματα της σύμβασης που υπολείπονται του ως άνω ποσοστού.

Όταν από την ως άνω επαλήθευση προκύπτει ότι συντρέχουν λόγοι αποκλεισμού απαιτεί την αντικατάστασή του, κατά τα ειδικότερα αναφερόμενα στις παρ. 5 και 6 του άρθρου 131 του ν. 4412/2016.

## Τροποποίηση σύμβασης κατά τη διάρκειά της

Η σύμβαση μπορεί να τροποποιείται κατά τη διάρκειά της, χωρίς να απαιτείται νέα διαδικασία σύναψης σύμβασης, σύμφωνα με τους όρους και τις προϋποθέσεις του άρθρου 132 του ν. 4412/2016 και κατόπιν γνωμοδότησης του αρμοδίου οργάνου της Αναθέτουσας Αρχής.

Μετά τη λύση της σύμβασης λόγω της έκπτωσης του αναδόχου, σύμφωνα με το άρθρο 203 του ν. 4412/2016 και την παράγραφο 5.2 της παρούσας, όπως και σε περίπτωση καταγγελίας για όλους λόγους της παραγράφου 4.6, πλην αυτού της περ. (α), η αναθέτουσα αρχή δύναται να προσκαλέσει τον/τους επόμενο/ους, κατά σειρά κατάταξης οικονομικό φορέα που συμμετέχει-ουν στην παρούσα διαδικασία ανάθεσης της συγκεκριμένης σύμβασης και να του/τους προτείνει να αναλάβει/ουν το ανεκτέλεστο αντικείμενο της σύμβασης, με τους ίδιους όρους και προϋποθέσεις και σε τίμημα που δεν θα υπερβαίνει την προσφορά που είχε υποβάλει ο έκπτωτος (ρήτρα υποκατάστασης)[[22]](#footnote-23). Η σύμβαση συνάπτεται, εφόσον εντός της τεθείσας προθεσμίας περιέλθει στην αναθέτουσα αρχή έγγραφη και ανεπιφύλακτη αποδοχή της. Η άπρακτη πάροδος της προθεσμίας θεωρείται ως απόρριψη της πρότασης. Αν αυτός δεν δεχθεί την πρόταση σύναψης σύμβασης, η αναθέτουσα αρχή προσκαλεί τον επόμενο υποψήφιο κατά σειρά κατάταξης, ακολουθώντας κατά τα λοιπά την ίδια διαδικασία.

## Δικαιώματα προαίρεσης

Η αναθέτουσα αρχή διατηρεί τα κάτωθι δικαιώματα προαίρεσης τα οποία δύναται να ασκήσει με μονομερή δήλωση κατά τη διάρκεια εκτέλεσης της σύμβασης, συγκεκριμένα :

Α. Κατά τη διάρκεια της σύμβασης η Αναθέτουσα Αρχή δύναται να αποφασίσει την άσκηση δικαιώματος προαίρεσης με αύξηση του φυσικού αντικειμένου του έργου έως του ποσού των 1.562.645,09€ μη περιλαμβανομένου ΦΠΑ 24% (προϋπολογισμός με ΦΠΑ: 1.937.679,91 €, ΦΠΑ 375.034,82€) με βάση τις τιμές μονάδας της Οικονομικής Προσφοράς του Αναδόχου.

Με χρονοδιάγραμμα υλοποίησης έως 12 μήνες από την άσκησή του.

Β. Πριν τη λήξη της σύμβασης, ο Κύριος του Έργου δύναται να αποφασίσει την άσκηση δικαιώματος προαίρεσης συντήρησης έως του ποσού των 781.322,54 € μη περιλαμβανομένου ΦΠΑ (προϋπολογισμός με ΦΠΑ: 968.839,95€, ΦΠΑ 24% 187.517,41€) με βάση τις τιμές του Πίνακα Οικονομικής προσφοράς Συντήρησης (βλ. πίνακα 66, παραγράφου Παραρτήματος VI) για τις υπηρεσίες της Παρ.6.3.1 της παρούσας, το οποίο μπορεί να ασκηθεί πριν τη λήξη της σύμβασης.

Με χρονοδιάγραμμα υλοποίησης έως δύο (2) έτη από την άσκησή του.

Τα παραπάνω δικαιώματα προαίρεσης αποτελούν μονομερές διαπλαστικό δικαίωμα της Αναθέτουσας Αρχής ή του Κυρίου του Έργου και ενεργοποιούνται μόνο με σχετική δήλωσή τους προς τον ανάδοχο της σύμβασης, ο οποίος θα υποχρεούται να υλοποιήσει το πρόσθετο φυσικό αντικείμενο με τις τιμές μονάδας της οικονομικής του προσφοράς..

Η χρήση του Δικαιώματος προαίρεσης δεν είναι δεσμευτική για την Αναθέτουσα Αρχή/Κύριο του Έργου και σε καμία περίπτωση δεν υποχρεούται να ασκήσει το εν λόγω δικαίωμα, παρά μόνο εφόσον το κρίνει αναγκαίο.

Στην περίπτωση ενεργοποίησης του δικαιώματος προαίρεσης δεν προβλέπεται αναπροσαρμογή της αμοιβής του Αναδόχου. Ο Ανάδοχος δεσμεύεται για το αμετάβλητο της προσφοράς του για οποιοδήποτε λόγο, με βάση την οικονομική του προσφορά.

## Δικαίωμα μονομερούς λύσης της σύμβασης

**4.6.1.** Η αναθέτουσα αρχή μπορεί, με τις προϋποθέσεις που ορίζουν οι κείμενες διατάξεις, να καταγγείλει τη σύμβαση κατά τη διάρκεια της εκτέλεσής της, εφόσον:

α) η σύμβαση έχει υποστεί ουσιώδη τροποποίηση, κατά την έννοια της παρ. 4 του άρθρου 132 του ν. 4412/2016, που θα απαιτούσε νέα διαδικασία σύναψης σύμβασης

β) ο ανάδοχος, κατά το χρόνο της ανάθεσης της σύμβασης, τελούσε σε μια από τις καταστάσεις που αναφέρονται στην παράγραφο 2.2.3.1 και, ως εκ τούτου, θα έπρεπε να έχει αποκλειστεί από τη διαδικασία σύναψης της σύμβασης,

γ) η σύμβαση δεν έπρεπε να ανατεθεί στον ανάδοχο λόγω σοβαρής παραβίασης των υποχρεώσεων που υπέχει από τις Συνθήκες και την Οδηγία 2014/24/ΕΕ, η οποία έχει αναγνωριστεί με απόφαση του Δικαστηρίου της Ένωσης στο πλαίσιο διαδικασίας δυνάμει του άρθρου 258 της ΣΛΕΕ.

δ) ο ανάδοχος καταδικαστεί αμετάκλητα, κατά τη διάρκεια εκτέλεσης της σύμβασης, για ένα από τα αδικήματα που αναφέρονται στην παρ. 2.2.3.1 της παρούσας,

ε) ο ανάδοχος πτωχεύσει ή υπαχθεί σε διαδικασία ειδικής εκκαθάρισης ή τεθεί υπό αναγκαστική διαχείριση από εκκαθαριστή ή από το δικαστήριο ή υπαχθεί σε διαδικασία πτωχευτικού συμβιβασμού ή αναστείλει τις επιχειρηματικές του δραστηριότητες ή υπαχθεί σε διαδικασία εξυγίανσης και δεν τηρεί τους όρους αυτής ή εάν βρεθεί σε οποιαδήποτε ανάλογη κατάσταση, προκύπτουσα από παρόμοια διαδικασία, προβλεπόμενη σε εθνικές διατάξεις νόμου. Η αναθέτουσα αρχή μπορεί να μην καταγγείλει τη σύμβαση, υπό την προϋπόθεση ότι ο ανάδοχος ο οποίος θα βρεθεί σε μία εκ των καταστάσεων που αναφέρονται στην περίπτωση αυτή αποδεικνύει ότι είναι σε θέση να εκτελέσει τη σύμβαση, λαμβάνοντας υπόψη τις ισχύουσες διατάξεις και τα μέτρα για τη συνέχιση της επιχειρηματικής του λειτουργίας.

στ) ο ανάδοχος παραβεί αποδεδειγμένα τις υποχρεώσεις του που απορρέουν από την δέσμευση ακεραιότητας της παρ. 4.3 της παρούσας, ως αναλυτικά περιγράφεται στο **ΠΑΡΑΡΤΗΜΑ XI – Ρήτρα Ακεραιότητας** και θα περιληφθεί στη σύμβαση.

# ΕΙΔΙΚΟΙ ΟΡΟΙ ΕΚΤΕΛΕΣΗΣ ΤΗΣ ΣΥΜΒΑΣΗΣ

## Τρόπος πληρωμής

**5.1.1.** Η πληρωμή του αναδόχου θα πραγματοποιηθεί με τον κάτωθι τρόπο.

1) Χορήγηση έντοκης προκαταβολής έως είκοσι τοις εκατό (20%) του συµβατικού τιµήµατος (µη συµπεριλαµβανοµένου ΦΠΑ) με την κατάθεση ισόποσης εγγύησης, σύμφωνα με τα οριζόμενα στο άρθρο 72§7 του ν. 4412/2016 και 4.1 της παρούσας. Η παραπάνω προκαταβολή θα είναι έντοκη. Κατά την εξόφληση θα παρακρατείται τόκος επί της εισπραχθείσας προκαταβολής και για το χρονικό διάστημα υπολογιζόμενου από την ημερομηνία λήψεως μέχρι την ημερομηνία οριστικής και ποιοτικής παραλαβής. Για τον υπολογισμό του τόκου θα λαμβάνεται υπόψη το ύψος του επιτοκίου των εντόκων γραμματίων του Δημοσίου 12μηνης διάρκειας που θα ισχύει κατά την ημερομηνία λήψης της προκαταβολής προσαυξημένο κατά 0,25 ποσοστιαίες μονάδες το οποίο θα παραμένει σταθερό μέχρι την εξάντληση του ποσού της χορηγηθείσας προκαταβολής.

2) Καταβολή ποσοστού πέντε τοις εκατό (5%) του συμβατικού τιμήματος, μετά την παραλαβή της Φάσης 1 και αφού αφαιρεθεί : (i) ποσοστό της χορηγηθείσας προκαταβολής ίσο προς το ανωτέρω ποσοστό της πληρωμής που καταβάλλεται (αναλογική απόσβεση προκαταβολής), και (ii) ο αντίστοιχος τόκος της προκαταβολής, για χρονικό διάστημα από την ημερομηνία λήψεως της προκαταβολής μέχρι την εν λόγω τμηματική παραλαβή.

3) Καταβολή σε Ισόποσες Τριμηνιαίες δόσεις του συμβατικού τιμήματος της Φάσης 2 μετά την ποιοτική και ποσοτική παραλαβή των μηνιαίων αναφορών αφού αφαιρεθεί : (i) ποσοστό της χορηγηθείσας προκαταβολής ίσο προς το ανωτέρω ποσοστό της πληρωμής που καταβάλλεται (αναλογική απόσβεση προκαταβολής), και (ii) ο τόκος επί της απομειωμένης από την προηγούμενη πληρωμή προκαταβολής, για το χρονικό διάστημα από την ημερομηνία του υπολογισμού τόκου της προηγούμενης τμηματικής πληρωμής μέχρι την εν λόγω τμηματική παραλαβή. Η πληρωμή του συμβατικού τιμήματος θα γίνεται με την προσκόμιση των νομίμων παραστατικών και δικαιολογητικών που προβλέπονται από τις διατάξεις του άρθρου 200 παρ. 4 του ν. 4412/2016, καθώς και κάθε άλλου δικαιολογητικού που τυχόν ήθελε ζητηθεί από τις αρμόδιες υπηρεσίες που διενεργούν τον έλεγχο και την πληρωμή.

4) Καταβολή του υπόλοιπου του συμβατικού τιμήματος, μετά την οριστική ποιοτική και ποσοτική παραλαβή του συνόλου του Έργου, αφού αφαιρεθεί : (i) το υπόλοιπο ποσοστό της χορηγηθείσας προκαταβολής (αναλογική απόσβεση προκαταβολής), και (ii) τόκος επί της απομειωμένης από την προηγούμενη πληρωμή προκαταβολής και για το χρονικό διάστημα από την ημερομηνία του υπολογισμού τόκου της προηγούμενης τμηματικής πληρωμής μέχρι την οριστική ποιοτική και ποσοτική παραλαβή του Έργου.

**5.1.2.** Toν Ανάδοχο βαρύνουν οι υπέρ τρίτων κρατήσεις, ως και κάθε άλλη επιβάρυνση, σύμφωνα με την κείμενη νομοθεσία, μη συμπεριλαμβανομένου Φ.Π.Α., για την παροχή των υπηρεσιών στον τόπο και με τον τρόπο που προβλέπεται στα έγγραφα της σύμβασης. Ιδίως βαρύνεται με τις ακόλουθες κρατήσεις:

α) Κράτηση 0,1% η οποία υπολογίζεται επί της αξίας κάθε πληρωμής προ φόρων και κρατήσεων της αρχικής, καθώς και κάθε συμπληρωματικής ή τροποποιητικής σύμβασης Υπέρ της Ενιαίας Ανεξάρτητης Αρχής Δημοσίων Συμβάσεων (άρθρο 7, παρ. 3 του νόμου 4912/2022).β) Κράτηση ύψους 0,02% υπέρ της ανάπτυξης και συντήρησης του ΟΠΣ ΕΣΗΔΗΣ, η οποία υπολογίζεται επί της αξίας, εκτός ΦΠΑ, της αρχικής, καθώς και κάθε συμπληρωματικής σύμβασης. Το ποσό αυτό παρακρατείται σε κάθε πληρωμή από την Αναθέτουσα Αρχή στο όνομα και για λογαριασμό του Υπουργείου Ψηφιακής Διακυβέρνησης σύμφωνα με την παρ. 6 του άρθρου 36 του ν. 4412/2016.

γ) Κράτηση 0,06% η οποία υπολογίζεται επί της αξίας κάθε πληρωμής προ φόρων και κρατήσεων της αρχικής καθώς και κάθε συμπληρωματικής σύμβασης υπέρ της Αρχής Εξέτασης Προδικαστικών Προσφυγών (άρθρο 350 παρ. 3 του ν. 4412/2016).

Οι υπέρ τρίτων κρατήσεις υπόκεινται στο εκάστοτε ισχύον αναλογικό τέλος χαρτοσήμου και στην επ’ αυτού εισφορά υπέρ ΟΓΑ.

Με κάθε πληρωμή θα γίνεται η προβλεπόμενη από την κείμενη νομοθεσία παρακράτηση φόρου εισοδήματος επί του καθαρού ποσού.

## Κήρυξη οικονομικού φορέα έκπτωτου - Κυρώσεις

**5.2.1.** Ο ανάδοχος, με την επιφύλαξη της συνδρομής λόγων ανωτέρας βίας, κηρύσσεται υποχρεωτικά έκπτωτος από την σύμβαση και από κάθε δικαίωμα που απορρέει από αυτήν :

α) στην περίπτωση της παρ. 7 του άρθρου 105 περί κατακύρωσης και σύναψης σύμβασης

β) στην περίπτωση που δεν εκπληρώσει τις υποχρεώσεις του που απορρέουν από τη σύμβαση ή/και δεν συμμορφωθεί με τις σχετικές γραπτές εντολές της υπηρεσίας, που είναι σύμφωνες με τη σύμβαση ή τις κείμενες διατάξεις, εντός του συμφωνημένου χρόνου εκτέλεσης της σύμβασης,

γ) εφόσον δεν παράσχει τις υπηρεσίες ή δεν υποβάλει τα παραδοτέα ή δεν προβεί στην αντικατάστασή τους μέσα στον συμβατικό χρόνο ή στον χρόνο παράτασης που του δοθεί, σύμφωνα με τα όσα προβλέπονται στο άρθρο 217 περί διάρκειας σύμβασης παροχής υπηρεσίας με την επιφύλαξη της επόμενης παραγράφου.

Στην περίπτωση συνδρομής λόγου έκπτωσης του αναδόχου από τη σύμβαση κατά την ως άνω περίπτωση (γ), η αναθέτουσα αρχή κοινοποιεί στον ανάδοχο ειδική όχληση, η οποία μνημονεύει τις διατάξεις του άρθρου 203 του ν. 4412/2016 και περιλαμβάνει συγκεκριμένη περιγραφή των ενεργειών στις οποίες οφείλει να προβεί ο ανάδοχος, προκειμένου να συμμορφωθεί, μέσα σε προθεσμία που καθορίζεται με απόφαση της Αναθέτουσας Αρχής η οποία δεν μπορεί να είναι μικρότερη των δεκαπέντε (15) ημερών από την κοινοποίηση της ανωτέρω όχλησης. Αν η προθεσμία, που τεθεί με την ειδική όχληση, παρέλθει, χωρίς ο ανάδοχος να συμμορφωθεί, κηρύσσεται έκπτωτος μέσα σε προθεσμία τριάντα (30) ημερών από την άπρακτη πάροδο της προθεσμίας συμμόρφωσης.

Ο ανάδοχος δεν κηρύσσεται έκπτωτος για λόγους που αφορούν σε υπαιτιότητα του φορέα εκτέλεσης της σύμβασης ή αν συντρέχουν λόγοι ανωτέρας βίας.

Στον ανάδοχο που κηρύσσεται έκπτωτος από τη σύμβαση, επιβάλλονται, με απόφαση του αποφαινόμενου οργάνου, ύστερα από γνωμοδότηση του αρμόδιου οργάνου, το οποίο υποχρεωτικά καλεί τον ενδιαφερόμενο προς παροχή εξηγήσεων, αθροιστικά οι παρακάτω κυρώσεις:

α) ολική κατάπτωση της εγγύησης καλής εκτέλεσης της σύμβασης,

β) είσπραξη εντόκως της προκαταβολής που χορηγήθηκε στον έκπτωτο από τη σύμβαση ανάδοχο είτε από ποσόν που δικαιούται να λάβει είτε με κατάθεση του ποσού από τον ίδιο είτε με κατάπτωση της εγγύησης προκαταβολής. Ο υπολογισμός των τόκων γίνεται από την ημερομηνία λήψης της προκαταβολής από τον ανάδοχο μέχρι την ημερομηνία έκδοσης της απόφασης κήρυξής του ως εκπτώτου, με το ισχύον κάθε φορά ανώτατο όριο επιτοκίου για τόκο από δικαιοπραξία, από την ημερομηνία δε αυτή και μέχρι της επιστροφής της, με το ισχύον κάθε φορά επιτόκιο για τόκο υπερημερίας εφόσον προβλέπεται προκαταβολή.

Επιπλέον, σε βάρος του αναδόχου μπορεί να επιβληθεί και προσωρινός αποκλεισμός του από το σύνολο των συμβάσεων προμηθειών ή υπηρεσιών των φορέων που εμπίπτουν στις διατάξεις του ν. 4412/2016, κατά τα ειδικότερα προβλεπόμενα στο άρθρο 74, περί αποκλεισμού οικονομικού φορέα από δημόσιες συμβάσεις

**5.2.2.** Αν οι υπηρεσίες παρασχεθούν από υπαιτιότητα του αναδόχου μετά τη λήξη της διάρκειας της σύμβασης και μέχρι λήξης του χρόνου της παράτασης που χορηγήθηκε, επιβάλλονται εις βάρος του ποινικές ρήτρες, με αιτιολογημένη απόφαση της αναθέτουσας αρχής. Ποινικές ρήτρες δύναται να επιβάλλονται και για πλημμελή εκτέλεση των όρων της σύμβασης [[23]](#footnote-24).

Οι ποινικές ρήτρες υπολογίζονται ως εξής:

α) για καθυστέρηση που περιορίζεται σε χρονικό διάστημα που δεν υπερβαίνει το 50% της προβλεπόμενης συνολικής διάρκειας της σύμβασης ή σε περίπτωση τμηματικών/ενδιαμέσων προθεσμιών της αντίστοιχης προθεσμίας επιβάλλεται ποινική ρήτρα 2,5% επί της συμβατικής αξίας χωρίς ΦΠΑ των υπηρεσιών που παρασχέθηκαν εκπρόθεσμα,

β) για καθυστέρηση που υπερβαίνει το 50% επιβάλλεται ποινική ρήτρα 5% χωρίς ΦΠΑ επί της συμβατικής αξίας των υπηρεσιών που παρασχέθηκαν εκπρόθεσμα,

γ) οι ποινικές ρήτρες για υπέρβαση των τμηματικών προθεσμιών είναι ανεξάρτητες από τις επιβαλλόμενες για υπέρβαση της συνολικής διάρκειας της σύμβασης και δύνανται να ανακαλούνται με αιτιολογημένη απόφαση της αναθέτουσας αρχής, αν οι υπηρεσίες που αφορούν στις ως άνω τμηματικές προθεσμίες παρασχεθούν μέσα στη συνολική της διάρκεια και τις εγκεκριμένες παρατάσεις αυτής και με την προϋπόθεση ότι το σύνολο της σύμβασης έχει εκτελεστεί πλήρως.

Το ποσό των ποινικών ρητρών αφαιρείται/συμψηφίζεται από/με την αμοιβή του αναδόχου.

Η επιβολή ποινικών ρητρών δεν στερεί από την αναθέτουσα αρχή το δικαίωμα να κηρύξει τον ανάδοχο έκπτωτο.

## Διοικητικές προσφυγές κατά τη διαδικασία εκτέλεσης

Ο ανάδοχος μπορεί κατά των αποφάσεων που επιβάλλουν σε βάρος του κυρώσεις, δυνάμει των όρων των άρθρων 5.2 (Κήρυξη οικονομικού φορέα εκπτώτου - Κυρώσεις) και 6.4. (Απόρριψη παραδοτέων – Αντικατάσταση), καθώς και κατ΄ εφαρμογή των συμβατικών όρων να ασκήσει προσφυγή για λόγους νομιμότητας και ουσίας ενώπιον του φορέα που εκτελεί τη σύμβαση μέσα σε ανατρεπτική προθεσμία (30) ημερών από την ημερομηνία της κοινοποίησης ή της πλήρους γνώσης της σχετικής απόφασης. Η εμπρόθεσμη άσκηση της προσφυγής αναστέλλει τις επιβαλλόμενες κυρώσεις.

Επί της προσφυγής αποφασίζει το αρμοδίως αποφαινόμενο όργανο, ύστερα από γνωμοδότηση του προβλεπόμενου της περίπτωσης δ΄ της παραγράφου 11 του άρθρου 221 του ν.4412/2016 οργάνου, εντός προθεσμίας τριάντα (30) ημερών από την άσκησή της, άλλως θεωρείται ως σιωπηρώς απορριφθείσα. Κατά της απόφασης αυτής δεν χωρεί η άσκηση άλλης οποιασδήποτε φύσης διοικητικής προσφυγής. Αν κατά της απόφασης που επιβάλλει κυρώσεις δεν ασκηθεί εμπρόθεσμα η προσφυγή ή αν απορριφθεί αυτή από το αποφαινόμενο αρμοδίως όργανο, η απόφαση καθίσταται οριστική. Αν ασκηθεί εμπρόθεσμα προσφυγή, αναστέλλονται οι συνέπειες της απόφασης μέχρι αυτή να οριστικοποιηθεί.

## Δικαστική επίλυση διαφορών

Κάθε διαφορά μεταξύ των συμβαλλόμενων μερών που προκύπτει από τις συμβάσεις που συνάπτονται στο πλαίσιο της παρούσας διακήρυξης , επιλύεται με την άσκηση προσφυγής ή αγωγής στο Διοικητικό Εφετείο της Περιφέρειας, στην οποία εκτελείται εκάστη σύμβαση, κατά τα ειδικότερα οριζόμενα στις παρ. 1 έως και 6 του άρθρου 205Α του ν. 4412/2016[[24]](#footnote-25). Πριν από την άσκηση της προσφυγής στο Διοικητικό Εφετείο προηγείται υποχρεωτικά η τήρηση της ενδικοφανούς διαδικασίας που προβλέπεται στο άρθρο 205 του ν. 4412/2016 και την παράγραφο 5.2 της παρούσας, διαφορετικά η προσφυγή απορρίπτεται ως απαράδεκτη. Αν ο ανάδοχος της σύμβασης είναι κοινοπραξία, η προσφυγή ασκείται είτε από την ίδια είτε από όλα τα μέλη της. Δεν απαιτείται η τήρηση ενδικοφανούς διαδικασίας αν ασκείται από τον ενδιαφερόμενο αγωγή, στο δικόγραφο της οποίας δεν σωρεύεται αίτημα ακύρωσης ή τροποποίησης διοικητικής πράξης ή παράλειψης.

# ΧΡΟΝΟΣ ΚΑΙ ΤΡΟΠΟΣ ΕΚΤΕΛΕΣΗΣ

## Παρακολούθηση της σύμβασης

6.1.1. Η παρακολούθηση της εκτέλεσης της Σύμβασης και η διοίκηση αυτής θα διενεργηθεί από ειδική Επιτροπή (τριμελή ή πενταμελή) η οποία θα ορισθεί με απόφαση της αναθέτουσας αρχής και η οποία θα εισηγείται, στο αρμόδιο αποφαινόμενο όργανο ήτοι, το Διοικητικό Συμβούλιο, για όλα τα ζητήματα που αφορούν στην προσήκουσα εκτέλεση όλων των όρων της σύμβασης και στην εκπλήρωση των υποχρεώσεων του αναδόχου, στη λήψη των επιβεβλημένων μέτρων λόγω μη τήρησης των ως άνω όρων και ιδίως για ζητήματα που αφορούν σε τροποποίηση του αντικειμένου και παράταση της διάρκειας της σύμβασης, υπό τους όρους του άρθρου 132 του ν. 4412/2016.

Με υπόδειξη του Κυρίου του Έργου μπορεί να ορίζονται εκπρόσωποί του, οι οποίοι θα συμμετέχουν στην Επιτροπή Παρακολούθησης της σύμβασης.

Η αρμόδια Επιτροπή Παρακολούθησης δύναται να θα αποστέλλει έγγραφα οδηγιών και εντολών προς τον ανάδοχο αναφορικά με την εκτέλεση της σύμβασης. Τα καθήκοντα παρακολούθησης, ενδεικτικά περιλαμβάνουν την πιστοποίηση της εκτέλεσης του αντικειμένου της σύμβασης, καθώς και τον έλεγχο συμμόρφωσης του αναδόχου με τους όρους αυτής.

## Διάρκεια σύμβασης

6.2.1. Η συνολική **διάρκεια** της σύμβασης ορίζεται σε **είκοσι επτά (27) μήνες** και νοείται το χρονικό διάστημα από την ημερομηνία υπογραφής της σύμβασης έως την υποβολή του τελευταίου παραδοτέου σύμφωνα με το αναλυτικό χρονοδιάγραμμα που περιλαμβάνεται στο ΠΑΡΑΡΤΗΜΑ Ι – Αναλυτική Περιγραφή Φυσικού και Οικονομικού Αντικειμένου της Σύμβασης της παρούσας. Επισημαίνεται ότι στη συνολική διάρκεια περιλαμβάνεται και ο χρόνος που θα απαιτηθεί για την παραλαβή των ενδιάμεσων φάσεων ή παραδοτέων μέχρι την παράδοση και του τελευταίου παραδοτέου που ορίζει την λήξη της σύμβασης και την έναρξη της οριστικής παραλαβής του έργου.

6.2.2. Η συνολική διάρκεια της σύμβασης μπορεί να παρατείνεται μετά από αιτιολογημένη απόφαση της αναθέτουσας αρχής μέχρι το 50% αυτής ύστερα από σχετικό αίτημα του αναδόχου που υποβάλλεται πριν από τη λήξη της διάρκειάς της, σε αντικειμενικά δικαιολογημένες περιπτώσεις που δεν οφείλονται σε υπαιτιότητα του αναδόχου. Αν λήξει η συνολική διάρκεια της σύμβασης, χωρίς να υποβληθεί εγκαίρως αίτημα παράτασης ή, αν λήξει η παραταθείσα, κατά τα ανωτέρω, διάρκεια, χωρίς να υποβληθούν στην αναθέτουσα αρχή τα παραδοτέα της σύμβασης, ο ανάδοχος κηρύσσεται έκπτωτος. Αν οι υπηρεσίες παρασχεθούν από υπαιτιότητα του αναδόχου μετά τη λήξη της διάρκειας της σύμβασης, και μέχρι λήξης του χρόνου της παράτασης που χορηγήθηκε επιβάλλονται εις βάρος του ποινικές ρήτρες, σύμφωνα με το άρθρο 218 του ν. 4412/2016 και την παρ. 5.2 της παρούσας.

## Παραλαβή του αντικειμένου της σύμβασης

**6.3.1** Η παραλαβή των παρεχόμενων υπηρεσιών ή παραδοτέων γίνεται από επιτροπή παραλαβής (τριμελή ή πενταμελή) που συγκροτείται, σύμφωνα με το άρθρο 221, κατά τα αναλυτικώς αναφερόμενα στο **ΠΑΡΑΡΤΗΜΑ I – Αναλυτική Περιγραφή Φυσικού και Οικονομικού Αντικειμένου της Σύμβασης** της παρούσας όπου περιγράφεται η διαδικασία ελέγχου ανά φάση υλοποίησης καθώς και το χρονοδιάγραμμα παράδοσης.

**6.3.2** Κατά τη διαδικασία παραλαβής διενεργείται ο απαιτούμενος έλεγχος, σύμφωνα με τα οριζόμενα στη σύμβαση, μπορεί δε να καλείται να παραστεί και ο ανάδοχος. Μετά την ολοκλήρωση της διαδικασίας, η επιτροπή παραλαβής: α) είτε παραλαμβάνει τις σχετικές υπηρεσίες ή παραδοτέα, εφόσον καλύπτονται οι απαιτήσεις της σύμβασης χωρίς έγκριση ή απόφαση του αποφαινομένου οργάνου, β) είτε εισηγείται για την παραλαβή με παρατηρήσεις ή την απόρριψη των παρεχομένων υπηρεσιών ή παραδοτέων, σύμφωνα με τις παραγράφους 6.3.3 και 6.3.4. Τα ανωτέρω εφαρμόζονται και σε τμηματικές παραλαβές.

**6.3.3** Αν η επιτροπή παραλαβής κρίνει ότι οι παρεχόμενες υπηρεσίες ή τα παραδοτέα δεν ανταποκρίνονται πλήρως στους όρους της σύμβασης, συντάσσεται πρωτόκολλο προσωρινής παραλαβής, που αναφέρει τις παρεκκλίσεις που διαπιστώθηκαν από τους όρους της σύμβασης και γνωμοδοτεί αν οι αναφερόμενες παρεκκλίσεις επηρεάζουν την καταλληλότητα των παρεχόμενων υπηρεσιών ή παραδοτέων και συνεπώς αν μπορούν οι τελευταίες να καλύψουν τις σχετικές ανάγκες.

**6.3.4** Για την εφαρμογή της προηγούμενης παραγράφου ορίζονται τα ακόλουθα:

α) Στην περίπτωση που διαπιστωθεί ότι, δεν επηρεάζεται η καταλληλότητα, με αιτιολογημένη απόφαση του αρμόδιου αποφαινόμενου οργάνου, μπορεί να εγκριθεί η παραλαβή των εν λόγω παρεχόμενων υπηρεσιών ή παραδοτέων, με έκπτωση επί της συμβατικής αξίας, η οποία θα πρέπει να είναι ανάλογη προς τις διαπιστωθείσες παρεκκλίσεις. Μετά την έκδοση της ως άνω απόφασης, η επιτροπή παραλαβής υποχρεούται να προβεί στην οριστική παραλαβή των παρεχόμενων υπηρεσιών ή παραδοτέων της σύμβασης και να συντάξει σχετικό πρωτόκολλο οριστικής παραλαβής, σύμφωνα με τα αναφερόμενα στην απόφαση.

β) Αν διαπιστωθεί ότι επηρεάζεται η καταλληλότητα, με αιτιολογημένη απόφαση του αρμόδιου αποφαινόμενου οργάνου απορρίπτονται οι παρεχόμενες υπηρεσίες ή τα παραδοτέα, με την επιφύλαξη των οριζομένων στο άρθρο 220.

**6.3.5** Αν παρέλθει χρονικό διάστημα μεγαλύτερο των τριάντα (30) ημερών από την ημερομηνία υποβολής του παραδοτέου από τον οικονομικό φορέα και δεν έχει εκδοθεί πρωτόκολλο παραλαβής της παραγράφου 2 ή πρωτόκολλο με παρατηρήσεις της παραγράφου 3, θεωρείται ότι η παραλαβή έχει συντελεσθεί αυτοδίκαια.

**6.3.6** Ανεξάρτητα από την, κατά τα ανωτέρω, αυτοδίκαιη παραλαβή και την πληρωμή του αναδόχου, πραγματοποιούνται οι προβλεπόμενοι από τη σύμβαση έλεγχοι από επιτροπή που συγκροτείται με απόφαση του αρμοδίου αποφαινομένου οργάνου, στην οποία δεν μπορεί να συμμετέχουν ο πρόεδρος και τα μέλη της επιτροπής της παραγράφου 1. Η παραπάνω επιτροπή παραλαβής προβαίνει σε όλες τις διαδικασίες παραλαβής που προβλέπονται από την σύμβαση και συντάσσει τα σχετικά πρωτόκολλα. Οι εγγυητικές επιστολές προκαταβολής και καλής εκτέλεσης δεν επιστρέφονται πριν την ολοκλήρωση όλων των προβλεπομένων από τη σύμβαση ελέγχων και τη σύνταξη των σχετικών πρωτοκόλλων. Οποιαδήποτε ενέργεια που έγινε από την αρχική επιτροπή παραλαβής, δεν λαμβάνεται υπόψη.

## Απόρριψη παραδοτέων – Αντικατάσταση

Σε περίπτωση οριστικής απόρριψης ολόκληρου ή μέρους των παρεχόμενων υπηρεσιών ή /και παραδοτέων, με έκπτωση επί της συμβατικής αξίας, με απόφαση της αναθέτουσας αρχής μπορεί να εγκρίνεται αντικατάσταση των υπηρεσιών ή/και παραδοτέων αυτών με άλλα, που να είναι σύμφωνα με τους όρους της σύμβασης, μέσα σε τακτή προθεσμία που ορίζεται από την απόφαση αυτή. Αν η αντικατάσταση γίνεται μετά τη λήξη της συνολικής διάρκειας της σύμβασης, η προθεσμία που ορίζεται για την αντικατάσταση δεν μπορεί να είναι μεγαλύτερη του 25% της συνολικής διάρκειας της σύμβασης, ο δε ανάδοχος υπόκειται σε ποινικές ρήτρες, σύμφωνα με το άρθρο 218 του ν. 4412/2016 και την παράγραφο 5.2 της παρούσας, λόγω εκπρόθεσμης παράδοσης.

Αν ο ανάδοχος δεν αντικαταστήσει τις υπηρεσίες ή/και τα παραδοτέα που απορρίφθηκαν μέσα στην προθεσμία που του τάχθηκε και εφόσον έχει λήξει η συνολική διάρκεια, κηρύσσεται έκπτωτος και υπόκειται στις προβλεπόμενες κυρώσεις.

# ΠΑΡΑΡΤΗΜΑΤΑ

## ΠΑΡΑΡΤΗΜΑ Ι – Αναλυτική Περιγραφή Φυσικού και Οικονομικού Αντικειμένου της Σύμβασης

### Περιβάλλον της Σύμβασης

#### Εμπλεκόμενοι στην υλοποίηση της Σύμβασης

Για την υλοποίηση του Έργου της παρούσας Διακήρυξης εμπλέκονται οι ακόλουθοι:

|  |  |  |
| --- | --- | --- |
| Φορέας Διαχείρισης | ΕΥΣΤΑ | http://www.greece20.gov.gr/ |
| Φορέας Υλοποίησης | Κοινωνία της Πληροφορίας Μ.Α.Ε | Βλ. Παρ. Φορέας Υλοποίησης – Αναθέτουσα Αρχή 1.1.1 |
| Φορέας Χρηματοδότησης | Υπουργείο Ψηφιακής Διακυβέρνησης | www.mindigital.gr  Βλ. Παρ. 1.1.2 |
| Κύριος του Έργου | Υπουργείο Ναυτιλίας και Νησιωτικής Πολιτικής. | https://www.ynanp.gr/el/  Βλ. Παρ. 1.1.3 |
| Φορέας Λειτουργίας του Έργου | Υπουργείο Ναυτιλίας και Νησιωτικής Πολιτικής. | https://www.ynanp.gr/el/  Βλ. Παρ. 1.1.3 |
| Όργανα & Επιτροπές Παρακολούθησης, Διακυβέρνησης και Ελέγχου του Έργου | - | Βλ. Παρ. 1.1.4 |

##### Φορέας Υλοποίησης – Αναθέτουσα Αρχή

Η «Κοινωνία της Πληροφορίας Μονοπρόσωπη Α.Ε.», είναι εταιρεία η οποία λειτουργεί χάριν του δημοσίου συμφέροντος και έχει ως κύρια αποστολή την ανάπτυξη δράσεων και την υποστήριξη των αρμόδιων φορέων για τη βελτίωση της διοικητικής ικανότητας της Δημόσιας Διοίκησης, καθώς και την εκτέλεση και διαχείριση έργων στον τομέα της πληροφορικής, επικοινωνίας και νέων τεχνολογιών για τη Δημόσια Διοίκηση. Η Εταιρεία λειτουργεί με τους κανόνες της ιδιωτικής οικονομίας του N. 3429/2005 στο πλαίσιο των διατάξεων του N. 3614/2007 (ΦΕΚ 267/Α), και του καταστατικού της όπως αυτό τροποποιήθηκε και ισχύει (ΦΕΚ 343/Β/07-02-2020) και εποπτεύεται από το Υπουργείο Ψηφιακής Διακυβέρνησης.

Βασικός σκοπός της Εταιρείας, όπως ορίζεται στην τελευταία τροποποίηση του καταστατικού αυτής (ΦΕΚ Β’ 5386/07-12-2020), είναι:

α) Η εκτέλεση δράσεων και έργων βελτίωσης της διοικητικής ικανότητας της δημόσιας διοίκησης στο πλαίσιο εφαρμογής οποιουδήποτε επιχειρησιακού προγράμματος, απ’ όπου κι εάν αυτό χρηματοδοτείται (λ.χ. από ενωσιακούς ή/και από εθνικούς πόρους ή/και μέσω του Προγράμματος Δημοσίων Επενδύσεων), και η υποστήριξή της για την εκτέλεση όμοιων δράσεων και έργων με στόχο την ενδυνάμωση της διοικητικής αποτελεσματικότητάς της.

β) Η εκτέλεση έργων στον τομέα της πληροφορικής, της επικοινωνίας και των νέων τεχνολογιών για τη βελτίωση της δημόσιας διοίκησης στο πλαίσιο εφαρμογής των επιχειρησιακών προγραμμάτων του ΕΣΠΑ ή άλλων ευρωπαϊκών συγχρηματοδοτούμενων προγραμμάτων, ή/και εθνικών προγραμμάτων, απ’ όπου κι εάν αυτά χρηματοδοτούνται (λ.χ. από ενωσιακούς ή/και από εθνικούς πόρους ή/και μέσω του Προγράμματος Δημοσίων Επενδύσεων), και η υποστήριξη της δημόσιας διοίκησης για την εκτέλεση σχετικών έργων.

γ) Η υποστήριξη του Υπουργείου Ψηφιακής Διακυβέρνησης ως βασικός επιτελικός βραχίονας υλοποίησης της στρατηγικής, των έργων και δράσεων του Υπουργείου στο πλαίσιο του Ψηφιακού Μετασχηματισμού της Δημόσιας Διοίκησης της χώρας.

δ) Η υποστήριξη ή/και διαχείριση της λειτουργίας συστημάτων πληροφορικής και επικοινωνίας της δημόσιας διοίκησης, όπως προβλέπεται ήδη στο ν. 2860/2000 (άρθρο 24 παράγραφος 6γ).

ε) Η ανάληψη της εκτέλεσης πράξεων και ενεργειών τεχνικής υποστήριξης, που χρηματοδοτούνται από επιχειρησιακά προγράμματα του ΕΣΠΑ ή από άλλα συγχρηματοδοτούμενα ευρωπαϊκά προγράμματα, ή/και εθνικά προγράμματα με χρηματοδότηση μέσω του Προγράμματος Δημοσίων Επενδύσεων ή/και μέσω του τακτικού προϋπολογισμού.

στ) Η χωρίς αντάλλαγμα υποστήριξη των ενδιάμεσων φορέων διαχείρισης για δράσεις κρατικών ενισχύσεων στο πλαίσιο του ΕΣΠΑ, ή/και άλλων συγχρηματοδοτούμενων προγραμμάτων, ή/και εθνικών προγραμμάτων δράσεων κρατικών ενισχύσεων χρηματοδοτούμενα από κάθε πηγή χρηματοδότησης (λ.χ. ενωσιακή ή/και εθνική) ύστερα από αίτηση του φορέα και υπογραφή σχετικής προγραμματικής συμφωνίας με την εταιρεία.

ζ) Η ανάληψη ως δικαιούχου ή ενδιάμεσου φορέα της υλοποίησης πράξεων σχετικών με Τεχνολογίες Πληροφορικής και Επικοινωνιών που απευθύνονται σε πολίτες ή σε επιχειρήσεις (κρατικές ενισχύσεις) και χρηματοδοτούνται από συγχρηματοδοτούμενα προγράμματα ή/ και εθνικά προγράμματα χρηματοδοτούμενα από το Πρόγραμμα Δημοσίων Επενδύσεων ή/και από κάθε άλλη πηγή.

η) Η ανάληψη της υλοποίησης ενεργειών τεχνικής βοήθειας που χρηματοδοτούνται από επιχειρησιακά προγράμματα του ΕΣΠΑ ή/και από άλλα συγχρηματοδοτούμενα προγράμματα ή/και εθνικά προγράμματα με πηγή χρηματοδότησης ενωσιακούς ή/και εθνικούς πόρους ή/ και μέσω του Προγράμματος Δημοσίων Επενδύσεων.

θ) Η συστηματική τεκμηρίωση και παρακολούθηση των χαρακτηριστικών, των προβλημάτων και της εξέλιξης της διοικητικής ικανότητας της δημόσιας διοίκησης, την αξιολόγηση των αποτελεσμάτων των προγραμμάτων και δράσεων που αποσκοπούν στη βελτίωση της και τη διευκόλυνση της μεταφοράς και προσαρμογής ξένης εμπειρίας και καλών πρακτικών στο ελληνικό διοικητικό περιβάλλον.

ι) Η συλλογή και επεξεργασία ποιοτικών και ποσοτικών στοιχείων για τα θέματα που σχετίζονται με την πρόοδο της Ελλάδας σε θέματα κοινωνίας της πληροφορίας και ψηφιακής σύγκλισης στους τομείς των τεχνολογιών πληροφορικής και ηλεκτρονικών επικοινωνιών, καθώς και σε άλλους τομείς, η εξέλιξη των οποίων διέπεται από τεχνολογίες πληροφορικής και ηλεκτρονικών επικοινωνιών.

ια) Η διάχυση βέλτιστων πρακτικών και η συμμετοχή σε διεθνείς οργανισμούς και έργα, που σχετίζονται με τους παραπάνω τομείς, καθώς και η κατάρτιση σχετικών μελετών και προτάσεων προς την πολιτεία και κάθε άλλο ενδιαφερόμενο.

##### Φορέας Χρηματοδότησης

Φορέας χρηματοδότησης της παρούσας είναι το Υπουργείο Ψηφιακής Διακυβέρνησης.

Η παρούσα σύμβαση χρηματοδοτείται από την Ευρωπαϊκή Ένωση – NextGeneration EU, στο Πλαίσιο του Εθνικού Σχεδίου Ανάκαμψης και Ανθεκτικότητας «Ελλάδα 2.0» (κωδικός Δράσης: 16778) και από εθνικούς πόρους μέσω του ΠΔΕ και ειδικότερα από τον Πυλώνα 2 : «Ψηφιακή Μετάβαση», και τον Άξονα 2.2 : «Ψηφιακός μετασχηματισμός του κράτους».

##### Κύριος του Έργου – Φορέας Λειτουργίας

Κύριος και Φορέας Λειτουργίας του έργου Ψηφιοποίηση Αρχείου Υπουργείου Ναυτιλίας και Νησιωτικής Πολιτικής (Υ.ΝΑ.Ν.Π) είναι το Υπουργείο Ναυτιλίας και Νησιωτικής Πολιτικής.

##### Όργανα & Επιτροπές Παρακολούθησης, Διακυβέρνησης και Ελέγχου του Έργου

Η πορεία εκτέλεσης και λειτουργίας του Έργου παρακολουθείται και συντονίζεται από παρακάτω επιμέρους επιτροπές/ομάδες που θα δρουν σε διαφορετικά επίπεδα.

* **Επιτροπή Εποπτείας Προγραμματικής Συμφωνίας (ΕΕΠΣ)**

Η ΕΕΠΣ αναλαμβάνει το συντονισμό και την παρακολούθηση όλων των εργασιών που απαιτούνται για την εκτέλεση της Προγραμματικής Συμφωνίας (ΠΣ) που έχει συναφθεί μεταξύ της ΚτΠ ΜΑΕ και του Υπουργείο Ναυτιλίας και Νησιωτικής Πολιτικής στο πλαίσιο του έργου. Η Επιτροπή εισηγείται στα αρμόδια όργανα των συμβαλλομένων μερών κάθε αναγκαίο μέτρο και ενέργεια για την υλοποίηση του έργου και της προγραμματικής συμφωνίας:

Η ΕΕΠΣ είναι αρμόδια για να εισηγηθεί στον κύριο του Έργου για την έκδοση σχετικών αποφάσεων σε θέματα που αφορούν:

* Την επίλυση Επιχειρησιακών θεμάτων που άπτονται της προετοιμασίας των εμπλεκόμενων Φορέων για την ομαλή υλοποίηση του Έργου και την αποτελεσματική αξιοποίησή του.
* Την Επίλυση επιχειρησιακών θεμάτων που επηρεάζουν και τις τεχνικές επιλογές του Έργου
* Τη μετάθεση/παράταση του χρονοδιαγράμματος του Έργου
* Την τροποποίηση της σύμβασης του Έργου
* **Επιτροπή Παρακολούθησης Έργου (ΕΠκΕ)**

Για τις ανάγκες υλοποίησης του Έργου της παρούσας Διακήρυξης και σύμφωνα με το άρθρο 216 του Ν. 4412/2016, ορίζεται «Επιτροπή Παρακολούθησης Έργου» (ΕΠκΕ) (τριμελής ή πενταμελής), αρμοδιότητα της οποίας αποτελεί η παρακολούθηση της πορείας υλοποίησης του Έργου.

* **Επιτροπή Παραλαβής Έργου (ΕΠβΕ)**

Για την παραλαβή των παρεχόμενων υπηρεσιών ή/και παραδοτέων του Έργου, θα οριστεί «Επιτροπή Παραλαβής Έργου (ΕΠβΕ) (τριμελής ή πενταμελής)», σύμφωνα με το άρθρο 221 του ν. 4412/2016.

**- Θεματικές Ομάδες Εργασίας**

Η προετοιμασία και παρακολούθηση της υλοποίησης του Έργου δύναται να υποστηρίζεται από τη λειτουργία Θεματικών Ομάδων Εργασίας, οι οποίες στελεχώνονται από τον Κύριο του Έργου με τη συμμετοχή εκπροσώπων από τους συνεργαζόμενους φορείς.

#### Υφιστάμενη Κατάσταση

##### Πληροφοριακή Υποδομή

Το κεντρικό αποθετήριο ψηφιοποιημένων εγγράφων θα αποθηκεύεται στις υποδομές που θα παρασχεθούν στο Hybrid G-Cloud.

##### Υπολογιστικές υποδομές υβριδικού Κυβερνητικού Νέφους G-Cloud

H ΓΓΠΣΔΔ έχει υλοποιήσει υπολογιστικές υποδομές υψηλής διαθεσιμότητας Κυβερνητικού Νέφους, τόσο στο Azure Public Cloud, όσο και on-premise. Το σύνολο των δύο υποδομών, βάσει και του Ν.47427/2020 συνθέτει την υποδομή του Hybrid G-Cloud.

**ΥΠΟΔΟΜΗ ΔΗΜΟΣΙΟΥ ΥΠΟΛΟΓΙΣΤΙΚΟΥ ΝΕΦΟΥΣ ΤΗΣ Γ.Γ.Π.Σ.Δ.Δ. (MICROSOFT AZURE)**

Η Γ.Γ.Π.Σ.Δ.Δ. έχει εξασφαλίσει τη δυνατότητα χρήσης υπηρεσιών υπολογιστικού νέφους Microsoft Azure για την κάλυψη των αναγκών της Δημόσιας Διοίκησης. Οι διαθέσιμες υπηρεσίες υπολογιστικού νέφους, οι οποίες μπορούν να χρησιμοποιηθούν στην υλοποίηση του έργου, περιγράφονται και αναλύονται ως εξής:

**Α) Υποδομές και Υπηρεσίες Νέφους - Infrastructure as a Service (IaaS):**

* **Υποδομές Εικονικών μηχανών (VMs) διαφόρων υπολογιστικών προφίλ, μεγεθών και επεξεργαστικών δυνατοτήτων.** Οι εικονικές μηχανές έχουν τη δυνατότητα επιλογής και χρήσης των λειτουργικών συστημάτων φιλοξενίας (Windows Server ή Linux) και μεγάλη δυνατότητα παραμετροποίησής τους ως προς τις υπολογιστικές δυνατότητές τους και αφορούν στοιχεία όπως τύπος CPU (Intel/AMD), cores, memory, disk, καθώς και στα αντίστοιχα εικονικά δίκτυα ώστε να υπάρχει ασφαλής και απρόσκοπτη πρόσβαση σε αυτά. Προσφέρεται η δυνατότητα αλλαγής μεγεθών των εικονικών μηχανών καθώς και επιλογή μοντέλων με πληρωμή βάση χρήσης (pay as you go) είτε δέσμευσης της χρήσης για μακροχρόνια και σταθερή χρήση φορτίων. Όσον αφορά τη χρήση λειτουργικών συστημάτων Windows αυτή παρέχεται εγγενώς και δεν απαιτείται η προμήθεια των αντίστοιχων αδειών στο πλαίσιο του έργου.
* **Υποδομές Αποθηκευτικών Μέσων (Storage disks) διαφόρων χωρητικοτήτων.** Δίνεται η δυνατότητα επιλογών μεταξύ διαφορετικού τύπου αποθηκευτικών μέσων όπως τυπικοί μηχανικοί δίσκοι, δίσκοι στερεάς κατάστασης], με επιλογή να μπορούν να διασυνδεθούν με εικονικές μηχανές για αποθήκευση δεδομένων.
* **Υποδομές εικονικών δικτυακών πόρων (Virtual Network resources).** Οι υποδομές αυτές περιέχουν τα απαραίτητα στοιχεία δικτύου τα οποία μπορούν να υλοποιηθούν και συμπληρώνουν τη δικτυακή διασύνδεση των υπολογιστικών υποδομών Νέφους όπως static IP addresses, Bandwidth, Firewalls, Application Gateways (L7), Load Balancers (L4), VPN Gateways. Δίνεται η δυνατότητα διαφόρων επιλογών από κάθε δικτυακό στοιχείο με βάση τις ανάγκες χρήσης του και τα χαρακτηριστικά του. Το περιβάλλον υπολογιστικού νέφους Microsoft Azure έχει ενταχθεί στο εθνικό δίκτυο δημοσίας διοίκησης ΣΥΖΕΥΞΙΣ μέσω διασύνδεσης με Γ.Γ.Π.Σ.Δ.Δ. και η διευθυνσιοδότηση γίνεται μέσω πόρων ΣΥΖΕΥΞΙΣ.

**Β) Υποδομές και Υπηρεσίες Νέφους - Platform as a Service (PaaS):**

* **Υπηρεσίες πλατφόρμας Ονοματολογίας Περιοχής DNS** για φιλοξενία και εξυπηρέτηση DNS ζωνών (δημοσίων ή ιδιωτικών) με δυνατότητα διαβάθμισης της υπηρεσίας σε σχέση με τον αριθμό των ζωνών ή/και τον αριθμό των εξυπηρετούμενων αιτημάτων.
* **Υπηρεσίες πλατφόρμας Database as a Service (DBaaS)** για διάφορα είδη Βάσεων Δεδομένων Σχεσιακών (RDBMS) και Μη Σχεσιακών (noSQL DBs) με δυνατότητα κλιμάκωσης των τεχνικών πόρων όπως cores, memory, disk, backup & retention policies ώστε να καλύπτουν μια ευρεία κλίμακα από ανάγκες. Διατίθενται επιλογές για φιλοξενία με κοινή ή απομονωμένη χρήση φυσικών πόρων (shared/dedicated resources) καθώς και δυνατότητα επιλογών μεταξύ διαφορετικού τύπου τεχνολογιών (π.χ. Microsoft SQL Server, MySQL, PostreSQL, MariaDB, κ.α.). Όσον αφορά τη χρήση λογισμικού ΒΔ της κατασκευάστριας εταιρίας Microsoft (για παράδειγμα SQL, CosmosDB) , αυτή παρέχεται εγγενώς και δεν απαιτείται η προμήθεια των αντίστοιχων αδειών στο πλαίσιο του έργου
* **Υπηρεσίες πλατφόρμας Application Services** για την φιλοξενία και εξυπηρέτηση διαδικτυακών εφαρμογών (Web Hosting as a Service) με δυνατότητα κλιμάκωσης και αυτόματης αυξομείωσης των τεχνικών πόρων cores, memory, disk ώστε να καλύπτουν μια ευρεία κλίμακα αναγκών φιλοξενίας διαδικτυακών εφαρμογών. Διατίθενται επιλογές ως προς το λειτουργικό σύστημα κάθε υπολογιστικού προφίλ (Windows / Linux).
* **Πλατφόρμα εικονικοποίησης (virtualization) σε επίπεδο Λειτουργικού Συστήματος** για την παροχή υπολογιστικών υπηρεσιών και εφαρμογών (ενδεικτικά αναφέρεται η πλατφόρμα ανοικτού κώδικα Docker) και πλατφόρμα ενορχήστρωσης της φάρμας των εικονικών μηχανών (ενδεικτικά αναφέρεται η πλατφόρμα ανοικτού κώδικα Kubernetes).
* **Πλατφόρμα υπηρεσιών Serverless Computing** για εκτέλεση υπολογιστικών φορτίων με στόχο την ανάλυση μεγάλου όγκου δεδομένων και Επιχειρησιακής Ευφυίας. Δίνονται επιλογές ως προς τα υπολογιστικά προφίλ ώστε να καλύπτουν διαφορετικές ανάγκες.
* **Υπηρεσίες πλατφόρμας διαχείρισης και κλιμάκωσης API** με επιλογές ως προς διαφορετικά υπολογιστικά προφίλ με στοιχεία όπως cache, αριθμός αιτημάτων/sec, κ.α.
* **Υπηρεσίες πλατφόρμας παροχής αποθηκευτικού χώρου (Storage as a Service).** Δίνεται επιλογή σε σχέση με τη διαθέσιμη χωρητικότητα, τον τύπο τον τύπο του αποθηκευτικού χώρου, το επίπεδο απόδοσης/πρόσβασης καθώς και τα επίπεδα διαθεσιμότητας.
* **Υπηρεσίες πλατφόρμας σχεδιασμού και υλοποίησης συστημάτων Data Warehouse και Data Analytics** για υπολογιστικά φορτία σε σχέση με αλγόριθμους ανάλυσης και εξαγωγής επιχειρησιακών συμπερασμάτων.
* **Υπηρεσίες πλατφόρμας αυθεντικοποίησης/πιστοποίησης χρηστών η/και εφαρμογών.** Δίνεται η δυνατότητα επιλογής με βάση στοιχεία όπως ο αριθμός των χρηστών/αντικειμένων που αυθεντικοποιούνται και αποκτούν πρόσβαση, οι πολιτικές ασφαλείας που μπορούν να εφαρμοστούν καθώς και η χρήση πολύ- παραγοντικών μηχανισμών πιστοποίησης (multi-factor authentication).
* **Υπηρεσίες πλατφόρμας Αντιγράφων ασφαλείας (Backup) / Επαναφοράς (Recovery)** ώστε να λαμβάνονται αντίγραφα ασφαλείας σε υπολογιστικούς πόρους που βρίσκονται εγκατεστημένοι είτε τοπικά (On-premises) είτε στη περιβάλλον υπολογιστικού νέφους. Ως προστατευόμενοι υπολογιστικοί πόροι δύναται να θεωρηθούν στοιχεία όπως VMs, DBs, Folders/Files. Υπάρχει η δυνατότητα επιλογής επαναφοράς των προστατευμένων υποδομών είτε τοπικά (On-premises) είτε στο περιβάλλον υπολογιστικού νέφους.
* **Υπηρεσίες πλατφόρμας εικονικού περιβάλλοντος εργασίας χρήστη (Virtual Desktop Environment)** με δυνατότητα επιλογής των υπολογιστικών πόρων cores, memory, storage, δημιουργώντας ένα εικονικό περιβάλλον εργασίας για κάθε χρήστη. Με βάση το είδος χρήσης, προσφέρονται επιλογές υπολογιστικών προφίλ (τυπική/αυξημένη/υψηλή χρήση) καθώς επίσης και η δυνατότητα ανάθεσης συγκεκριμένης εικονικής μηχανής σε χρήστες ή κοινόχρηστης χρήσης δεξαμενής εικονικών μηχανών για πολλαπλούς χρήστες (με παράλληλη ανεξαρτησία και απομόνωση των εικονικών περιβαλλόντων εργασίας των χρηστών μεταξύ τους).
* **Υπηρεσίες πλατφόρμας ολοκλήρωσης συστημάτων** με ανταλλαγή events και messages μεταξύ τους. Δίνεται η δυνατότητα επιλογών μεταξύ διαφορετικών προφίλ χρήσης με βάση στοιχεία όπως αριθμός operations/events/messages.
* **Υπηρεσίες πλατφόρμας Προστασίας/Ασφάλειας έναντι επιθέσεων Άρνησης Υπηρεσίας (DDoS)** για την προστασία συστημάτων και υπηρεσιών έναντι DDoS επιθέσεων.
* **Υπηρεσίες πλατφόρμας Συστημάτων Ασφαλείας και Ανάλυσης Δεδομένων** (ενδεικτικά αναφέρονται υπηρεσίες Security Information and Event Management), όπου δίνεται η δυνατότητα κλιμάκωσης και επιλογών με βάση στοιχεία όπως όγκος των αναλυόμενων δεδομένων/αρχείων καταγραφής.
* **Υπηρεσίες πλατφόρμας φιλοξενίας διαχείρισης και υποστήριξης εφαρμογών Internet of Things (IoT)** στις οποίες δίνεται δυνατότητα κλιμάκωσης και επιλογών με βάση το επίπεδο χρήσης, με στοιχεία όπως αριθμός συνδεόμενων συσκευών, αριθμός μηνυμάτων.
* **Υπηρεσίες πλατφόρμας παρακολούθησης του κόστους χρήσης όλων των ανωτέρω προσφερόμενων νεφοϋπολογιστικών υπηρεσιών** με χρήση έτοιμων και εξειδικευμένων εργαλείων λογισμικού, με δυνατότητες διαβαθμισμένης πρόσβασης και ελέγχου δικαιωμάτων (role-based security) σε χρήστες ή/και ομάδες χρηστών, ώστε η Γ.Γ.Π.Σ.Δ.Δ. να παρακολουθεί το κόστος χρήσης των υποδομών Νέφους που κατανέμονται στους Φορείς/Οργανισμούς του Δημοσίου Τομέα.

Αν υπάρξει ανάγκη για χρήση προϊόντων τρίτων κατασκευαστών που υπάρχουν στο κατάλογο υπηρεσιών του Microsoft Azure, αυτές βαρύνουν τον ανάδοχο, οπότε η αντίστοιχη αδειοδότηση θα πρέπει να συμπεριληφθεί στην προσφορά του.

Για τα πληροφοριακά συστήματα που θα φιλοξενηθούν **στις υποδομές του Microsoft Azure** η Γ.Γ.Π.Σ.Δ.Δ., αναλαμβάνει τις κάτωθι υπηρεσίες:

* Λήψη αντιγράφων ασφαλείας σε επίπεδο Εικονικής Μηχανής (Virtual Machine) καθώς και το αντίστοιχο restore εφόσον ζητηθεί. Επίσης, αν απαιτηθεί η θέσπιση διαφορετικής πολιτικής backup από την ισχύουσα αυτή εξετάζεται κατά περίπτωση.
* Παροχή και παραμετροποίηση εργαλείων παρακολούθησης απόδοσης της υποδομής (συστημικό λογισμικό και λογισμικό διάχυσης εφαρμογών) με σκοπό την εξασφάλιση της συνεχούς καλής λειτουργίας και αντιμετώπιση καθημερινών προβλημάτων/δυσλειτουργιών.
* Την παροχή υπηρεσιών καταλόγου χρηστών (δημιουργία λογαριασμού, ενεργοποίηση/απενεργοποίηση, εκχώρηση δικαιωμάτων πρόσβασης με προσθήκη σε σχετικό group, αρχικοποίηση κωδικού πρόσβασης, ξεκλείδωμα λογαριασμού) **με απαραίτητη προϋπόθεση** τη χρήση της υφιστάμενης υποδομής αυθεντικοποίησης της Γ.Γ.Π.Σ.Δ.Δ. (ΟΑΜ και LDAP), στον οποίο διατηρούν λογαριασμό οι υπάλληλοι της Α.Α.Δ.Ε. για της την πρόσβαση στις εσωτερικές backoffice εφαρμογές και το email τους και όχι με χρήση custom-made ή τρίτων εφαρμογών. Η εν λόγω υφιστάμενη υποδομή θα είναι διαθέσιμη προς χρήση από όλα τα συστήματα που είναι εγκατεστημένα ή θα εγκατασταθούν στις υποδομές υβριδικού νέφους (hybrid cloud) του G-Cloud της Γ.Γ.Π.Σ.Δ.Δ., κατόπιν φυσικά της αντίστοιχης υλοποίησης στο πληροφοριακό σύστημα από το Ανάδοχο. Επισημαίνεται ότι η Α.Α.Δ.Ε. καθορίζει και αναθέτει, με δική της ευθύνη και σύμφωνα με το πλαίσιο οργάνωσης και λειτουργίας που τη διέπει, τους ρόλους/δικαιώματα των υπαλλήλων της σε περιβάλλον που θα διατεθεί.

Τέλος, επισημαίνονται τα ακόλουθα:

* Η Α.Α.Δ.Ε. έχει την ευθύνη παραγωγικής λειτουργίας του συστήματος **σε επίπεδο εφαρμογών, ήτο**ι την παρακολούθηση της καθημερινής λειτουργίας, την εξυπηρέτηση των επιχειρησιακών αναγκών, την υποστήριξη των χρηστών.
* Κατά τη φάση της προσφοράς, ο Ανάδοχος θα παρουσιάσει τη φυσική αρχιτεκτονική της προτεινόμενης λύσης περιγράφοντας αναλυτικά τις τεχνολογίες, το λογισμικό εφαρμογών (εμπορικά προϊόντα ή πλατφόρμες ανοικτού κώδικα) και τον εξοπλισμό που θα χρησιμοποιηθεί, καθώς και τις απαιτήσεις σε πόρους και υποδομές που επιθυμεί να αξιοποιήσει για την υποστήριξη του συστήματος.
* Τυχόν ασυμβατότητες με τις διατιθέμενες υποδομές, που θα εμφανιστούν κατά την υλοποίηση του ζητούμενου συστήματος, θα πρέπει να αρθούν με ενέργειες του Αναδόχου, μετά από έγκριση της Αναθέτουσας Αρχής και χωρίς πρόσθετες οικονομικές απαιτήσεις από την πλευρά του.

**ΥΠΟΔΟΜΗ ON-PREMISE ΥΠΟΛΟΓΙΣΤΙΚΟΥ ΝΕΦΟΥΣ ΤΗΣ Γ.Γ.Π.Σ.Δ.Δ.**

Στο on-premise Υπολογιστικό Νέφος που διαχειρίζεται η Γ.Γ.Π.Σ.Δ.Δ. παρέχονται οι εξής υπηρεσίες και αδειοδοτήσεις:

* Παροχή **εικονικών μηχανών (VMs)**. Το λογισμικό εικονοποίησης που χρησιμοποιείται είναι της εταιρίας VMWARE.
* **Backup της εικονικής μηχανής**.
* Υποδομή Δικτύου (**switching**).
* Υπηρεσίες ελέγχου Δικτυακής πρόσβασης (**firewall**).
* Υπηρεσίες **Load Balancing** στο web layer & ssl off-loading.
* Υπηρεσίες **DDoS** προστασίας.
* **Αδειοδότηση προϊόντων Microsoft** που αφορούν λειτουργικά συστήματα (**Windows Servers**) και διαχείρισης βάσεων δεδομένων (SQL Server).
* Αδειοδότηση προϊόντων που αφορούν επίπεδο **middleware** (application και web servers) τεχνολογίας **Oracle**. Συγκεκριμένα:
  + Internet Application Server Enterprise Edition (Forms, Reports, BI Publisher, OAM, LDAP)
  + Weblogic Server Enterprise Edition
  + Web Tier
* Υπηρεσία **DBaaS (Database as a Service)** μέσω της υποδομής **Oracle Exadata Cloud@Customer (ExaCC)**, η οποία περιγράφεται λεπτομερώς στη συνέχεια.
* Υπηρεσία **DBBaaS (Database Backup as a Service)** μέσω της υποδομής συνεχούς λήψης αντιγράφων ασφαλείας Βάσεων Δεδομένων **Oracle Zero Data Loss Recovery Appliance (ZDLRA)**, η οποία περιγράφεται λεπτομερώς στη συνέχεια.

**Περιγραφή υποδομής DBaaS βάσεων δεδομένων Oracle ExaCC της Γ.Γ.Π.Σ.Δ.Δ.**

H Γ.Γ.Π.Σ.Δ.Δ., με σκοπό την αναβάθμιση των παρεχόμενων υπηρεσιών της σε επίπεδο PaaS, έχει θέσει σε παραγωγική λειτουργία την υποδομή υπολογιστικού νέφους **Oracle Exadata Cloud@Customer X8M (ExaCC)** και την υποδομή συνεχούς λήψης αντιγράφων ασφαλείας Βάσεων Δεδομένων **Oracle Zero Data Loss Recovery Appliance X8M (ZDLRA)** με το έργο «Παροχή Υπηρεσιών Ιδιωτικού Υπολογιστικού Νέφους Βάσεων Δεδομένων και Προμήθεια Υποδομής Συνεχούς Λήψης Αντιγράφων Ασφαλείας Βάσεων Δεδομένων».

Οι υποδομές είναι εγκατεστημένες τόσο στο κύριο όσο και στο εφεδρικό κέντρο δεδομένων της Γ.Γ.Π.Σ.Δ.Δ. και παρέχουν τις παρακάτω υπηρεσίες για τη χρονική διάρκεια της σύμβασης του έργου:

* **Database as a Service**: Βάσεις δεδομένων ως υπηρεσία.
* **Continuous Database Backup as a Service**: Συνεχή αντίγραφα ασφαλείας βάσεων δεδομένων ως υπηρεσία.

Οι υποδομές υπολογιστικού νέφους στο εφεδρικό μηχανογραφικό κέντρο της Γ.Γ.Π.Σ.Δ.Δ. προσφέρουν τους ίδιους συνολικούς διαθέσιμους φυσικούς πόρους με αυτούς του κύριου μηχανογραφικού κέντρου. Ωστόσο, όσο αυτό λειτουργεί ως εφεδρικό κέντρο, ενεργοποιημένοι θα είναι μόνο οι απαραίτητοι πόροι για να γίνεται ο απαιτούμενος συγχρονισμός των βάσεων δεδομένων μεταξύ παραγωγικού και εφεδρικού συστήματος. Στη συνέχεια δίδονται περισσότερες πληροφορίες για την εν λόγω υποδομή.

**Υποδομή υπολογιστικού νέφους Exadata Cloud@Customer X8M**

Η υποδομή υπολογιστικού νέφους **Exadata Cloud@Customer X8M** προσφέρει φιλική γραφική web διεπαφή, μέσω της οποίας η Γ.Γ.Π.Σ.Δ.Δ. ανά πάσα στιγμή μπορεί εύκολα να δημιουργεί εικονικές μηχανές, με κατάλληλα υποστηριζόμενο λειτουργικό σύστημα, συστοιχίες βάσεων δεδομένων (database clusters) και βάσεις δεδομένων (databases) προσφέροντας υπηρεσίες Platform as a Service και συγκεκριμένα υπηρεσίες **Database as a Service**.

Η υποδομή περιλαμβάνει τον απαραίτητο εξοπλισμό, το λογισμικό και τις υπηρεσίες που είναι απαραίτητες για την καθημερινή λειτουργία, συντήρηση και παρακολούθηση των συστημάτων που φιλοξενούνται στη Γ.Γ.Π.Σ.Δ.Δ. σε επίπεδο βάσης δεδομένων.

Η υπηρεσία υπολογιστικού νέφους περιλαμβάνει το λογισμικό της **Oracle Database Enterprise Edition** καθώς και όλες τις **διαθέσιμες προεκτάσεις (options)** του. Συγκεκριμένες προεκτάσεις της Oracle Database Enterprise Edition θα βοηθήσουν σε συνδυασμό με το προσφερόμενο υλικό της υπηρεσίας υπολογιστικού νέφους τη Γ.Γ.Π.Σ.Δ.Δ να ανταπεξέλθει στην συνεχώς αυξανόμενη χρήση του συστήματος και να αποφευχθεί οποιοσδήποτε κορεσμός του συστήματος αποθήκευσης. Οι προεκτάσεις αυτές είναι:

* **In Memory** - Ενσωματωμένη τεχνολογία αποθήκευσης δεδομένων σε μορφή κολώνας στη μνήμη του συστήματος σε συμπιεσμένη μορφή, χωρίς να απαιτούνται αλλαγές στο σχήμα της ΒΔ ή στον κώδικα των εφαρμογών.
* **Advanced Compression** - υποστηρίζει την αυτόματη συμπίεσης δεδομένων βάσει πραγματικής χρήσης και πολιτικών διαχείρισης του κύκλου ζωής δεδομένων. Εξοικονομεί πόρους του αποθηκευτικού συστήματος τόσο χωρητικότητας μιας και συμπιέζει έως και 4x τα δεδομένα αλλά και εύρος I/O μιας και απαιτούνται λιγότερες κλήσεις (IOPS) για ανάκτηση συμπιεσμένων δεδομένων.
* **Partitioning** - Kατάτμηση μεγάλων πινάκων σε partitions και τοποθέτησής τους σε διαφορετικούς δίσκους με υποστήριξη πολλαπλών μεθόδων κατάτμησης range, list, hash, rangerange, list-range, range - hash, listhash, list-list και interval. Με τη χρήση του partitioning περιορίζεται η διαδικασία εύρεσης δεδομένων ενός εκτελούμενου ερωτήματος μόνο στα τμήματα του πίνακα που ικανοποιούν το κριτήριο ευρέσεως, π.χ. έτος, μήνας, κωδικός προϊόντος, γεωγραφική περιοχή, κτλ.

Επιπλέον, η υπηρεσία υπολογιστικού νέφους, Exadata Cloud at Customer X8M εμπεριέχει **ενσωματωμένη αδειοδότηση έτοιμου λογισμικού Oracle Database Enterprise Edition** με τις παρακάτω **λειτουργικότητες (Database Options)**:

* Λογισμικό υψηλής διαθεσιμότητας και ισοκατανομής φόρτου εργασίας (**Oracle Real Application Clusters**) που προσφέρει τη δυνατότητα λειτουργίας πολλαπλών instances της βάσης δεδομένων σε διαφορετικούς κόμβους ενός hardware cluster με ταυτόχρονη πρόσβαση σε μια κοινή Β.Δ. διασφαλίζοντας υψηλή διαθεσιμότητα και ισοκατανομή φόρτου εργασίας.
* Λογισμικό αυτόματης διάγνωσης προβλημάτων (**Oracle Diagnostics Pack**) που προσφέρει ανεπτυγμένες δυνατότητες συνεχούς συλλογής και ανάλυσης στατιστικών στοιχείων χρήσης και επίδοσης της Β.Δ. και δυναμική παρακολούθηση των σχετικών παραμέτρων.
* Λογισμικό αυτόματης επίλυσης προβλημάτων (**Oracle Tuning Pack**) που διαθέτει δυνατότητες SQL tuning και εφαρμογή βελτιώσεων διαφανώς ως προς τις εφαρμογές.
* Λογισμικό για αυξημένη ασφάλεια και κρυπτογράφηση των δεδομένων στη ΒΔ (**Oracle Advanced Security**) που υποστηρίζει την συνολική και επιλεκτική κρυπτογράφηση και αποκρυπτογράφηση των αποθηκευμένων ευαίσθητων δεδομένων δίχως να απαιτούνται αλλαγές στον κώδικα των εφαρμογών.
* Λογισμικό προστασίας ευαίσθητων δεδομένων από τους χρήστες (**Oracle Database Vault**) που επιτρέπει τον αποκλεισμό των διαχειριστών της βάσης δεδομένων από συγκεκριμένους πίνακες και δεν επιτρέπει την εκτέλεση οποιαδήποτε ερωτήματος ή ενημέρωσης των συγκεκριμένων πινάκων.
* Λογισμικό συγκάλυψης και υποσυνόλου δεδομένων (**Oracle Data Masking and Subsetting**) που θα αποταυτοποιεί (mas) ευαίσθητα δεδομένων σε μη παραγωγικά περιβάλλοντα με πλήρη σεβασμό στη ορθή λειτουργία των εφαρμογών και με προαιρετικά ταυτόχρονη μείωση του μεταφερόμενου όγκου δεδομένων.
* Λογισμικό ελέγχου πρόσβασης δεδομένων με χρήση ετικετών (**Oracle Label Security**) που επιτρέπει τη δημιουργία πολιτικών ασφαλείας σε επίπεδο πρόσβασης εγγραφών βασισμένο σε στρατιωτικά πρότυπα διαβαθμίσεως με χρήση ετικετών.
* Λογισμικό συμπίεσης δεδομένων στη ΒΔ (**Oracle Advanced Compression**) που επιτρέπει την αυτόματη συμπίεση δεδομένων βάσει πραγματικής χρήσης και πολιτικών διαχείρισης του κύκλου ζωής δεδομένων μειώνοντας αισθητά την επιβάρυνση σε χώρο του αποθηκευτικού συστήματος και επιταχύνοντας τα ερωτήματα των εφαρμογών.
* Λογισμικό για κατάτμηση πινάκων ΒΔ (**Oracle Partitioning**) που επιτρέπει την κατάτμηση μεγάλων πινάκων σε partitions και τοποθέτησής τους σε διαφορετικούς δίσκους με υποστήριξη των μεθόδων κατάτμησης όπως range, list, hash, range-range, list-range, range - hash, list- hash, list-list και interval διασφαλίζοντας χαμηλότερο χρόνο απόκρισης των ερωτημάτων αλλά και καλύτερη διαχείριση του κύκλου ζωής των δεδομένων.
* Λογισμικό για καλύτερο διαμοιρασμό πόρων, αυξημένη ενοποίηση και γρήγορη υλοποίηση ΒΔ (**Oracle Multitenant**) που προσφέρει τη δυνατότητα φιλοξενίας πολλαπλών βάσεων δεδομένων κάτω από ένα κοινό κέλυφος δομών μνήμης, background διαδικασιών και ορισμού των διαθέσιμων πόρων σε καθεμία από αυτές.
* Λογισμικό για ανάλυση δεδομένων σε πραγματικό χρόνο στην μνήμη (**Oracle Database in Memory**) που προσφέρει τη δυνατότητα αποθήκευσης δεδομένων σε μορφή κολώνας στη μνήμη του συστήματος σε συμπιεσμένη μορφή, χωρίς να απαιτούνται αλλαγές στο σχήμα της ΒΔ ή στον κώδικα των εφαρμογών επιταχύνοντας ερωτήματα αναλύσεων ή γενικά ερωτήματα που προσπελάζουν πεδία (κολώνες) στην βάση δεδομένων.
* Λογισμικό εξελιγμένης ανάλυσης δεδομένων (**Oracle Advanced Analytics**) που προσφέρει τη δυνατότητα εκτέλεσης μέσα στη βάση δεδομένων αναλυτικών προβλέψεων (predictive analytics) και παροχή αλγορίθμων εξόρυξης δεδομένων (data mining).
* Λογισμικό εξελιγμένων λειτουργιών για συγχρονισμένα αντίγραφα ΒΔ (**Oracle Active Data Guard**) που προσφέρει τη δυνατότητα εκτέλεσης read only φόρτων εργασίας από το πλήρως συγχρονισμένο εφεδρικό κέντρο δεδομένων αποφορτίζοντας το παραγωγικό περιβάλλον Λογισμικό πολυδιάστατης ανάλυσης δεδομένων (Oracle Online Analytical Processing – OLAP) που προσφέρει τη δυνατότητα δημιουργίας πολυδιάστατων κύβων (MOLAP) επιταχύνοντας εξελιγμένες αναλύσεις δεδομένων.
* Λογισμικό δοκιμών εφαρμογών (**Oracle Real Application Testing**) που προσφέρει το κατάλληλο εργαλείο για την καταγραφή του φόρτου εργασίας της βάσης δεδομένων και αναπαραγωγής του σε περιβάλλον δοκιμών για τη διασφάλιση ομαλής μετάβασης σε νέα έκδοση λειτουργικού συστήματος, βάσης δεδομένων ή και αλλαγής του υποκείμενου υλικού υποδομής.
* Λογισμικό χωρικών δεδομένων και γραφημάτων (**Oracle Spatial and Graph**) που προσφέρει τεχνολογία αποθήκευσης και επεξεργασίας γεωγραφικών δεδομένων με δυνατότητα εγγενούς υποστήριξης γεωγραφικού τύπου δεδομένων (διανυσματικά, raster, 3D) και τελεστών (spatial operators). Επιπλέον, προσφέρει υποστήριξη geocoding δεδομένων και εγγενή τύπο δεδομένων για την αποθήκευση, διαχείριση τοπολογιών (topology data model) και δομών δικτύου (network data model).
* Λογισμικό διαχείρισης κύκλου ζωής ΒΔ (**Oracle Database Lifecycle Management Pack for Oracle Database**) που προσφέρει το κατάλληλο γραφικό web εργαλείο για την πλήρη αυτοματοποίηση εργασιών της βάσης δεδομένων, όπως μεταφορά, αντιγραφή, configuration management και τη συνεχή ενημέρωση και εφαρμογή διαθέσιμων ενημερώσεων του λογισμικού ΣΔΒΔ.

**Υποδομή συνεχούς λήψης αντιγράφων ασφαλείας Βάσεων Δεδομένων Oracle Zero Data Loss Recovery Appliance X8M**

Η υποδομή συνεχούς λήψης αντιγράφων ασφαλείας Βάσεων Δεδομένων **Oracle Zero Data Loss Recovery Appliance X8M** (ZDLRA) προσφέρει φιλική γραφική web διεπαφή, μέσω της οποίας η Γ.Γ.Π.Σ.Δ.Δ. ανά πάσα στιγμή μπορεί εύκολα να διαχειρίζεται τα αντίγραφα ασφαλείας βάσεων δεδομένων Oracle και τις αντίστοιχες πολιτικές ασφάλειας προσφέροντας υπηρεσίες Database Backup as a Service.

To ZDLRA προσφέρει λειτουργικότητα λήψης, διατήρησης και επαναφοράς αντιγράφων ασφαλείας βάσεων δεδομένων Oracle με τα εξής οφέλη:

* Εξάλειψη απώλειας δεδομένων χρησιμοποιώντας τεχνική τύπου Data Guard για την συνεχή αποστολή αλλαγών των βάσεων δεδομένων στο σύστημα backup.
* Συνεχή επικύρωση αντιγράφων ασφαλείας για αποφυγή σιωπηλής αλλοίωσης δεδομένων ή άλλων προβλημάτων.
* Γρήγορη ανάκτηση σε οποιοδήποτε χρονικό σημείο (any point-in-time).
* Προστασία από:
  + κακόβουλο λογισμικό ή ανθρώπους,
  + τυχαία διαγραφή δεδομένων, ανθρώπινα λάθη,
  + βλάβες εφαρμογών.
* Δυνατότητα προαιρετικής χρήσης ταινιών (tape libraries) για αποφόρτωση των αντιγράφων ασφαλείας.
* Δυνατότητα replication των αντιγράφων ασφαλείας στην προσφερόμενη υποδομή του εφεδρικού κέντρου δεδομένων.

**Δυνατότητα Επέκτασης της Υποδομής**

Παρέχεται η δυνατότητα ελαστικής αυξομείωσης της αδειοδοτημένης επεξεργαστικής ισχύος με την κατάλληλη επιπλέον χρέωση σε ωριαία ή ημερήσια διαστήματα (συμπεριλαμβανομένης της αδειοδότησης του παρεχόμενου έτοιμου λογισμικού) αναφορικά με το **Oracle Exadata Cloud@Customer**.

Επιπλέον, παρέχεται η δυνατότητα ελαστικής επαύξησης της χωρητικότητας αποθήκευσης και των επιδόσεων του συστήματος αναφορικά με το **Oracle Zero Data Loss Recovery Appliance X8M**.

Πιο συγκεκριμένα, για να διασφαλιστεί ευελιξία και αμεσότητα στην επαύξηση της αδειοδοτημένης επεξεργαστικής ισχύος, συμπεριλαμβανομένης της αδειοδότησης της βάσης δεδομένων, προβλέπεται δικαίωμα προαίρεσης, το οποίο θα αξιοποιηθεί:

* **Στην ενεργοποίηση επιπρόσθετων επεξεργαστικών πυρήνων της υπηρεσίας Βάσεων Δεδομένων (DBaaS)** (φυσικοί πυρήνες και αδειοδότηση βάσεων δεδομένων), οι οποίοι θα προσφερθούν για χρήση και θα αφορούν τόσο στο Κύριο κέντρο δεδομένων (πυρήνες σε συνεχή λειτουργία 24 ώρες επί 7 ημέρες την εβδομάδα) όσο και στο Εφεδρικό κέντρο δεδομένων (πυρήνες σε συνεχή λειτουργία 24 ώρες επί 7 ημέρες την εβδομάδα). **Ο αριθμός των πυρήνων θα προσδιοριστεί στη φάση που αυτές θα απαιτηθούν βάσει των αναγκών για την παροχή των νέων ηλεκτρονικών υπηρεσιών και τη φιλοξενία και υποστήριξη των νέων έργων**. Ο χρόνος ενεργοποίησης των επιπλέον επεξεργαστικών πυρήνων θα ορίζεται από τον φορέα που έχει την ευθύνη της παραγωγικής λειτουργίας των νέων ηλεκτρονικών υπηρεσιών/ νέων έργων σε συνεργασία με τη Δ/νση Διαχείρισης Υπολογιστικών Υποδομών – Κυβερνητικού Νέφους της Γ.Γ.Π.Σ.Δ.Δ.
* **Στην επαύξηση της υποδομής συνεχούς λήψης αντιγράφων ασφαλείας Βάσεων Δεδομένων (DBaaS)** πέραν της χωρητικότητας, η οποία θα προσφερθεί προς χρήση. **Η επιπλέον χωρητικότητα θα προσδιοριστεί στη φάση που αυτή θα απαιτηθεί βάσει του ρυθμού αύξησης δεδομένων, των αναγκών χωρητικότητας νέων ηλεκτρονικών υπηρεσιών και τη φιλοξενία και υποστήριξη των νέων έργων**. Ο χρόνος επέκτασης της χωρητικότητας θα ορίζεται από τον φορέα που έχει την ευθύνη της παραγωγικής λειτουργίας των νέων ηλεκτρονικών υπηρεσιών/ νέων έργων σε συνεργασία με τη Δ/νση Διαχείρισης Υπολογιστικών Υποδομών - Κυβερνητικού Νέφους της Γ.Γ.Π.Σ.Δ.Δ.

### Συνοπτική Περιγραφή Φυσικού Αντικειμένου της Σύμβασης

#### Αντικείμενο της Σύμβασης

Αντικείμενο του έργου αποτελεί:

* Η ψηφιοποίηση αρχείων του Υπουργείου Ναυτιλίας και Νησιωτικής Πολιτικής και πιο συγκεκριμένα τα αρχεία:
  + Της Διεύθυνσης Ποντοπόρου Ναυτιλίας και πιο συγκεκριμένα το αρχείο των νηολογίων του Κεντρικού Λιμεναρχείου Πειραιά, του τμήματος Μητρώων Πλοίων και του τμήματος Μητρώων Ναυτικών και Ναυτιλιακών Εταιρειών,
  + Της Διεύθυνσης Εκπαίδευσης Ναυτικών του Κλάδου Β, του τμήματος Αποδεικτικών Ναυτικής Ικανότητας.
* Η προμήθεια, εγκατάσταση και παραμετροποίηση συστήματος διαχείρισης του ψηφιοποιημένου αρχείου.
* Η παροχή λοιπών υπηρεσιών: ελέγχου, διαχωρισμού, καταλογογράφησης, κατηγοριοποίησης, καταχώρησης, καταστροφής και εγκιβωτισμού και μεταφοράς όπου χρειαστεί του φυσικού αρχείου, καθώς και λοιπές υπηρεσίες ψηφιακής διαχείρισης αρχείου που έχει ψηφιοποιεί, όπως ενδεικτικά διαχωρισμός ψηφιακών εγγράφων, αυτόματο indexing εγγράφων, άντληση δεδομένων από έγραφα.

**Διεύθυνση Ποντοπόρου Ναυτιλίας**

Η Διεύθυνση Ποντοπόρου Ναυτιλίας (Δ.Π.Ν.) ανήκει στον Κλάδο Ναυτιλίας (Κλάδος Β’). Τα γραφεία της στεγάζονται στο κεντρικό κτίριο του Υπουργείου Ναυτιλίας και Νησιωτικής Πολιτικής στην Ακτή Βασιλειάδη (πύλες Ε1-Ε2). Η Διεύθυνση Ποντοπόρου Ναυτιλίας υποστηρίζει την ποιοτική και ποσοτική ανάπτυξη της ελληνικής εμπορικής ναυτιλίας και κυρίως την προσέλκυση πλοίων στο ελληνικό νηολόγιο. Μεριμνά για την παροχή προστασίας των ελληνικών πλοίων στην αλλοδαπή, το συντονισμό των ενεργειών για την εισήγηση και την υποστήριξη της ναυτιλιακής πολιτικής σε ενωσιακό και διεθνές επίπεδο, πλην θεμάτων Συμβουλίου Δικαιοσύνης και Εσωτερικών Υποθέσεων Ευρωπαϊκής Ένωσης, και παρακολουθεί την εφαρμογή ειδικών μέτρων αναφορικά με τη σύσταση ίδρυση και εγκατάσταση ημεδαπών και αλλοδαπών ναυτιλιακών εταιρειών. Η Διεύθυνση Ποντοπόρου Ναυτιλίας ασκεί την δράση της μέσω των τμημάτων που ανήκουν σε εκείνη, το Τμήμα Ναυτιλιακής Πολιτικής, το Τμήμα Ναυτικών Εταιρειών και Αλλοδαπών Ναυτιλιακών Εταιρειών, το Τμήμα Διεθνών Οργανισμών και Ευρωπαϊκής Ένωσης και το Τμήμα Μητρώων Πλοίων. Τέλος, είναι υπεύθυνη για την εποπτεία των νηολογίων κάθε Λιμενικής Αρχής.

Η Διεύθυνση κρατάει αρχείο Νηολογίων κατά κανόνα σε κάθε Λιμεναρχείο της χώρας. Το αρχείο αυτό αποτελείται από δύο κατηγορίες: τα νηολόγια, ή αλλιώς τις μερίδες και τους φακέλους. Τα νηολόγια περιλαμβάνουν μεγάλου όγκου πανόδετα βιβλία, κατά κύριο λόγο 200 σελίδων, στα οποία υπάρχουν εγγραφές με πληροφορίες σχετικές με την νηολόγηση των πλοίων στα αντίστοιχα λιμάνια. Ιδιαιτέρως στο κεντρικό Λιμεναρχείο Πειραιά του οποίου τα αρχεία είναι προς ψηφιοποίηση, τα νηολόγια αποτελούν μεγάλο όγκο αρχείου ο οποίος εκτιμάται περίπου στα 251 βιβλία. Πιο συγκεκριμένα, 60 βιβλία νηολογίων αναφέρονται σε πλοία Β Κλάσης, ενώ κρατούνται 70 νηολόγια υποθηκολογίων πλοίων Β κλάσης. Ακόμα, 52 βιβλία νηολογίων αναφέρονται σε πλοία Α Κλάσης και 21 σε βιβλία υποθηκολογίων για πλοία Α κλάσης. Επιπρόσθετα, κρατούνται 48 βιβλία Πλοιαρίων και Φορτηγίδων πλοίων. Τα μεγέθη των νηολογίων είναι διαστάσεων Α2 σελίδας.

Το αρχείο περιλαμβάνει, επίσης, πολύ μεγάλο όγκο από φακέλους με έγγραφα που συνοδεύουν τις εγγραφές των πλοίων που υπάρχουν στα βιβλία νηολογίων. Υπολογίζεται πως ποσοστό ανώτερο του 90% του συνολικού όγκου του αρχείου της Διεύθυνσης περιλαμβάνει φακέλους. Τα εμπεριεχόμενα στους φακέλους έγγραφα αποτελούν σχεδόν αποκλειστικά σελίδες Α4. Κάθε φάκελος περιέχει από 10 έως 400 σελίδες, με πολύ μεγάλο αριθμό φακέλων να περιέχουν πάνω από 250 σελίδες. Λόγω της παλαιότητας πολλών από τα έγγραφα, έχει σημειωθεί η ύπαρξη ριζόχαρτων σε πολλούς από τους φακέλους, των οποίων η ποιότητα μπορεί να τα κάνει πιο επιρρεπή σε φθορές. Το σύνολο του αρχείου περιλαμβάνει ποικιλία ειδών φακέλων. Πιο συγκεκριμένα, η αποθήκευση των εγγράφων πραγματοποιείται σε πανόδετους φακέλους, φακέλους αρχειοθέτησης και σε φακέλους τύπου κλασέρ. Το σύνολο των σελίδων σε κάθε φάκελο χωρίζεται σε αυτοτελή έγγραφα, με μη σαφή αριθμό αυτοτελούς εγγράφων σε κάθε έναν.

Η παλαιότητα του αρχείου της Διεύθυνσης χρονολογείται από το 1927 έως και σήμερα. Ως εκ τούτου, συναντώνται έγγραφα των οποίων η ποιότητα είναι πολύ καλή, ενώ υπάρχει σημαντικά μεγάλος όγκος εγγράφων κακής ποιότητας, εμφανώς επηρεασμένα από την υγρασία. Το γεγονός αυτό τείνει να επηρεάσει την καθαρότητα των φύλλων αλλά και το κατά πόσο ευανάγνωστη πληροφορία φέρουν. Το σύνολο του αρχείου εμπεριέχει σελίδες με μη βέλτιστη τοποθέτηση στον φάκελο ή που έχουν επηρεαστεί από την χρήση χρόνων, με αποτέλεσμα να εμφανίζονται διπλωμένες ή φέρουσες φθορές. Η τοποθέτηση των φακέλων πραγματοποιείται σε αποθηκευτικούς χώρους των λιμεναρχείων, η οποία κατά κύριο λόγο γίνεται χρονολογικά, ώστε να υπάρχει όσο το δυνατόν ευκολότερη πρόσβαση και εύρεση από τους υπαλλήλους.

Στο Κεντρικό Λιμεναρχείο Πειραιά στην οδό Ακτή Μιαούλη 50 βρίσκεται ο μεγαλύτερος όγκος του αρχείου των νηολογίων όλης της χώρας. Οι φάκελοι βρίσκονται σε αίθουσες αποθήκευσης, ταξινομημένοι χρονολογικά και τοποθετημένοι σε ράφια κυλιόμενα και τύπου dexion. Τα έγγραφα που περιέχονται είναι συχνά σε κακή κατάσταση. Οι παράγοντες που συμβάλουν στην μη ιδανική υφιστάμενη κατάσταση του αρχείου σε αυτό είναι κυρίως περιβαλλοντικοί, καθότι ο μεγαλύτερος όγκος αρχείων χρονολογείται αρκετά παλαιός. Η τοποθέτησή τους στα ράφια έχει γίνει με μη ιδανικό τρόπο, με αποτέλεσμα να υπάρχουν περιπτώσεις επικάλυψης μικρότερων φακέλων από μεγαλύτερους, ή μη επαρκής στήριξη τους στα ράφια. Φυσικό αποτέλεσμα αυτού του γεγονότος, πέρα της απώλειας ύπαρξης σαφούς τρόπου ταξινόμησης των φακέλων, είναι η παρεμπόδιση της εργασίας των αρμοδίων υπαλλήλων. Η ακεραιότητα του έγχαρτου υλικού υπόκειται σε πίεση, η οποία επιφέρει φθορές στις σελίδες.

Το Κεντρικό Λιμεναρχείο Πειραιά διαθέτει αποθηκευτικό χώρο για τα βιβλία Νηολογίων σε αίθουσα του ισογείου. Σε αυτήν, τα νηολόγια είναι αποθηκευμένα σε ντουλάπες, ταξινομημένα σύμφωνα με το περιεχόμενό τους. Οι 5 κατηγορίες στις οποίες ανήκουν είναι Πλοία Α’ Κλάσης και Υποθηκολόγια, Πλοία Β’ Κλάσης και Υποθηκολόγια, και Πλοιάρια και Φορτηγίδες. Οι ντουλάπες αποθήκευσης δεν προστατεύουν τα νηολόγια από περιβαλλοντικούς παράγοντες. Ως εκ τούτου, τα βιβλία εμφανίζουν φθορές είτε λόγω της παρόδου του χρόνου, είτε λόγω του μεγάλου ποσοστού υγρασίας του χώρου. Οι σελίδες των βιβλίων, ιδιαιτέρως των παλαιότερων, έχουν επηρεαστεί εμφανώς από την υγρασία με αποτέλεσμα να υπάρχουν περιπτώσεις στις οποίες η πληροφορία που φέρουν αποκρύπτεται, ή δεν είναι ευανάγνωστη. Στον χώρο του ισογείου βρίσκονται ακόμα 3 αποθηκευτικοί χώροι με φακέλους που περιέχουν έγγραφα τα οποία είναι συνοδευτικά για τις εγγραφές των νηολογίων. Στον πρώτο αποθηκευτικό χώρο είναι τοποθετημένοι οι φάκελοι των πλοίων Β’ Κλάσης. Οι φάκελοι βρίσκονται σε ράφια τύπου Dexion. Η ταξινόμησή τους είναι πραγματοποιημένη με χρονολογική σειρά. Όπως προαναφέρεται, η τοποθέτησή τους δεν είναι η ιδανική για τη προστασία του αρχείου. Οι φάκελοι συγκρατούνται με σκοινί για να αποφευχθεί η πιθανή πτώση τους στο πάτωμα. Ο δεύτερος αποθηκευτικός χώρος περιέχει φακέλους με έγγραφα πλοίων Α’ Κλάσης. Εκείνοι βρίσκονται σε ράφια τύπου dexion και μεταλλικές ντουλάπες. Παρατηρείται παρόμοια ταξινόμηση με τον πρώτο αποθηκευτικό χώρο. Και σε αυτόν τον αποθηκευτικό χώρο οι συνθήκες αποθήκευσης δεν είναι ιδανικές, με φακέλους άτακτα και άναρχα να έχουν τοποθετηθεί στα ράφια, ενώ σε ένα μέρος του αρχείου το περιεχόμενο είναι εκτεθειμένο εκτός φακέλων. Στον τρίτο αποθηκευτικό χώρο βρίσκονται τοποθετημένοι φάκελοι με έγγραφα που ανήκουν σε πλοία Α’ Κλάσης, ενώ υπάρχει τμήμα στον χώρο με αποθηκευμένο υλικό που αναφέρεται σε πληροφορίες σχετικά με πλοιάρια. Και σε αυτό το χώρο για την αποθήκευση χρησιμοποιούνται ράφια τύπου dexion και μεταλλικές ντουλάπες. Παρατηρούνται μεγάλο ποσοστό μικρών φακέλων αρχειοθέτησης. Το γεγονός πως στον ίδιο χώρο είναι αποθηκευμένα αρχεία δύο διαφορετικών κατηγοριών σχετίζεται με την έλλειψη χώρων αποθήκευσης. Ο χώρος είναι μικρός, και η πρόσβαση στους διαδρόμους της αίθουσας είναι δύσκολη εξαιτίας σκάλας που χρησιμοποιείται για την πρόσβαση στα υψηλότερα ράφια. Η ταξινόμηση των φακέλων γίνεται με αριθμό φακέλου.

Η τοποθέτησή των φακέλων είναι, στο συντριπτικά μεγαλύτερο μέρος των τριών αποθηκευτικών χώρων, άναρχη. Οι αποθηκευτικοί χώροι δεν προφυλάσσουν το έγγραφο υλικό από βλαβερούς περιβαλλοντικούς παράγοντες, ενώ το γεγονός πως οι φάκελοι είναι στερεωμένοι στους γειτονικούς τους, ασκώντας μηχανική πίεση στους υπόλοιπους φακέλους, επιφέρει γρηγορότερη φθορά στο υλικό. Η άναρχη στοίχιση μπορεί να επιφέρει κινδύνους στους εργαζόμενους του χώρου, ενώ είναι βέβαιο πως δυσκολεύει το έργο τους και προκαλεί πιθανούς κινδύνους κατά την εργασία. Η απουσία πυρασφάλειας στο χώρο σημαίνει την σημαντική αύξηση πιθανού κινδύνου πυρκαγιάς. Ακόμα, λόγω έλλειψης χώρων, μέρος δύο εκ των τριών αποθηκών χρησιμοποιείται για την φύλαξη άλλων αντικειμένων, εκτός των αρχείων (σχέδια, ενδυμασίες, στολές, υποδήματα, ηλεκτρικές συσκευές κ.α.). Για τις περιπτώσεις των νηολογίων, οι σελίδες των βιβλίων έχουν επηρεαστεί από την υγρασία, ενώ συναντώνται φθορές λόγω της φυσικής γήρανσης του χαρτιού και πολλές από τις πληροφορίες που φέρουν δεν είναι ευανάγνωστες. Και σε αυτή τη περίπτωση δεν γίνεται αποθήκευση με τρόπο που προφυλάσσει τα έγγραφα από την υγρασία του χώρου, η οποία λόγω της τοποθεσίας του Λιμεναρχείου, είναι ακόμα πιο έντονη.

Η Ψηφιοποίηση περιλαμβάνει τόσο την σάρωση των βιβλίων Νηολογίου όσο και την καταχώρηση των στοιχείων τους, ώστε να δημιουργηθεί ένα επίσημο ψηφιακό αντίγραφο το οποίο θα μπορεί να χρησιμοποιείται εφεξής για την διενέργεια έρευνας των στοιχείων Νηολογίου και διεκπεραίωσης εργασιών από την Λιμενική Αρχή του Πειραιά αλλά και την Διεύθυνση Ποντοπόρου Ναυτιλίας.

Για το συγκεκριμένο έργο, θα πραγματοποιηθεί ψηφιοποίηση των νηολογίων στο Λιμεναρχείο του Πειραιά, το οποίο υπολογίζεται να διαθέτει 2.510.301 εικόνες (μεγέθους Α3-Α4-Α5) και 50.200 σελίδες βιβλίων (μεγέθους Α2). Το αρχείο των νηολογίων διαθέτει βιβλία εγγραφής (μερίδες) με τα βασικά στοιχεία που αφορούν το πλοίο και φακέλους, οι οποίοι μπορεί να περιέχουν φωτογραφίες και λοιπά στοιχεία του πλοίου. Γίνεται χρήση και των μερίδων και των φακέλων, ανάλογα με το τί στοιχείο ψάχνει η λιμενική αρχή (π.χ. για μετονομασία χρησιμοποιείται το βιβλίο ενώ για στοιχεία μηχανής ο φάκελος). Τα νηολόγια περιλαμβάνουν τον ΑΜΥΕΝ, ο οποίος είναι ο Αριθμός Μητρώου του Υπουργείου Εμπορικής Ναυτιλίας και είναι μοναδικός για το κάθε εγγεγραμμένο πλοίο, ο οποίος στα 3 πρώτα του ψηφία περιλαμβάνει και τον κωδικό του λιμένα. Ο φυσικός φάκελος του κάθε νηολογίου δύναται να μεταφερθεί και σε διαφορετικές λιμενικές αρχές εφόσον μεταφερθεί και το ίδιο το πλοίο. Ο τρόπος ψηφιοποίησης και των βιβλίων και των φακέλων είναι ανά όνομα και κωδικό πλοίου και η ψηφιοποίηση δύναται να γίνει είτε με τις παρακάτω υποκατηγορίες είτε χρονολογικά.

Τα βιβλία των νηολογίων χωρίζονται σε 3 κατηγορίες: Υποθήκες ,Κατασχέσεις/Ασφαλιστικά Μέτρα. Τα νηολόγια αναγράφουν τον αριθμό του νηολογίου και χωρίζονται σε 4 κατηγορίες πλοίων: Β’ κλάσης, Α’ κλάσης, πλοιάρια και φορτηγίδες και σε κάποιες περιστάσεις υπάρχουν παραπομπές από το ένα βιβλίο στο άλλο. Υπάρχει σε όλα τα νηολόγια το ΑΜΥΕΝ με εξαίρεση τα παλιά πλοία και οι βασικές κατηγορίες είναι οι παρακάτω, οι οποίες βάσει νόμου είναι ίδιες σε όλες τις λιμενικές αρχές:

• Αριθμός Νηολογίου

* ΑΜΥΕΝ
* Κλάση Πλοίου

• Όνομα πλοίου

• Διαστάσεις

• Χωρητικότητες

• Τελωνεία

• Εφορίες

• Ιδιωτικά συμφωνητικά

Οι φάκελοι εμπεριέχουν τις παρακάτω βασικές κατηγορίες:

• Αιτήσεις

• Αρχική νηολόγηση

• Μεταβιβάσεις

• Αλλαγές είδους

• Έγγραφα οποιασδήποτε αλλαγής ονόματος ή εταιρείας

• Υποθήκες

• Προσωρινή διαταγή για ασφαλιστικά μέτρα

Συνήθως χρησιμοποιούνται οι μερίδες προς ευκολία της λιμενικής αρχής και ο όγκος και των μερίδων και των φακέλων εξαρτάται και από το μέγεθος του εκάστοτε πλοίου. Οι καταχωρήσεις του συγκεκριμένου αρχείου είναι όλες έγχαρτες και χρονολογικά τοποθετημένες και έχει βασική συσχέτιση με ΔΠΝ και ΔΙΝΕΘΑΤ.

*Εικόνες από αποθηκευμένο αρχείο νηολογίων και φακέλων*

A picture containing text, indoor, box, lumber

Description automatically generatedA picture containing text

Description automatically generated

A picture containing text, indoor, cluttered, sale

Description automatically generatedA picture containing text, cluttered

Description automatically generated

Το υπόλοιπο αρχείο της Διεύθυνσης που χρήζει ψηφιοποίηση αφορά τις παρακάτω κατηγορίες: Αρχείο Μητρώων Πλοίων, Αρχείο Μητρώων Ναυτικών Εταιρειών και Αρχείο Μητρώων Αλλοδαπών Ναυτιλιακών Εταιρειών. Το προαναφερθέν αρχείο της Διευθύνσεως βρίσκεται αποθηκευμένο σε ντουλάπες σε χώρους γραφείων και σε αποθηκευτικούς χώρους του κεντρικού κτιρίου του Υπουργείου Ναυτιλίας και Νησιωτικής Πολιτικής. Υπάρχουν τρεις (3) χώροι που χρησιμοποιούνται ως αποθηκευτικοί χώροι φύλαξης του αρχείου. Το αρχείο Μητρώων Πλοίων αφορά νηολόγια, υποθηκολόγια και βιβλία κατασχέσεων, φακέλους πλοίων και εταιρειών. Σε κάθε φάκελο βρίσκονται κατά κύριο λόγο σελίδες Α4. Ένας τυπικός φάκελος περιέχει 10 αυτοτελή έγγραφα, 10 με 20 σελίδων το κάθε ένα. Το τμήμα του αρχείου των Νηολογίων- Υποθηκολογίων, περιέχει μεγάλα βιβλία, μεγέθους Α4. Το αρχείο του τμήματος Ναυτικών & Αλλοδαπών Ναυτιλιακών Εταιρειών περιέχει φακέλους εγγράφων, καρτέλες και βιβλία. Κάθε φάκελος περιέχει περίπου 200-250 σελίδες, και 7-10 αυτοτελή έγγραφα. Στην πλειοψηφία τους τα έγγραφα είναι μεγέθους Α4. Λόγω της παλαιότητας πολλών από τα έγγραφα, έχει σημειωθεί η ύπαρξη ριζόχαρτων σε πολλούς από τους φακέλους, των οποίων η ποιότητα μπορεί να τα κάνει πιο επιρρεπή σε φθορές . Τα βιβλία που περιέχει η υπηρεσία είναι Βιβλία Μητρώου Ναυτικών Εταιρειών και Ευρετήρια Ναυτικών Εταιρειών και Ειδικών Ναυτικών Επιχειρήσεων. Τα βιβλία Μητρώων Ναυτικών Εταιρειών περιέχουν 150 σελίδες το καθένα, ενώ τα Ευρετήρια Ναυτικών Εταιρειών και Ειδικών Ναυτικών Επιχειρήσεων 60 σελίδες το καθένα.

Οι αποθηκευτικοί χώροι στους οποίους βρίσκεται αποθηκευμένο το αρχείο της Διεύθυνσης παρουσιάζουν παρόμοια δομή. Το αρχείο βρίσκεται περιμετρικά των χώρων, σε ράφια τύπου dexion και ξύλινες ντουλάπες. Ο όγκος του αρχείου είναι μεγάλος, και είναι εμφανής η έλλειψη χώρου αποθήκευσης. Συναντάται μέρος του αρχείου να βρίσκεται σε ντουλάπια, και το μέρος του αρχείου που αποτελείται από καρτέλες έχει τοποθετηθεί σε φοριαμούς. Τα έγγραφα είναι αποθηκευμένα σε φακέλους κλασέρ, φακέλους αρχειοθέτησης και πανόδετους φακέλους, οι οποίοι με τη σειρά τους τοποθετούνται σε ντουλάπες και ράφια τύπου dexion όπως προαναφέρθηκε. Η τοποθέτησή τους έχει πραγματοποιηθεί με όχι ιδανικό τρόπο, ενώ παρατηρούνται φαινόμενα στοίβαξης. Υπάρχουν ακόμα περιπτώσεις που λόγω έλλειψης αποθηκευτικού χώρου, συναντώνται φάκελοι ακουμπισμένοι άναρχα επάνω σε γραφεία. Έχει γίνει προσπάθεια αρχειοθέτησης και ταξινόμησης των φακέλων, σύμφωνα με τους αριθμούς φακέλων που βρίσκονται αναγραμμένοι στις περισσότερες περιπτώσεις στην ράχη και τις κατηγορίες στις οποίες αυτοί ανήκουν, ανάλογα με το περιεχόμενό τους. Ο τρόπος με τον οποίο έχει γίνει η τοποθέτηση στα ράφια είναι τέτοιος ώστε δεν διαφυλάσσεται η προστασία των εγγράφων από φθορές που μπορεί να προκληθούν από περιβαλλοντικούς και μη βλαβερούς παράγοντες (ενδεικτικά σημειώνονται η φυσική γήρανση του χαρτιού, και το μεγάλο ποσοστό υγρασίας των χώρων). Κάθε φάκελος στηρίζεται στον γειτονικό του, δυσκολεύοντας το έργο ανάκτησης αρχείων, ενώ σε πολλές περιπτώσεις καθιστά το έργο των αρμόδιων υπαλλήλων επικίνδυνο. Η μηχανική πίεση που ασκείται λόγω του βάρους και της τριβής σε κάθε φάκελο μπορεί να βλάψει την ακεραιότητα του αρχείου ή να προκαλέσει φθορές στους φακέλους ή και στα έγγραφα που αυτοί περιέχουν. Οι χώροι δεν προφυλάσσονται επαρκώς περίπτωση καταστροφής από πρόκληση πυρκαγιάς, διακινδυνεύοντας ακόμα περισσότερο την ακεραιότητα του αρχείου.

Τα τμήματα Μητρώων Πλοίων και Μητρώων Ναυτικών & Αλλοδαπών Ναυτιλιακών Εταιρειών της Διεύθυνσης Ποντοπόρου Ναυτιλίας υπολογίζεται να διαθέτουν συνολικά στις 916.836 σελίδες Α3-Α4-Α5 προς ψηφιοποίηση. Η ψηφιοποίηση εντός του τμήματος Ναυτικών Εταιρειών θα γίνει ανά αριθμό μητρώου και επωνυμία εταιρείας. Οι φάκελοι του τμήματος αφορούν off-shore εταιρείες και είναι ταξινομημένοι ανά αριθμό φακέλου εταιρείας (π.χ. F5254). Κάθε φάκελος αναφέρεται σε μόνο μία εταιρεία, εάν και υπάρχει πιθανότητα μία εταιρεία να έχει περισσότερους από έναν φακέλους. Υπάρχει καταγραφή αύξωντα αριθμού φακέλων σε ηλεκτρονική μορφή. Οι βασικές υποκατηγορίες των φακέλων είναι οι παρακάτω:

1. Αριθμός Μητρώου.
2. Επωνυμία εταιρείας (με τηρούμενη ιστορικότητα).
3. Έδρα εταιρείας (με τηρούμενη ιστορικότητα).
4. Ημερομηνία καταχώρησης εταιρείας στο Μητρώο.
5. Διάρκεια.
6. Χρονολογία εταιρικής σύμβασης.
7. Κεφάλαιο της εταιρείας.
8. Αριθμός μετοχών.
9. Τύπος μετοχών (ανώνυμες / ονομαστικές).
10. Διεύθυνση εταιρείας (με τηρούμενη ιστορικότητα).
11. Στοιχεία μελών Διοικητικού Συμβουλίου ( Ονοματεπώνυμο, πατρώνυμο, Α.Δ.Τ., Α.Φ.Μ., Δ/νση)(με τηρούμενη ιστορικότητα).
12. Στοιχεία νομίμου εκπροσώπου (Ονοματεπώνυμο, πατρώνυμο, Α.Δ.Τ., Α.Φ.Μ., Δ/νση) (με τηρούμενη ιστορικότητα).
13. Στοιχεία Αντικλήτου της εταιρείας (Ονοματεπώνυμο, πατρώνυμο, Α.Δ.Τ., Α.Φ.Μ., Δ/νση) (με τηρούμενη ιστορικότητα).
14. Ιστορικό τροποποιήσεων της εταιρικής σύμβασης (με πρακτικά Γενικών Συνελεύσεων).
15. Πρόβλεψη για τυχόν υφιστάμενη πτώχευση της εταιρείας.
16. Ιστορικό καταχωρήσεων πρακτικών Διοικητικού Συμβουλίου και Γενικής Συνέλευσης από την καρτέλα της ναυτικής εταιρείας.
17. Τυχόν Δικαστικές Αποφάσεις που αφορούν στη νομική κατάσταση της εταιρείας.
18. Αριθμός Εγκριτικής Πράξης και ΦΕΚ για Ειδικές Ναυτικές Επιχειρήσεις.

Όσον αφορά το τμήμα Μητρώου Αλλοδαπών Ναυτιλιακών Εταιρειών, υπάρχουν αρχεία εταιρειών από το 1967 έως και σήμερα και η ψηφιοποίηση θα γίνει ανά αριθμό φακέλου, επωνυμία εταιρείας και έδρα εταιρείας. Όσον αφορά τις υποκατηγορίες των φακέλων, υπάρχουν οι παρακάτω βασικές κατηγορίες:

1. Έγγραφα Εγκατάστασης/Τροποποίησης/Ανάκλησης/Αποδοχής Εγγυητικής.
2. Εκπροσώπηση/Διοικητικό Συμβούλιο.
3. Έναρξη Εργασιών, Τροποποιήσεις Και Υποχρεώσεις Προς Την Διεύθυνση Οικονομικών Υπηρεσιών
4. Έγγραφα Περί Εγγυητικής Επιστολής.
5. Έγγραφα/Αιτήσεις Ναυτιλιακής Εταιρείας
6. Ετήσιες Αναφορές Δραστηριότητας
7. Έγγραφα Τμήματος Ναυτιλιακών Εταιρειών
8. Έγγραφα Λοιπών Υπηρεσιών Δημοσίου
9. Έγγραφα Δικαστικών Αρχών
10. Έγγραφα Αλλοδαπών Αρχών
11. Έγγραφα Πολίτων & Δικηγορών
12. Έγγραφα Ιδιωτικών Φορέων/Αρχών (Εσωτερικού & Εξωτερικού)
13. Αναθέσεις Έναρξης/Παύσης/Μεταβολής Διαχείρισης Πλοίων
14. Έγγραφα/Αιτήσεις Ναυτιλιακής Εταιρείας

Ενδεικτικά παρατίθενται τα έγγραφα που περιέχονται σε κάποιους από τους παραπάνω υποφακέλους:

1. Έγγραφα Εγκατάστασης/Τροποποίησης/Ανάκλησης.
2. Αρ. Φακέλου
3. Επωνυμία Εταιρείας
4. Έδρα
5. Αντικείμενο
6. Έδρα στο Εξωτερικό
7. Διεύθυνση/νσεις στην Ελλάδα
8. Διεύθυνση κατοικίας(Οδός, Αριθμός, Τ.Κ., Περιοχή)
9. Υπεύθυνη δήλωση του Ν.1599/86 με τα στοιχεία που εμπεριέχει
10. Τηλέφωνο
11. Email
12. Υπουργικές αποφάσεις εγκατάστασης/ανάκλησης/τροποποίησης
13. Αρ. Άδειας Εγκατάστασης
14. Αρ. Άδειας Ανάκλησης
15. ΦΕΚ ΕΓΚΑΤΑΣΤΑΣΗΣ
16. ΦΕΚ ΑΝΑΚΛΗΣΗΣ
17. ΚΑΔ
18. Εκπρόσωπος/οι
19. Σύνθεση Διοικητικού Συμβουλίου
20. Εκπροσώπηση/Διοικητικό Συμβούλιο.
21. Αρ. Φακέλου
22. Επωνυμία Εταιρείας
23. Έδρα
24. Αντικείμενο
25. Έδρα στο Εξωτερικό
26. Διεύθυνση/νσεις στην Ελλάδα
27. Υπεύθυνη δήλωση του Ν.1599/86
28. Τηλέφωνο
29. Email
30. Εκπρόσωπος/οι
31. Σύνθεση Διοικητικού Συμβουλίου
32. Έναρξη Εργασιών & Τροποποιήσεις Στην Διεύθυνση Οικονομικών Υπηρεσιών/Έγγραφα Περί Εγγυητικής Επιστολής.
33. Αρ. Φακέλου
34. Επωνυμία Εταιρείας
35. Έδρα
36. ΑΦΜ
37. ΔΟΥ
38. Αντικείμενο
39. Έδρα στο Εξωτερικό
40. Διεύθυνση/νσεις στην Ελλάδα
41. Τηλέφωνο
42. Email
43. Αρ. Άδειας Εγκατάστασης
44. Αρ. Άδειας Ανάκλησης
45. ΦΕΚ εγκατάστασης
46. ΦΕΚ ανάκλησης
47. Ετήσιες Αναφορές Δραστηριότητας
48. Αρ. Φακέλου
49. Επωνυμία Εταιρείας
50. Έδρα
51. ΑΦΜ
52. ΔΟΥ
53. Αντικείμενο
54. Έδρα στο Εξωτερικό
55. Διεύθυνση/νσεις στην Ελλάδα
56. Υπεύθυνη δήλωση του Ν.1599/86 και ανάλυση οικονομικών δεδομένων της εταιρείας
57. Τηλέφωνο
58. Email
59. Εκπρόσωπος/οι
60. Πίνακας προσωπικού & διαχειριζομένων πλοίων
61. Εκπρόσωπος/οι
62. Βεβαιώσεις Τραπεζών με εισαγόμενα ποσά σε διάφορα νομίσματα
63. Έγγραφα Τμήματος Ναυτιλιακών Εταιρειών
64. Αρ. Φακέλου
65. Επωνυμία Εταιρείας
66. Έδρα
67. ΑΦΜ
68. ΔΟΥ
69. Αντικείμενο
70. Υπουργική Απόφαση Άδειας Εγκατάστασης
71. Υπουργική Απόφαση Ανάκλησης Άδειας Εγκατάστασης
72. ΦΕΚ ΕΓΚΑΤΑΣΤΑΣΗΣ
73. ΦΕΚ ΑΝΑΚΛΗΣΗΣ
74. Έγγραφα προς δημόσιες και Ιδιωτικές Αρχές
75. Έγγραφα προς δικαστικές Αρχές
76. Βεβαίωση διαχειριζομένων πλοίων
77. Βεβαίωση Εκπρόσωπου
78. Έγγραφα για μη τήρηση υποχρέωσης για την υποβολή των ετήσιων οικονομικών στοιχείων των εταιρειών
79. Έγγραφα ενημέρωσης για την κατάσταση της εταιρείας και των υποχρεώσεων τους
80. Έγγραφα Δικαστικών Αρχών
81. Παραπτώματα
82. Διώξεις
83. Έγγραφα Πολίτων & Δικηγορών
84. Παραπτώματα
85. Διώξεις
86. Αγωγές
87. Καταδίκες

Τα ζητούμενα πεδία αναζήτησης για τον κάθε φάκελο είναι:

1. Επωνυμία της εταιρείας.

2. ΑΦΜ.

3. Πλοίο.

4. Αριθμός φακέλου.

5. Ενεργή (κατάσταση εταιρείας).

6. Κατάπτωση εγγυητικής.

7. Εγγυητική έναρξη.

8. Διοικητικό συμβούλιο.

9. Ον. Εκπροσώπου.

10. Διεύθυνση.

11. Τηλέφωνο.

12. ΦΑΞ.

13. Αρ. Άδειας εγκατάστασης.

14. ΦΕΚ εγκατάστασης.

15. Αρ. Ανακλητικής πράξης.

16. ΦΕΚ ανάκλησης.

17. Έδρα στο εξωτερικό.

18. Registration number

19. Αντικείμενο

Στο τμήμα Μητρώου Πλοίων, η ψηφιοποίηση των αρχείων θα γίνει ανά μητρώου πλοίου μαζί με το όνομα πλοίου ή το ΑΜΥΕΝ, ο οποίος είναι ο Αριθμός Μητρώου του Υπουργείου Εμπορικής Ναυτιλίας και είναι μοναδικός για το κάθε εγγεγραμμένο πλοίο. Τα αρχεία του τμήματος είναι νηολόγια, τα οποία βρίσκονται στις λιμενικές αρχές, αλλά αφορούν συγκεκριμένη μερίδα πλοίων, τα ποντοπόρα. Η υπάρχουσα αρχειοθέτηση είναι με αριθμό νηολογίου, ο οποίος υπάρχει πιθανότητα να αλλάξει είτε με αλλαγή καταμέτρησης ή χωρητικότητας του εκάστοτε πλοίου είτε με αλλαγή λιμένα του πλοίου. Εκτός από τον μοναδικό αριθμό ΑΜΥΕΝ, αναγράφεται και το Διεθνές Διακριτικό Σήμα (ΔΔΣ) του πλοίου. Τα ποντοπόρα πλοία του τμήματος είναι καταγεγραμμένα σε υπολογιστικό σύστημα και υπάρχουν περίπου 50.000 ενεργά ποντοπόρα πλοία και άλλα 50.000 μη ενεργά. Τα έγγραφα που περιέχονται σε κάθε φάκελο είναι όλα ίδια βάση εγκύκλιου.

Ενδεικτικά σε κάθε φάκελο περιέχονται:

1. Ο αριθμός /λιμένας νηολόγησης του πλοίου καθώς και οι μεταβολές αυτών.
2. Τα τεχνικά χαρακτηριστικά του πλοίου (π.χ. ΔΔΣ, αριθμός ΙΜΟ, ολική / καθαρή χωρητικότητα, είδος πλοίου, ιπποδύναμη μηχανών, διαστάσεις πλοίου, έτος/ τόπος ναυπήγησης κ.α.).
3. Κυριότητα/διαχείριση του πλοίου.

Οι ηλεκτρονικοί υποφάκελοι θα περιλαμβάνουν τις μεταβολές των ανωτέρω πληροφοριών.

Σε ορισμένα από τα τμήματα της Διεύθυνσης Ποντοπόρου Ναυτιλίας δεν υπάρχει εμφανής διαχωρισμός εγγράφων στον εκάστοτε φάκελο, συνεπώς θα χρειαστεί εκπαίδευση για την σωστή ομαδοποίηση τους.

ΦΩΤΟΓΡΑΦΙΚΟ ΥΛΙΚΟ ΑΡΧΕΙΟΥ ΔΙΕΥΘΥΝΣΗΣ ΠΟΝΤΟΠΟΡΟΥ ΝΑΥΤΙΛΙΑΣ

***Εικόνες από αποθηκευμένο αρχείο***

A picture containing text, indoor, scene, book

Description automatically generated

**Διεύθυνση Εκπαίδευσης Ναυτικών**

Η Διεύθυνση Εκπαίδευσης Ναυτικών (Δ.Ε.Κ.Ν.) ανήκει στον Κλάδο Ναυτιλίας (Κλάδος Β’) και βρίσκεται στην οδό 2ας Μεραρχίας 18. Η Διεύθυνση μεριμνά για την ανάπτυξη και εφαρμογή συστημάτων εκπαίδευσης, μετεκπαίδευσης και επιμόρφωσης ναυτικών, για την εύρυθμη λειτουργία των αντίστοιχων δημόσιων και ιδιωτικών σχολών και για το σχεδιασμό και την εφαρμογή μέτρων που αποσκοπούν στην προσέλκυση και την εισαγωγή νέων στο ναυτικό επάγγελμα καθώς και την έκδοση πιστοποιητικών θαλάσσιας υπηρεσίας. Αποτελείται από τα εξής τμήματα: Τμήμα Κανονισμών και Εκπαιδευτικών Προγραμμάτων, τμήμα Οργάνωσης και Λειτουργίας Σχολών Εμπορικού Ναυτικού, τμήμα Επιμόρφωσης και Μετεκπαίδευσης Ναυτικών, τμήμα Αποδεικτικών Ναυτικής Ικανότητας. Η Διεύθυνση κρατάει φυσικό αρχείο Ατομικών Φακέλων Ναυτικών. Το αρχείο αποτελείται από Αποδεικτικά Ναυτικής Ικανότητας για περίπου 150.000 ναυτικούς, εκ των οποίων περίπου 100.000 είναι Έλληνες ναυτικοί και οι 50.000 αλλοδαποί ναυτικοί.

Ο κύριος όγκος του αρχείου του τμήματος Αποδεικτικών Ναυτικής Ικανότητας βρίσκεται στο κτίριο του Υπουργείου Ναυτιλίας και Νησιωτικής Πολιτικής της οδού Β’ Μεραρχίας. Το αρχείο αποτελείται από φάκελους Ναυτικών, ο κάθε ένας μικρός σε μέγεθος, οι οποίοι περιέχουν έγγραφα σχετικά με τα προσόντα και τα πτυχία του προσωπικού. Υπάρχουν κατηγορίες στις οποίες εμπίπτουν οι φάκελοι, σύμφωνα με το περιεχόμενό τους. Αυτές είναι ενδεικτικά: Πλοίαρχοι, Μηχανικοί, Κατώτερα Πληρώματα, Tanker safety, SSO, Endorsement, Πιστοποιητικά Ταχυπλόων ειδικού τύπου. Κάθε φάκελος είναι διαστάσεων Α4 ως επί το πλείστον, ενώ υπάρχει όγκος εγγράφων διαστάσεων Α2. Κατά μέσο όρο, κάθε φάκελος περιέχει 15 έγγραφα στο εσωτερικό του. Λόγω της παλαιότητας πολλών από τα έγγραφα, έχει σημειωθεί η ύπαρξη ριζόχαρτων σε πολλούς από τους φακέλους, των οποίων η ποιότητα μπορεί να τα κάνει πιο επιρρεπή σε φθορές. Για την τοποθέτηση του αρχείου χρησιμοποιούνται πολλοί χώροι του κτιρίου ως αποθηκευτικοί, και σε διαφορετικούς ορόφους. Ο μεγαλύτερος όγκος βρίσκεται σε διώροφη αποθήκη στο ισόγειο του κτηρίου. Η είσοδος στην αποθήκη πραγματοποιείται εξωτερικά του κυρίως κτηρίου του Υπουργείου. Ο χώρος παρουσιάζει διαδρόμους όπου είναι τοποθετημένα ράφια τύπου dexion, ενώ στον ημιώροφο υπάρχουν ράφια στα οποία είναι τοποθετημένα αρχεία, περιμετρικά του χώρου.

Στην αποθήκη τα έγγραφα είναι αποθηκευμένα σε φακέλους, και τοποθετημένα στα ράφια dexion. Ο τρόπος που έχουν τοποθετηθεί είναι άναρχος, χωρίς κάποια ταξινόμηση. Οι στήριξη κάθε φακέλου γίνεται μέσω των γειτονικών του, συναντώνται φάκελοι να έχουν εκπέσει στο δάπεδο, άλλοι τοποθετημένοι σε σακούλες, ενώ τα έγγραφα από πολλούς φακέλους έχουν φθορές που τα καθιστούν σχεδόν μη επεξεργάσιμα. Εντοπίζονται στοίβες αρχείων ή πακέτα αρχείων δεμένα με σχοινί. Αυτό καθιστά την πρόσβαση και την εύρεση επιθυμητών αρχείων αδύνατη. Ο χώρος δεν προφυλάσσει τα αρχεία από βλαβερούς περιβαλλοντικούς παράγοντες, με κυριότερες τη σκόνη και την υγρασία των δωματίων. Η στήριξη των αρχείων παραπλέυρως σε γειτονικούς, η στοίβαξή τους στο δάπεδο και η προβληματική φύλαξη είναι παράγοντες υπεύθυνοι για επιπλέον φθορές στους φακέλους. Ο πολύ μεγάλος όγκος αρχείου, και ο ελλιπής τρόπος αποθήκευσης καθιστά την πρόσβαση στα επιθυμητά αρχεία αδύνατη, ενώ σε πολλές περιπτώσεις επικίνδυνη για τους εργαζόμενους. Μεγάλος όγκος αρχείου είναι επίσης αποθηκευμένος σε δωμάτια στους ανώτερους ορόφους του κτιρίου (1ος, 3ος,και 6ος όροφος). Εκεί βρίσκονται αποθηκευτικοί χώροι στους οποίους έχουν τοποθετηθεί ράφια τύπου dexion, για την φύλαξη των φακέλων της Διεύθυνσης, ενώ επίσης συναντώνται φάκελοι ακουμπισμένοι πάνω σε γραφεία και ντουλάπια. Η τοποθέτησή τους εκεί είναι άναρχη, χωρίς να έχει πραγματοποιηθεί προσπάθεια ταξινόμησης. Σε πολλές περιπτώσεις σχηματίζονται στοίβες από φακέλους σε ράφια ή στο πάτωμα. Οι συνθήκες τοποθέτησης είναι σχεδόν παρόμοιες με εκείνες της αποθήκης, με πεσμένους στο πάτωμα φακέλους, και στοιβαγμένους άναρχα επάνω σε γειτονικούς. Το αρχείο φαίνεται σαφώς επηρεασμένο από το τρόπο αποθήκευσης, αφού υπάρχουν και σε αυτές τις αίθουσες κατεστραμμένα έγγραφα ή αρκετά φθαρμένα, ενώ δεν προστατεύονται από τις περιβαλλοντικές συνθήκες. Ακόμα εντοπίζονται έγγραφα εκτός φακέλων, τα οποία δεν είναι σαφές σε ποιον φάκελο ανήκουν. Οι χώροι χρησιμοποιούνται για την φύλαξη επιπλέον αντικειμένων, εκτός των αρχείων. Σε όλους τους χώρους αποθήκευσης δεν εντοπίζονται συστήματα πυρόσβεσης, κάτι που καθιστά πιθανή καταστροφή του αρχείου από πυρκαγιά, και καθιστά επικίνδυνες τις συνθήκες φύλαξης του αρχείου. Το γεγονός μη επαρκούς προστασίας των εγγράφων από περιβαλλοντικές συνθήκες και από τη φυσική γήρανση του χαρτιού, καθιστά αναγκαία την ψηφιοποίησή τους.

Η Ψηφιοποίηση περιλαμβάνει τόσο την σάρωση των Φάκελοι Ναυτικών όσο και την καταχώρηση των στοιχείων τους, ώστε να δημιουργηθεί ένα επίσημο ψηφιακό αντίγραφο το οποίο θα μπορεί να χρησιμοποιείτε από τις υπηρεσίες για την ταχύτερη και αποτελεσματικότερη εξυπηρέτηση αιτημάτων καθώς και την διευκόλυνση της ροής των εργασιών και την αποδοτικότητα της διεύθυνσης.

Το τμήμα Αποδεικτικών Ναυτικής Ικανότητας της της Διεύθυνσης Εκπαίδευσης Ναυτικών έχει στην κατοχή της το φυσικό αρχείο Ατομικών Φακέλων Ναυτικών και η ονομασία του αρχείου είναι Α.Ν.Ι. (Αποδεικτικά Ναυτικής Ικανότητας). Υπολογίζεται ότι περιέχει 4.546.837 σελίδες Α3-Α4-Α5 και 407.000 σχέδια Α0-Α1-Α2, το σύνολο των οποίων αφορά 100.000 Έλληνες ναυτικούς και 50.000 Αλλοδαπούς και η χρονολογία των εγγράφων είναι από 05/10/2012 έως σήμερα. Τα μεταδεδομένα κάθε φακέλου που θα προκύψουν κατά την ψηφιοποίηση προκύπτουν από τις κατηγορίες αρχείων, και θα είναι τα παρακάτω:

1. Πλοίαρχοι, Μηχανικοί,

2. Κατώτερα Πληρώματα,

3. Tanker safety,

4. SSO,

5. Endorsement,

6. Πιστοποιητικά Ταχυπλόων ειδικού τύπου.

Η ψηφιοποίηση θα γίνει είτε ανά αριθμό μητρώου ναυτικού είτε ανά αριθμό διπλώματος ο οποίος είναι μοναδικός και αναγράφεται έξω από τον φάκελο και η υπάρχουσα ταξινόμηση των φακέλων είναι ανά κατηγορία ναυτικού, οπού ένας φάκελος αφορά έναν ναυτικό. Θα χρειαστεί ενιαία ψηφιοποίηση αρχείων με την σειρά που ήδη βρίσκονται στον φάκελο, η οποία συνήθως είναι χρονολογική.

ΦΩΤΟΓΡΑΦΙΚΟ ΥΛΙΚΟ ΑΡΧΕΙΟΥ ΔΙΕΥΘΥΝΣΗΣ ΕΚΠΑΙΔΕΥΣΗΣ ΝΑΥΤΙΚΩΝ

***Εικόνες από αποθηκευμένο αρχείο***

A picture containing wooden, wood, several, gear

Description automatically generatedA picture containing text

Description automatically generated

|  |  |  |  |  |
| --- | --- | --- | --- | --- |
| **Χώρος Φύλαξης** | **Διεύθυνση Υ.ΝΑ.Ν.Π.** | **Σελίδες (Α3-Α4-Α5) έως 4 μεταδεδομένα ανά έγγραφο** | **Σχέδια (Α0-Α1-Α2) έως 4 μεταδεδομένα ανά σχέδιο** | **Σχέδια (Α2) Book Scanner μέχρι 4 μεταδεδομένα ανά σχέδιο** |
| Ακτή Μιαούλη 50 | Διεύθυνση Ποντοπόρου Ναυτιλίας – Νηολόγια Κεντρικού Λιμεναρχείου Πειραιά (Δ.Π.Ν.) | 2.510.301 |  | 50.200 |
| Κεντρικό κτίριο του Υ.ΝΑ.Ν.Π. στην Ακτή Βασιλειάδη (πύλες Ε1-Ε2) | Διεύθυνση Ποντοπόρου Ναυτιλίας – Μητρώο Πλοίων και Μητρώο Ναυτικών Εταιρειών & Αλλοδαπών Ναυτιλιακών Εταιρειών (Δ.Π.Ν.) | 916.836 |  |  |
| 2ας Μεραρχίας 18 | Διεύθυνση Εκπαίδευσης Ναυτικών (Δ.Ε.Κ.Ν.) - Τμήμα Αποδεικτικών Ναυτικής Ικανότητας | 4.546.837 | 407.000 |  |
| **ΣΥΝΟΛΟ ΣΕΛΙΔΩΝ** | | **8.431.174** | | |

#### Σκοπός και Στόχοι της Σύμβασης.

Κύριος στόχος του έργου είναι ο εκσυγχρονισμός και βελτίωση των υπηρεσίων του Υπουργείου Ναυτιλίας και Νησιωτικής Πολιτικής με άμεσα ωφελούμενο πληθυσμό τους Ναυτικούς και το προσωπικό του Υπουργείου Ναυτιλίας και Νησιώτικης πολιτικής που απασχολείται με τη διεκπεραίωση, έλεγχο και παρακολούθηση αιτημάτων αλλά και οι ναυτιλιακές εταιρείες και συνεργαζόμενες επιχειρήσεις, που θα μπορούν να αξιοποιούν τα αρχεία για την ταχύτερη και αποτελεσματικότερη εξυπηρέτηση αιτημάτων τους.

Κατηγορίες Ωφελούμενων

* Ναυτικοί
* Εργαζόμενοι Υπουργείου Ναυτιλίας και Νησιώτικης Πολιτικής
* Ελεγκτικοί μηχανισμοί
* Επιχειρήσεις

Πιο συγκεκριμένα για κάθε κατηγορία ωφελούμενων:

Ναυτικοί

* Αμεσότερη και πιο αξιόπιστη πρόσβαση στις απαραίτητες πληροφορίες και έγγραφα
* Αμεσότερη και πιο αξιόπιστη διεκπεραίωση των αιτημάτων τους

Εργαζόμενοι Υπουργείου Ναυτιλίας και Νησιώτικης Πολιτικής

* Αύξηση της αποδοτικότητας μέσω της ταχύτερης διακίνησης ψηφιακών εγγράφων και της ταχύτερης πρόσβασης στην πληροφορία
* Δυνατότητα μεγαλύτερης ενασχόλησης με την άλλες πτυχές της απασχόλησής τους, χάρη στην ελάφρυνση από διεκπεραιωτικό τύπου εργασίες
* Μείωση του φόρτου εργασίας σχετικά με τις συναλλαγές με το κοινό
* Γενική αναβάθμιση του περιβάλλοντος εργασίας, μέσω της ψηφιοποίησης

Ελεγκτικοί μηχανισμοί

* Αύξηση της αποδοτικότητας μέσω της επιτάχυνσης και της μείωσης του φόρτου εργασίας για τη διεκπεραίωση υποθέσεων
* Δυνατότητα μεγαλύτερης ενασχόλησης με την άλλες πτυχές της απασχόλησής τους, χάρη στην ελάφρυνση από διεκπεραιωτικό τύπου εργασίες
* Καλύτερος προγραμματισμός μέσω της μεγαλύτερης προβλεψιμότητας αναφορικά με το χρόνο ολοκλήρωσης εκκρεμών υποθέσεων
* Εξοικονόμηση πόρων χάρη στη μείωση ανάγκης περαιτέρω επικοινωνίας για τη διεκπεραίωση εργασιών

Επιχειρήσεις

* Ενίσχυση της Ασφάλειας των συναλλαγών μέσω της αύξησης της ταχύτητας και της αξιοπιστίας
* Εξοικονόμηση πόρων μέσω της χρήσης ψηφιακών υπηρεσιών
* Δραστηριοποίηση σε ποιο αξιόπιστο και ανταγωνιστικό οικονομικό περιβάλλον
* Μείωση της αβεβαιότητας που επιφέρουν οι εκκρεμότητες

#### Αναμενόμενα Οφέλη

Η υλοποίηση του παρόντος έργου θα συμβάλλει καθοριστικά στον ανασχεδιασμό του τρόπου εσωτερικής οργάνωσης της εργασίας και στη βελτίωση της παραγωγικότητας του οργανισμού. Στο εσωτερικό περιβάλλον του έργου, τα οφέλη θα γίνουν ορατά από τους άμεσα εμπλεκόμενους και περιλαμβάνουν τα παρακάτω:

* την απλοποίηση της εύρεσης εγγράφων,
* την εξοικονόμηση χρόνου στην αρχειοθέτηση και αναζήτηση εγγράφων,
* την αποφυγή απώλειας εγγράφων,
* την αποφυγή ανθρώπινων λαθών κατά την καταχώριση ή την επαναφορά των εγγράφων,
* την άσκοπη χρήση χαρτιού,
* την εξοικονόμηση ανθρωποωρών για την δημιουργία, διαχείριση και συντήρηση του αρχείου,
* την μείωση του κόστους χρήσης αναλωσίμων,
* την εξοικονόμηση χώρου αποθήκευσης.

Παράλληλα, τα οφέλη από την υλοποίηση του έργου κυρίως τους τελικούς ωφελούμενους και συγκεκριμένα τους αρμόδιους φορείς του Δημοσίου:

• τη διαλειτουργικότητα των συστημάτων και την παροχή ψηφιακών υπηρεσιών,

• την παροχή ποιοτικότερων υπηρεσιών υψηλής προστιθέμενης αξίας,

• τη μείωση του χρόνου περαίωσης των αιτημάτων,

• την έγκυρη ενημέρωση και τη μείωση πιθανοτήτων λάθους,

• τη μείωση του διοικητικού κόστους,

• τη μείωση των συναλλαγών ανά αποτέλεσμα,

• τη μείωση των χρόνων απόκρισης και την αυτοματοποίηση των διαδικασιών,

• τη διαφάνεια και αξιοπιστία.

Ο ψηφιακός εκσυγχρονισμός του Υπουργείου Ναυτιλίας και Νησιωτικής Πολιτικής αναμένεται να βελτιώσει την εσωτερική οργάνωση και διενέργεια των εργασιών του Υπουργείου αλλά και να διευκολύνει τους άμεσα ενδιαφερόμενους, όπως για παράδειγμα τους ναυτικούς, τις ναυτιλιακές εταιρείες και τους συνεργαζόμενους επαγγελματίες στην εκτέλεση των αιτημάτων τους. Παράλληλα, αναμένεται να επιφέρει περαιτέρω μείωση της διακίνησης φυσικών εγγράφων εξοικονομώντας με αυτό τον τρόπο οικονομικούς και φυσικούς πόρους.

Το έργο περιλαμβάνει τις Υπηρεσίες Σάρωσης καθώς και λοιπές Υπηρεσίες όπως ελέγχου, διαχωρισμού, καταλογογράφισης, κατηγοριοποίησης, καταχώρησης και καταστροφής και εγκιβωτισμού φυσικού αρχείου καθώς και Υπηρεσίες ψηφιακής διαχείρισης αρχείου που έχει ψηφιοποιεί, όπως ενδεικτικά διαχωρισμός ψηφιακών εγγράφων, αυτόματο indexing εγγράφων, άντληση δεδομένων από έγραφα. Οι υπηρεσίες αφορούν αρχείο οκτώ εκατομμυρίων τετρακοσίων τριάντα ενός εκατόν εβδομήντα τεσσάρων σελίδων (8.431.174).

### Λειτουργικές Προδιαγραφές

#### Σύστημα Ηλεκτρονικής Διαχείρισης εγγράφων

**Γενικά**

Ο Ανάδοχος θα παράσχει, λογισμικό ηλεκτρονικής διαχείρισης ψηφιοποιημένου αρχείου για χρήση από τα στελέχη και τις αρμόδιες Υπηρεσίες, με σκοπό τη δυνατότητα διαχείρισης του ψηφιοποιημένου αρχείου από τις Διευθύνσεις του Υπουργείου. Ο χρόνος παροχής θα είναι για δύο (2) έτη από τη σύναψη της σύμβασης που θα αφορά την προμήθεια του.

**Βασικές Λειτουργικότητες**

Τα ψηφιοποιημένα έγγραφα θα μπορούν να αποθηκεύονται στην πλατφόρμα ηλεκτρονικής διαχείρισης εγγράφων και δεν θα μπορεί να υπάρχει δικαίωμα πρόσβασης απευθείας από τους χρήστες παρά μόνο μέσω του συστήματος ηλεκτρονικής διαχείρισης εγγράφων (βάσει των δικαιωμάτων των χρηστών και των μεταδεδομένων των εγγράφων).

Η Πλατφόρμα Ηλεκτρονικής Διαχείρισης Εγγράφων οφείλει να έχει την δυνατότητα προσθήκης νέων δικαιολογητικών στους φακέλους, μόνον σε εξουσιοδοτημένους χρήστες του συστήματος με ταυτόχρονη καταγραφή των ενεργειών προσθήκης/ τροποποίησης φακέλου.

Ταυτόχρονα, η πρόσβαση αυτή πρέπει να είναι πολυκαναλική μέσω web browser και Mobile App, ή μέσα από τις επιφάνειες εργασίας των χρηστών οι οποίοι έχουν διαβαθμισμένη πρόσβαση στο σύστημα και χρησιμοποιούν κλασσικές εφαρμογές γραφείου (π.χ. MS Office ή αντίστοιχες σουίτες γραμματειακής υποστήριξης ελεύθερου λογισμικού) όπου με γρήγορο και εύχρηστο τρόπο είναι σε θέση να διαχειρίζονται τις επιχειρησιακές τους διαδικασίες, να δημιουργούν και να καταχωρούν έγγραφα μέσα στο υποσύστημα με την ελάχιστη δυνατή μεταβολή των χρηστικών συνηθειών τους.

Η πλατφόρμα Ηλεκτρονικής Διαχείρισης Εγγράφων πρέπει να παρέχει εύκολη αρχειοθέτηση εγγράφων χρησιμοποιώντας φίλτρα φακέλων με δυνατότητα αναζήτησης. Ακόμα, πρέπει να μπορεί να επιτρέπει στο χρήστη να προσθέσει/επεξεργαστεί δεδομένα εγγράφου όπως από, προς, ημερομηνία, λέξεις-κλειδιά, περιγραφή, σημειώσεις.

Η Επεξεργασία εγγράφων πρέπει να γίνεται απευθείας από το πρόγραμμα περιήγησης. Όλες οι αλλαγές στα έγγραφα πρέπει να παρακολουθούνται και να αποθηκεύονται αυτόματα. Οι χρήστες πρέπει να μπορούν να ανεβάσουν πρόσθετες εκδόσεις εγγράφων, ακόμη και από διαφορετικούς τύπους αρχείου. Στους χρήστες πρέπει να δίνεται η δυνατότητα εξαγωγής σελίδων, κατάργηση σελίδων, διαχωρισμός εγγράφου, συγχώνευση πολλαπλών εγγράφων σε μεμονωμένο pdf, μετατροπή σε ασπρόμαυρο (B/W), προσθήκη/αντικατάσταση σελίδων, χωρίς κόστος αγοράς επιπλέον λογισμικού.

Οι χρήστες πρέπει να έχουν την δυνατότητα μέσω του συστήματος ηλεκτρονικής διαχείρισης εγγράφων να αναζητούν τα έγγραφα με την έξυπνη, απλή αναζήτηση λέξεων-κλειδιών, σε όλες τις ιδιότητες του εγγράφου. Ενδεικτικά θα γίνεται η αναζήτηση χρησιμοποιώντας από, προς, θέμα, όνομα αρχείου, φάκελο (συνδυασμοί), κείμενο στο έγγραφο έχει/δεν έχει λέξη(εις), έχει επισυναπτόμενο (για email), ημερομηνία(ες), μέγεθος, αριθμός σελίδων, τύπος αρχείου, δημιουργός, τελευταίος συντάκτης, προσαρμοσμένα πεδία δεδομένων.

Για την διατήρηση και προστασία των πληροφοριών η πλατφόρμα Ηλεκτρονικής Διαχείρισης Εγγράφων πρέπει να περιέχει βασικές πολιτικές ασφαλείας με ξεχωριστή δημιουργία, επεξεργασία, προβολή, μετακίνηση, διαγραφή δικαιωμάτων ανά φάκελο/υποφάκελο. Πρέπει να έχει την δυνατότητα να εφαρμόσει διαφορετικές πολιτικές διατήρησης σύμφωνα με τις νομικές απαιτήσεις καθώς και να κρυπτογραφεί όλα τα έγγραφα σε μεταφορά και σε κατάσταση ηρεμίας με πολλαπλά κλειδιά.

Ακόμα η Πλατφόρμα Ηλεκτρονικής Διαχείρισης Εγγράφων πρέπει να διαθέτει έλεγχο εισόδου και εξόδου καθώς και να δίνει την δυνατότητα στον χρήστη να μπορεί να φιλτράρει ανά φάκελο, να ανακτήσει μια λίστα φακέλων που ταιριάζουν, να επιλέξει τους φακέλους που θα μετακινηθούν, να ορίσει τον προορισμό και να επιλέξει τους φακέλους που θα μετακινηθούν. Ο χρήστης πρέπει να μπορεί να φιλτράρει τους φακέλους κατά διάφορα μεταδεδομένα, να ανακτήσει μια λίστα φακέλων που ταιριάζουν, να επιλέξει τους φακέλους που πρόκειται να αλλάξουν, να ορίσει τις νέες τιμές μεταδεδομένων και να αλλάξουν ανάλογα οι φάκελοι.

Η πλατφόρμα Ηλεκτρονικής Διαχείρισης Εγγράφων πρέπει να παρέχει επίσης μηχανισμούς όπως ο έλεγχος εκδόσεων των εγγράφων, το κλείδωμα αρχείων, η αναζήτηση σε ελεύθερο κείμενο με χρήση τα μεταδεδομένα των εγγράφων, είτε αυτά είναι ενεργά έγγραφα (MS Word,Writer, Calc, έγγραφα ή υπολογιστικά φύλλα μορφής PDF, κ.α.) είτε αυτά είναι έγγραφα που προέρχονται από σάρωση και έχουν δεικτοδοτηθεί. Με αυτόν τον τρόπο ενδυναμώνονται οι τελικοί χρήστες, διευκολύνεται η αναζήτηση, πρόσβαση και επαναχρησιμοποίηση της αδόμητης πληροφορίας και αυ ξάνεται κατακόρυφα η παραγωγικότητα των χρηστών και η ταχύτητα διεκπεραίωσης των επιχειρησιακών διαδικασιών.

### Οριζόντιες Απαιτήσεις

### Συμβατότητα με Hybrid G-Cloud

H Εφαρμογή που θα υλοποιηθεί στο πλαίσιο του έργου θα εγκατασταθεί και θα λειτουργήσει στο G-Cloud, θα πρέπει:

* να είναι cloud enabled, δηλαδή να λειτουργεί ή να σχεδιάζεται να λειτουργήσει σε περιβάλλον εικονικοποίησης (hypervisor) και να έχει σχεδιαστεί κατάλληλα ή εναλλακτικά να έχει αρχιτεκτονική κατάλληλη για μεταφορά σε περιβάλλον υπολογιστικού νέφους (cloud) από φυσικές μηχανές (εφόσον λειτουργεί σε αυτές) και επίσης να είναι συμβατό με το περιβάλλον εικονικοποίησης του G-cloud (ενδεικτικά αναφέρεται λογισμικό εικονικοποίησης VMware).
* να έχει σαφώς καθορισμένες τις απαιτήσεις του σε αποθηκευτικό χώρο, δικτυακή κίνηση, backup, ασφάλεια και λοιπές συνοδευτικές υπηρεσίες, ώστε να καταταχθεί σε κάποιο από τα προσφερόμενα επίπεδα υπηρεσιών του G-Cloud .
* να έχει ρυθμισμένα τα θέματα αδειοδότησης των εφαρμογών και των δομικών του στοιχείων, ώστε να είναι δυνατή η νόμιμη λειτουργία του.

Η προτεινόμενη λύση θα πρέπει να είναι κατάλληλα προσαρμοσμένη στις υποδομές και στο περιβάλλον λειτουργίας του G-Cloud και να συμμορφώνεται με τις τεχνικο-επιχειρησιακές προδιαγραφές που διέπουν τη λειτουργία του:

* Τα λειτουργικά συστήματα και το λογισμικό θα πρέπει να υποστηρίζουν αρχιτεκτονική x86 και να μπορούν να λειτουργήσουν πλήρως σε εικονικές μηχανές πάνω σε eSXI 6.0 (ή νεώτερο) hypervisor
* Δεν θα πρέπει να απαιτείται προμήθεια επιπρόσθετου εξοπλισμού για την λειτουργία των εφαρμογών (usb keys, certificate servers, κλπ) ή επικοινωνία μεταξύ των εικονικών μηχανών πέρα από τις προσφερόμενες παροχές του Κυβερνητικού Νέφους
* Η εσωτερική διευθυνσιοδότηση των εικονικών μηχανών θα πρέπει να είναι παραμετρική και καθορίζεται κατά την εγκατάσταση στο Κυβερνητικό Νέφος
* Η λειτουργία των εφαρμογών και συστημάτων θα πρέπει να συνάδει με τις προδιαγραφές ασφαλείας του Κυβερνητικού Νέφους, καθώς και τις Αρχές Καλής Λειτουργίας Φιλοξενούμενων συστημάτων.

Ο υποψήφιος ανάδοχος θα πρέπει να διαθέτει εμπειρία στην εγκατάσταση των εφαρμογών του στο G-Cloud και για το σκοπό αυτό θα πρέπει στην Τεχνική του Προσφορά να παραθέσει λίστα με πελάτες του στους οποίους έχει προβεί σε παρόμοιες εγκαταστάσεις.

Οι υπολογιστικοί πόροι που θα διατεθούν στον Ανάδοχο του Συστήματος από το Κυβερνητικό Υπολογιστικό Νέφος G-Cloud για την υλοποίηση του έργου θα καθοριστούν κατά τη Φάση 1 του Έργου.

Παρόλο που το Κυβερνητικό Υπολογιστικό Νέφος G-Cloud παρέχει δυνητικά ευελιξία στους πόρους που μπορεί να διαθέσει στο εκάστοτε Πληροφοριακό Σύστημα, η σωστή αξιοποίηση των πόρων αυτών, αποτελεί μείζον ζήτημα στρατηγικού σχεδιασμού για την Δημόσια Διοίκηση. Σύμφωνα με το παραπάνω, επισημαίνεται ότι η ορθή χρήση πόρων (κατά συμμόρφωση των λειτουργικών προδιαγραφών) αποτελεί σημαντικό παράγοντα της τεχνικής αξιολόγησης της πρότασης.

Λαμβάνοντας υπόψη τα παραπάνω, ο υποψήφιος Ανάδοχος καλείται να περιγράψει και να τεκμηριώσει στην Τεχνική του Προσφορά την προτεινόμενη από αυτόν Αρχιτεκτονική του Συστήματος, όσον αφορά:

1. τα χαρακτηριστικά του εξοπλισμού υποδομής του G-Cloud που θα απαιτηθεί για την εγκατάσταση του Πληροφοριακού Συστήματος και τα ιδιαίτερα χαρακτηριστικά της προτεινόμενης λύσης που εγγυώνται την μέγιστη αξιοποίηση των δυνατοτήτων του G-Cloud. Συγκεκριμένα:
   1. τον απαιτούμενο αριθμό υπολογιστικών πόρων (σε VMs), αναλύοντας κατά περίπτωση τις απαιτήσεις σε εικονικούς πυρήνες (vcores), μνήμη (RAM) και αποθηκευτικό χώρο (storage)
   2. το βέλτιστο, κατά τον υποψήφιο Ανάδοχο, λογικό σχήμα διασύνδεσης αυτών για την επίτευξη της μεγαλύτερης δυνατής ασφάλειας και διαθεσιμότητας, λαμβάνοντας υπόψιν τις δυνατότητες των προσφερόμενων υποδομών του Κυβερνητικού Υπολογιστικού Νέφους G-Cloud (load balancing, vmWare high availability).
   3. τη δέσμευση ότι καλύπτεται το σύνολο των προδιαγραφών της διακήρυξης με την προτεινόμενη υποδομή.
   4. πιθανές μελλοντικές δυνατότητες επέκτασης της προτεινόμενης λύσης (scale up/scale out), έτσι ώστε να γίνεται η βέλτιστη αξιοποίηση των δυνατοτήτων των προσφερόμενων υποδομών του Κυβερνητικού Υπολογιστικού Νέφους G-Cloud

Σε περίπτωση που η λύση του υποψηφίου Αναδόχου περιλαμβάνει άδειες χρήσης έτοιμου εμπορικού λογισμικού, ο υποψήφιος Ανάδοχος θα πρέπει να προμηθεύσει, στο πλαίσιο του έργου, άδειες συμβατές με το περιβάλλον του Κυβερνητικού Υπολογιστικού Νέφους G-Cloud. Για την προμήθεια αυτή θα πρέπει να λάβει υπόψη του τις γενικές και ειδικές κατά περίπτωση συνθήκες διαχείρισης αδειών χρήσης εμπορικού λογισμικού στο συγκεκριμένο περιβάλλον του G-Cloud.

Περαιτέρω είναι, σημαντικό να ληφθούν υπόψη τα παρακάτω:

* Σε περίπτωση που κρίνεται ότι η χρήση του vmWare High Availabilty δεν επαρκεί για τις ανάγκες υψηλής διαθεσιμότητας του φιλοξενούμενου συστήματος και πρέπει να εγκατασταθεί κάποια τεχνολογία clustering, είναι επιθυμητό αυτή να είναι συμβατή με το περιβάλλον Νέφους και να μην εμποδίζει την ελεύθερη μετακίνηση των εικονικών μηχανών μεταξύ των φυσικών εξυπηρετητών του G-Cloud. Ομοίως για διατάξεις Υψηλής Απόδοσης.
* Σε περίπτωση που δεν είναι εφικτό για κάποια δομοστοιχεία του Πληροφοριακού Συστήματος να παραχθούν αντίγραφα ασφαλείας με την μέθοδο του Full VM Backup (π.χ. Βάσεις Δεδομένων), θα πρέπει να έχει υπάρξει μέριμνα από τον υποψήφιο Ανάδοχο για προμήθεια των απαραίτητων Online Backup Agents για το Symantec Netbackup που λειτουργεί στην υποδομή.
* Σε περίπτωση που απαιτούνται πιστοποιητικά SSL για την λειτουργία του Συστήματος ή την επικοινωνία με τρίτα, θα πρέπει να προσφερθούν από τον υποψήφιο Ανάδοχο. Δεν είναι εφικτή η χρήση των υφιστάμενων πιστοποιητικών του κυβερνητικού Νέφους γι’ αυτό τον σκοπό.
* Είναι επιθυμητό η προτεινόμενη αρχιτεκτονική του Πληροφοριακού Συστήματος να εκμεταλλεύεται τις προσφερόμενες δυνατότητες και παροχές του Κυβερνητικού Νέφους, έτσι ώστε να είναι εφικτή η γρήγορη και εύκολη προσθήκη επιπλέον πόρων στο φιλοξενούμενο σύστημα (scale-up & scale-out) για κάλυψη μελλοντικών επιχειρησιακών αναγκών.

Τέλος, επισημαίνεται ότι ο Ανάδοχος θα πρέπει να συμμορφώνεται με τους κανόνες της Πολιτικής Ασφάλειας την οποία εφαρμόζει και τηρεί η ΓΓΠΣΔΔ σε όλα τα φιλοξενούμενα Πληροφοριακά Συστήματα στο Κυβερνητικό Υπολογιστικό Νέφος G-Cloud, καθώς και να συμμορφώνεται με όλες τις απαραίτητες λειτουργικές απαιτήσεις που προκύπτουν στο πλαίσιο της Προγραμματικής Συμφωνίας Φιλοξενίας Έργου. Η Πολιτική Ασφάλειας θα δοθεί στον Ανάδοχο κατά την 1η Φάση του Έργου.

Σχετικά με τους υπολογιστικούς πόρους, οι εικονικές μηχανές (VMs) που θα διατεθούν από το Υπολογιστικό Νέφος Cloud για την υλοποίηση και παραγωγική λειτουργία της πλατφόρμας πρέπει να έχουν τα κάτωθι ελάχιστα τεχνικά χαρακτηριστικά:

* 24 εικονικοί πυρήνες (Virtual Cores) συνολικά
* 32G μνήμη ανά εικονική μηχανή (Ram/VM)
* 120GB αποθηκευτικό χώρο ανά εικονική μηχανή (storage/VM) για λειτουργικό σύστημα και εφαρμογές
* Aποθηκευτικό χώρο (SAN Storage) για εγκατάσταση Βάσεων Δεδομένων ή αποθήκευση αρχείων κατ’ελάχιστο 140 TB

Ο απαιτούμενος αποθηκευτικός χώρος για λήψη αντιγράφων ασφαλείας και τα απαραίτητα αναλώσιμα (tapes) για την λήψη αντιγράφων εκτός Κέντρου Δεδομένων/VTL πρέπει να παρέχονται από το Cloud σε αντιστοιχία με τις αιτούμενες υποδομές.

### Διαλειτουργικότητα / Διασύνδεση

Ο Ανάδοχος θα πρέπει να εξασφαλίσει τη διαλειτουργικότητα μεταξύ της εφαρμογής που θα αναπτυχθεί και τυχόν τρίτων συστημάτων του Υπουργείου Ναυτιλίας. Στο πλαίσιο αυτό θα πρέπει να προδιαγράψει στην προσφορά του τον τρόπο και τις τεχνολογίες με τις οποίες θα υλοποιήσει την διαλειτουργικότητα.

Τεχνολογικά, η διαλειτουργικότητα αφορά στην ικανότητα του πληροφοριακού συστήματος για μεταφορά και χρήση της πληροφορίας – που αποθηκεύει, επεξεργάζεται και διακινεί - με άλλα πληροφοριακά συστήματα. Συγκεκριμένα αφορά:

* Μια σαφώς προσδιορισμένη και καθορισμένη μορφή για τις πληροφορίες (πρότυπα δόμησης της πληροφορίας/δεδομένων και της μετα-πληροφορίας / δεδομένων)
* Ένα σαφώς προσδιορισμένο και καθορισμένο τρόπο για την:
  + ανταλλαγή των πληροφοριών (τεχνολογίες επικοινωνιών και πρωτόκολλα με τα οποία μεταφέρεται η πληροφορία με την μορφή που καθορίζεται στο προηγούμενο σημείο)\
  + πρόσβαση στις πληροφορίες και στα δεδομένα (ασφάλεια/ έλεγχος πρόσβασης δηλαδή τεχνολογίες που χρησιμοποιούνται για την προστασία των υπηρεσιών διαλειτουργικότητας)
  + αναζήτηση των πληροφοριών και των δεδομένων (τεχνολογίες μεταδεδομένων, καταλόγου ή άλλες που χρησιμοποιούνται για την αναζήτηση πληροφοριών στα πλαίσια των διαλειτουργικών υπηρεσιών)

Κατά το σχεδιασμό και την υλοποίηση του Έργου θα πρέπει να ακολουθηθούν τα κάτωθι:

1. Η εναρμόνιση με τις αρχές σχεδίασης και τα τεχνολογικά πρότυπα του Πλαισίου Διαλειτουργικότητας & Υπηρεσιών Ηλεκτρονικών Συναλλαγών (ΠΔ&ΥΗΣ) (http://www.e-gif.gov.gr).
2. Θα πρέπει να υλοποιηθεί **σχήμα διαλειτουργικότητας**, το οποίο θα είναι υπεύθυνο για την επικοινωνία, ασφαλή διασύνδεση (μέσω διαδικτύου), συνεργασία και ανταλλαγή δεδομένων μέσω τυποποιημένων διαδικασιών, αξιοποιώντας διεθνώς αποδεκτά πρότυπα ηλεκτρονικής διακυβέρνησης. Θα πρέπει να προβλεφθεί δηλαδή η δυνατότητα μεταφοράς των δεδομένων σε τρίτες εφαρμογές ή άλλες πλατφόρμες αποθήκευσης (migration), μέσω ανοικτών και διεθνώς αναγνωρισμένων προτύπων για την ανταλλαγή δεδομένων με άλλα πληροφοριακά συστήματα. Θα χρησιμοποιηθούν οι κάτωθι τεχνολογίες ανοικτών προτύπων (ή άλλες ισοδύναμες κατόπιν σχετικής τεκμηρίωσης)

Στην περίπτωση Web Services βασισμένων σε SOAP:

* XML, που περιλαμβάνει βασική XML, XML schemas και XML parsers, για τη δόμηση/μορφοποίηση ανταλλασσόμενων δεδομένων
* SOAP (Simple Object Access Protocol), που αποτελεί ένα πρωτόκολλο (βασισμένο σε XML) για την ανταλλαγή δομημένης πληροφορίας μεταξύ εφαρμογών μέσω web-services
* WSDL (Web Services Description Languages) για την περιγραφή των μηνυμάτων, λειτουργιών και τις αντιστοιχήσεις πρωτοκόλλων των web-services.

Στην περίπτωση Web Services βασισμένων σε REST:

* + JSON over HTTP

1. Ο Ανάδοχος του έργου, σε συνεργασία με το Υπουργείο Ναυτιλίας, θα καθορίσουν τα δεδομένα που απαιτούνται για ανταλλαγή, καθώς και την μορφή αυτών.
2. Ο Ανάδοχος θα δημιουργήσει και θα δοκιμάζει τα σχετικά APIs που θα παραδίδει και θα εκπαιδεύει στην χρήση τους τα στελέχη του Υπουργείου Ναυτιλίας.
3. Εάν το Υπουργείο Ναυτιλίας έχει δημιουργήσει σύγχρονες υποδομές διαλειτουργικότητας, που περιλαμβάνουν τα δεδομένα που απαιτούνται για την λειτουργία του Πληροφοριακού Συστήματος (APIs, WS κλπ), ο Ανάδοχος θα τις προσαρμόσει και θα τις ενσωματώσει στις διαδικασίες των Υποσυστημάτων.
4. Εάν το Υπουργείο Ναυτιλίας δεν έχει έτοιμες υποδομές διαλειτουργικότητας, ο Ανάδοχος θα πρέπει να υλοποιήσει σε συνεργασία με την Αναθέτουσα Αρχή εναλλακτικούς τρόπους ανταλλαγής δεδομένων.

Στο πλαίσιο αυτό θα παρασχεθούν οι κατάλληλες **διεπαφές** (π.χ. επαρκώς τεκμηριωμένα APIs - Application Programming Interface) τα οποία θα επιτρέπουν την ολοκλήρωση/ διασύνδεση με τρίτες εφαρμογές (public API) ή/και άλλα Υποσυστήματα (intranet API) και τα οποία θα υλοποιηθούν με web services (SOAP, REST, χωρίς να αποκλείονται άλλα πρωτόκολλα, εάν χρειαστεί).

Στα παραδοτέα που θα διεξαχθούν στο πλαίσιο της Φάσης 1 του Έργου, θα καθοριστούν επίσης θέματα όπως το είδος της πληροφορίας ή των υπηρεσιών που θα αντλούνται ή θα παρέχονται σε καθένα από τα παραπάνω συστήματα, καθώς και ο τρόπος ανταλλαγής της πληροφορίας/υπηρεσιών.

Σε κάθε περίπτωση ο υποψήφιος Ανάδοχος θα πρέπει να ακολουθήσει τους παρακάτω οδηγούς:

* Τον Κοινό Οδηγό Υλοποίησης Διαδικτυακών Υπηρεσιών (https://www.gsis.gr/sites/default/files/2019-09/16-9-2019%20%20%20interoperability\_specsv1.4.pdf).
* Τον Οδηγό χρήσης Web Services για Παρόχους Η.Τ. και Προμηθευτές (https://www.gsis.gr/sites/default/files/eInvoice/eInvoiceDetailsService\_KED\_v\_0\_92.pdf)

### Ασφάλεια Συστήματος και Προστασία Ιδιωτικότητας

Για μεγαλύτερη ασφάλεια λόγω της φύσης της υπηρεσίας και των ευαίσθητων προσωπικών δεδομένων στην πλατφόρμα Ηλεκτρονικής Διαχείρισης Εγγράφων του Αναδόχου θα πρέπει να διαθέτει ολοκληρωμένη λύση Open XDR (Extended Detection & Response) με χαρακτηριστικά και λειτουργίες Next Gen SOC, η οποία να εξασφαλίζει την κεντρική παρακολούθηση και διαχείριση. Η λύση αυτή στην πλατφόρμα Ηλεκτρονικής Διαχείρισης Εγγράφων πρέπει να συγκεντρώνει και να συσχετίζει key data, εργαλεία και ειδοποιήσεις. Τα κύρια μέρη που θα πρέπει να περιλαμβάνει είναι:

* Έναν Κεντρικό Επεξεργαστή Δεδομένων ( Data Processor – DP) ο οποίος λαμβάνει όλη την πληροφορία που συλλέγεται από το σύστημα.
* Ένα σύστημα μηχανικής μάθησης το οποίο συνεισφέρει στη ανίχνευση απειλών και συμβάντων, ανά tenant, χρησιμοποιώντας τα δεδομένα εντός του επεξεργαστή δεδομένων.
* Αισθητήρες που συλλέγουν δεδομένα και τα αποστέλλουν στον επεξεργαστή δεδομένων.

Το προσφερόμενο σύστημα ασφαλείας για την πλατφόρμα Ηλεκτρονικής Διαχείρισης Εγγράφων πρέπει να έχει τη δυνατότητα να υποστηρίζει και το μοντέλο MDR (Managed Detection & Response) και στο σύνολό του να υποστηρίζει όλο τον κύκλο ζωής αναγνώρισης και αντιμετώπισης απειλών, που αναλύεται στα στάδια:

* Συλλογή (Collect)
* Εντοπισμός (Detect)
* Έρευνα (Investigate)
* Απόκριση (Respond)

Το προσφερόμενο σύστημα ασφαλείας θα πρέπει να διάθετει προστατευμένο περιβάλλον (sandbox) να βασίζεται στην πλήρη εξομοίωση του συστήματος και να ανιχνεύει επιθέσεις πολλαπλών σταδίων (multi-stage attack) όπου η εκμετάλλευση χωρίζεται σε πολλαπλά αντικείμενα. Το σύστημα θα πρέπει να χρησιμοποιεί αλγόριθμους που βασίζονται στη μηχανική μάθηση. Το σύστημα θα πρέπει να παρέχει προηγμένες δυνατότητες συσχέτισης για τον εντοπισμό περιστατικών ασφαλείας όπως:

o Επιθέσεις DDOS (SYN Flood)

o Κρούσμα σκουληκιών (warms)

o Σάρωση θύρας

o Έγχυση SQL

o Βίαιη επίθεση στην υποδομή (Brute Force).

Οι αισθητήρες στο προσφερόμενο σύστημα ασφαλείας θα πρέπει να υποστηρίζουν ταχύτητα διασύνδεσης δικτύου 1Gbps, 10Gbps. Το σύστημα πρέπει να έχει τη δυνατότητα να αναγνωρίζει τα γεγονότα ως μέρος μιας ροής εργασίας (workflow) και να ενσωματώνεται με τουλάχιστον πέντε ανοιχτές πηγές πληροφοριών για απειλές (Open Source Threat Intelligence) και να παρέχει απόλυτη προστασία από επιθέσεις APT μέσω δικτύου και web. Τέλος το προσφερόμενο σύστημα ασφαλείας θα πρέπει να υποστηρίζει ειδοποιήσεις συμβάντος (event notification) σε μορφή JSON.

### Διαθεσιμότητα - Ευχρηστία

**Διαθεσιμότητα**

Οι λειτουργίες της πλατφόρμας θα πρέπει να εκτελούνται με ικανοποιητική ταχύτητα, προδιαθέτοντας τον χρήστη ώστε να χρησιμοποιήσει τις υπηρεσίες.

Το κέντρο δεδομένων στο οποίο θα φιλοξενηθεί το υποσύστημα θα πρέπει να παρέχει εξασφαλίζει διαθεσιμότητα 99% για τις εργάσιμες ημέρες και ώρες. Συγκεκριμένα η διαθεσιμότητα θα πρέπει να τηρεί τουλάχιστον τις ακόλουθες προδιαγραφές διαθεσιμότητας:

* 99% Network Uptime Guarantee
* 99% Power Uptime Guarantee
* Managed Backups

Επίσης το Κέντρο Δεδομένων πρέπει να διαθέτει εργαλεία διαχείρισης και παρακολούθησης των υποδομών για την:

* Παρακολούθηση βασικών δεικτών απόδοσης (χρήση CPU, συνολική και χρησιμοποιούμενη μνήμη, συνολικός και χρησιμοποιούμενος αποθηκευτικός χώρος, χρήση κίνησης προς το Internet)
* Λειτουργίες διαχείρισης (Επανεκκίνηση, τερματισμός λειτουργίας, άμεση απενεργοποίηση, παύση-συνέχιση λειτουργίας, κλπ.)
* Βελτίωση της διαθεσιμότητας, της ασφάλειας και της απόδοσης των συστημάτων (desired configuration management)
* Παρακολούθηση συμβάντων και logs τα οποία καταγράφονται στους servers
* Παρακολούθηση μετρητών απόδοσης και βελτιστοποίηση χρήσης των συστημάτων
* Αποστολή ειδοποιήσεων βασισμένων σε συγκεκριμένους κανόνες, συγκεκριμένα συμβάντα ή μετρητές τιμών

**Ευχρηστία**

Η ευχρηστία της πλατφόρμας πρέπει να εξασφαλιστεί για όλους τους χρήστες του συστήματος. Για το λόγο αυτό, οι επιφάνειες αλληλεπίδρασης πρέπει να ακολουθούν ένα ενιαίο πρότυπο και να είναι φιλικές προς το χρήστη, εύχρηστες στο χειρισμό, με απλά και κατανοητά μηνύματα, σχεδιασμένες με τρόπο που να τον οδηγούν στη σωστή ολοκλήρωση των λειτουργιών που πρόκειται να επιτελέσει.

Το περιβάλλον εργασίας του χρήστη θα πρέπει να είναι προσαρμοζόμενο στην ανάλυση της συσκευής του χρήστη (responsive). Η διεπαφή χρήστη θα πρέπει να έχει ενιαία σχεδιαστική φιλοσοφία ώστε να μην μπερδεύεται ο χρήστης. Αυτό αφορά τόσο τη χρήση κοινής χρωματικής παλέτας όσο και τη χρήση κοινών συμβολισμών για ομοειδείς και παρόμοιες λειτουργίες. Θα πρέπει να καταβληθεί προσπάθεια το περιβάλλον εργασίας να είναι όσο το δυνατό πιο απλό στη χρήση. Για το σκοπό αυτό θα πρέπει να είναι καλά σχεδιασμένες οι διάφορες λειτουργίες ώστε να είναι λογική η αλληλουχία των βημάτων, να ελαχιστοποιηθούν τα βήματα που απαιτούνται για την ολοκλήρωση μια λειτουργίας, να υπάρχει σαφή ένδειξη σε πιο βήμα μιας λειτουργίας βρίσκεται ο χρήστης και πως μπορεί να προχωρήσει στο επόμενο ή προηγούμενο βήμα, να υπάρχει σαφή ένδειξη σε ποια σελίδα βρίσκεται ο χρήστης και ποια ήταν η διαδρομή που ακολούθησε για να φτάσει καθώς και σε ποιες σελίδες ανώτερου ή κατώτερου επιπέδου μπορεί να μετακινηθεί.

Τέλος θα πρέπει να υποστηρίζεται η δόμηση και η ευέλικτη καταχώρηση της πληροφορίας που επιτρέπει την ενημέρωση από εξουσιοδοτημένους χρήστες με φιλικό τρόπο και από απόσταση, καθώς και ένα σύστημα εύκολης δημοσίευσης περιεχομένου και υπηρεσιών.

### Άδειες Λογισμικού

Ο υποψήφιος Ανάδοχος θα πρέπει να έχει ενσωματώσει στην προσφορά του το πλήθος και τα χαρακτηριστικά των αδειών που αντιστοιχούν στην αρχιτεκτονική λύση που προτείνει για το Πληροφοριακό Σύστημα (π.χ. λειτουργικά συστήματα και antivirus για όλα τα VMs, άδειες για database cluster, αντίστοιχες άδειες για τα υπόλοιπα συστημικά λογισμικά καθώς και για τυχόντα υποσυστήματα που προσφέρονται ως έτοιμο λογισμικό). Επίσης θα πρέπει να αναφέρει στην προσφορά του, το πλήθος και τα χαρακτηριστικά των αδειών των υποσυστημάτων που θα αναπτυχθούν στο πλαίσιο του Έργου.

Οι άδειες θα πρέπει να μπορούν να μεταβιβασθούν χωρίς πρόσθετη οικονομική ή άλλη επιβάρυνση ή πρόσθετους όρους σε οποιονδήποτε Φορέα του Δημοσίου ο οποίος δυνητικά θα αναλάβει στο μέλλον την λειτουργία του συστήματος στην θέση του υφιστάμενου Φορέα Λειτουργίας.

Όλες οι άδειες θα πρέπει να αφορούν λογισμικό το οποίο θα μπορεί να λειτουργήσει σε περιβάλλον virtualization βασισμένο σε VMWare. Επιπλέον θα πρέπει να έχουν ληφθεί υπόψη οποιεσδήποτε άλλες απαιτήσεις που θα καθιστούν το λογισμικό συμβατό με το G-cloud. Σημειώνεται ότι η αδειοδότηση του λογισμικού που απαιτείται στο πλαίσιο της προσφερόμενης λύσης του υποψηφίου Αναδόχου και θα εγκατασταθεί στο G-cloud, θα είναι αντίστοιχη με αυτή μιας φυσικής εγκατάστασης και θα πρέπει να περιλαμβάνει συντήρηση για το σύνολο των ετών που αναφέρονται στην παρούσα.

### Υπηρεσίες & Μελέτες

#### Μελέτη Εφαρμογής - Ανάλυση Απαιτήσεων

Ο Ανάδοχος οφείλει να εκπονήσει μελέτη Εφαρμογής – Ανάλυση Απαιτήσεων του Έργου, η οποία θα αποτελέσει τον βασικό οδηγό υλοποίησης του Έργου.

Στόχος της μελέτης εφαρμογής είναι η οριστικοποίηση αφενός του πλάνου υλοποίησης του έργου αφετέρου των προδιαγραφών του λογισμικού (εφαρμογών και συστήματος) και του εξοπλισμού του πληροφοριακού συστήματος ηλεκτρονικής διαχείρισης εγγράφων.

Η μελέτη εφαρμογής θα πρέπει να περιλαμβάνει κατ’ ελάχιστον:

* την οριστικοποίηση του πλάνου υλοποίησης του έργου, όπου θα εξειδικεύονται και επικαιροποιούνται στοιχεία της προσφοράς του Αναδόχου (π.χ. όσον αφορά στο περιβάλλον και τους στόχους του έργου, τα ορόσημα, τους κινδύνους και τους κρίσιμους παράγοντες επιτυχίας, το πλάνο διασφάλισης ποιότητας κλπ.)
* την οριστικοποίηση των απαιτήσεων και των προδιαγραφών της εφαρμογής διαχείρισης εγγράφων.
* την οριστικοποίηση των παρεχόμενων υπηρεσιών του Αναδόχου (ψηφιοποίηση, εκπαίδευση, δοκιμαστική λειτουργία κλπ.)
* τον ορισμό και προσδιορισμό των μεταδεδομένων και τη χρήση κατάλληλου λογισμικού που θα συνδέει τα δεδομένα των ψηφιοποιημένων εγγράφων με τα στοιχεία μεταδεδομένων ώστε να είναι εφικτή η αναζήτηση κάθε φακέλου ή εγγράφων αυτών με δυνατότητα πολλαπλών κριτηρίων (συνδυαστικές ερωτήσεις).
* τη μελέτη απλοποίησης των διαδικασιών δημοσίευσης του υλικού στο σύστημα ηλεκτρονικής διαχείρισης εγγράφων, η οποία θα περιλαμβάνει -μεταξύ άλλων- τον προσδιορισμό της πολιτικής και των διαδικασιών συλλογής, διατήρησης, διάθεσης και περαιτέρω χρήσης του ψηφιοποιημένου υλικού.
* Μελέτη Ταξινόμησης Δεδομένων (Data Classification)
* την κατάρτιση του πλάνου και των σεναρίων δοκιμών αποδοχής του συστήματος.
* την κατάρτιση του πλάνου εκπαίδευσης των χρηστών και διαχειριστών

Η Μελέτη Εφαρμογής θα περιλαμβάνει κατ’ ελάχιστον τα παρακάτω Παραδοτέα:

#### Πλάνο Υλοποίησης Έργου

Κατά τη διάρκεια κατάρτισης της Ανάλυσης Απαιτήσεων θα προσδιοριστούν από τον Ανάδοχο επακριβώς οι προτεραιότητες της υλοποίησης (ιεραρχημένοι και διακριτοί χρονισμοί και διάρθρωσή τους) λαμβάνοντας υπόψη τις πραγματικές δυνατότητες των εμπλεκόμενων στο έργο Υπηρεσιών ώστε οι Υπηρεσίες να προσαρμοστούν, απορροφήσουν, υποστηρίξουν και αξιοποιήσουν το νέο περιβάλλον.

Στο πλαίσιο της Μελέτης Εφαρμογής, ο Ανάδοχος θα καταρτήσει το **Πλάνο Υλοποίησης Έργου**. Θα περιλαμβάνει (αρχικό) χρονοδιάγραμμα υλοποίησης του έργου, και προσδιορισμό (καταγραφή προδιαγραφών) της απαραίτητης υλικοτεχνικής υποδομής (σαρωτές, σταθμοί εργασίας, δικτυακός εξοπλισμός, εκτυπωτές, κλπ.) που θα απαιτηθούν, και θα χρησιμοποιηθούν από τον Ανάδοχο. Η περιγραφή θα είναι σε επαρκή λεπτομέρεια ώστε να μπορέσουν να ξεκινήσουν οι επόμενες Φάσεις του έργου.

#### Τεύχος Ανάλυσης Απαιτήσεων

Κατά τη διάρκεια της Φάσης 1, ο Ανάδοχος θα καταγράψει αναλυτικά το σύνολο των απαιτήσεων του έργου στο **Τεύχος Ανάλυσης Απαιτήσεων** τηςΜελέτης Εφαρμογής.

Το **Τεύχος Ανάλυσης Απαιτήσεων**, το οποίο θα αποτελέσει τον αναλυτικό οδηγό υλοποίησης του έργου, θα περιλαμβάνει κατ’ ελάχιστο τα παρακάτω:

1. **Σχέδιο Υλοποίησης και Διοίκησης Έργου**, συμπεριλαμβανομένης αναλυτικής περιγραφής των ρόλων και των μελών των ομάδων εργασίας ανά ρόλο.

2. **Απαιτήσεις Ψηφιοποίησης**: Επικαιροποίηση της υφιστάμενης κατάστασης όσον αφορά – ενδεικτικά αναφέρονται - στον αριθμό, στο είδος και στην ποιότητα των προς ψηφιοποίηση εγγράφων, στο πλήθος και την ποιότητα των στοιχείων που πρόκειται να καταχωρηθούν κλπ..

3. **Απαιτήσεις Μεταδεδομένων Σάρωσης & Δεδομένων Καταχώρησης :** Ο τύπος και το εύρος των πεδίων των μεταδεδομένων σάρωσης και των δεδομένων καταχώρησης που θα χρησιμοποιηθούν για την τεκμηρίωση των σαρωμένων εγγράφων.

4. **Αναλυτικό χρονοδιάγραμμα υλοποίησης** του έργου, συμπεριλαμβανομένου του Προγράμματος Παραγωγής (αναλυτικό πρόγραμμα / εξειδικευμένο Πλάνο Σάρωσης και αναλυτικό πλάνο καταχωρήσεων σε μηνιαία βάση) – Αναλυτικό και επικαιροποιούμενο.

5. **Περιγραφή των εγκαταστάσεων** απαρρίθμηση, σημείων ψηφιοποίησης και προσδιορισμός (καταγραφή προδιαγραφών) της απαραίτητης υλικοτεχνικής υποδομής (σαρωτές, σταθμοί εργασίας, δικτυακός εξοπλισμός, εκτυπωτές, κλπ.) που θα απαιτηθούν και θα χρησιμοποιηθούν από τον Ανάδοχο.

6. Αναλυτική **Καταγραφή Προδιαγραφών των Εφαρμογών** :

a. «Εγγράφων και διασφάλισης ποιότητας».

b. «Υποστήριξης δειγματοληπτικών ελέγχων και μετάπτωσης καταχωρηθέντων αρχείων».

c. «Παρακολούθησης πορείας σαρώσεων & καταχωρήσεων».

d. «Ηλεκτρονικής Διαχείρισης Εγγράφων».

7. Ανάλυση της δομής (π.χ. βάση δεδομένων) στην οποία θα καταχωρούνται τα καταχωρηθέντα στοιχεία καθώς και οι μεταβολές τους.

#### Μεθοδολογία Έργου

Μεθοδολογία οργάνωσης, υλοποίησης, παρακολούθησης, διασφάλισης εμπιστευτικότητας και ποιότητας του έργου, την οποία θα ακολουθήσει ο Ανάδοχος. Ενδεικτικά και όχι περιοριστικά θα περιλαμβάνονται τα παρακάτω:

* 1. Εξειδικευμένο Μοντέλο Υλοποίησης Σάρωσης (βλ. 5.4.1.1 Μοντέλο υλοποίησης σάρωσης).
  2. Τρόπος οργάνωσης ενεργειών σάρωσης.
  3. Μεθοδολογία ονοματοδοσίας αρχείων και φακέλων που θα αποθηκεύονται τα σαρωμένα έγγραφα, καθώς και το εύρος των ονομάτων τους (βλ. ενότητα 5.4.1.9).
  4. Διαδικασία παράδοσης - παραλαβής των εγγράφων προς σάρωση (βλ. Διαδικασία παράδοσης παραλαβής παραγόμενου υλικού σάρωσης).
  5. Τρόπος οργάνωσης Κέντρου Ψηφιοποίησης και Καταχώρησης ( βλ. Προδιαγραφές Κέντρου Καταχώρησης).
  6. Καθορισμός κανόνων καταχώρησης δεδομένων, όπου περιγράφονται οι αρχές καταχώρησης που θα τηρεί η εκάστοτε ομάδα καταχώρησης.
  7. Τρόπος οργάνωσης μεταφοράς δεδομένων, χώρων καταχώρησης κλπ ώστε να διασφαλιστεί πλήρης εμπιστευτικότητα.
  8. Εξειδικευμένο **Εναλλακτικό Σχέδιο Λειτουργίας** την περίπτωση βλάβης σαρωτών και λοιπών συσκευών που θα χρησιμοποιηθούν από τον Ανάδοχο στην υλοποίηση του έργου Το Εναλλακτικό Σχέδιο Λειτουργίας θα περιλαμβάνει:
     + πρόβλεψη για διαδικασία άμεσης επισκευής βλαβών ή αντικατάστασης συσκευών που σχετίζονται με την διαδικασία σάρωσης και τεκμηρίωσης.
     + πρόβλεψη για ύπαρξη εφεδρικών συσκευών σάρωσης και λοιπών συσκευών που θα χρησιμοποιηθούν στην υλοποίηση του έργου.
  9. Περιγραφή της διαδικασίας ενσωμάτωσης των παραγόμενων προϊόντων (σαρωμένων εγγράφων και καταχωρηθέντων στοιχείων) στην εφαρμογή Διαχείρισης Εγγράφων (βλ. Απαιτήσεις Μετάπτωσης Υλικού Ψηφιοποίησης και Εισαγωγής Δεδομένων / Μεταδεδομένων):
     1. Διαδικασία ενσωμάτωσης
     2. Συχνότητα ενσωματωσης
     3. Γραμμογράφηση αρχείων μετάπτωσης

Η Μεθοδολογία Έργου θα περιλαμβάνει και τα παρακάτω Σχέδια Ποιότητας, τα οποία θα εξειδικεύουν τις πρόνοιες των παραγράφων Απαιτήσεις διασφάλισης ποιότητας σάρωσης – Τεχνικές απαιτήσεις, και Απαιτήσεις διασφάλισης ποιότητας καταχωρήσεων – Μεθοδολογία καταχώρησης, και θα περιλαμβάνουν πρόνοια για διενέργεια αρχικών δειγματοληπτικών ελέγχων, που αποσκοπούν στην οριστικοποίηση των απαιτήσεων των προδιαγραφών ψηφιοποίησης και καταχώρησης. Ειδικότερα:

* **Εξειδικευμένο Σχέδιο Ποιοτικού & Ποσοτικού Ελέγχου Σάρωσης** εγγράφων (βλ. ενότητα Απαιτήσεις διασφάλισης ποιότητας σάρωσης – Τεχνικές απαιτήσεις), όπου περιλαμβάνονται:
  + - Η μεθοδολογία και ειδικότερα οι διαδικασίες ποιοτικού και ποσοτικού ελέγχου που θα εφαρμόσει ο Ανάδοχος.
    - Η μεθοδολογία θα περιλαμβάνει πρόνοια για αρχικό δείγμα ποιοτικού ελέγχου σάρωσης.
    - Το διάγραμμα ροής της διαδικασίας παραγωγής όπου θα είναι εμφανή τα σημεία όπου θα εφαρμοσθεί η διαδικασία διασφάλισης ποιότητας.
* **Εξειδικευμένο Σχέδιο Ελέγχου και διασφάλισης Ποιότητας Καταχώρησης στοιχείων εγγράφων και των μεταβολών τους** (βλ. ενότητα Απαιτήσεις διασφάλισης ποιότητας καταχωρήσεων – Μεθοδολογία καταχώρησης), το οποίο:
  + - θα εξειδικεύσει/ επεκτείνει τους ρόλους και την διαδικασία καταχώρησης
    - θα περιγράφεται αναλυτικά η μεθοδολογία και ειδικότερα οι διαδικασίες ποιοτικού ελέγχου που θα εφαρμόσει ώστε τα τελικά προϊόντα να είναι σύμφωνα με τις απαιτήσεις της διακήρυξης του έργου
    - θα περιγράφεται το διάγραμμα ροής της διαδικασίας καταχώρησης όπου θα είναι εμφανή τα σημεία όπου θα εφαρμοσθεί η προδιαγραφόμενη διαδικασία διασφάλισης ποιότητας.

#### Μελέτη Διαλειτουργικότητας και Διασύνδεσης

Η Μελέτη Εφαρμογής θα περιλαμβάνει και την **Μελέτη Διαλειτουργικότητας και Διασύνδεσης** στην οποία θα καταγραφούν οι απαιτήσεις για τις διεπαφές και τη διαλειτουργικότητα με τρίτα Πληροφοριακά Συστήματα.

Ο Ανάδοχος θα πρέπει να προσδιορίσει σαφώς, κατ’ ελάχιστο, τα εξής στοιχεία:

* το επιχειρησιακό σχήμα διεπαφής
* τον τρόπο για την εξουσιοδοτημένη πρόσβαση στις πληροφορίες και στα δεδομένα
* τον τρόπο για την αναζήτηση των πληροφοριών και των δεδομένων
* την τεχνολογία αποστολής/ λήψης των πληροφοριών (τεχνολογία web services, πρωτόκολλα επικοινωνιών, μορφή μεταδεδομένων, κλπ.)
* τη μορφή των πληροφοριών (πρότυπα δόμησης της πληροφορίας/ δεδομένων και της μετα-πληροφορίας/ δεδομένων).

#### Μελέτη Ασφαλείας

Η Μελέτη Ασφάλειας, θα ικανοποιεί τις απαιτήσεις της ενότητας Ασφάλεια Συστήματος και Προστασία Ιδιωτικότητας και των σχετικών απαιτήσεων που αναφέρονται στους Πίνακες Συμμόρφωσης. Θα αφορά τόσο την διαχείριση και επεξεργασία των δεδομένων και αρχείων κατά τη διάρκεια του έργου (όπως περιγράφονται στις ενότητες Απαιτήσεις για την ασφάλεια των δεδομένων κατά την σάρωση, Απαιτήσεις για την ασφάλεια των δεδομένων κατά την καταχώρηση), όσο και τις προδιαγραφές ασφάλειας της εφαρμογής Διαχείρισης Εγγράφων και των διεπαφών της.

Ο Ανάδοχος, λαμβάνοντας υπόψη των ανωτέρω και την Πολιτική Ασφάλειας που ακολουθείται στο G-Cloud, στο πλαίσιο της Μελέτης Ασφάλειας, θα πρέπει να προσδιορίσει την Πολιτική Ασφάλειας η οποία θα εφαρμοστεί στο Σύστημα, καθώς και να εκπονήσει Μελέτη αποτίμησης επικινδυνότητας του Συστήματος.

Θα περιλαμβάνει συγκεκριμένα μέτρα και προδιαγραφές για την ασφάλεια του πληροφοριακού συστήματος, καθώς και για την προστασία και ακεραιότητα των δεδομένων της προτεινόμενης αρχιτεκτονικής, τα οποία θα πρέπει να υλοποιήσει. Επίσης, στο πλαίσιο της μελέτης θα πρέπει να προδιαγραφούν όλα τα θέματα προστασίας προσωπικών δεδομένων και προσβασιμότητας των υπηρεσιών.

Η εκπόνηση της Μελέτης Ασφάλειας του συστήματος θα πρέπει να περιλαμβάνει κατ’ ελάχιστον:

• Αποτίμηση της αξίας των αγαθών (assets) του πληροφοριακού συστήματος ηλεκτρονικής διαχείρισης εγγράφων.

• Εντοπισμό των ευπαθειών (vulnerabilities) του πληροφοριακού συστήματος ηλεκτρονικής διαχείρισης εγγράφων.

• Περιγραφή των επιπτώσεων και των συνεπειών που θα επιφέρει στο Φορέα Λειτουργίας γενικότερα ένα ενδεχόμενο περιστατικό παραβίασης της ασφάλειας ή κάποια ενδεχόμενη απειλή.

• Αποτίμηση της επικινδυνότητας (risk assessment) του συστήματος.

• Περιγραφή των μέτρων ασφαλείας που πρέπει να ληφθούν για την επαρκή προστασία του συστήματος με την ένταξη εγγράφων/μεταδεδομένων/δεδομένων στο σύστημα.

• Καθορισμό του οργανωτικού σχήματος για τη διαχείριση της ασφάλειας του συστήματος.

• Περιγραφή των διαδικασιών που απαιτούνται για την προστασία του συστήματος και τη διαχείριση της επικινδυνότητας.

• Καθορισμό Πολιτικής Ασφάλειας του συστήματος, βάσει των αποτελεσμάτων της Αποτίμησης Επικινδυνότητας.

• Καθορισμό των απαιτήσεων για ενσωμάτωση στο Σχέδιο Ανάκαμψης από Καταστροφή (Disaster Recovery Plan) του Φορέα Λειτουργίας, το οποίο θα περιλαμβάνει τις προδιαγραφές του Disaster Recovery Site για την υποδοχή του. Επίσης, ο Ανάδοχος θα πρέπει να ενημερώνει το φορέα για τις υποχρεώσεις του από την εφαρμογή του GDPR και της απορρέουσας από αυτόν νομοθεσία, καθώς και να παρέχει την απαιτούμενη υποστήριξη όσον αφορά στην εξασφάλιση των απαραίτητων από το κείμενο νομικό πλαίσιο εγκρίσεων για τις αντίστοιχες διαδικασίες. Για την εκπόνηση της Μελέτης Ασφάλειας του συστήματος, ο Ανάδοχος θα πρέπει να λάβει υπόψη του:

• το κείμενο θεσμικό πλαίσιο για την προστασία των προσωπικών δεδομένων.

• τις σύγχρονες εξελίξεις στις ΤΠΕ.

• τις αποτελεσματικότερες τεχνικές ασφάλειας που έχουν προταθεί.

• τα επαρκέστερα διατιθέμενα προϊόντα λογισμικού και υλικού.

• τις βέλτιστες πρακτικές στο χώρο της Ασφάλειας στις ΤΠΕ.

• τυχόν διεθνή de facto ή de jure σχετικά πρότυπα.

Ειδικότερα, θα πρέπει να προδιαγραφεί η κατάλληλη πολιτική, ώστε να εξασφαλιστούν τα παρακάτω:

* **Ταυτοποίηση** (authentication): έλεγχος της αυθεντικότητας της ταυτότητας των μερών μιας ανταλλαγής δεδομένων.
* **Εξουσιοδότηση** (Authorization): η πρόσβαση του χρήστη πρέπει να είναι εξουσιοδοτημένη.
* **Ακεραιότητα** (integrity): τα δεδομένα θα πρέπει να παραμείνουν ακέραια, δηλαδή να μην υπόκεινται σε αλλοιώσεις. Για τη διαφύλαξη της ακεραιότητας των δεδομένων είναι απαραίτητη η χρήση μηχανισμών εξασφάλισης της ακεραιότητας και συνέπειάς τους (consistency) και αποτροπής επιθέσεων δολιοφθοράς δεδομένων (μη εξουσιοδοτημένη αντιγραφή, μη εξουσιοδοτημένη καταστροφή δεδομένων, κλπ.).
* **Εμπιστευτικότητα** (confidentiality): η τήρηση του απορρήτου των δεδομένων. Η πληροφορία θα διατίθεται μόνο στους χρήστες εκείνους που είναι εξουσιοδοτημένοι. Η πιστοποίηση της δικαιοδοσίας των χρηστών θα πρέπει να βασιστεί πάνω στο σύστημα των ρόλων, που είναι και το διεθνές de facto standard λόγω της ευελιξίας που προσφέρει. Επίσης, θα πρέπει να λαμβάνονται όλα τα κατάλληλα μέτρα ώστε να αποτρέπονται επιθέσεις κλοπής δεδομένων.
* **Διαθεσιμότητα** (availability): το σύστημα και τα δεδομένα πρέπει να είναι διαθέσιμα όταν απαιτείται.
* **Μη δυνατότητα άρνησης συμμετοχής** (non-repudiation): ο χρήστης δεν πρέπει να μπορεί να αρνηθεί τη συμμετοχή του στην ανταλλαγή των δεδομένων.
* **Διαφάνεια** (transparency): πρέπει να γίνεται τεκμηρίωση των διαδικασιών της επεξεργασίας ώστε να μπορούν να ελεγχθούν.
* **Δυνατότητα ελέγχου** (revision / audit): κάθε τροποποίηση ή επεξεργασία των δεδομένων πρέπει να μπορεί να ελεγχθεί, δηλαδή από ποιόν έγινε και πότε.
* **Ευθύνη** (accountability): πρέπει να προκύπτει ποιος είναι υπεύθυνος για την εισαγωγή, πρόσβαση ή τροποποίηση κάθε δεδομένου.

#### Υπηρεσίες Εγκατάστασης, Παραμετροποίησης Λογισμικού - Σενάρια Ελέγχου

Οι υπηρεσίες Εγκατάστασης, Παραμετροποίησης περιγράφονται στην παρ. 6.2.3,

* Δημιουργία / Παραμετροποίηση των εφαρμογών
* Δοκιμές
* Εγκατάσταση στο Hybrid G-Cloud

Όσον αφορά τις Δοκιμές, ο Ανάδοχος υποχρεούται να αποτυπώσει στο τεύχος «**Μεθοδολογία και Σενάρια Ελέγχου**», το σύνολο των σεναρίων ελέγχου και συνοπτική περιγραφή της μεθοδολογίας που θα ακολουθηθεί κατά την εκτέλεσή τους. Το τεύχος αυτό θα πρέπει να υποβληθεί από τον Ανάδοχο πριν από την προβλεπόμενη, στο χρονοδιάγραμμα του Έργου, έναρξη διενέργειας των ελέγχων αποδοχής των Υποσυστημάτων. Ο χρόνος παράδοσης του τεύχους αυτού θα πρέπει να εμφανίζεται στο χρονοδιάγραμμα υλοποίησης του Έργου μαζί με τα υπόλοιπα παραδοτέα.

Οι έλεγχοι, που θα περιγράφονται στο τεύχος «Μεθοδολογία και Σενάρια Ελέγχου», δεν θα είναι δεσμευτικοί. Θα μπορούν να επεκταθούν, με την προσθήκη νέων, οι οποίοι όμως θα είναι σύμφωνοι με τις αναλυτικές λειτουργικές απαιτήσεις που θα έχουν καταγραφεί στο Οριστικοποιημένο Τεύχος Ανάλυσης Απαιτήσεων του Έργου.

Τα σενάρια ελέγχου που θα προετοιμάσει ο Ανάδοχος θα συνοψίζουν τις επιχειρησιακές διαδικασίες, ανά διαδικασία, θα πρέπει να αντιστοιχίζονται με τις απαιτήσεις (requirements) της Ανάλυσης Απαιτήσεων και θα πρέπει να συνοδεύονται από τα αντίστοιχα δοκιμαστικά δεδομένα (test data). Τα σενάρια ελέγχου θα αφορούν την εφαρμογή διαχείρισης εγγράφων, αλλά και την όποια διαλειτουργικότητα δημιουργηθεί.

Η εφαρμογή των σεναρίων θα γίνεται με την εκτέλεση των Περιπτώσεων Ελέγχου (Test Cases), που αποτελούν επιμέρους λειτουργικές οντότητες των σεναρίων και η κάθε μία ελέγχει ένα συγκεκριμένο κομμάτι της λειτουργικότητας του κάθε Υποσυστήματος.

#### Υπηρεσίες σάρωσης εγγράφων & καταχώρησης μεταδεδομένων

#### Απαιτήσεις σάρωσης και τεκμηρίωσης εγγράφων

#### Μοντέλο υλοποίησης διάθεσης παρτίδων φακέλων για σάρωση / σάρωσης

Ο Ανάδοχος, κατά τη Φάση 1 θα εξειδικεύσει συγκεκριμένο Μοντέλο Υλοποίησης Σάρωσης, στο πλαίσιο της Μεθοδολογίας του Έργου.

Για να καταστεί δυνατή η υλοποίησή του εντός χρόνου, κόστους και φυσικού αντικειμένου προτείνεται το ακόλουθο μοντέλο υλοποίησης:

• Με την έναρξη του έργου θα οριστεί από το Υ.ΝΑ.Ν.Π. ένας Υπεύθυνος παρακολούθησης του έργου της σάρωσης και τεκμηρίωσης των εγγράφων της εκάστοτε διεύθυνσης. Ο Υπεύθυνος παρακολούθησης θα έχει την ευθύνη για την υποστήριξη των εργασιών του Αναδόχου, την παράδοση και την παραλαβή των εγγράφων κατά τη διαδικασία σάρωσης, ενώ θα συμμετέχει στην πραγματοποίηση ορισμένων δειγματοληπτικών ελέγχων ( που θα αφορούν τις παρτίδες παράδοσης και παραλαβής του φυσικού αρχείου ). Ο κάθε Υπεύθυνος παρακολούθησης θα ενημερώνει την ΕΠΠΕ για την πορεία των εργασιών του Αναδόχου και θα εισηγείται εγγράφως στην ΕΠΠΕ για την παραλαβή ή μη του έργου του Αναδόχου σύμφωνα με τα αποτελέσματα των δειγματοληπτικών ελέγχων.

• Η σάρωση και η τεκμηρίωση (μητρώο παράδοσης των Εγγράφων που προσδιορίζουν την σχετική διαδικασία) θα πραγματοποιείται στους χώρους που θα διαμορφωθούν σε κάθε Διεύθυνση (ή σε όποιο χώρο υποδειχθεί από το Υ.ΝΑ.Ν.Π. Για την έγκαιρη προετοιμασία των χώρων ψηφιοποίησης, ο Ανάδοχος θα παραδώσει πρόγραμμα με ενδεικτικές ημερομηνίες έναρξης και ολοκλήρωσης των εργασιών του Αναδόχου ανά Διεύθυνση (Π1. **Πλάνο Υλοποίησης Έργου**). Το πρόγραμμα αυτό θα ενσωματωθεί στο **Τεύχος Ανάλυσης Απαιτήσεων** του έργου κατά τη Φάση 1 και θα οριστικοποιηθεί σε συνεργασία με τον Φορέα Λειτουργίας και την ΕΠΠΕ.

Ο Ανάδοχος θα πρέπει:

1. να εκτελέσει τις εργασίες σάρωσης στους χώρους κάθε Διεύθυνσης, εφόσον αυτό είναι δυνατό. Εφόσον, α) η υπάρχουσα διαρρύθμιση της Διεύθυνσης δεν επαρκεί για να υποστηρίξει τη διαδικασία σάρωσης εντός της, ή β) στοιχειοθετείται από πλευράς ασφάλειας, ποιότητας και ταχύτητας, η αποτελεσματικότερη υλοποίηση του έργου, τότε ο Ανάδοχος οφείλει να προτείνει εναλλακτικές προτάσεις, όσον αφορά στον χώρο σάρωσης (με επαρκή αιτιολόγηση). Η προτεινόμενη εναλλακτική διαδικασία θα πρέπει να διασφαλίζει την ασφαλή μεταφορά και φύλαξη των φακέλων ενώ παράλληλα δεν θα πρέπει να διαταράσσει την ομαλή λειτουργία των αντίστοιχων Διευθύνσεων και την απρόσκοπτη εξυπηρέτηση των πολιτών. Η εναλλακτική διαδικασία θα πρέπει να εγκριθεί από την Αναθέτουσα Αρχή. Σε κάθε περίπτωση, ο Ανάδοχος δεσμεύεται να αναλάβει κάθε κόστος που θα ανακύψει για την εγκατάσταση και λειτουργία τυχόν εναλλακτικών σημείων σάρωσης. Σε περίπτωση εκτέλεσης των εργασιών σάρωσης εκτός Διεύθυνσης η επιστροφή του φυσικού αρχείου θα γίνεται στον χώρο αρχικής παραλαβής ή σε όποιο άλλο χώρο συμφωνηθεί, με ευθύνη του αναδόχου.

2. να εκτελέσει τις εργασίες καταχώρησης δεδομένων σε δικές του εγκαταστάσεις (Κέντρο/α Καταχώρησης), τις οποίες θα διαθέσει για αυτό ακριβώς τον σκοπό.

Ο Ανάδοχος στον τόπο υλοποίησης του έργου υποχρεούται:

* να εκτελέσει οποιαδήποτε εργασία απαιτείται σύμφωνα με την διακήρυξη του έργου.
* να συνεργασθεί με τους υπευθύνους του Φορέα για την ομαλή ολοκλήρωση των ενεργειών του έργου

• Από τον χρονοπρογραμματισμό των εργασιών του Αναδόχου, θα τεκμηριώνεται η επάρκεια των πόρων που θα διαθέσει ο Ανάδοχος για την υλοποίηση του έργου εντός χρονοδιαγράμματος. Ο χρονοπρογραμματισμός ενδείκνυται να περιλαμβάνει ένα χρονικό διάστημα ασφαλείας, π.χ. της τάξης των δύο (2) μηνών περίπου, για την ασφαλή ολοκλήρωση των εργασιών της σάρωσης και τεκμηρίωσης του συνόλου του υλικού εντός χρονοδιαγράμματος.

• Η σάρωση των εγγράφων ανά Διεύθυνση θα πραγματοποιηθεί τμηματικά σε παρτίδες φυσικού αρχείου - υλικού. Κάθε παρτίδα θα περιλαμβάνει έναν συγκεκριμένο αριθμό εγγράφων -υλικού προς ψηφιοποίηση, ο οποίος θα οριστικοποιηθεί κατά την εκπόνηση της Μελέτης Εφαρμογής (βλ. Παρ. Διαδικασία παράδοσης παραλαβής παραγόμενου υλικού σάρωσης.). Ο χρόνος παράδοσης και παραλαβής των παρτίδων θα είναι σύμφωνα με τις προθεσμίες που θα αναφέρονται στο χρονοδιάγραμμα του έργου. Αναλυτική περιγραφή της διαδικασίας παράδοσης – παραλαβής δίνεται στην Παρ. Διαδικασία παράδοσης παραλαβής παραγόμενου υλικού σάρωσης

• Με την ολοκλήρωση των ελέγχων κάθε παρτίδας, για τη διάθεση του φυσικού αρχείου προς ψηφιοποίηση (ή ομάδας παρτίδων) ανά Διεύθυνση, ο Ανάδοχος θα συντάσσει και θα υποβάλλει Αναφορά, στην οποία θα συνοψίζει τις ενέργειες ελέγχου που διενήργησε ο ίδιος, τα προβλήματα που παρουσιάστηκαν καθώς και τα αποτελέσματα των ελέγχων για τη συγκεκριμένη παρτίδα.

• Η Αναθέτουσα Αρχή δύναται να διενεργεί και σειρά δειγματοληπτικών ελέγχων σε κάθε παρτίδα, σύμφωνα με την Παρ. Δειγματοληπτικός Έλεγχος.

#### Ποσότητα και είδος υλικού που θα σαρωθεί και θα τεκμηριωθεί

#### Ποσοτικά στοιχεία

Το αρχειακό υλικό που θα σαρωθεί και θα τεκμηριωθεί στο πλαίσιο του έργου είναι έγγραφα και μία εκτιμώμενη κατανομή του όγκου του προς ψηφιοποίηση υλικού αποτυπώνεται παρακάτω:

|  |  |  |
| --- | --- | --- |
| **ΕΙΔΟΣ ΥΛΙΚΟΥ ΠΡΟΣ ΨΗΦΙΟΠΟΙΗΣΗ** | **ΠΟΣΟΤΗΤΑ** | **ΣΧΗΜΑ ΠΡΩΤΟΤΥΠΟΥ** |
| Σελίδες Μέγεθος Χαρτιού Α3-Α4-Α5 | 7.973.974 | έως Α3 |
| Σελίδες Μέγεθος Χαρτιού Α0-Α1-Α2 | 407.000 | Α2+ |
| Σελίδες Μέγεθος ΧαρτιούΑ2 Book Scanner | 50.200 |  |

**Το τελικό πλήθος των σελίδων που θα ψηφιοποιηθεί για κάθε κατηγορία μεγέθους θα προκύψει στο πλαίσιο της Μελέτης Εφαρμογής κατά την πρώτη Φάση του Έργου και θα συμφωνηθεί με την Αναθέτουσα Αρχή.**

Σε περιπτώσεις ευπαθούς υλικού που η συχνή χρήση του προκαλεί φθορά και από το οποίο είναι δύσκολο να αναπαραχθούν αντίγραφα. Για αυτές της περιπτώσεις η ψηφιοποίηση θα πραγματοποιηθεί με κατάλληλες τεχνικές και συνθήκες περιβάλλοντος τέτοιες ώστε να μην προκληθεί φθορά και αλλοίωση των πρωτοτύπων.

#### Λειτουργικές απαιτήσεις λογισμικού ψηφιοποίησης

Στο πλαίσιο όλων των ενεργειών ψηφιοποίησης ο Ανάδοχος θα πρέπει να διαθέτει το κατάλληλο λογισμικό για την υποστήριξη όλων των αναγκαίων διαδικασιών. Ενδεικτικά θα πρέπει να διαθέτει τις παρακάτω εφαρμογές:

**1. Εφαρμογή καταχώρησης (data entry) σαρωμένων εγγράφων και διασφάλισης ποιότητας**

Η Εφαρμογή καταχώρησης μεταδεδομένων σαρωμένων εγγράφων και διασφάλισης ποιότητας θα προσφέρει ένα εύχρηστο περιβάλλον για τη γρήγορη και χωρίς λάθη καταχώρηση των στοιχείων των αντίστοιχών εγγράφων. Οι προδιαγραφές που ενδεικτικά θα πρέπει πληροί η εφαρμογή καταχώρησης μεταδεδομένων είναι οι εξής:

* Μηχανισμό με τον οποίο θα επιταχύνεται η καταχώρηση, όπως για παράδειγμα:
  + Χρήση του πλήκτρου “Tab” για μετακίνηση εντός των πεδίων των φορμών καταχώρησης - αποφυγή χρήσης “ποντικιού”.
  + Δυνατότητα καταχώρησης στοιχείων μέσω τυποποιημένων λιστών επιλογής στοιχείων ή / και check boxes για την ταχύτερη και χωρίς λάθος καταχώρηση στοιχείων.
  + Αυτόματη συμπλήρωση συχνά χρησιμοποιούμενων στοιχείων ή άλλου είδους αυτόματη συμπλήρωση.
* Αποθήκευση των καταχωρηθέντων στοιχείων σε τέτοια δομή (π.χ. σχεσιακή βάση δεδομένων), ώστε να υποστηρίζεται η έκδοση πάσης φύσεως αναφοράς.
* Δυνατότητα καταχώρησης (Α’, Β’ και κατά περίπτωση Γ΄ καταχώρηση) στοιχείων
* Μονοσήμαντη ταυτοποίηση του κάθε εγγράφου.
* Δυνατότητα καταγραφής των στοιχείων ταυτοποίησης δυσανάγνωστων εγγράφων καθώς και καταγραφή των δυσανάγνωστων στοιχείων.
* Δυνατότητα αυτόματης εκτέλεσης των απαιτούμενων ελέγχων πληρότητας και ορθότητας των στοιχείων που θα καταχωρούνται.
* Δυνατότητα εντοπισμού διπλοκαταχωρήσεων και αυτόματης ειδοποίησης σε περίπτωση εύρεσής τους.
* Δυνατότητα αυτόματης αντιπαραβολής της Α’ και Β’ καταχώρησης του ίδιου εγγράφου με σκοπό την επαλήθευση ορθής καταχώρησης. Σε περιπτώσεις λαθών κατά την αντιπαραβολή των καταχωρήσεων θα πρέπει η εφαρμογή να ενημερώνει αυτόματα σχετικά με τα πεδία στα οποία υπάρχει ασυμφωνία μεταξύ των δύο καταχωρήσεων, ώστε να διορθώνεται το λάθος (Γ΄καταχώρηση).

Άλλες λειτουργίες που απορρέουν από τις προαναφερθείσες διαδικασίες / μεθοδολογία ή την τελική μεθοδολογία που θα εφαρμόσει ο Ανάδοχος.

**2. Εφαρμογή υποστήριξης δειγματοληπτικών ελέγχων και μετάπτωσης καταχωρηθέντων αρχείων.**

Η υποστήριξη των διαδικασιών δειγματοληπτικού ελέγχου (βλ. Παρ. Δειγματοληπτικός Έλεγχος παραγόμενων προϊόντων σάρωσης) και μετάπτωσης καταχωρηθέντων εγγράφων σε άλλα Πληροφοριακά Συστήματα του Υπουργείου Ναυτιλίας, θα γίνεται μέσω της εφαρμογής υποστήριξης δειγματοληπτικών ελέγχων και μετάπτωσης καταχωρηθέντων Εγγράφων.

Η εφαρμογή θα έχει κατ’ ελάχιστο τις εξής δυνατότητες:

* Δυνατότητα εξαγωγής των καταχωρηθέντων στοιχείων σε ψηφιακά αρχεία συγκεκριμένης γραμμογράφησης με στόχο τη μετάπτωσή τους στην κεντρική βάση δεδομένων.
* Δυνατότητα αυτοματοποιημένου και μη αυτοματοποιημένου προσδιορισμού τυχαίου δείγματος ελέγχου καταχωρήσεων, με εκτέλεση κατάλληλης λειτουργίας, ώστε να πραγματοποιηθούν οι απαραίτητοι δειγματοληπτικοί έλεγχοι.
* Επισήμανση των καταχωρηθέντων εγγράφων που έχουν μεταπέσει με επιτυχία στην Εφαρμογή Διαχείρισης Εγγράφων, έτσι ώστε να είναι γνωστό ανά πάσα στιγμή ποια έγγραφα και πότε έχουν μεταπέσει. Ο ανάδοχος θα είναι υπεύθυνος για την μετάπτωση των στοιχείων στην εν λόγω εφαρμογή.
* Άλλες λειτουργίες που απορρέουν από τις προαναφερθείσες διαδικασίες / μεθοδολογία ή την τελική μεθοδολογία που θα εφαρμόσει ο Ανάδοχος σε συνεργασία με την Αναθέτουσα Αρχή.

**3. Εφαρμογή παρακολούθησης πορείας σαρώσεων & καταχωρήσεων.**

Η παρακολούθηση της διαδικασίας σάρωσης και καταχώρησης θα γίνεται με την βοήθεια μίας Εφαρμογής Παρακολούθησης Πορείας σαρώσεων & καταχωρήσεων. Τα απαραίτητα στοιχεία για την έκδοση των σχετικών αναφορών (π.χ. κάθε εργασία την οποία θα υλοποιεί κάθε εμπλεκόμενος χρήστης) θα καταγράφονται μέσω της Εφαρμογής καταχώρησης και διασφάλισης ποιότητας.

Ειδικότερα, η Εφαρμογή θα παρακολουθεί κατ’ ελάχιστον τα εξής στοιχεία:

* Στοιχεία χρήστη (ονοματεπώνυμο, ρόλος, κλπ.).
* Είδος εργασίας (σάρωση, τεκμηρίωση σαρωμένων εγγράφων, αποστολή των σαρωμένων στο Κέντρο Καταχώρησης, Α’/ Β’ / Γ’ Καταχώρηση, κλπ).
* Έγγραφα που έχει χρεωθεί ένας Καταχωρητής.
* Ημερομηνία και ώρα Χρέωσης.
* Ημερομηνία και ώρα ολοκλήρωσης σάρωσης και τεκμηρίωσης.
* Ημερομηνία και ώρα έναρξης και ολοκλήρωσης καταχώρησης.
* Λοιπά στοιχεία προόδου / κατάστασης καταχώρησης (έλεγχος Α’ και Β’ καταχώρησης, δειγματοληπτικός έλεγχος σάρωσης ή και καταχώρησης).

Παράλληλα, η εφαρμογή θα δίνει την δυνατότητα εξαγωγής αναφορών γενικής πληροφόρησης καθώς και στατιστικών στοιχείων σχετικά με την πορεία των εργασιών σάρωσης και καταχώρησης. Ενδεικτικά και όχι περιοριστικά, η εφαρμογή θα πρέπει να περιλαμβάνει τις παρακάτω αναφορές:

* Αναφορά προόδου σάρωσης.
* Αναφορά παραγωγικότητας ως προς τις σαρώσεις (ημερήσια, μηνιαία κλπ παραγωγή).
* Αναφορά εργασιών που πραγματοποιήθηκαν σε μια χρονική περίοδο, ταξινομημένες ανά χρήστη, ημερομηνία κλπ.
* Αναφορά εργασιών που χρεώθηκαν σε καταχωρητή ή άλλο χρήστη.
* Αναφορά προόδου εργασιών που αφορούν σε χρεωμένα έγγραφα, έτσι ώστε να είναι ανά πάσα στιγμή γνωστό σε ποια φάση ψηφιοποίησης βρίσκεται, ποιες εργασίες είναι ολοκληρωμένες ή σε εκκρεμότητα κλπ.
* Αναφορά παραγωγικότητας ως προς τις καταχωρήσεις (π.χ μέσος όρος πληκτρολογημένων χαρακτήρων) και του ποσοστού λαθών κατά την καταχώρηση, εντός χρονικού διαστήματος (ημερησίως, μηνιαίως κλπ.), συνολικά για την Ομάδα καταχώρησης και ανά καταχωρητή.
* Αναφορά αποτελεσμάτων του ελέγχου Α’ & Β’ καταχώρησης (ημερήσια, εβδομαδιαία κλπ.).
* Συγκεντρωτική αναφορά διορθώσεων (Γ’ καταχώρηση), ως αποτέλεσμα του ελέγχου Α’ και Β’ καταχώρησης Φακέλων
* Εκτύπωση πακέτου Φακέλων Ασθενών που δεν ελέγχθηκε δειγματοληπτικά ή που ολοκληρώθηκε, με ή χωρίς επιτυχία, ο δειγματοληπτικός έλεγχος σάρωσης ή και καταχώρησης.
* Εκτύπωση του ποσοστού των καταχωρημένων Φακέλων που είναι σε φάση ελέγχου ή είναι οριστικοποιημένες.
* Λίστα εγγράφων για τα οποία έχουν ζητηθεί διευκρινήσεις από τον Φορέα Λειτουργίας

Οι παραπάνω αναφορές θα εξειδικευτούν κατά τη Φάση 1: Μελέτη Εφαρμογής – Ανάλυση Απαιτήσεων του έργου και εάν παραστεί ανάγκη, κατά την υλοποίηση του έργου.

**Να σημειωθεί ότι οι παραπάνω αναφερόμενες εφαρμογές θα υποστηρίξουν τη διαδικασία Ψηφιοποίησης και θα είναι ιδιοκτησίας του Αναδόχου.**

#### Γενικές Παρατηρήσεις

Αντιμετώπιση ειδικών περιπτώσεων.

* Σε περίπτωση που διαπιστωθεί πως ο αριθμός των σελίδων είναι μεγαλύτερος του προαναφερθέντος αριθμού τότε θα αναζητηθεί τρόπος, κατά την υλοποίηση του έργου, για σάρωση και τεκμηρίωση του συνόλου των υφιστάμενων σελίδων, το οποίο και θα αποτελεί υποχρέωση του Αναδόχου, εφόσον διασφαλιστεί η χρηματοδότησή του.
* Αν κάποια έγγραφα τηρούνται σε ηλεκτρονική μορφή (σαρωμένα ή καταχωρημένα) σύμφωνα με τις εγκεκριμένες προδιαγραφές του έργου, τότε θα πρέπει να εξεταστεί η δημιουργία τρόπου ένταξης του συγκεκριμένου ψηφιακού υλικού στους φάκελους που θα δημιουργηθούν χωρίς να πραγματοποιηθεί εκ νέου ψηφιοποίηση του υλικού. Η σχετική απόφαση θα παρθεί από την Αναθέτουσα Αρχή σε συνεργασία με τον Φορέα Λειτουργίας.

Υπάρχει η δυνατότητα μετά από σύμφωνη γνώμη του φορέα και του αναδόχου, να εξαιρεθεί από το αντικείμενο του έργου ένα πλήθος εγγράφων μέχρι το 15% του συνόλου, τα οποία θα διαπιστωθεί ότι παρουσιάζουν σοβαρά προβλήματα (ή περιέχουν αναλογικό υλικό που δεν μπορεί να υποστηριχτεί στα πλαίσια του έργου) στην ψηφιοποίηση. Η ψηφιοποίηση αυτών των φακέλων, δύναται να περιληφθεί για υλοποίηση στο δικαίωμα προαίρεσης της παρούσας με κόστος που θα τεκμηριωθεί και θα συμφωνηθεί από κοινού με τον Ανάδοχο και την Αναθέτουσα Αρχή.

Το υλικό θα χρειαστεί προετοιμασία (ενδεικτικά αποσυρραφή, αφαίρεση μεταλλικών αντικειμένων, κ.ά.) από τον ανάδοχο. Μετά την ψηφιοποίηση, το έντυπο υλικό θα επανατοποθετείται εντός του αντίστοιχου φακέλου από τον οποίο προήλθε..

#### Απαιτήσεις διασφάλισης ποιότητας σάρωσης – Τεχνικές απαιτήσεις

Η ψηφιοποίηση θα πραγματοποιηθεί από τον Ανάδοχο με χρήση κατάλληλων εξειδικευμένων σαρωτών για κάθε κατηγορία φυσικού υλικού.

H ελάχιστα αποδεκτή οπτική ανάλυση ανά μέγεθος πρωτοτύπου και το βάθος χρώματος δίνονται στον ακόλουθο πίνακα:

|  |  |  |
| --- | --- | --- |
| Έντυπο Υλικό (greyscale) | 300 dpi | 8 bit Greyscale |
| Έντυπο Υλικό (Έγχρωμο), σε περίπτωση που το χρώμα έχει χρηστική πληροφορία | 300 dpi | 24 bit Color |

Οι διαστάσεις του ψηφιακού υποκατάστατου που θα προκύψει από τη διαδικασία ψηφιοποίησης θα είναι ίδιες (1:1) με αυτές του υλικού.

Διευκρινίζεται ότι οι προδιαγραφές που δίνονται είναι οι ελάχιστες απαιτούμενες. **Στις προσφορές τους οι υποψήφιοι Ανάδοχοι μπορούν να προτείνουν μεγαλύτερη ανάλυση ή βάθος χρώματος ή και άλλες τεκμηριωμένες προτάσεις που θα βελτιώνουν την ποιότητα του ψηφιοποιημένου υλικού**, υπό την προϋπόθεση ότι η προτεινόμενη λύση θα είναι συμβατή με το χρονοδιάγραμμα και τον προϋπολογισμό του έργου.

Αποτελέσματα της επεξεργασίας εικόνας θα πρέπει να είναι:

* Αποκοπή των περιθωρίων γύρω από το έγγραφο.
* Ευκρίνεια της πληροφορίας (όταν απαιτείται).
* Αλλαγή προσανατολισμού, (όταν απαιτείται).

Οι υποψήφιοι Ανάδοχοι θα πρέπει **στην προσφορά τους να προσδιορίσουν το λογισμικό** που θα χρησιμοποιήσουν για την **επεξεργασία των ψηφιακών ανατύπων των εγγράφων** και να προδιαγράψουν λεπτομερώς τα τεχνικά του χαρακτηριστικά.

Με την παράδοση των ψηφιοποιημένων αρχείων θα πραγματοποιείται από την ΕΠΠΕ του έργου δειγματοληπτικός έλεγχος, ώστε να πιστοποιείται η πληρότητα και η ποιότητα των ψηφιακών αντιγράφων σύμφωνα με τις τεθείσες προδιαγραφές (ανάλυση, βάθος χρώματος, ποιότητα εικόνων, πληρότητα αρχείων, ονοματολογία των αρχείων, ακριβή μεταδεδομένα κ.λπ.).

Ο Ανάδοχος (συμπεριλαμβανομένου του προσωπικού των ομάδων εργασίας) αναλαμβάνει την υποχρέωση να διασφαλίσει και να διαβεβαιώσει εγγράφως ότι δεν θα εκχωρήσει-διαρρεύσει ή προσφέρει με οποιοδήποτε τρόπο το ψηφιοποιημένο υλικό ή τα στοιχεία του ασθενή ήτα δεδομένα τεκμηρίωσης σε τρίτους.

Ο Ανάδοχος θα πρέπει επίσης να φροντίζει για τη συχνή δημιουργία και φύλαξη αντιγράφων ασφαλείας, κατά τη διάρκεια της ψηφιοποίησης, ώστε να αποφευχθεί με κάθε τρόπο ο κίνδυνος απώλειας των αντιγράφων εξαιτίας κάποιου μηχανικού προβλήματος και η επαναψηφιοποίηση ήδη ψηφιοποιημένων πρωτοτύπων. Μέχρι την παράδοση του ψηφιοποιημένου περιεχομένου στον Φορέα Ο Ανάδοχος είναι υπεύθυνος για την ασφαλή αποθήκευση του ψηφιοποιημένου υλικού. Μετά το πέρας των εργασιών ο Ανάδοχος θα παραδώσει στους υπεύθυνους του Φορέα μια σειρά με σκληρούς δίσκους με όλο το ψηφιοποιημένο υλικό ως αντίγραφο ασφαλείας. Μέχρι τότε ο Ανάδοχος είναι υπεύθυνος για τη δημιουργία και τη φύλαξη του αντιγράφου ασφαλείας.

Για την σάρωση των εγγράφων θα χρησιμοποιηθούν ειδικοί σαρωτές καθώς και υπολογιστικό σύστημα, που εξειδικεύονται για αυτή την εργασία και υποστηρίζουν τα ακόλουθα:

• Σάρωση που να διασφαλίζει την ακεραιότητα των εγγράφων, δηλαδή σάρωση που να μην προκαλεί φθορές.

• Υψηλές ταχύτητες σάρωσης ώστε να διασφαλιστεί η υλοποίηση του έργου εντός του προδιαγεγραμμένου χρονοδιαγράμματος.

• Υψηλή ποιότητα σάρωσης, με εφαρμογή κατάλληλου φωτισμού, κατάλληλων χαρακτηριστικών σάρωσης κλπ., ώστε να μην δυσχεραίνεται η εργασία καταχώρησης των εγγράφων.

• Οι σαρωτές θα συνοδεύονται από ειδικό λογισμικό που θα δίνει τη δυνατότητα επεξεργασίας και εν τέλει βελτίωσης της ποιότητας των σαρωμένων εγγράφων, ενέργεια που περιλαμβάνεται στο αντικείμενο του έργου του Αναδόχου (εφόσον απαιτηθεί βελτίωση της ποιότητας των σαρωμένων εγγράφων).

• Ο κάθε σαρωτής εγγράφων θα είναι συνδεδεμένος με υπολογιστικό σύστημα επαρκούς επεξεργαστικής ισχύος, το οποίο θα χρησιμοποιείται για την επεξεργασία των σαρωμένων εικόνων και την αποθήκευσή τους σε αποσπώμενους σκληρούς δίσκους. Ο Ανάδοχος θα διασφαλίσει ότι τα υπολογιστικά συστήματα που θα χρησιμοποιηθούν θα συνεργάζονται ομαλά με τους σαρωτές και θα πετύχουν την ταχύτερη δυνατή σάρωση και επεξεργασία, όπου αυτή απαιτηθεί.

Οι σαρωτές και το υπολογιστικό σύστημα σάρωσης που θα χρησιμοποιηθούν θα πρέπει να καλύπτουν κατ’ ελάχιστον τις παρακάτω τεχνικές απαιτήσεις σάρωσης:

• Οπτική ανάλυση (Optical Resolution) μεγαλύτερη ή ίση με 300 dpi.

• Μέγιστο μέγεθος σάρωσης που να ικανοποιεί τις προδιαγραφές του αρχείου (βλ. προηγούμενη ενότητα).

• Δυνατότητα έγχρωμης σάρωσης και σάρωσης σε 256 διαβαθμίσεις του γκρι (grayscale).

• Λογισμικό επεξεργασίας των σαρωμένων εγγράφων, χαρακτηρισμού εγγράφων, ευθυγράμμισης, αφαίρεσης θορύβου,

• Δυνατότητα αποθήκευσης των σαρωμένων εικόνων κατ’ ελάχιστον σε αρχεία τύπου TIFF, JPEG, PDF, multipage TIFF, BMP, GIF.

Οι ποιοτικές απαιτήσεις σάρωσης είναι οι εξής:

o Τα σαρωμένα έγγραφα πρέπει να είναι πλήρη, να περιλαμβάνουν δηλαδή το σύνολο των πληροφοριών που απεικονίζονται στο πρωτογενές Υλικό.

o Τα ψηφιακά έγγραφα θα αποτελούν ακριβή αντίγραφα των πρωτότυπων ανεξάρτητα από το μέγεθός τους, το είδος χαρτιού, το χρωματισμό τους, διπλές όψεις, βιβλιοδεσίες κλπ.

o Το προϊόν της ψηφιοποίησης θα είναι αρχείο PDF με κατάλληλη συμπίεση. Οι διαστάσεις του ψηφιακού υποκατάστατου που θα προκύψει από τη διαδικασία ψηφιοποίησης θα είναι ίδιες (1:1) με αυτές του υλικού.

o Στις σαρωμένες εικόνες δεν πρέπει να εμφανίζονται γραμμές θορύβου από κακή σάρωση (bad scan lines), κενά τμήματα εικόνας καθώς και διπλά είδωλα λόγω αστοχίας στη σάρωση. Επίσης, δεν πρέπει να εμφανίζονται γρατσουνιές (scratches), σκόνη, βρωμιά (lint), λεκέδες / κηλίδες, στίγματα καθώς και άλλα ελαττώματα / ατέλειες, εκτός αυτών που προέρχονται από το πρωτογενές Υλικό.

o Η σάρωση των εγγράφων θα πρέπει να γίνει σε τόνους του γκρι (grayscale) σε ανάλυση 300 dpi, στα 8 bit, κατ’ ελάχιστον. Στις περιπτώσεις που οι συγκεκριμένες προδιαγραφές δεν επιφέρουν το αποτέλεσμα που προδιαγράφεται ανωτέρω ο Ανάδοχος είναι υποχρεωμένος να πραγματοποιήσει τη σάρωση με υψηλότερη ανάλυση ή να πραγματοποιήσει έγχρωμη σάρωση σε ανάλυση 300 dpi, στα 24 bit.

o Ο αλγόριθμος συμπίεσης που θα χρησιμοποιηθεί θα πρέπει να είναι μη απωλεστικός (loseless) όπως, CCITT Group 4,JBIG2, Flate,JPEG-2000,MRC κ.λ.π. και θα πρέπει να διασφαλίζει συμπίεση της κάθε σελίδας σαρωμένου εγγράφου σε μέγεθος τουλάχιστον ίσο η μικρότερο των 500 ΚΒ.

Ο Ανάδοχος έχει τη δυνατότητα κατά τη Φάση Α’: Ανάλυση Απαιτήσεων να προτείνει καταλληλότερο αλγόριθμο συμπίεσης. Η πρόταση του Αναδόχου θα εξεταστεί, για έγκριση ή απόρριψη, από την ΕΠΠΕ.

Κατά τη διαδικασία της σάρωσης θα γίνεται έλεγχος και επεξεργασία των εικόνων πριν αποθηκευτούν, έτσι ώστε να εξασφαλίζεται:

• Η βελτιστοποίηση του οπτικού αποτελέσματος.

• Η ευθυγράμμιση της σαρωμένης σελίδας.

• Η αφαίρεση του κενού περιθωρίου.

• Η ακεραιότητα των σαρωμένων στοιχείων.

• Η αποτύπωση όλων πληροφοριών που είναι καταγεγραμμένες στο έγγραφο.

Οι υποψήφιοι Ανάδοχοι θα πρέπει να αναφέρουν στην οικονομική προσφορά τους το ανηγμένο κόστος σάρωσης (συμπεριλαμβανομένης της τεκμηρίωσης) ανά σελίδα ψηφιοποιημένου εγγράφου. To ανηγμένο κόστος σάρωσης ανά σελίδα θα συμπεριλαμβάνει το σύνολο των σχετικών με την ενέργεια παρελκόμενων δαπανών του Αναδόχου στο πλαίσιο του έργου.

Διευκρινίζεται ότι :

1. Ο εξοπλισμός και το λογισμικό που θα χρησιμοποιηθεί για τη σάρωση θα είναι κυριότητας του Αναδόχου και δεν αποτελεί παραδοτέο του έργου.

2. Για τον εξοπλισμό και το λογισμικό σάρωσης που θα χρησιμοποιηθεί, ο Ανάδοχος θα διαθέτει όλες τις απαιτούμενες νόμιμες άδειες, τις οποίες η Αναθέτουσα Αρχή δύναται να ελέγξει οποιαδήποτε στιγμή.

#### Ποιοτικός και ποσοτικός έλεγχος παραγόμενων προϊόντων σάρωσης Αναδόχου

Ο Ανάδοχος θα εκπονήσει και θα παραδώσει στη **Φάση 1: Μελέτη Εφαρμογής - Ανάλυση Απαιτήσεων** του έργου το **Εξειδικευμένο Σχέδιο Ποιοτικού & Ποσοτικού Ελέγχου Σάρωσης Εγγράφων**, τεκμηριώνοντας τη διαδικασία ελέγχου.

Ο ανάδοχος θα πρέπει κατά την επεξεργασία των εγγράφων να αναφέρει τους ποιοτικούς ελέγχους που θα διεξάγει καθώς και τις πρακτικές που θα ακολουθήσει για τη διασφάλιση της ασφάλειας των πληροφοριών.

Οι έλεγχοι συνίστανται να υλοποιούνται σε μια σειρά από βήματα και διαδικασίες προκειμένου να διασφαλιστεί η ομαλή πορεία του έργου. Ελάχιστες ενέργειες που θα ακολουθούνται είναι:

• Σύνταξη και παρακολούθηση πρωτοκόλλων παραλαβής και παράδοσης,

• Λεπτομερής καταγραφή των προσώπων που σχετίζονται με τα έγγραφα σε κάθε φάση,

• Τακτική επικοινωνία με τους αρμόδιους από την πλευρά του Φορέα, για την ομαλότερη διεξαγωγή των εργασιών και επίλυση τυχόν αποριών ή θεμάτων που προκύπτουν και δυσχεραίνουν την πορεία του έργου,

• Έλεγχοι ποιότητας των σαρωμένων εγγράφων,

• Έλεγχοι αναγνωσιμότητας και πληρότητας του υλικού

Σκοπός των ποιοτικών ελέγχων ως προς το σαρωμένο Υλικό και της σχετικής τεκμηρίωσης (βλ. Παρ. Διαδικασία παράδοσης παραλαβής παραγόμενου υλικού σάρωσης) είναι να επιβεβαιωθεί ότι τα παραγόμενα ψηφιακά προϊόντα είναι σύμφωνα με τις απαιτήσεις της διακήρυξης και με βάση το πρωτότυπο αναλογικό Υλικό.

Επίσης, ο Ανάδοχος, με το πέρας της σάρωσης και τεκμηρίωσης κάθε παρτίδας, θα πραγματοποιεί ποσοτικούς ελέγχους στα παραγόμενα προϊόντα.

Σκοπός των ποσοτικών ελέγχων είναι να επαληθευτεί ότι σαρώθηκε και τεκμηριώθηκε **το σύνολο** των εγγράφων που παραδόθηκαν στον Ανάδοχο σύμφωνα με τα πρωτόκολλα παράδοσης-παραλαβής (σύμφωνα με την Παρ. Ποσότητα και είδος υλικού που θα σαρωθεί και θα τεκμηριωθεί).

Οι ποιοτικοί έλεγχοι που θα εκτελούνται **από τον Ανάδοχο** θα περιλαμβάνουν κατ’ ελάχιστον τα παρακάτω:

* Έλεγχο της ποιότητας των σαρωμένων εγγράφων. Σκοπός των συγκεκριμένων ελέγχων είναι να εξασφαλιστεί ότι η ποιότητα σάρωσης θα είναι σύμφωνη με την ποιότητα που προδιαγράφεται στη Παρ. Απαιτήσεις διασφάλισης ποιότητας σάρωσης – Τεχνικές απαιτήσεις. Στις περιπτώσεις που θα διαπιστώνεται από τον Ανάδοχο σε ένα σαρωμένο έγγραφο απόκλιση από το πρωτότυπο, τότε αυτός θα περνά από επεξεργασία ή θα πραγματοποιείται νέα σάρωση από τον Ανάδοχο.
* Έλεγχο της τεκμηρίωσης / των μεταδεδομένων σάρωσης. Σκοπός των συγκεκριμένων ελέγχων είναι να εξασφαλιστεί ότι τα μεταδεδομένα σάρωσης που θα έχουν καταχωρηθεί από τον Ανάδοχο είναι σύμφωνα με το περιεχόμενο του πρωτότυπου Υλικού. Τυχόν λάθη που θα διαπιστώνονται σε αυτούς τους ελέγχους θα διορθώνονται άμεσα από τον Ανάδοχο.
* Έλεγχο της ορθότητας στην κωδικοποίηση των αρχείων, των φακέλων και των μέσων αποθήκευσης. Σκοπός των συγκεκριμένων ελέγχων είναι να εξασφαλιστεί ότι ακολουθείται το μοντέλο κωδικοποίησης που θα αποφασιστεί. Τυχόν λάθη που θα διαπιστώνονται σε αυτούς τους ελέγχους θα διορθώνονται άμεσα από τον Ανάδοχο.

Οι ποσοτικοί έλεγχοι θα γίνονται από τον Ανάδοχο για κάθε παρτίδα εγγράφων και αφού ολοκληρωθεί η διαδικασία της σάρωσης, επεξεργασίας και αποθήκευσης των ψηφιοποιημένων Φακέλων της συγκεκριμένης παρτίδας.

Με την επιτυχή ολοκλήρωση των ποιοτικών και ποσοτικών ελέγχων του Αναδόχου για συγκεκριμένη παρτίδα, (βλ. Παρ. Διαδικασία παράδοσης παραλαβής παραγόμενου υλικού σάρωσης), θα πραγματοποιούνται από την Αναθέτουσα Αρχή, με παρουσία του Αναδόχου, δειγματοληπτικοί ποιοτικοί και ποσοτικοί έλεγχοι για κάθε παρτίδα ψηφιοποιημένου Υλικού που είναι έτοιμο προς παράδοση από τον Ανάδοχο.

#### Δειγματοληπτικός Έλεγχος παραγόμενων προϊόντων σάρωσης

Οι δειγματοληπτικοί έλεγχοι των σαρωμένων εγγράφων θα γίνονται σε ομάδες των είκοσι **πέντε χιλιάδων (25.000) έως τριάντα πέντε χιλιάδων (35.000) σελίδων** η κάθε μία (θα οριστικοποιηθεί κατά την εκπόνηση της Μελέτης Εφαρμογής). Καθ’ όλη τη διάρκεια των δειγματοληπτικών ελέγχων από την Επιτροπή Παρακολούθησης και Παραλαβής Έργου, τα αρμόδια στελέχη του Αναδόχου θα συνδράμουν υποστηρικτικά, ώστε η ολοκλήρωση των ελέγχων να γίνεται το συντομότερο δυνατό. Οι δειγματοληπτικοί έλεγχοι των ψηφιοποιημένων εγγράφων θα πραγματοποιούνται σύμφωνα με μέθοδο που πληροί διεθνείς προδιαγραφές.

Οι δειγματοληπτικοί έλεγχοι θα πραγματοποιούνται σε τοποθεσία που θα συμφωνηθεί με τον Ανάδοχο κατά την εκπόνηση της Μελέτης Εφαρμογής. Κατόπιν επιτυχούς ολοκλήρωσης των δειγματοληπτικών ελέγχων, θα αποδεσμεύεται το πρωτότυπο υλικό που αφορά τη συγκεκριμένη Παρτίδα Φακέλων.

Η ποιότητα των προϊόντων σάρωσης εγγράφων θα ελέγχεται δειγματοληπτικά από αρμόδια ομάδα δειγματοληπτικού ελέγχου, μέσω προκαθορισμένων ελέγχων ποιότητας και σύμφωνα με την πρόοδο των εργασιών σάρωσης. Οι ομάδες δειγματοληπτικού ελέγχου, που θα είναι υπό την εποπτεία της ΕΠΠΕ, θα οριστούν από την Αναθέτουσα Αρχή και θα έχουν, ως μέλη, υπάλληλους του Φορέα.

Στη Μελέτη Εφαρμογής - Ανάλυση Απαιτήσεων ο Ανάδοχος θα εκπονήσει και θα παραδώσει το εξειδικευμένο Σχέδιο Ποιοτικού & Ποσοτικού Ελέγχου Σάρωσης Εγγράφων, τεκμηριώνοντας τη διαδικασία ελέγχου. Σκοπός των συγκεκριμένων ελέγχων είναι να εξασφαλιστεί ότι η ποιότητα σάρωσης θα είναι σύμφωνη με τις απαιτήσεις σάρωσης της παραγράφου 5.4.1.3 (Παράρτημα Ι) Απαιτήσεις διασφάλισης ποιότητας σάρωσης – Τεχνικές απαιτήσεις.

Οι δειγματοληπτικοί έλεγχοι των εγγράφων που σαρώθηκαν θα πραγματοποιούνται με οπτική αντιπαραβολή των πρωτότυπων εγγράφων και των σε ηλεκτρονική μορφή σαρωμένων εγγράφων. Θα ξεκινούν με την ολοκλήρωση της - επιτυχώς ελεγμένης από τον Ανάδοχο - σάρωσης της κάθε παρτίδας Εγγράφων (το μέγεθος της παρτίδας θα οριστεί κατά την εκπόνηση της Μελέτης Εφαρμογής).

Καθότι τα παραγόμενα προϊόντα σάρωσης θα προέρχονται από σαρωτές διαφόρων τύπων (περιστροφικοί, επίπεδοι κλπ) θα πρέπει να γίνεται αντιπαραβολή σε επίπεδο αρχείων. Τα παραγόμενα από τη σάρωση αρχεία θα πρέπει να αντιστοιχούν:

* σε επίπεδο ποσότητας και ποιότητας: 1:1 στο φυσικό περιεχόμενο του εγγράφου (εκτός από τις περιπτώσεις όπου κάποιο υλικό έχει τεθεί εκτός ψηφιοποίησης (cd, usb sticks κ.ά., τα οποία θα οριστικοποιηθούν κατά την εκπόνηση της Μελέτης Εφαρμογής) και
* σε επίπεδο τεκμηρίωσης: πλήρης αντιστοίχιση με τα στοιχεία του φακέλου, από τον οποίο προέρχονται σε επίπεδο μεταδεδομένων (στοιχεία ασθενούς που αναγράφονται στην Παρ. 5.4.1.8)
* Το σύνολο των σελίδων που θα απαρτίζουν τους φακέλους προς έλεγχο ορίζεται στον πίνακα ISO 2859 Sampling Standard (βλ. ΠΑΡΑΡΤΗΜΑ VIII – ΠΙΝΑΚΑΣ ΔΕΙΓΜΑΤΟΛΗΨΙΑΣ ISO 2859 SAMPLING STANDARD).

Οι ελάχιστες απαιτήσεις που τίθενται ως προς τους δειγματοληπτικούς ελέγχους που θα πραγματοποιηθούν, είναι οι ακόλουθες:

* Οι έλεγχοι των σαρωμένων σελίδων:
  + θα ξεκινούν με την ολοκλήρωση της επιτυχώς ελεγμένης από τον Ανάδοχο σάρωσης της κάθε παρτίδας εγγράφων
* Οι έλεγχοι θα πρέπει να ικανοποιούν :
  + «∆είκτες AQL», όπως ορίζονται στον παρακάτω Πίνακα:

|  |  |
| --- | --- |
| **ΠΑΡΑ∆ΟΤΕΟ** | **∆είκτης AQL** |
| Σαρωμένες Σελίδες και καταχωρηθέντα στοιχεία Εγγράφων | **1,5** |

Οι ανεκτές αποκλίσεις ποιότητας προκύπτουν µε χρήση του προτύπου **ISO 2859-2** ή αντίστοιχο / νεότερο – µε τις οποίες θα γίνει ο έλεγχος ποιότητας από τον Φορέα.

Σύμφωνα με τα ανωτέρω:

* Δεν θα επιτρέπεται κανένα λάθος σε σελίδες των περιεχομένων εγγράφων το οποίο υπερβαίνει το ανωτέρο ποσοστό . Διευκρινίζεται πως, λανθασμένη σάρωση θεωρείται η σάρωση που δεν ικανοποιεί την ποιότητα που ορίζεται στην Παρ. 5.4.1.3 Απαιτήσεις διασφάλισης ποιότητας σάρωσης – Τεχνικές απαιτήσεις (ευκρινής πληροφορία ψηφιακού αρχείου, αποκοπή περιθωρίων, προσανατολισμός, μεταδεδομένα φακέλου κ.ά.).
* Η επιλογή δείγματος εγρράφου θα γίνεται με τυχαίο τρόπο από την Αναθέτουσα Αρχή ή / και τον Φορέα Λειτουργίας. Το τελικό ποσό σελίδων που ελέγχθηκε θα πρέπει να αντιστοιχεί στο ποσοστό που αναφέρεται στον ανωτέρω πίνακα (ISO 2859 Sampling Standard), σύμφωνα με ελεγχόμενη Παρτίδα 25.000-35.000 σαρωμένων σελίδων.
* Σε περίπτωση που ο αριθμός των λαθών για μία συγκεκριμένη παρτίδα υπερβαίνει το αποδεκτό όριο, το οποίο ορίζεται από τη μεθοδολογία ελέγχου που θα εφαρμοστεί,
  + **ο Ανάδοχος υποχρεούται για έλεγχο του συνόλου των σαρωμένων εγγράφων.** Εφόσον εντοπιστούν έγγραφα με μη συμβατές, με τις τιθέμενες στην παρούσα διακήρυξη, προδιαγραφές ποιότητας σάρωσης, τότε ο Ανάδοχος υποχρεούται για επανάληψη της σάρωσης των συγκεκριμένων εγγράφων ή για διόρθωση των λαθών.
  + Η αρμόδια ομάδα δειγματοληπτικού ελέγχου της Αναθέτουσας Αρχής θα πραγματοποιήσει νέο δειγματοληπτικό έλεγχο. Εφόσον ο αριθμός των λαθών που διαπιστωθούν από τον νέο δειγματοληπτικό έλεγχο, για τη συγκεκριμένη παρτίδα, υπερβαίνει εκ νέου το αποδεκτό όριο, τότε ο Ανάδοχος υποχρεούται για εκ νέου σάρωση ή / και τεκμηρίωση του συνόλου των εγγράφων της παρτίδας. Στην περίπτωση αυτή θα πραγματοποιηθεί νέος δειγματοληπτικός έλεγχος.
* Σε περίπτωση που διαπιστωθεί ότι η αστοχία του Αναδόχου είναι μικρότερη από αυτή που ορίζει το Επίπεδο Εμπιστοσύνης, ο Ανάδοχος υποχρεούται απλά να επαναλάβει την ενέργειά του (νέα σάρωση ή διόρθωση των λαθών που εντοπίστηκαν) μόνο για τα έγγραφα όπου διαπιστώθηκε αστοχία. Με την προϋπόθεση της διόρθωσης θα παραλαμβάνεται η σχετική παρτίδα.

#### Απαιτήσεις για την ασφάλεια των δεδομένων κατά την σάρωση

Η σάρωση των εγγράφων θα γίνει στους χώρους της εκάστοτε Διεύθυνσης ή σε χώρους που θα υποδειχθούν από την κάθε Διεύθυνση ή τον Φορέα και θα είναι επαρκής για την τοποθέτηση και λειτουργία του τεχνικού εξοπλισμού και των γραφείων του Ανάδοχου.

Ο υποψήφιος ανάδοχος θα διαχειριστεί το πρωτότυπο αρχείο ώστε να είναι εφικτή η μεταφορά του από/προς τους χώρους αποθήκευσης στους χώρους ψηφιοποίησης χωρίς καμία πιθανότητα απώλειας εγγράφου. υπό την εποπτεία προσωπικού των Διευθύνσεων, οι οποίοι θα καταγράφουν σε ειδική λίστα, τα έγγραφα που θα απομακρύνονται από τους χώρους αποθήκευσης και τους φακέλους που θα επιστρέφονται στους χώρους αποθήκευσης μετά το τέλος της ψηφιοποίησης τους.

Ο Ανάδοχος θα αναλάβει την τήρηση των απαιτούμενων διαδικασιών ασφάλειας με σκοπό το μηδενισμό του κινδύνου ολικής ή μερικής απώλειας του έντυπου και ψηφιοποιημένου υλικού. (Να περιγραφούν οι προτεινόμενες από τον Ανάδοχο διαδικασίες).

Οι Ομάδες Σάρωσης Εγγράφων του Αναδόχου δύναται να επιτηρούνται συνεχώς από Στελέχη του Κυρίου του Έργου προκειμένου να αποφευχθεί διαρροή δεδομένων. Για τον ίδιο λόγο θα απαγορεύεται:

• η μετακίνηση εγγράφων από τον χώρο της σάρωσης.

• η χρήση κινητών τηλεφώνων.

• οι χειρόγραφες σημειώσεις.

• η μεταφορά αρχείων από τους υπολογιστές με τον οποιονδήποτε τρόπο (CDs, floppy disks, memory sticks, external disks, e-mail, σύνδεση με δίκτυα δεδομένων, κλπ.), εξαιρουμένης προς μεταφοράς αρχείων κατά τη αποστολή των δεδομένων στο Κέντρο Καταχώρησης.

Συμπληρωματικά στα παραπάνω, ο Ανάδοχος θα πρέπει να λάβει υπόψη του και να προσαρμόσει τη μεθοδολογία σάρωσης που θα ακολουθήσει, σύμφωνα με τα κάτωθι:

* Η χρέωση των φακέλων προς σάρωση στα στελέχη του Αναδόχου θα γίνεται με αριθμητική/ποσοτική και ονομαστική αναφορά.
* Στους χώρους της εκάστοτε Διεύθυνσης, ο Ανάδοχος δεν θα έχει τη δυνατότητα να κάνει την όποια επεξεργασία των φυσικών εγγράφων εκτός από τα προβλεπόμενα στην παράγραφο 5.4.1.10.
* Μετά την ολοκλήρωση των εργασιών, ή μετά την επίτευξη πληρότητας στους σκληρούς δίσκους αποθήκευσης δεδομένων ή σε οποιαδήποτε άλλη ενδιάμεση χρονική στιγμή κριθεί αναγκαία από τον Ανάδοχο η μεταφορά των δεδομένων στο «Κέντρο Καταχώρησης», οι σκληροί δίσκοι θα μεταφέρονται, μετά από συνεννόηση με τον Κύριο του Έργου, στο «Κέντρο Καταχώρησης» του Αναδόχου με ασφαλή τρόπο (με τέτοιο δηλαδή τρόπο που να μην μπορεί ο μεταφορέας ή άλλος εμπλεκόμενος, ή τρίτος να υποκλέψει ευαίσθητα ή και προσωπικά δεδομένα).

Ο Ανάδοχος θα προσδιορίσει, υπό την έγκριση της ΕΠΠ του έργου, στη **Φάση 1: Μελέτη Εφαρμογής - Ανάλυση Απαιτήσεων** του έργου τον τρόπο με τον οποίο θα επιτύχει την ασφαλή μεταφορά των δεδομένων. Στο Κέντρο Ψηφιοποίησης και Καταχώρησης θα πραγματοποιείται α) η μεταφορά των δεδομένων σε κεντρικό εξυπηρετητή του Αναδόχου και β) πλήρης καθαρισμός των σκληρών δίσκων με ασφαλή τρόπο (ασφαλής διαγραφή). Κατόπιν αυτού, οι σκληροί δίσκοι θα είναι διαθέσιμοι για επαναχρησιμοποίηση.

Τονίζεται ότι ο Ανάδοχος θα συντονίσει τις ενέργειες σάρωσης με τέτοιον τρόπο ώστε να μη καταστραφεί ή να διαταραχτεί η τάξη και η λειτουργικότητα του υφιστάμενου αρχείου τήρησης των εγγράφων. Στο τέλος των ενεργειών σάρωσης κάθε παρτίδας Φακέλων, αυτά θα επιστρέφονται στο υφιστάμενο αρχείο της εκάστοτε διεύθυνσης , σύμφωνα με την Παρ. 5.4.1.10.

Οι απαιτήσεις ασφαλείας για τα υπολογιστικά συστήματα είναι εξαιρετικά αυξημένες. Πιο συγκεκριμένα, οι ηλεκτρονικοί υπολογιστές του Αναδόχου που θα χρησιμοποιηθούν για να υποστηρίξουν τις ενέργειες σάρωσης θα πρέπει να πληρούν τις ακόλουθες προδιαγραφές:

* να υποστηρίζουν σύνδεση με τους σαρωτές.
* Να υποστηρίζουν το λογισμικό των σαρωτών.
* κάθε ηλεκτρονικός υπολογιστής, θα πρέπει να διαθέτει δύο αποσπώμενους σκληρούς δίσκους σε διάταξη RAID 1 (mirrored), στους οποίους θα αποθηκεύονται οι ψηφιοποιημένοι Φάκελοι και τα μεταδεδομένα σάρωσής τους. Η προσθήκη / αφαίρεση των αποσπώμενων σκληρών δίσκων στους ηλεκτρονικούς υπολογιστές θα γίνεται εύκολα, μειώνοντας ταυτόχρονα τον κίνδυνο υποκλοπής τους μέσω, για παράδειγμα, του κλειδώματος αυτών ενόσω είναι εγκατεστημένοι στον υπολογιστή. Σε μία τέτοια περίπτωση τα κλειδιά θα φυλάσσονται από τον Κύριο του Έργου.
* να μην περιέχουν άλλα αποθηκευτικά μέσα πέραν των αποσπώμενων δίσκων (π.χ. CD/DVD writers, floppy disks, άλλων εξωτερικών συσκευών).
* να μην επιτρέπουν τη σύνδεση εξωτερικών συσκευών αποθήκευσης (π.χ. memory sticks, backup tapes).
* να μην έχουν δυνατότητα πρόσβασης σε δίκτυο (π.χ. LAN, Internet, WiFi) με εξαίρεση τη χρήση διεπαφής που θα χρησιμοποιηθεί για τη διασύνδεση με το σαρωτή.
* να μην έχουν δυνατότητα επικοινωνίας με άλλες συσκευές (π.χ. υπέρυθρες ακτίνες, Bluetooth, WiFi).

Ο Ανάδοχος υποχρεούται να πραγματοποιεί, μετά τη μεταφορά των δεδομένων στο Κέντρο Ψηφιοποίησης και Καταχώρησης, ασφαλή διαγραφή των δεδομένων που θα έχουν αποθηκευτεί στους αποσπώμενους σκληρούς δίσκους. Ασφαλής διαγραφή είναι η διαγραφή η οποία διασφαλίζει πως τα διαγραμμένα αρχεία από τους σκληρούς δίσκους δεν είναι δυνατόν να επανακτηθούν ακόμα και αν χρησιμοποιηθεί τεχνολογία ανάκτησης. Επισημαίνεται ότι η λειτουργία αυτή (ασφαλής διαγραφή) είναι δυνατό να παρασχεθεί με την χρήση κατάλληλου λογισμικού ή και υλικού. Αναλυτικότερα, οι βασικές προδιαγραφές που πρέπει να πληρούνται είναι οι εξής:

• διαγραφή με ασφάλεια οποιουδήποτε δεδομένου που υπάρχει στο χώρο ενός σκληρού δίσκου.

• διαγραφή με ασφάλεια του περιεχομένων των αρχείων (όχι μόνο τα ονόματα των αρχείων).

• ο αλγόριθμος διαγραφής να ακολουθεί τα διεθνή standards.

Η Αναθέτουσα Αρχή και ο Κύριος του Έργου έχουν τη δυνατότητα οποιαδήποτε χρονική στιγμή να πραγματοποιούν ελέγχους, ώστε να διαπιστωθεί η συμμόρφωση του Αναδόχου στα ανωτέρω. Ο Ανάδοχος υποχρεούται να παρέχει στην Αναθέτουσα Αρχή και στον Κύριο του Έργου όλους τους απαραίτητους κωδικούς πρόσβασης ώστε να πραγματοποιούνται οι έλεγχοι.

#### Παραγόμενα προϊόντα σάρωσης

Τα **παραγόμενα προϊόντα** που θα συνοδεύουν τη σάρωση κάθε εγγράφου θα είναι:

1. Αρχείο που δημιουργείται κατά τη διαδικασία της σάρωσης (PDF ή/και jpg, θα οριστικοποιηθεί κατά τη Μελέτη Εφαρμογής) του **χαρτώου υλικού**, σε πλήρες μέγεθος
2. **Μεταδεδομένα** (metadata) σάρωσης που θα αφορούν στο συγκεκριμένο έγγραφο και τα έγγραφα αυτού.
3. **Αναφορά Ελέγχου** (όπως περιγράφεται στην Παρ. 5.4.1.1 Μοντέλο υλοποίησης σάρωσης).

Το μέσο αποθήκευσης των παραγόμενων προϊόντων θα είναι αποσπώμενοι σκληροί δίσκοι, όπως περιεγράφηκε παραπάνω. Οι δίσκοι θα συνοδεύονται από ειδική σήμανση/θήκη όπου θα υπάρχει ειδική κωδικοποιημένη επιγραφή σχετικά με το υλικό που περιέχει.

Τα παραδοτέα για κάθε έγγραφο είναι το ψηφιοποιημένο περιεχόμενό του στις προαναφερθείσες κατηγορίες.

#### Τεκμηρίωση σαρωμένων εγγράφων– Μεταδεδομένα σάρωσης

Θα τεκμηριωθεί το σύνολο των εγγράφων που θα ψηφιοποιηθούν όπως αναλύονται στην παράγραφο 5.4.1.2.

Προϋπόθεση για τη σάρωση είναι να δημιουργηθεί η κατάλληλη κωδικοποίηση του ψηφιακού περιεχομένου των εγγράφων με σκοπό την ασφαλή ανάκτηση των πληροφοριών που αυτά περιέχουν. Η τελική κωδικοποίηση των εγγράφων θα πρέπει να αποφασιστεί κατά την Μελέτη Εφαρμογής.

#### Κωδικοποίηση ονομασίας παραγόμενου υλικού σάρωσης

Τα παραγόμενα έγγραφα θα αποθηκεύονται σε αρχεία (files) με συγκεκριμένη κωδικοποίηση στην ονομασία τους, η οποία θα είναι σύνθεση στοιχείων που θα προέρχονται από το σύνολο των πεδίων μεταδεδομένων, που ενδεικτικά αναφέρονται στην παραπάνω παράγραφο.

Τα αρχεία των παραγόμενων εγγράφων θα αποθηκεύονται σε φακέλους και υπό-φακέλους (directories - subdirectories) με συγκεκριμένη δομή και κωδικοποίηση στην ονομασία τους. Η κωδικοποίηση στην ονομασία τους θα είναι σύνθεση στοιχείων που θα προέρχονται από τα παραπάνω πεδία.

Ως εκ τούτου, τα παραγόμενα αρχεία εγγράφων θα έχουν σύνθετη ονομασία, η οποία θα περιλαμβάνει ως αρχικό σκέλος την ονομασία του φακέλου στον οποίο βρίσκονται αποθηκευμένα.

Το εύρος των ονομάτων των αρχείων και των φακέλων θα προταθεί από τον Ανάδοχο κατά τη Φάση Α’: Ανάλυση Απαιτήσεων του Έργου, λαμβάνοντας υπόψη τους περιορισμούς που τίθενται από τα πιο συχνά χρησιμοποιούμενα λειτουργικά συστήματα και συστήματα αρχείων (file systems), και θα οριστικοποιηθεί από την Αναθέτουσα Αρχή.

#### Διαδικασία παράδοσης παραλαβής παραγόμενου υλικού σάρωσης

Η διαδικασία παράδοσης - παραλαβής παραγόμενου υλικού σάρωσης αποτελεί μέρος της Μεθοδολογίας Έργουτου παραδοτέου Μελέτη Εφαρμογής - Ανάλυση Απαιτήσεων.

Ο Ανάδοχος, με προσυμφωνημένη διαδικασία, θα χρεώνεται σε παρτίδες φακέλων, το υλικό προς ψηφιοποίηση για κάθε Διεύθυνση και θα παραδίδει αντίστοιχα το υλικό που ήδη έχει επεξεργαστεί. Το μέγεθος της κάθε παρτίδας ορίζεται, ενδεικτικά, στις **δέκα χιλιάδες (10.000) σελίδες**, αλλά δύναται να μεταβληθεί εφόσον ο Ανάδοχος τεκμηριώσει την αναγκαιότητα μεταβολής του και η Αναθέτουσα Αρχή εγκρίνει την πρόταση του Αναδόχου.

Μεταξύ των Υπεύθυνων των Διεύθυνσεων και του Αναδόχου θα πρέπει να υπάρχει στενή συνεργασία, ώστε η διαδικασία παράδοσης – παραλαβής της κάθε παρτίδας να γίνεται σύμφωνα με το αναλυτικό χρονοδιάγραμμα του έργου.

Ο Ανάδοχος θα ενημερώνει τα αρμόδια στελέχη του Κυρίου του έργου και την ΕΠΠΕ, πέντε (5) ημέρες νωρίτερα, ότι πρόκειται να παραδώσει τη συγκεκριμένη παρτίδα, προκειμένου να ενεργοποιείται η διαδικασία ανατροφοδότησης του Αναδόχου με το πρωτότυπο υλικό.

Η διαδικασία παράδοσης - παραλαβής των παρτίδων των εγγράφων στις διευθύνσεις του έργου θα γίνεται σύμφωνα με τα παρακάτω ενδεικτικά βήματα (τα οποία θα οριστικοποιηθούν και εξειδικευτούν στη Μεθοδολογία Έργουτου παραδοτέου Μελέτη Εφαρμογής - Ανάλυση Απαιτήσεων):

1. Παράδοση Υλικού στον Ανάδοχο

Η παράδοση στον Ανάδοχο του πρωτοτύπου Υλικού θα γίνεται ακολουθώντας τα επόμενα βήματα:

* Η εκάστοτε Διεύθυνση θα ετοιμάζει την προς παράδοση παρτίδα πρωτοτύπου Υλικού.
* Ο Ανάδοχος θα ετοιμάζει Πρωτόκολλο Παράδοσης - Παραλαβής της συγκεκριμένης παρτίδας.
* Η Διεύθυνση θα παραδίδει και ο Ανάδοχος θα παραλαμβάνει το πρωτότυπο Υλικό και θα υπογράφεται το Πρωτόκολλο Παράδοσης - Παραλαβής του Υλικού.

Για την προετοιμασία του φυσικού αρχείου (υποστηρικτικές ενέργειες από πλευράς Αναδόχου, ο τόπος υλοποίησης θα εξαρτηθεί από παραμέτρους που θα οριστικοποιηθούν στη Μελέτη Εφαρμογής) θα οριστούν Υπεύθυνοι για κάθε Διεύθυνση, οι οποίοι θα αναλάβουν τη σωστή εκτέλεση προετοιμασίας/παραλαβής/επιστροφής της κάθε Παρτίδας. Το αρχείο (παρτίδα) προς ψηφιοποίηση θα πρέπει να ταξινομηθεί και να καταγραφεί με σκοπό την ταυτοποίηση και άμεση αναζήτηση του εκάστοτε εγγράφου. Ο Υπεύθυνος της Αναθέτουσας θα καθορίζει την παρτίδα και το προσωπικό του Αναδόχου θα δημιουργεί πακέτα/δέματα μεταφοράς προς π.χ. το Κέντρο Ψηφιοποίησης, εάν αποφασιστεί να εκτελεστεί με αυτόν τον τρόπο το έργο κατά την Μελέτη Εφαρμογής για της συγκεκριμένη Διεύθυνση. Η παραλαβή θα πρέπει να είναι ονομαστική και αριθμητική. Στην περίπτωση που, για λόγους τήρησης χρονοδιαγράμματος, δεν είναι δυνατή η καταγραφή των φακέλων προς παραλαβή πριν τη μεταφορά τους στο Κέντρο Ψηφιοποίησης, θα παραλαμβάνεται μόνο αριθμητικά (πλήθος φακέλων / πλήθος δεμάτων) και θα καταγράφονται στο Κέντρο Ψηφιοποίησης. Με αυτόν τον τρόπο, βάσει του μοναδικού κωδικού του κάθε φακέλου, θα ταυτοποιείται ο πρωτότυπος με τον ψηφιακό φάκελο και θα προστίθενται και τα υπόλοιπα μεταδεδομένα που απαιτούνται για την πλήρη ταύτιση, καθώς θα αντλούνται από το πληροφοριακό σύστημα.

Θα πρέπει να πραγματοποιείται καταχώρηση στοιχείων σε επίπεδο εγγράφων είτε πριν την παραλαβή είτε αμέσως μετά, για λόγους επαλήθευσης. Η κίνηση της κάθε Παρτίδας θα πρέπει να καταγράφεται συνεχώς σε όλα τα στάδια του Έργου (Προετοιμασία / Μεταφορά / Παραλαβή / Ψηφιοποίηση / Καταχώρηση / Έλεγχος / Παράδοση) σε σύστημα του Αναδόχου.

Ενδεικτικά, και όχι περιοριστικά, παρατίθενται κάποια στοιχεία και κριτήρια επιλογής φυσικού αρχείου, τα οποία θα οριστικοποιηθούν κατά την εκπόνηση της Μελέτης Εφαρμογής:

* Τα έγγραφα θα πρέπει να αφορούν στοιχεία πρόσφατων ετών.
* Τα έγγραφα θα πρέπει να αφορύν ενεργες εταιρείες/πρόσωπα κλπ.
* Θα πρέπει να δίνεται προτεραιότητα σε πολύπλοκες περιπτώσεις.

1. Ψηφιοποίηση/Σάρωση και τεκμηρίωση

Ο Ανάδοχος θα ψηφιοποιεί/σαρώνει και θα τεκμηριώνει την κάθε παρτίδα Υλικού σύμφωνα με τις Τεχνικές Απαιτήσεις της διακήρυξης.

1. Ποιοτικός και Ποσοτικός Έλεγχος

Κατά τη διάρκεια των εργασιών σάρωσης και τεκμηρίωσης κάθε παρτίδας, ο Ανάδοχος υποχρεούται να πραγματοποιεί ελέγχους στα παραγόμενα προϊόντα με βάση τις απαιτήσεις της διακήρυξης. Οι έλεγχοι αυτοί θα αφορούν τόσο σε ποιοτικά όσο και σε ποσοτικά στοιχεία (βλ. Παρ. 5.4.1.4, Παράρτημα Ι).

Στη συνέχεια, αρμόδιοι υπάλληλοι της Διεύθυνσης ή/ και η Αναθέτουσα Αρχή θα διενεργούν, παρουσία του Αναδόχου, νέους δειγματοληπτικούς ελέγχους σε κάθε παρτίδα σαρωμένου και τεκμηριωμένου Υλικού που θα παραδίδεται από τον Ανάδοχο (βλ. Παρ. 5.4.1.5, Παράρτημα Ι).

1. Παράδοση / Επιστροφή Υλικού

Εφόσον η ποιότητα των παραγόμενων προϊόντων κρίνεται από τους αρμόδιους υπαλλήλους της Διεύθυνσης, ύστερα από τον ποιοτικό έλεγχο που θα πραγματοποιείται, σύμφωνα με τις προδιαγραφές που τίθενται στην Παρ. 5.4.1.3 (Παράρτημα Ι), ο Ανάδοχος θα παραδίδει:

* το πρωτότυπο Υλικό στην Διεύθυνση , και θα υπογράφεται το αντίστοιχο Πρωτόκολλο Παράδοσης – Παραλαβής Υλικού.
* τα παραγόμενα ψηφιακά προϊόντα στο Φορέα Λειτουργίας και στο Κέντρο Καταχώρησης Φακέλων.

Με την παραλαβή από την Διεύθυνση του πρωτοτύπου Υλικού θα γίνεται, από τους αρμόδιους υπαλλήλους του, έλεγχος της ακεραιότητάς του, για τυχόν καταλογισμό ευθυνών, με βάση το προβλεπόμενο και εφαρμοστέο δίκαιο.

**Σημειώσεις / Επισημάνσεις:**

* Ο Ανάδοχος θα υποστηρίξει συμβουλευτικά τις υπηρεσίες την εκάστοτε Διεύθυνση να προετοιμάσουν το αρχείο τους για να ακολουθήσει η διαδικασία παράδοσης Υλικού. Στο πλαίσιο αυτό θα γίνει από τις υπηρεσίες της εκάστοτε Διεύθυνσης η οργάνωση, και τακτοποίηση του υφιστάμενου χειρογραφικού αρχείου. Τα στελέχη του Αναδόχου θα συμμετέχουν υποβοηθητικά - συμβουλευτικά, δηλ. θα εκτελούν εργασίες διεκπεραιωτικού χαρακτήρα. Στο πλαίσιο των υπηρεσιών υποβοήθησης από τον Ανάδοχο επισημαίνεται ότι στο τέλος της σάρωσης κάθε Παρτίδας, οι φάκελοι που την αποτελούν θα επιστρέφονται στο υφιστάμενο αρχείο. Στο πλαίσιο της διεκπεραίωσης της ως άνω αναφερόμενης διαδικασίας εκτιμάται ότι ο Ανάδοχος θα πρέπει να διαθέσει τουλάχιστον ένα άτομο κατά την διάρκεια της Φάσης της Ψηφιοποίησης.
* Με το πέρας της ψηφιοποίησης τα έγγραφα θα τοποθετούνται στους φακέλους από τους οποίους και προήλθαν και έχουν ήδη συσχετιστεί και θα συρράπτονται συνολικά ανά φάκελο.
* **Ο Ανάδοχος έχει την αποκλειστική ευθύνη για την ασφάλεια των φυσικών αρχείων και των ψηφιακών δεδομένων μέχρι την παράδοσή τους.**
* Ο Ανάδοχος θα αναλάβει την τήρηση των απαιτούμενων διαδικασιών ασφάλειας με σκοπό το μηδενισμό του κινδύνου ολικής ή μερικής απώλειας του έντυπου και ψηφιοποιημένου υλικού. (Να περιγράφουν οι προτεινόμενες από τον Ανάδοχο διαδικασίες).
* Σε περίπτωση που απαιτηθεί από την Διεύθυνση, που εξυπηρετεί πολίτες κατά τη διάρκεια της σάρωσης/τεκμηρίωσης/ελέγχου, να χρησιμοποιήσει το Υλικό (που παραδόθηκε στον Ανάδοχο, ο Φορέας Λειτουργίας θα μπορεί να χρησιμοποιήσει προσωρινά το πρωτότυπο Υλικό και να το επιστρέψει αυθημερόν στον Ανάδοχο ενημερώνοντας το σχετικό Πρωτόκολλο Παράδοσης – Παραλαβής Υλικού.

#### Υπηρεσίες Παραλαβής, Εγκιβωτισμού και Μεταφοράς Αρχείου

Η παραλαβή του αρχείου είναι η πρώτη απαραίτητη υπηρεσία στο πλαίσιο της ανάθεσης της ψηφιοποίησης του αρχείου από τον Ανάδοχο και θα πρέπει να αποτελείται από τα ακόλουθα βήματα:

* Παροχή κιβωτίων κατάλληλων για την μεταφορά των αρχείων και για την ασφαλή τοποθέτηση και διαχείριση τους έως το πέρας της ψηφιοποίησης. Η χρήση ειδικών χαρτοκιβωτίων για αποθήκευση αρχείων αυξάνει τον βαθμό ασφάλειας – εμπιστευτικότητας του αρχείου, καθώς τα χαρτοκιβώτια είναι ομοιόμορφα και αναγνωρίσιμα μέσω ενός μοναδικού barcode, ενώ διασφαλίζουν τη μη είσοδο υγρασίας και γενικά την προστασία των εγγράφων από κάθε είδους φθορά.
* Εγκιβωτισμό, από προσωπικό του Ανάδοχου, του αρχειακού υλικού που θα υποδειχθεί από την Αναθέτουσα Αρχή σε παρεχόμενα χαρτοκιβώτια μεγέθους 40cm μήκος, 30 cm πλάτος και 25,5 cm ύψος. Διευκρινίζεται ότι ακόμα και αρχεία που τυχόν φυλάσσονται ήδη σε χαρτοκιβώτια του Φορέα, πρέπει να μετασυσκευαστούν από τον Ανάδοχο στα παρεχόμενα από τον ίδιο χαρτοκιβώτια.
* Έκδοση σχετικού πρωτόκολλου παράδοσης/παραλαβής, στο οποίο θα αναφέρονται η ποσότητα των χαρτοκιβωτίων προς μεταφορά και ενδεικτικά το περιεχόμενο τους.
* Μεταφορά του αρχείου από τις εγκαταστάσεις όπου τηρείται σήμερα είτε στις εγκαταστάσεις του Ανάδοχου με οχήματα τα οποία διαθέτουν τη δυνατότητα ελέγχου προσβασιμότητας και διακίνησης είτε όπου δεν επιτρέπεται η μεταφορά του αρχείου εκτός του Οργανισμού σε χώρο που θα προσφέρει ο Φορέας εντός των εγκαταστάσεων του για την διαδικασία της ψηφιοποίησης.

Ο τρόπος παραλαβής των αρχείων από τον ανάδοχο θα πρέπει να είναι ως εξής:

* Η παραλαβή θα γίνει με ευθύνη του Αναδόχου, εργάσιμες ημέρες και ώρες (8:00 – 15:00).
* Ο Ανάδοχος του έργου θα αναλάβει και την συσκευασία του αρχείου σε κούτες, και παρουσία υπαλλήλου της Αναθέτουσας Αρχής να γίνεται η καταμέτρηση.
* Κατά την παραλαβή θα υπογράφεται πρωτόκολλο παραλαβής μεταξύ της Αναθέτουσας Αρχής και του Αναδόχου.

Εγκιβωτισμός

* Το φυσικό αρχείο θα εγκιβωτιστεί σε κιβώτια κατάλληλων προδιαγραφών (40cm x 30cm x 25,5cm) έτσι ώστε να διασφαλίζεται η μη είσοδος υγρασίας και γενικά η προστασία των εγγράφων από κάθε είδους φθορά.
* Ο εγκιβωτισμός θα πραγματοποιείται σε ειδικό αρχειακό κιβώτιο με ενδεικτικές διαστάσεις κιβωτίου

Μεταφορά

* Το αρχείο θα φορτώνεται και θα μεταφέρεται είτε στις εγκαταστάσεις του Αναδόχου είτε σε προσφερόμενο χώρο του Φορέα για την διαδικασία της ψηφιοποίησης. Πριν τη φόρτωση του αρχείου θα συντάσσεται «Πρωτόκολλο παράδοσης – παραλαβής» το οποίο θα συνυπογράφεται από τα στελέχη του Αναδόχου και του Φορέα.
* Το Αρχείο θα πρέπει να μεταφέρεται με τρόπο ασφαλή και με μεταφορικά μέσα κατάλληλα για τον σκοπό αυτό.

#### Υπηρεσίες καταγραφής (καταλογογράφησης) του αρχείου

Η δημιουργία του τελικού μητρώου θα πρέπει να πραγματοποιηθεί είτε σε ειδικά διαμορφωμένους χώρους του Αναδόχου είτε σε προσφερόμενο χώρο του Φορέα από εκπαιδευμένο προσωπικό του Αναδόχου και στοχεύει στην αναλυτική καταγραφή του αρχείου προς ψηφιοποίηση και τη διαμόρφωση του τελικού και αναλυτικού πρωτόκολλου παραλαβής από τον Ανάδοχο.

Θα πρέπει να ακολουθηθούν τα παρακάτω βήματα:

• Να αποδοθεί και επικολληθεί μοναδικό barcode σε κάθε χαρτοκιβώτιο και σε κάθε κλασέρ/ φάκελο που αυτό περιέχει όταν αυτά είναι διακριτά. Τα barcodes κάθε χαρτοκιβωτίου θα αντιστοιχούνται με αυτό του περιεχομένου τους όταν αυτό υφίσταται.

• Να καταχωρηθεί, για κάθε κλασέρ/φακέλο , η περιγραφή που αναγράφεται εξωτερικά στη ράχη του. Αντίστοιχα, σε περίπτωση αρχειακού υλικού που δεν είναι διακριτά τα περιεχόμενα του κιβωτίου, θα καταχωρείται η περιγραφή που αναγράφεται εξωτερικά του. Σε κάθε περίπτωση, οι καταχωρήσεις θα γίνονται με χρήση περισσοτέρων του ενός πεδίων κατόπιν οριστικοποίησης στη μελέτη εφαρμογής. Διευκρινίζεται ότι το προσωπικό του Αναδόχου, για λόγους ασφαλείας, σε καμία περίπτωση δεν ανοίγει τα κλασέρ/ φακέλους για επεξεργασία του εσωτερικού περιεχομένου αυτών κατά την καταγραφή και δημιουργία του μητρώου. Στις περιπτώσεις που δεν είναι δυνατή η καταγραφή σε πρώτο χρόνο από το προσωπικό του Αναδόχου, θα ακολουθηθεί συγκεκριμένη διαδικασία που θα συμφωνηθεί με το Φορέα.

#### Υπηρεσίες Καταχώρησης Δεδομένων - Μετάπτωσης

Ο ανάδοχος θα πρέπει να κάνει χρήση κατάλληλου λογισμικού όπου θα συνδέει τα μεταδεδομένα των ψηφιοποιημένων εγγράφων (που προέκυψαν κατά την σάρωση) και των στοιχείων που θα καταχωρηθούν, ώστε να είναι εφικτή η αναζήτηση κάθε φακέλου ή εγγράφων αυτών με δυνατότητα πολλαπλών κριτηρίων (συνδυαστικές ερωτήσεις).

Τα έγγραφα των φακέλων θα διαχωρίζονται σε γενικές κατηγορίες (ακολουθούν ενδεικτικές κατηγορίες κατωτέρω), οι οποίες θα κάνουν εύκολη την εύρεση/αναζήτηση εγγράφων. Ανάλογα με το τελικό παραγόμενο ψηφιακό αρχείο, το οποίο θα επικαιροποιηθεί κατά την εκπόνηση της Μελέτης Εφαρμογής, θα εντάσσονται και τα μεταδεδομένα του ιατρικού φακέλου στα ψηφιακά αρχεία.

Ο τρόπος με τον οποίο θα πραγματοποιηθεί η κατηγοριοποίηση του ψηφιακού αρχείου θα οριστικοποιηθεί κατά την εκπόνηση της Μελέτης Εφαρμογής.

#### Απαιτήσεις καταχώρησης δεδομένων

Το έργο περιλαμβάνει, συμπληρωματικά στη σάρωση και ενσωμάτωση στο Λογισμικό Διαχείρισης Ψηφιακού Περιεχομένου των εγγράφων των Διευθύνσεων που συμμετέχουν στο έργο, την **καταχώρηση,** με τη μέθοδο της **απευθείας πληκτρολόγησης,** των παραπάνω στοιχείων των αρχείων που θα σαρωθούν, και την **ενσωμάτωσή** τους στην κεντρική βάση δεδομένων του υπό προμήθεια Λογισμικού Διαχείρισης Ψηφιακού Περιεχομένου.

Ορισμένες από τις ιδιαιτερότητες του συγκεκριμένου μέρους του έργου, οι οποίες θα πρέπει να ληφθούν υπόψη και να αντιμετωπιστούν από τον Ανάδοχο κατά την υλοποίηση του Έργου με τον καλύτερο δυνατό τρόπο, είναι οι εξής:

* Μεγάλος όγκος πληροφοριών που θα καταχωρηθούν.
* Κατά περίπτωση δυσανάγνωστα στοιχεία .
* **Αυξημένες απαιτήσεις για ορθότητα και πληρότητα καταχώρησης.**
* Αυξημένες απαιτήσεις διασφάλισης ακεραιότητας των εγγράφων.
* Ανάγκη για άμεση εκμετάλλευση των καταχωρημένων εγγράφων.
* Χρονική διάρκεια υλοποίησης του έργου.

#### Ποσότητα και είδος υλικού που θα καταχωρηθεί

Η καταχώρηση αφορά **220.000 έγγραφα** για τα οποία θα καταχωρηθούν 6-8 μεταδεδομένα, τα οποία θα καθοριστούν στην 1η Φάση του έργου.

#### Απαιτήσεις διασφάλισης ποιότητας καταχωρήσεων – Μεθοδολογία καταχώρησης

Η καταχώρηση στοιχείων κάθε εγγράφου θα πρέπει να γίνει (εις διπλούν - από δύο δηλαδή διαφορετικούς καταχωρητές-, για τα μη Διαθέσιμα στοιχεία και των μεταβολών τους, και μία φορά για τα Διαθέσιμα στοιχεία) με τη μέθοδο της **απευθείας πληκτρολόγησης (data entry)** μέσω ειδικής εφαρμογής που θα κατασκευάσει ο Ανάδοχος (βλ. Παρ. 3.1).

Κατά τη διάρκεια των καταχωρήσεων η αποθήκευση των δεδομένων θα γίνεται προσωρινά, σε συγκεκριμένου τύπου και εύρους πεδία βάσης δεδομένων ή αρχεία συγκεκριμένης γραμμογράφησης, ώστε να διευκολυνθεί η μετάπτωσή τους στην κεντρική βάση δεδομένων του Συστήματος Διαχείρισης Εγγράφων.

Η καταχώρηση των στοιχείων θα ομαδοποιείται σε παρτίδες σαρωμένων Εγγράφων.

Η **διαδικασία της καταχώρησης Εγγράφων** θα περιλαμβάνει τα παρακάτω βήματα:

* Οι Ομάδες Καταχώρησης του Αναδόχου θα τροφοδοτούνται με ψηφιοποιημένο υλικό επιτυχώς ολοκληρωμένων Παρτίδων (σύμφωνα με την Παράγραφο 5.4.1.6).
* Τα έγγραφα, ομαδοποιημένα θα διανέμονται στους καταχωρητές Α’ καταχώρησης για την Α’ καταχώρηση των στοιχείων των δεδομένων / μεταδεδομένων.
* Αφού ολοκληρωθεί η πρώτη καταχώρηση μέρους ή ολόκληρης της παρτίδας, τα έγγραφα θα αναδιανέμονται στους καταχωρητές Β’ καταχώρησης ώστε να εξασφαλίζεται ότι κάθε Φάκελος/έγγραφο θα καταχωρείται **και από διαφορετικό καταχωρητή**.
* Με την ολοκλήρωση και της Β’ καταχώρησης θα γίνεται, μέσω της εφαρμογής ελέγχου ορθότητας καταχωρήσεων αυτόματη αντιπαραβολή των δύο καταχωρήσεων και θα επισημαίνονται αυτοματοποιημένα από την εφαρμογή τυχόν διαφορές ανάμεσα στην Α’ και στην Β’ καταχώρηση (ή διαφορές ανάμεσα σε στοιχεία μετάπτωσης και Β’ καταχώρησης).
* Για τη διόρθωση των λαθών/διαφορών, καταχωρητές Γ’ καταχώρησης θα προβαίνουν στις απαραίτητες διορθώσεις σε κάθε έγγραφο που έχει επισημανθεί, με στόχο την εξάλειψη όλων των διαφορών που εντοπίστηκαν μεταξύ της Α’ και Β’ Καταχώρησης.
* Με την επιτυχή ολοκλήρωση των αυτόματων ελέγχων ορθότητας καταχωρήσεων (αντιπαραβολή) και κατά περίπτωση της Γ΄ καταχώρησης, ο Ανάδοχος θα αποθηκεύει την ορθή καταχώρηση με την επισήμανση «έτοιμη για δειγματοληπτικό έλεγχο». Σημειώνεται πως μέχρι την ολοκλήρωση του έργου, θα παραμένουν διαθέσιμες στην Αναθέτουσα Αρχή όλες οι καταχωρήσεις για κάθε Φάκελο Ασθενούς (Α’, Β’ και ενδεχομένως Γ΄ καταχώρηση).
* Με την επιτυχή ολοκλήρωση του συνόλου των καταχωρήσεων μίας παρτίδας ο Ανάδοχος θα συντάσσει και θα υποβάλλει στην Αναθέτουσα Αρχή **Αναφορά Ελέγχου**, στην οποία θα συνοψίζει τις διενεργηθείσες ενέργειες, τα προβλήματα και τα λάθη που παρουσιάστηκαν.

Σύμφωνα με τα παραπάνω για την καταχώρηση κάθε Φάκελο Ασθενούς θα συμμετέχουν έως πέντε (5) διαφορετικοί εμπλεκόμενοι με τους παρακάτω ρόλους:

1. Α’ Καταχωρητής, ο οποίος θα καταχωρεί τα δεδομένα/μεταδεδομένα εγγράφων για πρώτη φορά.
2. Α’ Επιβλέπων (Supervisor), ο οποίος θα είναι υπεύθυνος για την υποστήριξη καταχωρητών της Α’ ομάδας (θα επιβλέπει, καθοδηγεί και θα επιλύει τυχόν προβλήματα των Α’ Καταχωρητών).
3. Β’ Καταχωρητής, ο οποίος θα είναι διαφορετικός από τον Α’ Καταχωρητή και θα καταχωρεί το έγγραφο για δεύτερη φορά.
4. Καταχωρητής Γ’ (ο Supervisor), ο οποίος θα καταχωρεί τα δεδομένα/μεταδεδομένα εγγράφων Ιατρικών μόνο στις περιπτώσεις που η εφαρμογή διαπιστώνει λάθη κατά την αντιπαραβολή των δύο καταχωρήσεων.

Ο Ανάδοχος θα υποβάλλει στο πλαίσιο της Φάσης 1 του έργου αναλυτικό **πλάνο καταχωρήσεων (Παραδοτέο: Πλάνο Υλοποίησης)**, λαμβάνοντας υπόψη :

* Το συνολικό χρονοδιάγραμμα του έργου.
* Το γεγονός ότι η παραγωγικότητά του ως προς τις καταχωρήσεις θα πρέπει να είναι κατά το δυνατό ισομερώς κατανεμημένη σε όλη τη διάρκεια του έργου.
* Τον αριθμό των καταχωρητών Α’, Β’ και Γ΄ καταχώρησης που θα διαθέσει.
* Την αποδοτικότητα των καταχωρητών σε μηνιαία βάση.
* Τις καθυστερήσεις που ενδέχεται να προκύψουν, εφόσον εφαρμοστεί η επαναληπτική διαδικασία της παράδοσης – παραλαβής των παρτίδων εγγράφων, ως απόρροια λαθών που ενδεχομένως διαπιστωθούν κατά τους δειγματοληπτικούς ελέγχους.

Ο Ανάδοχος θα συμπεριλάβει και θα εξειδικεύσει στο Τεύχος Ανάλυσης Απαιτήσεων του έργου, **Σχέδιο Ελέγχου Ποιότητας Καταχώρησης Εγγράφων,** στο οποίο μεταξύ άλλων θα εξειδικεύσει/ επεκτείνει τους παραπάνω ρόλους και την προαναφερθείσα διαδικασία καταχώρησης, σύμφωνα με την εμπειρία του σε παρόμοια έργα.

#### Δειγματοληπτικός Έλεγχος Καταχωρημένων Στοιχείων

Η ποιότητα των καταχωρηθέντων στοιχείων εγγράφων θα ελέγχεται δειγματοληπτικά στα Κέντρα Καταχώρησης από αρμόδιες ομάδες δειγματοληπτικού ελέγχου, μέσω προκαθορισμένων ελέγχων ποιότητας σύμφωνα με την πρόοδο των εργασιών καταχώρησης. Οι ομάδες δειγματοληπτικού ελέγχου, που θα είναι υπό την εποπτεία της ΕΠΠΕ, θα οριστούν από την Αναθέτουσα Αρχή και θα έχουν ως μέλη υπάλληλους του Φορέα Λειτουργίας.

Οι δειγματοληπτικοί έλεγχοι θα πραγματοποιούνται με οπτική αντιπαραβολή των στοιχείων που καταχωρήθηκαν και των στοιχείων που περιέχονται στα σαρωμένα Έγγραφα.

Στόχος των δειγματοληπτικών ελέγχων είναι η διασφάλιση της πιστότητας και πληρότητας της καταχώρησης των δεδομένων.

Καθ’ όλη τη διάρκεια των ελέγχων, αρμόδια στελέχη του Αναδόχου θα συνδράμουν υποστηρικτικά, ώστε η ολοκλήρωση των ελέγχων να γίνεται το συντομότερο δυνατό.

Το σύνολο των σελίδων που θα απαρτίζουν τους φακέλους προς έλεγχο ορίζεται στον πίνακα ISO 2859 Sampling Standard Standard (βλ. ΠΑΡΑΡΤΗΜΑ VIII – ΠΙΝΑΚΑΣ ΔΕΙΓΜΑΤΟΛΗΨΙΑΣ ISO 2859 SAMPLING STANDARD).

Οι ελάχιστες απαιτήσεις που τίθενται ως προς τους δειγματοληπτικούς ελέγχους που θα εφαρμοστούν, είναι οι ακόλουθες:

* Οι δειγματοληπτικοί έλεγχοι :
  + θα ξεκινούν με την ολοκλήρωση της καταχώρησης (Α’, Β’ ή και Γ΄) κάθε παρτίδας Εγγράφων
  + Οι έλεγχοι θα πρέπει να ικανοποιούν :

«∆είκτες AQL», όπως ορίζονται στον παρακάτω Πίνακα:

|  |  |
| --- | --- |
| **ΠΑΡΑ∆ΟΤΕΟ** | **∆είκτης AQL** |
| Καταχωρηθέντα στοιχεία Φακέλων | **1** |

Οι ανεκτές αποκλίσεις ποιότητας προκύπτουν µε χρήση του προτύπου **ISO 2859-2** ή αντίστοιχο / νεότερο – µε τις οποίες θα γίνει ο έλεγχος ποιότητας από τον Φορέα.

Σύμφωνα με τα παραπάνω:

* το δείγμα που θα ελέγχεται θα περιλαμβάνει σύνολο φακέλων που αντιστοιχούν σε πλήθος σελίδων έως 35.000 σελίδες (θα επικαιροποιηθεί κατά την εκπόνηση της Μελέτης Εφαρμογής).
* Διευκρινίζεται πως δεν θα επιτρέπεται κανένα λάθος που θα αφορά σε κρίσιμα πεδία και δεδομένα των φακέλων. Διευκρινίζεται πως ως λάθος ορίζεται εσφαλμένη καταχώρηση έστω και σε έναν χαρακτήρα. Κρίσιμα πεδία θεωρούνται τα στοιχεία τα οποία είναι απαραίτητα για τη μοναδικοποίηση του εγγράφου. Τα κρίσιμα πεδία θα οριστικοποιηθούν κατά τη Μελέτη Εφαρμογής.
* Ο προσδιορισμός του δείγματος θα γίνεται αυτόματα μέσω της **εφαρμογής ψηφιοποίησης και καταλογοποίησης** (βλ. Παρ. Ψηφιοποίησης και καταλογοποίησης) ή / και χειροκίνητα (επιλογή δείγματος φακέλου/εγγράφων από την Αναθέτουσα Αρχή ή / και τον Φορέα Λειτουργίας).
* Σε περίπτωση που ο αριθμός των λαθών για μία συγκεκριμένη παρτίδα υπερβαίνει το αποδεκτό όριο, το οποίο ορίζεται από τη μεθοδολογία δειγματοληπτικού ελέγχου που θα εφαρμοστεί, τότε θα πρέπει να πραγματοποιηθούν οι παρακάτω ενέργειες:
  + **Ο Ανάδοχος υποχρεούται για έλεγχο του συνόλου των καταχωρηθέντων στοιχείων της παρτίδας** και εφόσον εντοπιστούν έγγραφα με λάθη,για διόρθωση των λαθών.
  + Αρμόδια ομάδα δειγματοληπτικού ελέγχου της Αναθέτουσας Αρχής θα πραγματοποιήσει νέο δειγματοληπτικό έλεγχο. Εφόσον ο αριθμός των λαθών που διαπιστωθούν από τον νέο δειγματοληπτικό έλεγχο, για τη συγκεκριμένη παρτίδα, υπερβαίνει εκ νέου το αποδεκτό όριο, τότε ο Ανάδοχος υποχρεούται για εκ νέου καταχώρηση του συνόλου των στοιχείων της παρτίδας. Στην περίπτωση αυτή θα πραγματοποιηθεί νέος δειγματοληπτικός έλεγχος και ΜΙΑΣ ΑΚΟΜΗ ΠΑΡΤΙΔΑΣ, διαφορετικής από την προηγούμενη, αλλά ΚΑΤΑΧΩΡΙΣΜΕΝΗΣ ΑΠΟ ΤΟ ΙΔΙΟ ΖΕΥΓΟΣ ΠΡΩΤΟΥ ΚΑΙ ΔΕΥΤΕΡΟΥ ΚΑΤΑΧΩΡΗΤΗ ώστε να διαπιστωθεί αν η συγκεκριμένη ομάδα εργασίας υποπίπτει σε συγκεκριμένα λάθη και να γίνουν οι κατάλληλες προσαρμογές/εκπαιδεύσεις από τον Ανάδοχο.
* Σε περίπτωση που αποδεδειγμένα διαπιστωθεί ότι τα λάθη προέρχονται από δυσανάγνωστα στοιχεία, που καταχωρήθηκαν ύστερα από διευκρινήσεις που δόθηκαν από τους υπευθύνους του Φορέα Λειτουργίας βάσει της παρακάτω περιγραφόμενης διαδικασίας (βλ. Παρ. Διαδικασία διαχείρισης μη αναγνώσιμου υλικού), τότε θα θεωρείται ότι τα λάθη αυτά δεν είναι υπαιτιότητας Αναδόχου και δεν θα προσμετρούνται.

Σε περίπτωση που διαπιστωθούν λιγότερα λάθη από τον αριθμό λαθών που ορίζει το Επίπεδο Εμπιστοσύνης, ο Ανάδοχος υποχρεούται απλά να διορθώσει τα λάθη που εντοπίστηκαν. Με την προϋπόθεση της διόρθωσης θα παραλαμβάνεται η σχετική παρτίδα

#### Διαδικασία διαχείρισης μη αναγνώσιμου υλικού

Η διαδικασία διαχείρισης μη αναγνώσιμου υλικού θα ενεργοποιείται όποτε ένας Καταχωρητής διαπιστώνει αδυναμία ανάγνωσης στοιχείων από το σαρωμένο έγγραφο και κατ΄ επέκταση αδυναμία καταχώρησής τους. Στην περίπτωση αυτή, η διαδικασία που θα ακολουθείται θα είναι η εξής:

* Ο Καταχωρητής μόλις διαπιστώσει αδυναμία ανάγνωσης και καταχώρησης κάποιου στοιχείου εγγράφου από ένα έγγραφο θα σημειώνει κατάλληλα το έγγραφο καθώς και το εν λόγω στοιχείο και θα ενημερώνει τον αρμόδιο Επιβλέποντά του.
* Ο Επιβλέπων, με την μεγαλύτερη εμπειρία του, θα προσπαθεί να υποστηρίξει τον Καταχωρητή όσον αφορά στην ανάγνωση των δυσανάγνωστων στοιχείων.
* Σε περίπτωση που και ο Επιβλέπων αδυνατεί να αναγνώσει τα δυσανάγνωστα στοιχεία τότε θα γίνεται προσπάθεια ανάγνωσής τους από έμπειρους επιβλέποντες υπαλλήλους της Διεύθυνσης που θα είναι διαθέσιμοι / παρευρίσκονται καθημερινά στον χώρο καταχώρησης .
* Σε περίπτωση που και οι έμπειροι επιβλέποντες υπάλληλοι αδυνατούν να αναγνώσουν τα δυσανάγνωστα στοιχεία τότε θα διαβιβάζεται σχετικό αίτημα από τον Ανάδοχο προς το Φορέα Λειτουργίας.
* Πριν από τη διαβίβαση του αιτήματος στο Φορέα Λειτουργίας θα γίνεται καταγραφή στην Εφαρμογή Καταχώρησης των στοιχείων ταυτοποίησης του δυσανάγνωστου εγγράφου καθώς και των δυσανάγνωστων πεδίων, ώστε να εξάγεται συγκεντρωτική αναφορά με το σύνολο των δυσανάγνωστων εγγράφων.
* Η Αναφορά θα αποστέλλεται σε ηλεκτρονική μορφή (με e-mail) στις αρμόδιες Διευθύνσεις ή/και σε στελέχη του Φορέα Λειτουργίας που αυτό θα έχει υποδείξει.
* Οι υπεύθυνοι του Φορέα Λειτουργίας, μετά τη λήψη της σχετικής Αναφοράς δυσανάγνωστων εγγράφων, θα προχωρούν στις απαραίτητες διευκρινήσεις επί των δυσανάγνωστων στοιχείων των εγγράφων που αναφέρθηκαν από τον Ανάδοχο, εφόσον αυτό είναι δυνατό.
* Σε περίπτωση που και οι υπεύθυνοι του Φορέα Λειτουργίας αδυνατούν να αναγνώσουν τα δυσανάγνωστα στοιχεία, ο Επιβλέπων θα επισημαίνει το έγγραφο ως καταχωρημένο αλλά μη ολοκληρωμένο.
* Σε διαφορετική περίπτωση (σε περίπτωση δηλαδή που δοθούν διευκρινήσεις), οι διευκρινήσεις θα καταγράφονται από τον Επιβλέποντα και ο Καταχωρητής θα προχωρά σε καταχώρηση των δυσανάγνωστων στοιχείων. Τέλος, το έγγραφο (και ο Ιατρικός Φάκελος) θα επισημαίνεται κατάλληλα ώστε να είναι εμφανές ότι συμπληρώθηκε με τη βοήθεια των διευκρινήσεων που δόθηκαν από Φορέα Λειτουργίας, όσον αφορά στα συγκεκριμένα πεδία.

#### Προδιαγραφές Κέντρων Ψηφιοποίησης και Κέντρων Καταχώρησης

Όπως προαναφέρθηκε, για την ψηφιοποίηση των Αρχείων θα δημιουργηθεί Κέντρο/Κέντρα Ψηφιοποίησης στις συμμετέχουσες στο έργο Διευθύνσεις του Υπουργείου Ναυτιλίας ή σε άλλα εναλλακτικά σημεία/χώρους, (σύμφωνα με αντίστοιχες προτάσεις, βλ. και παρ. 6.6, που θα πρέπει να δικαιολογήσει επαρκώς ο Ανάδοχος κατά τη διάρκεια των Μελετών)**.**

Όσον αφορά τους χώρους για την εγκατάσταση των σαρωτών και της υποδομής της ψηφιοποίησης εγγράφων που θα διαθέσουν οι Διευθύνσεις, επισημαίνεται ότι δεν θα διατεθεί (από τον Φορέα) εξοπλισμός (σταθμοί εργασίας, scanners, switches κλπ.) για την ψηφιοποίηση. Επιπλέον, ο χώρος που θα φιλοξενήσει τις υποδομές δεν θα έχει περεταίρω προετοιμαστεί από το Φορέα. Δηλαδή δεν θα διαθέτει υποδομές για τηλεφωνικές και δικτυακές λειτουργίες. Οτιδήποτε σχετικό χρειάζεται θα πρέπει να παρασχεθεί από τον Ανάδοχο. Ο Φορέας Λειτουργίας, όμως θα διαθέσει την γραμμή internet που απαιτείται.

#### Κέντρα Ψηφιοποίησης – Προδιαγραφές

Σε κάθε περίπτωση, σε κατάλληλους χώρους, θα πρέπει να διατεθούν και εγκατασταθούν οι απαραίτητες υποδομές για λειτουργία **Κέντρου Ψηφιοποίησης** και Χώρου εργασίας χρηστών, για την ψηφιοποίηση του υλικού καθώς και την ανάκτηση και προβολή εγγράφων

Αναλυτικότερα :

Κάθε **Κέντρο Ψηφιοποίησης**, θα περιλαμβάνει κατ’ ελάχιστον τα ακόλουθα:

* Ειδικούς σαρωτές για μαζική ψηφιοποίηση εγγράφων, διαστάσεων Α3, Α4, Α5 με χρήση αυτόματου τροφοδότη.
* Ειδικούς σαρωτές για επίπεδη ψηφιοποίηση εγγράφων, διαστάσεων Α0, Α1, Α2.
* Σαρωτές βιβλίων για τα βιβλία μεγέθους Α2.
* Σταθμούς εργασίας με οθόνες υψηλής ανάλυσης.
* File Server για την διαχείριση των ψηφιοποιήσεων και της επικοινωνίας με το κεντρικό Data Center.
* Τον απαραίτητο δικτυακό εξοπλισμό για την διασύνδεση και την διαμόρφωση του τοπικού δικτύου.

Οι κεντρικές Υποδομές εξοπλισμού (servers, storage) που θα περιλαμβάνουν τα απαραίτητα για την φιλοξενία και προβολή του ψηφιοποιημένου αρχείου προβλέπονται να φιλοξενηθούν στο Κυβερνητικό Υπολογιστικό Νέφος G-Cloud. Σε περίπτωση που με την έναρξη του παρόντος έργου δεν θα είναι διαθέσιμο το Κυβερνητικό Υπολογιστικό Νέφος G-Cloud, ο κύριος του έργου οφείλει να διαθέσει αδαπάνως τον απαραίτητο εξοπλισμό για την προβολή και φιλοξενία του ψηφιοποιημένου αρχείου. Ο ανάδοχος κατά την διάρκεια της μελέτης εφαρμογής θα πρέπει να δώσει αναλυτικά τις εκτιμώμενες ανάγκες αποθηκευτικού χώρου δεδομένων και υπολογιστικής ισχύος προσαυξημένο κατά 30% για μελλοντική χρήση.

Διευκρινίζεται ότι οι εργασίες που τυχόν απαιτηθούν για την προετοιμασία των χώρων εγκατάστασης (π.χ. διαμόρφωση χώρων, επίπλωση, δομημένη καλωδίωση κλπ.) είναι **ευθύνη του κυρίου του έργου** και δεν αποτελούν αντικείμενο του Έργου.

Κατά τον σχεδιασμό και την υλοποίηση των απαιτήσεων ασφαλείας και εμπιστευτικότητας του Έργου, ο Ανάδοχος και η Ομάδα Έργου του θα πρέπει να λάβουν υπ’ όψη και να συμμορφωθούν πλήρως με το ισχύον θεσμικό και νομικό πλαίσιο (π.χ. προστασία των προσωπικών δεδομένων - Ν.3979/2011, Ν.2472/97 και Ν.3471/2006).

#### Κέντρα Καταχώρησης – Προδιαγραφές

Αντίστοιχα θα δημιουργηθούν **Κέντρα Καταχώρησης** που θα διαθέσει ο Ανάδοχος.

Τα Κέντρα Καταχώρησης θα πρέπει να είναι τέτοιας χωρητικότητας που να µπορούν να στεγάσουν το σύνολο της ομάδας καταχώρησης του Αναδόχου (καταχωρητές, επιβλέποντες, κ.ά.).

Ο Ανάδοχος υποχρεούται να εξοπλίσει τα Κέντρα Καταχώρησης µε τον κατάλληλο εξοπλισµό και λογισμικό για το σύνολο των θέσεων εργασίας του προσωπικού του, προκειµένου να είναι σε θέση να εκτελέσει το σύνολο των εργασιών καταχώρησης µε τον βέλτιστο δυνατό τρόπο.

Πιο συγκεκριμένα, ο Ανάδοχος υποχρεούται να προσφέρει τουλάχιστον τον ακόλουθο εξοπλισµό και λογισμικό:

* Εξοπλισµό Γραφείου (έπιπλα, γραφεία, καρέκλες κ.ά) για όλες τις θέσεις εργασίας
* Υπολογιστές για την πληκτρολόγηση δεδοµένων
* Λοιπό εξοπλισµό, υλικό ή και λογισµικό το οποίο απαιτείται για την υλοποίηση του Έργου.

Επιπρόσθετα τα Κέντρα Καταχώρησης θα πρέπει:

* να διαθέτουν σύστημα πυρανίχνευσης καπνού,
* να διαθέτουν σύστημα πυρασφάλειας, πυρόσβεσης και καταιονισμού,
* να διαθέτουν πυρίμαχες πόρτες αποθήκης,
* να διαθέτουν σύστημα ασφαλείας και καταγραφής των χώρων με κάμερες (κλειστό σύστημα παρακολούθησης),
* αντικλεπτικό σύστημα και σύστημα ελέγχου και παρακολούθησης της πρόσβασης
* να διαθέτουν σύστημα παρακολούθησης υγρασίας στα επίπεδα μεταξύ - rh 30-65%,
* να διαθέτουν σύστημα συναγερμού και σύνδεση με σταθμό λήψης σημάτων καθόλη τη διάρκεια της ημέρας (24/7),
* να διαθέτουν σύστημα ελεγχόμενης πρόσβασης στους επιμέρους χώρους του κτιρίου (access control system),

Τα Κέντρα Καταχώρησης θα πρέπει να διασφαλίζουν πλήρως τη ασφάλεια των πληροφοριών, ελαχιστοποιώντας τη δυνατότητα πρόσβασης σε αυτά µη εξουσιοδοτηµένων ατόµων.

Κατά τον σχεδιασµό και την υλοποίηση των απαιτήσεων ασφαλείας και εµπιστευτικότητας του Έργου, ο Ανάδοχος και η Οµάδα Έργου του θα πρέπει να λάβουν υπ’ όψη και να συµµορφωθούν πλήρως µε το ισχύον θεσµικό και νοµικό πλαίσιο (π.χ. προστασία των προσωπικών δεδοµένων - Κανονισµός (ΕΕ) 2016/679 του ΕΚ και του Συµβουλίου, της 27ης Απριλίου 2016, Ν. 4624/2019 Ν.2472/97 και Ν.3471/2006, προστασία των προσωπικών δεδοµένων στον τηλεπικοινωνιακό τοµέα - Ν. 3471/2006).

#### Απαιτήσεις για την ασφάλεια των δεδομένων κατά την καταχώρηση στα Κέντρα Καταχώρησης

Όλοι οι ηλεκτρονικοί υπολογιστές των θέσεων εργασίας των καταχωρητών δεν θα επιτρέπουν την πρόσβαση σε τοπικές συσκευές αποθήκευσης δεδομένων (floppy disk drives, memory sticks, backup drives) ή τη μεταφορά δεδομένων μέσω άλλης τεχνολογίας μεταφοράς δεδομένων (Υπέρυθρες ακτίνες, Bluetooth κλπ.) πέραν του τοπικού δικτύου που θα εγκατασταθεί. Επιπλέον, οι υπολογιστές **δεν** θα έχουν ενεργοποιημένη τη δυνατότητα σύνδεσης στο Internet.

H εφαρμογή καταχώρησης θα διασφαλίζει ότι **δεν** θα υπάρξει διαρροή προσωπικών δεδομένων κατά την πληκτρολόγηση και τον έλεγχο των δεδομένων από τον Ανάδοχο.

**Εμπιστευτικότητα**

Μετά την ολοκλήρωση της αξιολόγησης των προφορών που θα υποβληθούν και με την ανάδειξη του Αναδόχου που θα κληθεί να υλοποιήσει το Έργο, θα υπογραφεί η Σύμβαση, σύμφωνα με τις ισχύουσες διατάξεις. Επισημαίνεται, ότι καθ’ όλη τη διάρκεια της Σύμβασης, αλλά και μετά τη λήξη ή λύση αυτής και για διάρκεια τουλάχιστον δέκα πέντε (15) ετών, ο Ανάδοχος θα αναλάβει την υποχρέωση να τηρήσει εμπιστευτικές και να μη γνωστοποιήσει σε οποιοδήποτε τρίτο, οποιαδήποτε έγγραφα ή πληροφορίες που θα περιέλθουν σε γνώση του κατά την εκτέλεση των υπηρεσιών και την εκπλήρωση των υποχρεώσεων του. Επίσης, θα αναλάβει την υποχρέωση να μη γνωστοποιήσει μέρος ή το σύνολο του Έργου που θα εκτελέσει, χωρίς την προηγούμενη έγγραφη έγκριση της Αναθέτουσας Αρχής.

Ειδικότερα:

* Ο Ανάδοχος υποχρεούται να τηρεί εχεμύθεια ως προς τις εμπιστευτικές πληροφορίες και τα στοιχεία που σχετίζονται με τις δραστηριότητες του Αγοραστή. Ως εμπιστευτικές πληροφορίες και στοιχεία νοούνται όσα δεν είναι γνωστά στους τρίτους, ακόμα και αν δεν έχουν χαρακτηρισθεί από την Αναθέτουσα Αρχή ως εμπιστευτικά. Η τήρηση εμπιστευτικών πληροφοριών από τον Ανάδοχο διέπεται από τις κείμενες διατάξεις και το νομοθετικό πλαίσιο και πρέπει να είναι εφάμιλλο της εμπιστευτικότητας που τηρεί ο Ανάδοχος για το δικό του Οργανισμό και για τις δικές του πληροφορίες εμπιστευτικού χαρακτήρα.
* Ο Ανάδοχος υποχρεούται να αποφεύγει οποιαδήποτε εμπλοκή των συμφερόντων του με τα συμφέροντα της Αναθέτουσας Αρχής, να παραδώσει με τη λήξη της Σύμβασης όλα τα στοιχεία, έγγραφα κ.λπ. που έχει στην κατοχή του και αφορούν τον Αγοραστή, να τηρεί μια πλήρη σειρά των αρχείων και εγγράφων και του λοιπού υλικού που αφορά στην υλοποίηση και διοίκηση του Έργου καθώς και στις υπηρεσίες που θα παρέχονται στο πλαίσιο του Έργου από αυτόν.
* Ο Ανάδοχος υποχρεούται να προστατεύει το απόρρητο και τα αρχεία που αφορούν σε προσωπικά δεδομένα ατόμων και που τυχόν έχει στην κατοχή του για την υλοποίηση και παραγωγική λειτουργία του Έργου, ακόμη και μετά τη λήξη του, με βάση τα αναφερόμενα στη Σύμβαση. Ο Ανάδοχος οφείλει να λάβει όλα τα αναγκαία μέτρα, προκειμένου να διασφαλίσει ότι και οι υπάλληλοι/ συνεργάτες/ υπεργολάβοι του γνωρίζουν και συμμορφώνονται με τις παραπάνω υποχρεώσεις. Τα συμβαλλόμενα μέρη συμφωνούν ότι, σε περίπτωση υπαιτιότητας του Αναδόχου μη τήρησης των παραπάνω υποχρεώσεων εχεμύθειας, ο Ανάδοχος θα καταβάλει στον Αγοραστή ποινική ρήτρα ίση με το ποσό της αμοιβής του από τη Σύμβαση. Επίσης, η Αναθέτουσα Αρχή διατηρεί το δικαίωμα να απαιτήσει από τον Ανάδοχο την αποκατάσταση κάθε τυχόν περαιτέρω ζημίας.
* Σημειώνεται, ότι όλο το προσωπικό του Αναδόχου που θα έχει εμπλοκή στην υλοποίηση του έργου θα υπογράψει «Υπεύθυνη Δήλωση Ενημερώσεως Απορρεουσών Υποχρεώσεων από την Εξουσιοδότηση».

#### Παραγόμενα προϊόντα καταχώρησης Φακέλων

Τα παραγόμενα προϊόντα που θα συνοδεύουν την επιτυχή ολοκλήρωση της καταχώρησης των εγγράφων θα είναι εγγραφές σε σχεσιακή βάση δεδομένων ή σε αρχεία δομημένης μορφής. Οι εγγραφές αυτές θα περιλαμβάνουν τόσο την Α’ όσο και τη Β’ καταχώρηση και σε περίπτωση που έχει πραγματοποιηθεί, και τη Γ΄ καταχώρηση.

Ο Ανάδοχος του έργου θα καθορίσει στο Τεύχος Ανάλυσης Απαιτήσεων του έργου του, τις προδιαγραφές που θα ακολουθηθούν και αφορούν στο format αποθήκευσης για μετάπτωση, των καταχωρηθέντων εγγραφών, αλλά και γενικότερα στον τρόπο μετάπτωσης των καταχωρηθέντων στοιχείων στο Σύστημα Ηλεκτρονικής Διαχείρισης Εγγράφων.

Το μέσο αποθήκευσης στο οποίο θα παραδίδονται / μεταφέρονται στην Κεντρική Υποδομή του Φορέα Λειτουργίας τα παραγόμενα ψηφιακά προϊόντα θα είναι σε εξωτερικούς αποσπώμενους σκληρούς δίσκους ανάλογα με τις απαιτήσεις χωρητικότητας που θα δημιουργηθούν. Στη θήκη του δίσκου θα πρέπει να υπάρχει κωδικοποιημένη επιγραφή σχετικά με το υλικό που περιέχει.

#### Απαιτήσεις Μετάπτωσης Υλικού Ψηφιοποίησης και Εισαγωγής Δεδομένων / Μεταδεδομένων

Τα παραγόμενα προϊόντα από τις διαδικασίες :

* σάρωσης και τεκμηρίωσης από τον Ανάδοχο.
* καταχώρησης δεδομένων από τον Ανάδοχο.

με μέριμνα από τον Ανάδοχο, θα ενσωματώνονται στην εφαρμογή Διαχείρισης Εγγράφων της παρούσας διακήρυξης, με συχνότητα που θα προταθεί στη Μελέτη Εφαρμογής και θα γίνει αποδεκτή από την ΕΠΠΕ.

#### Υπηρεσίες Μετάπτωσης

Ο Ανάδοχος υποχρεούται να εκπονήσει Μελέτη μετάπτωσης των δεδομένων και των συστημάτων στην οποία να καταγραφεί η υπάρχουσα φυσική και λογική αρχιτεκτονική, η μεθοδολογία και τα εργαλεία εγκατάστασης στο G-Cloud.

#### Υπηρεσίες Εκπαίδευσης

Ο Ανάδοχος οφείλει να προσφέρει υπηρεσίες εκπαίδευσης – µεταφοράς τεχνογνωσίας στα στελέχη, χρήστες και διαχειριστές των Εφαρμογών, όπως επίσης σε στελέχη της Αναθέτουσας Αρχής, µε στόχο την πλήρη αξιοποίηση του Έργου, ειδικότερα σε ότι αφορά την πλατφόρμα Ηλεκτρονικής Διαχείρισης Εγγράφων. Σε αυτό το πλαίσιο θα πρέπει να γίνει η παροχή ψηφιακής πλατφόρμας που θα περιλαμβάνει κατ’ ελάχιστον σε μορφή ψηφιακού εκπαιδευτικού υλικού την πλήρη τεκμηρίωση του πληροφοριακού συστήματος και όλων των επιμέρους υποσυστημάτων για όλες τις υποστηριζόμενες κατηγορίες και ρόλους χρηστών. Η παραδοσιακή μορφή των εγχειριδίων χρήσης θα μετατρέπεται πλέον σε αλληλεπιδραστικό ψηφιακό υλικό, με διατήρηση των συνοπτικών εγχειριδίων γρήγορης ανάγνωσης τα οποία θα παρέχονται επίσης μέσα από το ίδιο το πληροφοριακό σύστημα.

Με τον τρόπο αυτό, το αναπτυσσόμενο πληροφοριακό σύστημα, με ιδιαίτερα σημαντική αποστολή και ένα κρίσιμο επιχειρησιακό ρόλο, υποστηρίζεται παράλληλα μέσω μίας πλατφόρμας τεκμηρίωσης, εκπαίδευσης και κατάρτισης, η οποία μπορεί να εμπλουτίζεται συνεχώς και δυναμικά, καθιστώντας την σε μία συνεχώς διερευνώμενη πηγή γνώσης, διαθέσιμης και προσπελάσιμης από όλους τους εμπλεκομένους χρήστες και φορείς.

Για την τεχνική υποστήριξη των χρηστών του συστήματος πρέπει να παρέχεται ομάδα help desk είτε μέσω τηλεφωνικής κλήσης είτε μέσω ηλεκτρονικού ταχυδρομείου κατά τις εργάσιμες ημέρες και μεταξύ των ωρών 10.00 π.μ. έως 14.00 μ.μ. Το αρμόδιο προσωπικό του αναδόχου θα εξασφαλίζει την παροχή πληροφοριών/διευκρινήσεων στους χρήστες συστημάτων καθώς και την αποκατάσταση τυχόν προβλημάτων.

H εκπαίδευση, που θα παρασχεθεί στο πλαίσιο του Έργου της παρούσας διακήρυξης, θα είναι δοµηµένη σε ολοήµερα σεµινάρια των έξι (6) ωρών ανά ηµέρα. Ο µέγιστος αριθµός χρηστών ανά τµήµα θα είναι δέκα (10). H εκπαίδευση θα αφορά το σύνολο των Εφαρµογών και η διάρκειά της θα είναι δύο (2) ηµέρες ανά Εφαρµογή. Το σύνολο των ατόµων που θα εκπαιδευτούν είναι πενήντα (50). Οι υπηρεσίες εκπαίδευσης θα περιλαµβάνουν κατ’ ελάχιστο τα εξής:

* Οδηγό εκπαίδευσης (σεµιναριακού τύπου), ο οποίος θα περιλαµβάνει:
  + το αντικείµενο της εκπαίδευσης ανά κατηγορία εκπαιδευοµένων.
  + Την εκπαιδευτική διαδικασία και τον τρόπο διαχείρισής της.
  + τη µεθοδολογική προσέγγιση, την οργάνωση και προετοιµασία εκπαίδευσης.
  + τον αναλυτικό προγραµµατισµό εκπαιδευτικών σεµιναρίων, ο οποίος θα συµφωνηθεί µε τον Φορέα Λειτουργίας.
* Δηµιουργία εκπαιδευτικού και εποπτικού υλικού εκπαίδευσης (σε έντυπη και ηλεκτρονική µορφή) για όλες τις κατηγορίες χρηστών που θα αναφερθούν στη συνέχεια, µε βάση τις ανάγκες και τον προσδοκώµενο ρόλο στην επιχειρησιακή αξιοποίηση του Συστήματος.
* Το σύνολο του εκπαιδευτικού υλικού θα πρέπει να είναι γραµµένο στην ελληνική γλώσσα.
* ∆ιενέργεια εκπαίδευσης των χρηστών µε βάση τον ρόλο τους στο Έργο
* Αξιολόγηση της διαδικασίας και των αποτελεσµάτων εκπαίδευσης και εισηγητικά µέτρα για µεγιστοποίηση της επιχειρησιακής αξιοποίησης του Συστήµατος

#### Υπηρεσίες Εγγύησης – Συντήρησης

Ο Ανάδοχος οφείλει να παρέχει υπηρεσίες Εγγύησης σύμφωνα με τα απαιτούμενα στην Παρ.6.3.1 του Παρόντος Παραρτήματος.

### Μεθοδολογία Υλοποίησης

#### Χρονοδιάγραμμα

Η συνολική διάρκεια της σύμβασης ορίζεται σε είκοσι επτά (27) μήνες και νοείται το χρονικό διάστημα από την ημερομηνία υπογραφής της σύμβασης έως την υποβολή του τελευταίου παραδοτέου σύμφωνα με το αναλυτικό χρονοδιάγραμμα που παρατίθεται στη συνέχεια.

Στη συνολική διάρκεια της σύμβασης περιλαμβάνεται και ο χρόνος που θα απαιτηθεί για την παραλαβή των ενδιάμεσων φάσεων ή παραδοτέων μέχρι την παράδοση και του τελευταίου παραδοτέου που ορίζει την λήξη της σύμβασης και την έναρξη της διαδικασίας για την οριστική παραλαβή του έργου.

|  |  |  |  |
| --- | --- | --- | --- |
| **ΧΡΟΝΟΔΙΑΓΡΑΜΜΑ ΕΡΓΟΥ** | | | |
| **Φάση** | **Τίτλος Φάσης** | **Διάρκεια υλοποίησης (ΜΗΝΕΣ)** | **Έναρξη** | |
| **ΦΑΣΗ 1** | Μελέτη Εφαρμογής -Ανάλυση Απαιτήσεων | **3** | Υπογραφή της Σύμβασης | |
| **ΦΑΣΗ 2** | Α) Ψηφιοποίηση αρχείου  -Διεύθυνσης Ποντοπόρου Ναυτιλίας (Νηολόγια Κεντρικού Λιμεναρχείου Πειραιά)  - Διεύθυνση Ποντοπόρου Ναυτιλίας (Μητρώα Πλοίων και Μητρώα Ναυτικών & Ναυτιλιακών Εταιρειών)  - Διεύθυνσης Εκπαίδευσης Ναυτικών (αρχείο Αποδεικτικών Ναυτικής Ικανότητας)    Β) Τεκμηρίωση συνολικού αρχείου | **18** | Με την ολοκλήρωση της Φάσης 1  1 Μήνα μετά την έναρξη της Ψηφιοποίησης του αρχείου | |
| **23** |
| **ΦΑΣΗ 3** | Ηλεκτρονικό Σύστημα Διαχείρισης Εγγράφων  Περιβάλλον χρήσης  Εκπαίδευση Χρηστών | **26** | Με την ολοκλήρωση της Φάσης 1  Τον 2ο μήνα υλοποίησης  Τον 2ο Μήνα Υλοποίησης | |

Στη συνέχεια παρατίθεται το ενδεικτικό χρονοδιάγραμμα υλοποίησης του Έργου:

| **Περιγραφή** | **Μ1** | **Μ2** | **Μ3** | **Μ4** | **Μ5** | **Μ6** | **Μ7** | **Μ8** | **Μ9** | **Μ10** | **Μ11** | **Μ12** | **Μ13** | **Μ14** | **Μ15** | **Μ16** | **Μ17** | **Μ18** | **Μ19** | **Μ20** | **Μ21** | **Μ22** | **Μ23** | **Μ24** | **Μ25** | **Μ26** | **Μ27** |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Φαση 1: Μελέτη Εφαρμογής και Δοκιμαστική Ψηφιοποίηση αρχείου προς έγκριση** |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| Π.1.1 Μελέτη Εφαρμογής |
| Π1.2 Υπηρεσίες δοκιμαστικής ψηφιοποίηση αρχείου προς έγκριση |
| **Φάση 2: Ψηφιοποίηση και τεκμηρίωση αρχείου** |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| Π2.1. Ψηφιοποίηση αρχείου Διεύθυνσης Ποντοπόρου Ναυτιλίας (Νηολόγια Κεντρικού Λιμεναρχείου Πειραιά) |
| Π2.2. Ψηφιοποίηση αρχείου Διεύθυνση Ποντοπόρου Ναυτιλίας (Μητρώα Πλοίων και Μητρώα Ναυτικών & Ναυτιλιακών Εταιρειών) |
| Π2.3. Ψηφιοποίηση αρχείου Διεύθυνσης Εκπαίδευσης Ναυτικών (τμήματος Αποδεικτικών Ναυτικής Ικανότητας) |
| Π2.4 Τεκμηρίωση συνολικού αρχείου |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| **Φάση 3: Ηλεκτρονικό Σύστημα Διαχείρισης Εγγράφων** |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| Π3.1 Προμήθεια, Εγκατάσταση και Παραμετροποίηση Σύστηματος διαχείρισης ψηφιοποιημένου αρχείου |
| Π3.2 Περιβάλλον Χρήσης |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| Π3.3 Παραμετροποίηση, Εκπαίδευση Χρηστών |

#### Φάσεις – Παραδοτέα

#### Φάση 1: Μελέτη Εφαρμογής – Ανάλυσης Απαιτήσεων

|  |  |
| --- | --- |
| **Φάση Φ1: Μελέτη Εφαρμογής – Ανάλυσης Απαιτήσεων** | |
| Στη συγκεκριμένη φάση, ο Ανάδοχος θα καταρτίσει το πλάνο υλοποίησης του έργου, θα αποσαφηνίσει όλες τις πτυχές του έργου και θα οριστικοποιήσει τις προδιαγραφές του λογισμικού και του εξοπλισμού που θα παραδώσει, τις υπηρεσίες ψηφιοποίησης και καταγραφής/καταχώρησης μεταδεδομένων, καθώς και το περιεχόμενο των υπηρεσιών που θα παρέχει. Επιπλέον, θα προσδιορίσει λεπτομερώς τις απαιτήσεις διαλειτουργικότητας και ασφάλειας του πληροφοριακού συστήματος. Επιπρόσθετα, κατά τη φάση 1 ο Ανάδοχος θα παρέχει τις εφαρμογές υποστήριξης των διαδικασιών ψηφιοποίησης (βλέπε Ενότητα 5.4.1.2.2 – Λειτουργικές απαιτήσεις λογισμικού ψηφιοποίησης), και θα πραγματοποιήσει δοκιμαστικές ψηφιοποιήσεις. Ο όγκος του αρχείου που θα ψηφιοποιηθεί θα καθοριστεί στη Μελέτη.  Η Φάση 1 θα ξεκινήσει με την υπογραφή της σύμβασης του έργου. Οι ενέργειες του Αναδόχου κατά τη Φάση 1 θα έχουν ολοκληρωθεί σε χρονικό διάστημα τριών (3) μηνών από την υπογραφή της σύμβασης. Η ολοκλήρωση της Φάσης 1 σηματοδοτείται με την παραλαβή του συνόλου των παραδοτέων της Φάσης από την ΕΠΠΕ.  Η Φάση 1 αποτελεί το βασικό οδηγό υλοποίησης του Έργου και περιλαμβάνει:   * Το Πλάνο Υλοποίησης Έργου (αρχικό) * Την Μελέτη Εφαρμογής, όπως αυτές αναλύονται στην Παρ. Μελέτη Εφαρμογής - Ανάλυση Απαιτήσεων, η οποία περιλαμβάνει μεταξύ άλλων το επικαιροποιημένο Πλάνο Υλοποίησης Έργου, το Τεύχος Ανάλυσης Απαιτήσεων (και τα Σχέδια Ποιότητας Ψηφιοποίησης και Καταχώρησης) * τη Μελέτη Διαλειτουργικότητας & Διασύνδεσης και τη μελέτη Εγκατάστασης του συστήματος στο G-Cloud. * Την Μελέτη Ασφάλειας. * Τα αποτελέσματα της δοκιμαστικής ψηφιοποίησης   Τα αναμενόμενα αποτελέσματα της Φάσης 1 συνοψίζονται σε παραδοτέα στον ακόλουθο Πίνακα: | |
| **Τίτλος Παραδοτέου** | **Περιγραφή Παραδοτέου** |
| **Π1.1:Μελέτη Εφαρμογής - Ανάλυση Απαιτήσεων** | Περιλαμβάνει κατ’ ελάχιστο τα αναφερόμενα στην Παρ. Μελέτη Εφαρμογής - Ανάλυση Απαιτήσεων:-  - Πλάνο Υλοποίησης Έργου (επικαιροποιημένο).  - Τεύχος Ανάλυσης Απαιτήσεων.  - Μεθοδολογία Έργου.  - Μελέτη Διαλειτουργικότητας και Διασύνδεσης.  - Μελέτη Εγκατάστασης του συστήματος στο Hybrid G-Cloud.  - Μελέτη Ασφάλειας η οποία περιλαμβάνει κατ’ ελάχιστο τα αναφερόμενα στην Παρ. Μελέτη Ασφαλείας. |
| **Π.1.2:Υπηρεσίες δοκιμαστικής ψηφιοποίησης αρχείου προς έγκριση** | Αναφορά αποτελεσμάτων δοκιμαστικής ψηφιοποίησης αρχείου. |

#### Φάση 2: Ψηφιοποίηση και τεκμηρίωση αρχείου

|  |  |
| --- | --- |
| **Φάση Φ2: Ψηφιοποίηση και τεκμηρίωση αρχείου** | |
| Η Φάση 2 θα ξεκινήσει με την ολοκλήρωση της Φάσης 1.  Η διάρκεια της Φάσης 2 είναι είκοσι τέσσερις (24) μήνες.  Το περιεχόμενο της Φάσης 2 περιγράφεται αναλυτικά στην παράγραφο **5.4 Υπηρεσίες σάρωσης εγγράφων & καταχώρησης μεταδεδομένων**.  Οι εργασίες ψηφιοποίησης θα εκτελεστούν με εξοπλισμό και μέσα που θα διαθέσει ο Ανάδοχος για τους σκοπούς του έργου, τα οποία αποτελούν ιδιοκτησία του Αναδόχου.  Κατά τη διάρκεια του πρώτου μήνα της Φάσης 2 ο Ανάδοχος θα προβεί σε προπαρασκευαστικές ενέργειες που αφορούν:   * + - * + Στον εξοπλισμό που θα χρησιμοποιήσει για τη σάρωση των Εγγράφων.         + Στον εξοπλισμό που θα εγκαταστήσει στα Κέντρα Ψηφιοποίησης και Καταχώρησης.         + Τις ομάδες εργασίας που θα δημιουργήσει και θα εκπαιδεύσει.         + Σε λοιπά θέματα που θα εξαρτηθούν από τη μεθοδολογία υλοποίησης που θα ακολουθήσει   Τα παραδοτέα της Φάσης 2 είναι τα παρακάτω: | |
| **Τίτλος Παραδοτέου** | **Περιγραφή Παραδοτέου** |
| **Π2.1: Ψηφιοποιημένο και Τεκμηριωμένο Αρχείο Διεύθυνσης Ποντοπόρου Ναυτιλίας (Νηολόγια Κεντρικού Λιμεναρχείου Πειραιά)** | Το σύνολο του ψηφιοποιημένου υλικού, σύμφωνα με την παρ.5.4 Απαιτήσεις σάρωσης και τεκμηρίωσης εγγράφων |
| **Π 2.2: Ψηφιοποιημένο και Τεκμηριωμένο Διεύθυνση Ποντοπόρου Ναυτιλίας (Μητρώα Πλοίων και Μητρώα Ναυτικών & Ναυτιλιακών Εταιρειών)** | Το σύνολο του ψηφιοποιημένου υλικού, σύμφωνα με την παρ.5.4 Απαιτήσεις σάρωσης και τεκμηρίωσης εγγράφων |
| **Π 2.3: Ψηφιοποιημένο και Τεκμηριωμένο Διεύθυνσης Εκπαίδευσης Ναυτικών (τμήματος Αποδεικτικών Ναυτικής Ικανότητας)** | Το σύνολο του ψηφιοποιημένου υλικού, σύμφωνα με την παρ.5.4 Απαιτήσεις σάρωσης και τεκμηρίωσης εγγράφων |
| **Π2.4: Τεκμηρίωση Αρχείου** | Το σύνολο του ψηφιοποιημένου υλικού, σύμφωνα με την παρ.5.4.1.8 Τεκμηρίωση σαρωμένων εγγράφων – Μεταδεδομένα σάρωσης |
| **Π2.5: Μηνιαίες Αναφορές** | Μηνιαίες Αναφορές Προόδου ψηφιοποίησης, και αποθήκευσης και συμπληρωμένες καταστάσεις ελέγχου για το υλικό που έχει σαρωθεί |

#### Φάση 3: Ηλεκτρονικό Σύστημα Διαχείρισης Εγγράφων

|  |  |
| --- | --- |
| **Φάση Φ3.** **Ηλεκτρονικό Σύστημα Διαχείρισης Εγγράφων** | |
| Η Φάση 3 θα ξεκινήσει τον 2ο μήνα μετά την υπογραφή της σύμβασης προκειμένου να αναπτυχθεί το περιβάλλον χρήσης , η παραμετροποίηση και να ολοκληρωθεί η εκπαίδευση των χρηστών.  Η διάρκεια της Φάσης 3 είναι συνολικά είκοσι έξι (26) μήνες.  Στόχος της Φάσης 3 η ανάπτυξη του Ηλεκτρονικού Συστήματος διαχείρισης εγγράφων, η εκπαίδευση των χρηστών και η ολοκλήρωση του περιβάλλοντος χρήσης.  Με το πέρας των εργασιών της Φάσης 3 το σύστημα θα είναι εγκατεστημένο, παραμετροποιημένο και σε λειτουργία.  Στο πλαίσιο της Φάσης 3 , θα πραγματοποιηθούν οι κάτωθι εργασίες:  **Δημιουργία / Παραμετροποίηση του συστήματος Ηλεκτρονικής Διαχείρισης Εγγράφων**  Ο ανάδοχος θα προχωρήσεις στην ανάπτυξη και παραμετροποίησης του συστήματος Ηλεκτρονικής Διαχείρισης εγγράφων με βάση τα προβλεπόμενα στην παρ.3.1 του Παραρτήματος Ι.  **Δοκιμές**  Επίσης, στο πλαίσιο της Φάσης 3, θα πραγματοποιηθούν οι κάτωθι εργασίες:   * θα διενεργηθεί ένας πρωτοβάθμιος έλεγχος λειτουργικότητας της εφαρμογής (unit tests, integration tests, interoperability tests, κλπ), σύμφωνα με τη Παρ. Σενάρια Ελέγχου Λογισμικού. * θα διαμορφωθούν εγχειρίδια τεκμηρίωσης. * θα διαμορφωθούν system manuals και εγχειρίδια διαχείρισης. * θα διαμορφωθούν επικαιροποιημένα σενάρια ελέγχου. * θα διενεργηθούν δοκιμές ελέγχου ων με την συμμετοχή επιλεγμένων στελεχών του Φορέα Λειτουργίας (acceptance tests).   **Εγκατάσταση στο Hybrid G-Cloud**  Θα πραγματοποιηθούν οι κάτωθι εργασίες, σύμφωνα με όσα αναφέρονται στην Παρ. 4.1:   * Υπηρεσίες για τη εγκατάσταση στο G-Cloud. * εγκατάσταση, παραμετροποίηση, βελτιστοποίηση της λειτουργίας (fine tuning) και θέση σε πλήρη λειτουργία της εφαρμογής διαχείρισης εγγράφων στο G-Cloud.   Υπηρεσίες ενίσχυσης της ασφάλειας του δικτύου (κρυπτογράφηση βάσης και εφαρμογή των αντιμέτρων ασφαλείας που θα προκύψουν από τη Μελέτη Ασφάλειας).  **Υπηρεσίες Εκπαίδευσης**  Οι υπηρεσίες εκπαίδευσης αφορούν:   * τη διαμόρφωση και η παραγωγή του εκπαιδευτικού υλικού. * την εκπαίδευση των στελεχών που θα χρησιμοποιούν τις εφαρμογές.   Οι υπηρεσίες εκπαίδευσης θα εκτελεστούν σύμφωνα με το πλάνο εκπαίδευσης που θα έχει προσδιοριστεί στη Φάση 1 του έργου.  Τα αναμενόμενα αποτελέσματα της Φάσης 2 συνοψίζονται σε παραδοτέα στον ακόλουθο Πίνακα: | |
| **Τίτλος Παραδοτέου** | **Περιγραφή Παραδοτέου** |
| **Π3.1 Προμήθεια, Εγκατάσταση και Παραμετροποίηση Σύστηματος διαχείρισης ψηφιοποιημένου αρχείου** | Ο Ανάδοχος θα προχωρήσει στην προμήθεια, εγκατάσταση και παραμετροποίηση συστήματος ηλεκτρονικής διαχείρισης εγγράφων. |
| **Π3.2 Περιβάλλον Χρήσης** | Ο Ανάδοχος θα πρέπει να παραδώσει το τελικό περιβάλλον χρήσης , με το σύνολο των λειτουργικοτήτων του Σύστηματος Ηλεκτρονικής Διαχείρισης. |
| **Π3.3 Παραμετροποίηση, Εκπαίδευση Χρηστών** | Ο Ανάδοχος θα προχωρήσει στην τεκμηρίωση πρόσθετων προσαρμογών και παραμετροποιήσεων στο Ηλεκτρονικό Σύστημα Διαχείρισης Εγγράφων. Επιπλέον θα προχωρήσει σε δημιουργία εκπαιδευτικού υλικού (σε έντυπη και ηλεκτρονική μορφή) για όλες τις κατηγορίες χρηστών, με βάση τις ανάγκες και τον προσδοκώμενο ρόλο στην επιχειρησιακή αξιοποίηση του Συστήματος |

#### Χρόνος Υποβολής και Διαδικασία Οριστικοποίησης Παραδοτέων

| **Α/Α** | **ΦΑΣΗ** | **ΚΩΔ. ΠΑΡΑΔΟΤΕΟΥ** | **ΤΙΤΛΟΣ ΠΑΡΑΔΟΤΕΟΥ** | **ΧΡΟΝΟΣ ΥΠΟΒΟΛΗΣ**  **1ης ΕΚΔΟΣΗΣ ΠΑΡΑΔΟΤΕΟΥ** |
| --- | --- | --- | --- | --- |
|  | Φ1 | Π1.1: | Μελέτη Εφαρμογής - Ανάλυση Απαιτήσεων | Μ3 |
|  | Φ1 | Π.1.2 | Υπηρεσίες δοκιμαστικής ψηφιοποίησης αρχείου προς έγκριση | Μ3 |
|  | Φ2 | Π2.1 | Ψηφιοποιημένο και Τεκμηριωμένο Αρχείο Διεύθυνσης Ποντοπόρου Ναυτιλίας (Νηολόγια Κεντρικού Λιμεναρχείου Πειραιά) | Μ21 |
|  | Φ2 | Π 2.2 | Ψηφιοποιημένο και Τεκμηριωμένο Διεύθυνση Ποντοπόρου Ναυτιλίας (Μητρώα Πλοίων και Μητρώα Ναυτικών & Ναυτιλιακών Εταιρειών) | Μ21 |
|  | Φ2 | Π 2.3 | Ψηφιοποιημένο και Τεκμηριωμένο Διεύθυνσης Εκπαίδευσης Ναυτικών (τμήματος Αποδεικτικών Ναυτικής Ικανότητας) | Μ21 |
|  | Φ2 | Π2.4 | Τεκμηρίωση Αρχείου | Μ27 |
|  | Φ2 | Π2.5 | Μηνιαίες Αναφορές | Μηνιαία |
|  | Φ3 | Π3.1 | Προμήθεια, Εγκατάσταση και Παραμετροποίηση Σύστηματος διαχείρισης ψηφιοποιημένου αρχείου | Μ27 |
|  | Φ3 | Π3.2 | Περιβάλλον Χρήσης | Μ3 |
|  | Φ3 | Π3.3 | Παραμετροποίηση, Εκπαίδευση Χρηστών | Μ3 |

Ο Ανάδοχος, υποβάλει την 1η έκδοση κάθε παραδοτέου, σύμφωνα με τον προβλεπόμενο «Χρόνο Υποβολής» του παραπάνω πίνακα. Η Επιτροπή Παραλαβής Έργου, ελέγχει το παραδοτέο και καταγράφει σε πρακτικό τις παρατηρήσεις της, τις οποίες διαβιβάζει στον Ανάδοχο για διόρθωση και υποβολή επικαιροποιημένης έκδοσης του παραδοτέου. Η διαδικασία αυτή επαναλαμβάνεται ανά παραδοτέο, όσες φορές απαιτηθεί κατά τη διάρκεια της ως άνω προβλεπόμενης «Διάρκειας Ελέγχου» εντός της οποίας υποχρεωτικά υποβάλλεται η τελική έκδοση του παραδοτέου προς παραλαβή και στη συνέχεια ακολουθεί η διαδικασία παραλαβής από την αρμόδια Επιτροπή.

Στην περίπτωση που η Επιτροπή Παραλαβής από τον έλεγχο της 1ης έκδοσης του υποβληθέντος παραδοτέου διαπιστώσει ότι πληροί τις συμβατικές απαιτήσεις ακολουθεί η διαδικασία παραλαβής, σύμφωνα με τα αναφερόμενα στην παρ. ‎‎‎5.4.1.10 της παρούσας.

#### Περίοδος Εγγύησης – Συντήρησης (ΠΕΣ)

Ως ΠΕΣ ορίζεται η συνολική Περίοδος Εγγύησης και Συντήρησης, με έναρξη την Οριστική Παραλαβή του Έργου. Η ΠΕΣ έχει ελάχιστη χρονική διάρκεια τα τέσσερα (4) έτη, ενώ μπορεί να αυξηθεί αν ο Ανάδοχος προσφέρει Περίοδο Εγγύησης μεγαλύτερη της ελάχιστης ζητούμενης.

Ο Ανάδοχος είναι υποχρεωμένος να παρέχει δωρεάν υπηρεσίες Εγγύησης για τουλάχιστον δύο (2) έτη από την οριστική Παραλαβή του Έργου. Στην περίπτωση κατά την οποία ο Ανάδοχος έχει περιλάβει στην Προσφορά του Περίοδο Εγγύησης μεγαλύτερη της ελάχιστης ζητούμενης, αυτή θα πρέπει να καλύπτει το σύνολο των προϊόντων και υπηρεσιών για ακέραιο αριθμό ετών.

Η Περίοδος Συντήρησης ξεκινά με τη λήξη της προσφερθείσας δωρεάν Περιόδου Εγγύησης και λήγει με τη λήξη της ΠΕΣ.

Πριν τη λήξη της σύμβασης, ο Κύριος του Έργου δύναται να συνάψει Σύμβαση Εγγύησης -Συντήρησης με τον Ανάδοχο του Έργου. Στο πλαίσιο αυτό, ο Ανάδοχος υποχρεούται να συμβάλλεται με την Αναθέτουσα Αρχή/Κύριο του Έργου για την παροχή των δωρεάν υπηρεσιών εγγύησης και των υπηρεσιών Συντήρησης με τίμημα το προβλεπόμενο από την Προσφορά του σύμφωνα και με τους όρους της παρ. 4.5.1 της παρούσας.

Ειδικότερα, ο Ανάδοχος είναι υποχρεωμένος, εφόσον το επιθυμεί ο Φορέας για τον οποίο προορίζεται το Έργο, να υπογράψει Σύμβαση Συντήρησης στο πλαίσιο του δικαιώματος προαίρεσης συντήρησης, πριν από τη λήξη της σύμβασης, με τίμημα το κόστος συντήρησης που αναφέρεται στην Προσφορά του και διάρκεια έως τέσσερα (4) έτη περιλαμβανομένων και των ετών της περιόδου εγγύησης. Η διάρκεια της σύμβασης προαίρεσης Εγγύησης -Συντήρησης μπορεί να αυξηθεί αντίστοιχα, εφόσον ο Ανάδοχος έχει προσφέρει περίοδο εγγύησης μεγαλύτερη από την ελάχιστα ζητούμενη στην παρούσα. Η χρήση αυτού του Δικαιώματος προαίρεσης δεν είναι δεσμευτική για την Αναθέτουσα Αρχή/Κύριο του Έργου και σε καμία περίπτωση δεν υποχρεούται να ασκήσει το παραπάνω δικαίωμα, παρά μόνο εφόσον το κρίνει αναγκαίο και έως του ποσού του δικαιώματος προαίρεσης συντήρησης της παρ. 4.5.1.

Οι υπηρεσίες της Περιόδου Εγγύησης αφορούν στο σύνολο του Έργου, καλύπτουν το σύνολο των προϊόντων και υπηρεσιών, παρέχονται σε περιβάλλον Εγγυημένου Επιπέδου Υπηρεσιών (βλ. Τήρηση Εγγυημένου Επιπέδου Υπηρεσιών – Ρήτρες) και είναι αυτές που περιγράφονται στο Υπηρεσίες Περιόδου Συντήρησης, αλλά παρέχονται δωρεάν.

#### Υπηρεσίες Περιόδου Εγγύησης/Συντήρησης

Οι υπηρεσίες της Περιόδου Εγγύησης/Συντήρησης αφορούν στο σύνολο του Έργου, παρέχονται σε περιβάλλον **Εγγυημένου Επιπέδου Υπηρεσιών** (βλ. παρ. 6.3.2 Τήρηση Εγγυημένου Επιπέδου Υπηρεσιών – Ρήτρες) και παρέχονται δωρεάν κατά την περίοδο Εγγύησης.

**ΑΝΑΜΕΝΟΜΕΝΑ ΠΑΡΑΔΟΤΕΑ / ΑΠΟΤΕΛΕΣΜΑΤΑ ΠΕΡΙΟΔΟΥ:**

|  |  |  |  |  |  |  |
| --- | --- | --- | --- | --- | --- | --- |
| **ΑΝΤΙΚΕΙΜΕΝΟ / ΠΕΡΙΕΧΟΜΕΝΟ ΠΕΡΙΟΔΟΥ:**  **ΕΓΓΥΗΣΗ ΕΤΟΙΜΟΥ ΛΟΓΙΣΜΙΚΟΥ ή ΑΛΛΟΥ ΛΟΓΙΣΜΙΚΟΥ εφόσον έχει παραδοθεί στο πλαίσιο της παρούσας**   1. Διασφάλιση καλής λειτουργίας έτοιμου λογισμικού. 2. Εντοπισμός αιτιών βλαβών/ δυσλειτουργιών και αποκατάσταση. Κατόπιν τεκμηριωμένης ειδοποίησης από τον Φορέα Λειτουργίας, ο Ανάδοχος είναι υποχρεωμένος να επιλύει τα προβλήματα εντός χρονικού διαστήματος από την αναγγελία (βλ. παρ. **6.3.2**) εφόσον αυτά δεν έχουν προκύψει από κακόβουλες ή άστοχες παρεμβάσεις τρίτων. Αν η πλήρης και οριστική επίλυση του προβλήματος δεν είναι εφικτή εντός του συγκεκριμένου χρονικού ορίου όπως προβλέπεται στην παρ. **6.3.2 Τήρηση Εγγυημένου Επιπέδου Υπηρεσιών – Ρήτρες**, επιβάλλονται οι προβλεπόμενες ρήτρες. 3. Βελτιστοποιήσεις στη δομή της βάσης, έτσι ώστε να εξασφαλίζεται η βέλτιστη απόδοση του συστήματος. 4. Παράδοση – εγκατάσταση τυχόν βελτιωτικών εκδόσεων λογισμικού, μετά από έγκριση της ΕΠΕ. 5. Εξασφάλιση ορθής λειτουργίας όλων των customizations, διεπαφών με άλλα συστήματα, κ.λπ., με τις βελτιωτικές εκδόσεις. 6. Παράδοση αντιτύπων όλων των μεταβολών ή των επανεκδόσεων ή τροποποιήσεων των εγχειριδίων λογισμικού.   **ΣΥΝΤΗΡΗΣΗ ΕΦΑΡΜΟΓΗΣ/ΩΝ**   1. Διασφάλιση καλής λειτουργίας εφαρμογής/ών. 2. Αποκατάσταση ανωμαλιών λειτουργίας (bugs) της/ων εφαρμογής/ών. Κατόπιν έγγραφης ειδοποίησης από τον Φορέα Λειτουργίας, ο Ανάδοχος είναι υποχρεωμένος να επιλύει τα προβλήματα εντός χρονικού διαστήματος από την αναγγελία (βλ. παρ. **6.3.2** εφόσον αυτά δεν έχουν προκύψει από κακόβουλες ή άστοχες παρεμβάσεις τρίτων. Αν η πλήρης και οριστική επίλυση του προβλήματος δεν είναι εφικτή εντός του συγκεκριμένου χρονικού ορίου όπως προβλέπεται στην παρ. **6.3.2 Τήρηση Εγγυημένου Επιπέδου Υπηρεσιών – Ρήτρες** επιβάλλονται οι προβλεπόμενες ρήτρες. 3. Εντοπισμός αιτιών βλαβών/ δυσλειτουργιών και αποκατάσταση. 4. Παράδοση – εγκατάσταση τυχόν νέων εκδόσεων των εφαρμογών, μετά από έγκριση της ΕΠΕ. 5. Σε περίπτωση που η εγκατάσταση βελτιωτικής έκδοσης των έτοιμων πακέτων λογισμικού, μετά από έγκριση της ΕΠΕ, συνεπάγεται την ανάγκη επεμβάσεων στις εφαρμογές, ο Ανάδοχος είναι υποχρεωμένος να πραγματοποιήσει τις επεμβάσεις αυτές χωρίς πρόσθετη επιβάρυνση του Φορέα Λειτουργίας. 6. Σε περίπτωση που η παράδοση και εγκατάσταση νέων εκδόσεων των εφαρμογών, απαιτεί την εγκατάσταση νέων εκδόσεων έτοιμου λογισμικού, τότε ο Ανάδοχος είναι υποχρεωμένος να τις πραγματοποιήσει χωρίς πρόσθετη επιβάρυνση του Φορέα Λειτουργίας. Στη περίπτωση αυτή η προμήθεια των νέων εκδόσεων έτοιμου λογισμικού δεν αποτελεί υποχρέωση του Αναδόχου. 7. Εξασφάλιση ορθής λειτουργίας όλων των customizations, διεπαφών με άλλα συστήματα, κ.λπ., με τις νεότερες εκδόσεις. 8. Παράδοση αντιτύπων όλων των μεταβολών ή των επανεκδόσεων ή τροποποιήσεων των εγχειριδίων εφαρμογής/ών.   **ΥΠΗΡΕΣΙΕΣ/ΤΕΧΝΙΚΗ ΥΠΟΣΤΗΡΙΞΗ**   1. Υπηρεσίες απομακρυσμένης Τεχνικής Υποστήριξης 2. On site υποστήριξη. Όταν τα αναφερόμενα προβλήματα δεν μπορούν να επιλυθούν απευθείας και οριστικά από το πρώτο επίπεδο παρέμβασης, πρέπει να προωθούνται σε ειδικούς οι οποίοι θα δίνουν την απαιτούμενη λύση επιτόπου. 3. Αντιμετώπιση λαθών και σφαλμάτων στη λειτουργία του συστήματος. 4. Προσαρμογή της βάσης που θα αναπτυχθεί στο πλαίσιο του παρόντος Έργου σε νέες απαιτήσεις που προκύπτουν από πιθανές τροποποιήσεις στην οργάνωση και τις λειτουργίες του Φορέα Λειτουργίας και σχετίζονται με το φυσικό αντικείμενο του παρόντος Έργου. 5. Αναβάθμιση του συστήματος σε νέες εκδόσεις του λειτουργικού συστήματος ή του συστήματος διαχείρισης βάσεων δεδομένων στα οποία βασίζεται το σύστημα. 6. Ενημέρωση των χειριστών του για τυχόν αλλαγές στη λειτουργικότητα του συστήματος.   Για τις ανωτέρω Υπηρεσίες 1, 2 και 3 θα πρέπει να παραδοθούν τα αντίστοιχα Παραδοτέα όπως αυτά περιγράφονται στο Αντικείμενο του Έργου της παρούσας.  Οι ΑΜ που θα διατεθούν κατά τη διάρκεια της περιόδου εγγύησης για τις εργασίες που περιγράφονται στο σημείο 1. ανωτέρω, δεν θα υπερβαίνουν κατ΄ έτος το 5% των ανθρωπομηνών που θα προσφερθούν από τον Ανάδοχο για την ανάπτυξη / παραμετροποίηση των εφαρμογών.  **ΑΝΑΜΕΝΟΜΕΝΑ ΠΑΡΑΔΟΤΕΑ / ΑΠΟΤΕΛΕΣΜΑΤΑ ΠΕΡΙΟΔΟΥ:**   |  |  | | --- | --- | | **Περίοδος Συντήρησης** – Παραδοτέα (ελάχιστα): | | | Τίτλος Παραδοτέου | Περιγραφή Παραδοτέου | | 1. Υπηρεσίες υποστήριξης και αποκατάστασης βλαβών | Τεύχος αποτύπωσης υπηρεσιών που θα περιλαμβάνει:   * Αναλυτικό Πρόγραμμα ενεργειών προληπτικής συντήρησης, που υποβάλλεται με την έναρξη της σχετικής περιόδου * Αναλυτική Καταγραφή Πεπραγμένων Συντήρησης (Τακτικών – Έκτακτων Ενεργειών) * Τεκμηρίωση πρόσθετων προσαρμογών και παραμετροποιήσεων σε έτοιμο λογισμικό και εφαρμογών * Παράδοση αντιτύπων όλων των μεταβολών ή επανεκδόσεων ή τροποποιήσεων των εγχειριδίων του έτοιμου λογισμικού και εφαρμογής/ών * Τεκμηρίωση εγκαταστάσεων νέων εκδόσεων έτοιμου λογισμικού και εφαρμογής/ών * Έκθεση αξιολόγησης Περιόδου | |

#### Τήρηση Εγγυημένου Επιπέδου Υπηρεσιών – Ρήτρες

Ο Ανάδοχος υποχρεούται να υλοποιήσει το σύνολο του συστήματος παρέχοντας παράλληλα τις απαιτούμενες υπηρεσίες τεχνικής υποστήριξης, ώστε να τηρούνται τα ελάχιστα όρια διαθεσιμότητας που ορίζονται στη συνέχεια. Τονίζεται ότι οι όροι που αναφέρονται στην παρούσα παράγραφο ισχύουν για τις περιόδους εγγύησης και συντήρησης (για την τελευταία εφόσον υπογραφεί Σύμβαση Συντήρησης).

**Ορισμοί:**

* **Λογισμικό/Εφαρμογές:** το σύνολο των διακριτών μονάδων λογισμικού/εφαρμογών που παραδόθηκαν/αναπτύχθηκαν στο πλαίσιο της Σύμβασης(όπως περιγράφονται στην Παρ. 3 του Παραρτήματος Ι), η εύρυθμη λειτουργία των οποίων στηρίζει τη λειτουργικότητα του συστήματος, δηλ., εφαρμογές υποσυστημάτων, εργαλεία ανάπτυξης.
* **Βλάβη:** ζημιά μέρους ή όλης της διακριτής μονάδας λογισμικού/εφαρμογών, η οποία επηρεάζει άμεσα και αρνητικά την διαθεσιμότητα ή απόδοση του εν λόγω στοιχείου και κατ’ επέκταση τις προσφερόμενες υπηρεσίες του Συστήματος.
* **Δυσλειτουργία:** ζημιά μέρους ή όλης της διακριτής μονάδας λογισμικού/εφαρμογών, η οποία δεν επηρεάζει άμεσα και αρνητικά την διαθεσιμότητα ή απόδοση του εν λόγω στοιχείου και κατ’ επέκταση τις προσφερόμενες υπηρεσίες του Συστήματος.
* **ΚΩΚ** (κανονικές ώρες κάλυψης): Το χρονικό διάστημα 07:30 – 17:00 για τις εργάσιμες ημέρες.
* **ΕΩΚ** (επιπλέον ώρες κάλυψης): Το υπόλοιπο χρονικό διάστημα.
* **Χρόνος αποκατάστασης βλάβης** είναι το μέγιστο επιτρεπόμενο χρονικό διάστημα από την αναγγελία της βλάβης μέχρι και την αποκατάστασή της. Σημειώνεται ότι, ανά διακριτή μονάδα, ο Χρόνος αποκατάστασης βλάβης προσμετράται **αθροιστικά σε μηνιαία βάση.** Ο χρόνος αυτός είναι:
* έξι (6) ώρες από τη στιγμή της ανακοίνωσης της εμφάνισης της βλάβης αν η ανακοίνωση του προβλήματος πραγματοποιήθηκε εντός ΚΩΚ
* έξι (6) ώρες οι οποίες θα προσμετρούνται από τις 07.30 της επόμενης εργάσιμης ημέρας, για τις λοιπές ώρες ανακοίνωσης προβλήματος βλάβης
* **Χρόνος αποκατάστασης δυσλειτουργίας** είναι το μέγιστο επιτρεπόμενο χρονικό διάστημα από την αναγγελία της δυσλειτουργίας μέχρι και την αποκατάστασή της. Σημειώνεται ότι, ανά διακριτή μονάδα, ο Χρόνος αποκατάστασης δυσλειτουργίας προσμετράται αθροιστικά σε μηνιαία βάση. Ο χρόνος αυτός είναι:
* οκτώ (8) ώρες από τη στιγμή της ανακοίνωσης της εμφάνισης της δυσλειτουργίας αν η ανακοίνωση του προβλήματος πραγματοποιήθηκε εντός ΚΩΚ
* είκοσι τέσσερις (24) ώρες οι οποίες θα προσμετρούνται από τις 07.30 της επόμενης εργάσιμης ημέρας, για τις λοιπές ώρες ανακοίνωσης προβλήματος δυσλειτουργίας

**Μη διαθεσιμότητα – Ρήτρες:**

Σε περίπτωση υπέρβασης του **μηνιαίου χρόνου αποκατάστασης βλάβης**, επιβάλλεται στον Ανάδοχο ρήτρα ίση με το μεγαλύτερο εκ των δύο ακόλουθων τιμών:

* **0,05%** επί του συμβατικού τιμήματος της μονάδας/τμήματος που είναι εκτός λειτουργίας
* **0,2%** επί του τρέχοντος ετήσιου κόστους συντήρησης του συνόλου του συστήματος.

**για κάθε επιπλέον ώρα βλάβης** **(μη διαθεσιμότητας)/δυσλειτουργίας**, εφόσον αυτή είναι εντός ΚΩΚ, ή το ήμισυ του ως άνω υπολογιζόμενου ποσού, εφόσον η ώρα είναι εκτός ΚΩΚ.

Σε περίπτωση υπέρβασης του **μηνιαίου χρόνου αποκατάστασης δυσλειτουργίας**, επιβάλλεται στον Ανάδοχο ρήτρα ίση με το μεγαλύτερο εκ των δύο ακόλουθων τιμών:

* **0,02%** επί του συμβατικού τιμήματος της μονάδας/τμήματος που είναι εκτός λειτουργίας
* **0,1%** επί του τρέχοντος ετήσιου κόστους συντήρησης του συνόλου του συστήματος.

**για κάθε επιπλέον ώρα βλάβης** **(μη διαθεσιμότητας)/δυσλειτουργίας**, εφόσον αυτή είναι εντός ΚΩΚ, ή το ήμισυ του ως άνω υπολογιζόμενου ποσού, εφόσον η ώρα είναι εκτός ΚΩΚ.

*Διευκρινίζεται ότι:*

1. *Ένα σύστημα / υποσύστημα / υπηρεσία θεωρείται ολικά μη διαθέσιμο/η εάν είναι μη διαθέσιμο έστω και ένα μικρό μέρος της λειτουργικότητας που παρέχει.*
2. *Η μη διαθεσιμότητα μιας μονάδας επιφέρει τη μη διαθεσιμότητα όλων των μονάδων του Συστήματος (λογισμικό συστημάτων και εφαρμογών) που εξαρτώνται λειτουργικά από αυτήν, και συνυπολογίζεται στον προσδιορισμό της ρήτρας.*

**Επιπρόσθετες ρήτρες**

* Αν μια μονάδα (λογισμικού/εφαρμογής) είναι μη διαθέσιμη (σε βλάβη ή δυσλειτουργία) για χρονική περίοδο άνω των 72 ωρών (είτε εντός ΚΩΚ είτε εκτός) αθροιστικά στο διάστημα ενός μήνα, πέραν των ως άνω αναφερόμενων ρητρών:
* επιβάλλεται στον Ανάδοχο ρήτρα ίση με **0,02%** επί του συμβατικού τιμήματος της μονάδας/τμήματος που είναι εκτός λειτουργίας, κατά τη διάρκεια της περιόδου εγγύησης
* δεν καταβάλλεται (για τον τρέχοντα μήνα) τίμημα συντήρησης για την μονάδα αυτή κατά τη διάρκεια της περιόδου συντήρησης (εφόσον υπογραφεί Σύμβαση Συντήρησης).

Οι ρήτρες της παρούσας παραγράφου δεν ισχύουν στην περίπτωση που εξοπλισμός ή λογισμικό του Κυβερνητικού Υπολογιστικού Νέφους G-Cloud (Government Cloud) ή/και του ΣΥΖΕΥΞΙΣ προκαλέσει αποδεδειγμένα δυσλειτουργία (τεκμαιρόμενη από τα εργαλεία και τις αναφορές διαθεσιμότητας των σχετικών πόρων / υπηρεσιών του G-Cloud) σε παραδοτέο του Έργου.

#### Προγραμματισμένες Διακοπές Υπηρεσίας

Επιτρέπεται η διενέργεια προγραμματισμένων διακοπών της Υπηρεσίας (Planned Outages), τόσο κατά την υλοποίηση του Έργου, σύμφωνα με τις παρακάτω συνθήκες:

* Κάθε προγραμματισμένη διακοπή της υπηρεσίας από τον Ανάδοχο θα ανακοινώνεται τουλάχιστον **15 ημερολογιακές ημέρες** νωρίτερα στο Φορέα, και θα πρέπει να τεκμηριώνεται κατάλληλα.
* Κάθε προγραμματισμένη διακοπή της υπηρεσίας θα πραγματοποιείται μόνο εφόσον ρητά συμφωνηθεί μεταξύ των δύο μερών.
* Η μέγιστη διάρκεια μίας προγραμματισμένης διακοπής υπηρεσιών θα συμφωνείται ρητά μεταξύ των δύο μερών.
* Θα πραγματοποιείται μόνο **σε ώρες ΕΩΚ** (όπως αυτές ορίζονται στην προηγούμενη ενότητα).
* Η χρονική περίοδος απώλειας της υπηρεσίας που οφείλεται σε προγραμματισμένη διακοπή δε θα υπολογίζεται στη μέτρηση των Ποιοτικών Κριτηρίων.

Σε περιπτώσεις όπου, η διάρκεια της προγραμματισμένης διακοπής υπηρεσίας υπερβεί την προσυμφωνημένη χρονική διάρκεια, και γι’ αυτό ευθύνεται αποκλειστικά ο Ανάδοχος, τότε η επιπλέον χρονική διάρκεια απώλειας της υπηρεσίας θεωρείται ως βλάβη.

#### Ομάδα Έργου/Σχήμα Διοίκησης Έργου

* + 1. Υπεύθυνος Έργου, με τα ακόλουθα προσόντα και εμπειρία:
* Πανεπιστημιακό Τίτλο Σπουδών
* Τουλάχιστον 8-ετή επαγγελματική εμπειρία σε Διαχείριση Έργων
* Να έχει διατελέσει Υπεύθυνος/ Αναπληρωτής Υπεύθυνος Έργου σε έργα ψηφιοποίησης ή/και καταχώρησης/διόρθωσης μεταδεδομένων.
  + 1. Αναπληρωτής Υπεύθυνος Έργου, με τα ακόλουθα προσόντα και εμπειρία:
* Πανεπιστημιακό Τίτλο Σπουδών.
* Τουλάχιστον 3-ετή επαγγελματική εμπειρία σε Διαχείριση Έργων στο αντικείμενο της ψηφιοποίησης.
* Να έχει διατελέσει Υπεύθυνος/ Αναπληρωτής Υπεύθυνος Έργου σε έργα ψηφιοποίησης ή/και καταχώρησης/διόρθωσης μεταδεδομένων.
  + 1. Ομάδα υποστήριξης. Απαιτείται να διατεθούν στην ομάδα έργου τουλάχιστον τρεία (3) στελέχη, τα οποία θα υποστηρίζουν την ομάδα ψηφιοποίησης του Αναδόχου και συνολικά τη διαδικασία ψηφιοποίησης (π.χ. παραλαβή χαρτώου αρχείου από την Αναθέτουσα Αρχή, προετοιμασία υλικού προς ψηφιοποίηση, επιστροφή χαρτώου αρχείου στο φορέα κλπ.), με τα ακόλουθα προσόντα και εμπειρία:
* 5-ετή γενική επαγγελματική εμπειρία.
* Τουλάχιστον 2-ετή επαγγελματική εμπειρία σε ενέργειες υποστήριξης για την ψηφιοποίηση
* χαρτώου αρχείου.
  + 1. Ομάδα ψηφιοποίησης. Απαιτείται να διατεθούν στην ομάδα έργου τουλάχιστον είκοσι (20) στελέχη για τις ανάγκες της ψηφιοποίησης (ψηφιοποιητές, διορθωτές/ καταχωρητές, επόπτες κλπ.).
* Πέντε (5) μέλη της ομάδας ψηφιοποίησης θα πρέπει να έχουν τουλάχιστον 2-ετή επαγγελματική εμπειρία σε ψηφιοποίηση χαρτώου αρχείου και να ονοματίζονται στην προσφορά του υποψήφιου αναδόχου.
* Για τα υπόλοιπα στελέχη-μέλη της ομάδας ψηφιοποίησης, σε ειδικότητες, προσόντα και εμπειρία κατά την κρίση του υποψήφιου αναδόχου, θα καταγραφούν σε πίνακα μόνον ειδικότητες (π.χ. ψηφιοποιητές, διορθωτές/ καταχωρητές, επόπτες κλπ.) και ρόλοι, αριθμός στελεχών ανά ειδικότητα.
  + 1. Ένα (1) στέλεχος Ανάπτυξης Πληροφοριακών Συστημάτων πανεπιστημιακής εκπαίδευσης στην Πληροφορική, κάτοχο μεταπτυχιακού τίτλου σπουδών στην Πληροφορική, με 5ετή τουλάχιστον αποδεδειγμένη επαγγελματική εμπειρία (συμμετοχή σε αντίστοιχα έργα) σε ανάπτυξης πληροφοριακών συστημάτων.
    2. Έναν (1) υπεύθυνο προστασίας προσωπικών δεδομένων (Data Protection Officer), με τουλάχιστον 2ετή επαγγελματική εμπειρία σε θέματα του Κανονισμού Προστασίας Προσωπικών Δεδομένων και πιστοποίηση Υπευθύνου Προστασίας Προσωπικών Δεδομένων.

Ο υποψήφιος Ανάδοχος υποχρεούται να υποβάλλει στην Προσφορά του ολοκληρωμένη πρόταση για το σχήμα διοίκησης, την ομάδα έργου που θα διαθέσει για τη διοίκηση και υλοποίηση του Έργου, το γνωστικό αντικείμενο που θα καλύψουν ο Υπεύθυνος και η Ομάδα Έργου, καθώς και το χρόνο απασχόλησής τους ανά Φάση του Έργου.

Ο υποψήφιος Ανάδοχος θα πρέπει να καταθέσει στην προσφορά του Σχήμα Υλοποίησης και Διοίκησης Έργου όπου θα γίνεται αναφορά στο προσωπικό που θα διαθέσει για τη διοίκηση και υλοποίηση του

Τυχόν αλλαγή του προσωπικού θα τελεί υπό την έγκριση της Αναθέτουσας Αρχής μετά από σχετική εισήγηση της ΕΠΕ και οι σχετικές αποφάσεις θα αποτελούν αναπόσπαστο μέρος της συναφθείσας σύμβασης.

Η Αναθέτουσα Αρχή θα έχει την κύρια ευθύνη επίβλεψης και ελέγχου της πορείας ανάπτυξης και υλοποίησης του Έργου, ενώ την κύρια ευθύνη υλοποίησης του Έργου θα την έχει ο ανάδοχος.

#### Μεθοδολογία διοίκησης και διασφάλισης ποιότητας

Ο υποψήφιος Ανάδοχος είναι υποχρεωμένος να συμπεριλάβει στην προσφορά του λεπτομερές χρονοδιάγραμμα υλοποίησης με τις κύριες φάσεις υλοποίησης, περιγραφές εργασιών και παραδοτέων, αναλυτικές χρονικές περιόδους υλοποίησης, ανθρώπινους πόρους (ρόλοι / ομάδες έργου) και αρμοδιότητες, καθώς και τα κύρια ορόσημα του Έργου.

Κατά τη διάρκεια υλοποίησης του Έργου, ο Ανάδοχος θα υποβάλλει Μηνιαίες Αναφορές Προόδου (progress reports) σχετικά με τις δράσεις του και τις διαδικασίες εκτέλεσης του Έργου, έτσι ώστε να διασφαλίζεται:

* η τήρηση του χρονοδιαγράμματος του Έργου.
* η ορθή, και συμβατή με τις προδιαγραφές, εκτέλεση των υποχρεώσεων του Αναδόχου.

Οι τακτικές συναντήσεις του Αναδόχου με την ΕΠΕ για την πρόοδο του Έργου θα διεξάγονται σε μηνιαία βάση.

Ο Υπεύθυνος Διαχείρισης Έργου του Αναδόχου θα παρουσιάζει σε κάθε συνάντηση την Αναφορά Προόδου του Έργου, στην οποία θα συμπεριλαμβάνεται τυχόν ενημερωμένη έκδοση του χρονοδιαγράμματος του Έργου.

Εκτός από τις τακτικές συναντήσεις, ο Πρόεδρος της ΕΠΕ μπορεί να συγκαλέσει έκτακτες συναντήσεις εάν κριθεί απαραίτητο.

Ο Ανάδοχος θα τηρεί τα πρακτικά των συναντήσεων που διεξάγονται για την πρόοδο του Έργου και θα τα αποστέλλει στην Αναθέτουσα Αρχή.

Ο υποψήφιος Ανάδοχος, θα πρέπει να συμπεριλάβει στην προσφορά του τα έγγραφα του Συστήματος Διαχείρισης Ποιότητας που εφαρμόζει, ή σε περίπτωση χρήσης λογισμικού, να γίνει σχετική αναφορά.

#### Τόπος υλοποίησης/ παροχής των υπηρεσιών

Ο Ανάδοχος θα πρέπει να εγκαταστήσει το Σύστημα στον κόμβο (G-Cloud) και να παραδώσει σε πλήρη λειτουργία το σύνολο του ζητούμενου λογισμικού στον Φορέα Λειτουργίας.

Ο Ανάδοχος επίσης θα πρέπει:

1. να εκτελέσει τις εργασίες σάρωσης στους χώρους όπως αυτoί θα εξειδικευτούν στη Μελέτη Εφαρμογής.  Εφόσον, α) ο υπάρχων χώρος δεν επαρκεί για να υποστηρίξει τη διαδικασία σάρωσης, ή β) στοιχειοθετείται από πλευράς ασφάλειας, ποιότητας και ταχύτητας, η αποτελεσματικότερη υλοποίηση του έργου, τότε ο ανάδοχος οφείλει να προτείνει εναλλακτικές προτάσεις, όσον αφορά στον χώρο σάρωσης (με επαρκή αιτιολόγηση). Η προτεινόμενη εναλλακτική διαδικασία θα πρέπει να διασφαλίζει την ασφαλή μεταφορά και φύλαξη των αρχείων ενώ παράλληλα δεν θα πρέπει να διαταράσσει την ομαλή λειτουργία των αντίστοιχων διυεθύνσεων και την απρόσκοπτη εξυπηρέτηση των πολιτών. Η εναλλακτική διαδικασία θα πρέπει να εγκριθεί από την Αναθέτουσα Αρχή.

Σε κάθε περίπτωση, ο Ανάδοχος δεσμεύεται να αναλάβει κάθε κόστος που θα ανακύψει για την εγκατάσταση και λειτουργία τυχόν εναλλακτικών σημείων σάρωσης/καταχώρησης.

Σε περίπτωση εκτέλεσης των εργασιών σάρωσης εκτός των χώρων που θα οριστούν η επιστροφή του φυσικού αρχείου θα γίνεται στο χώρο αρχικής παραλαβής ή σε όποιο άλλο χώρο συμφωνηθεί, με ευθύνη του αναδόχου.

1. να εκτελέσει τις εργασίες καταχώρησης δεδομένων σε δικές του εγκαταστάσεις (Κέντρο/α Καταχώρησης), τις οποίες θα διαθέσει για αυτό ακριβώς τον σκοπό.

Ο Ανάδοχος στον τόπο υλοποίησης του έργου υποχρεούται:

* να εκτελέσει οποιαδήποτε εργασία απαιτείται σύμφωνα με την διακήρυξη του έργου.
* να συνεργασθεί με τους υπευθύνους του Φορέα για την ομαλή ολοκλήρωση των ενεργειών του έργου

Τόπος υποβολής των παραδοτέων είναι η έδρα της ΚτΠ Μ.Α.Ε.

**ΠΑΡΑΡΤΗΜΑ ΙΙ – Πίνακες Συμμόρφωσης**

**ΠΙΝΑΚΕΣ ΣΥΜΜΟΡΦΩΣΗΣ**

Επεξήγηση και οδηγίες συμπλήρωσης των Πινάκων Συμμόρφωσης που ακολουθούν:

Στη Στήλη «ΠΡΟΔΙΑΓΡΑΦΗ», περιγράφονται αναλυτικά οι αντίστοιχοι τεχνικοί όροι, υποχρεώσεις ή επεξηγήσεις για τα οποία θα πρέπει να δοθούν αντίστοιχες απαντήσεις.

Αν στη στήλη «ΑΠΑΙΤΗΣΗ» έχει συμπληρωθεί η λέξη «ΝΑΙ» ή ένας αριθμός (που σημαίνει υποχρεωτικό αριθμητικό μέγεθος της προδιαγραφής και απαιτεί συμμόρφωση) τότε η αντίστοιχη προδιαγραφή είναι υποχρεωτική για τον υποψήφιο Ανάδοχο, θεωρούμενη ως απαράβατος όρος σύμφωνα με την παρούσα διακήρυξη. Προσφορές που δεν καλύπτουν πλήρως απαράβατους όρους απορρίπτονται ως απαράδεκτες.

Αν η στήλη «ΑΠΑΙΤΗΣΗ» δεν έχει συμπληρωθεί με τη λέξη «ΝΑΙ» ή με κάποιον αριθμό, τότε η προδιαγραφή δεν είναι απαράβατος όρος. Προσφορές που δεν καλύπτουν τους μη απαράβατους όρους ή αποκλίνουν από αυτούς δεν απορρίπτονται.

Στη στήλη «ΑΠΑΝΤΗΣΗ» σημειώνεται η απάντηση του Αναδόχου που έχει τη μορφή ΝΑΙ/ΟΧΙ εάν η αντίστοιχη προδιαγραφή πληρούται ή όχι από την Προσφορά ή ένα αριθμητικό μέγεθος που δηλώνει την ποσότητα του αντίστοιχου χαρακτηριστικού στην Προσφορά.

Στη στήλη «ΠΑΡΑΠΟΜΠΗ» θα καταγραφεί η σαφής παραπομπή (μέσω αύξοντα αριθμού, σελίδας και στίχου τεχνικού εγχειριδίου) σε Παράρτημα ή ενότητα της Τεχνικής Προσφοράς το οποίο θα περιλαμβάνει αριθμημένα Τεχνικά Φυλλάδια κατασκευαστών, ή αναλυτικές τεχνικές περιγραφές των υπηρεσιών, του εξοπλισμού ή του τρόπου διασύνδεσης και λειτουργίας ή αναφορές μεθοδολογίας εγκατάστασης και υποστήριξης κλπ., που κατά την κρίση του υποψηφίου Αναδόχου τεκμηριώνουν τα στοιχεία των Πινάκων Συμμόρφωσης. Στην αρχή του Παραρτήματος καταγράφεται αναλυτικός πίνακας των περιεχόμενων του.

Τονίζεται ότι είναι υποχρεωτική η απάντηση σε όλα τα σημεία των Πινάκων Συμμόρφωσης (υποχρεωτικά και επιθυμητά) και η παροχή όλων των πληροφοριών που ζητούνται.

Μη συμμόρφωση με τον παραπάνω όρο συνιστά λόγο απόρριψης της Προσφοράς.

**1. Αντικείμενο του Έργου – Γενικές Απαιτήσεις**

| **Α/Α** | **ΠΡΟΔΙΑΓΡΑΦΗ** | **ΑΠΑΙΤΗΣΗ** | **ΑΠΑΝΤΗΣΗ** | **ΠΑΡΑΠΟΜΠΗ**  **ΤΕΚΜΗΡΙΩΣΗΣ** |
| --- | --- | --- | --- | --- |
| **1.1** | Παροχή υπηρεσιών από τον Ανάδοχο στις Διευθύνσεις του Υπουργείου Ναυτιλίας και Νησιωτικής Πολιτικής οι οποίες αναφέρονται παρακάτω:   * Διεύθυνση Ποντοπόρου Ναυτιλίας – Νηολόγια Κεντρικού Λιμεναρχείου Πειραιά (Δ.Π.Ν.) * Διεύθυνση Ποντοπόρου Ναυτιλίας – Μητρώο Πλοίων και Μητρώο Ναυτικών Εταιρειών & Αλλοδαπών Ναυτιλιακών Εταιρειών (Δ.Π.Ν.) * Διεύθυνση Εκπαίδευσης Ναυτικών (Δ.Ε.Κ.Ν.) – τμήματος Αποδεικτικών Ναυτικής Ικανότητας | **ΝΑΙ** |  |  |
| **1.2** | **Σάρωση περίπου 8.431.174** αρχείων των Διευθύνσεων του Υπουργείου Ναυτιλίας και Νησιωτικής Πολιτικής όπως αναφέρονται παρακάτω:  Διεύθυνση Ποντοπόρου Ναυτιλίας – Νηολόγια Κεντρικού Λιμεναρχείου Πειραιά (Δ.Π.Ν.): **2.560.501**  Διεύθυνση Ποντοπόρου Ναυτιλίας – Μητρώο Πλοίων και Μητρώο Ναυτικών Εταιρειών & Αλλοδαπών Ναυτιλιακών Εταιρειών (Δ.Π.Ν.): **916.836**  Διεύθυνση Εκπαίδευσης Ναυτικών (Δ.Ε.Κ.Ν.) **: 4.953.837**– τμήματος Αποδεικτικών Ναυτικής Ικανότητας | **ΝΑΙ** |  |  |
| **1.3** | **Τεκμηρίωση** (χαρακτηρισμό σε συγκεκριμένα πεδία / μεταδεδομένα) του συνόλου των εγγράφων που θα σαρωθούν | **ΝΑΙ** |  |  |
| **1.4** | **Επεξεργασία** των σαρωμένων εγγράφων (εφόσον κατά ή μετά τη σάρωση διαπιστωθεί μη αποδεκτή ποιότητα σάρωσης, όπως ορίζεται παρακάτω) | **ΝΑΙ** |  |  |
| **1.5** | **Καταχώρηση,** με τη μέθοδο της **απευθείας πληκτρολόγησης,** **220.000** εγγράφων. | **ΝΑΙ** |  |  |

**2. Υπηρεσίες σάρωσης & τεκμηρίωσης και επεξεργασίας σαρωμένων εγγράφων**

| **Α/Α** | **ΠΡΟΔΙΑΓΡΑΦΗ** | **ΑΠΑΙΤΗΣΗ** | **ΑΠΑΝΤΗΣΗ** | **ΠΑΡΑΠΟΜΠΗ**  **ΤΕΚΜΗΡΙΩΣΗΣ** |
| --- | --- | --- | --- | --- |
| **2.1** | **Απαιτήσεις διασφάλισης ποιότητας σάρωσης – Τεχνικές απαιτήσεις σάρωσης** |  |  |  |
| 2.1.1 | Για την σάρωση των Βιβλίων - Εγγράφων θα πρέπει να χρησιμοποιηθούν ειδικοί **σαρωτές βιβλίων (book scanners)** | **ΝΑΙ** |  |  |
| 2.1.2 | Η σάρωση θα πρέπει να διασφαλίζει την ακεραιότητα των Βιβλίων - Εγγράφων, δηλαδή σάρωση που να μην προκαλεί φθορές στη βιβλιοδεσία των Βιβλίων, ή σε άλλο σημείο των Βιβλίων | **ΝΑΙ** |  |  |
| 2.1.3 | Αποκλειστική ευθύνη του Αναδόχου για την ασφάλεια των φυσικών αρχείων και των ψηφιακών δεδομένων μέχρι την παράδοσή τους στο εκάστοτε Υποθηκοφυλακείο | **ΝΑΙ** |  |  |
| **2.2** | Οι σαρωτές και το υπολογιστικό σύστημα σάρωσης που θα χρησιμοποιηθούν θα πρέπει να καλύπτουν κατ’ ελάχιστον τις παρακάτω τεχνικές απαιτήσεις σάρωσης: |  |  |  |
| 2.2.1 | Οπτική ανάλυση (Optical Resolution) μεγαλύτερη ή ίση με 300 dpi. | **ΝΑΙ** |  |  |
| 2.2.2 | Mέγεθος σάρωσης Α2+ και Α1+, έτσι ώστε να δίνεται η δυνατότητα σάρωσης ανοιγμένων Βιβλίων μεγέθους DIN A2, καθώς και μεγέθους DIN A1 και σαρωτές σχεδίων μεγέθους Α0 | **ΝΑΙ** |  |  |
| 2.2.3 | έγχρωμη σάρωση και σάρωση σε 256 διαβαθμίσεις του γκρι (grayscale). | **ΝΑΙ** |  |  |
| 2.2.4 | Λογισμό επεξεργασίας των σαρωμένων Εγγράφων, με δυνατότητα προεπισκόπησης των σαρωμένων εικόνων, μεγέθυνσης / σμίκρυνσης των εικόνων, διόρθωση φωτεινότητας και αντίθεσης, ευθυγράμμισης, περικοπής, περιστροφής της εικόνας με ακρίβεια μοίρας, διαχωρισμού σελίδων, διαχωρισμού σελίδων με ταυτόχρονη κατάργηση περιοχής εικόνας και δυνατότητα μετατροπής σε διαφορετικό format π.χ. από TIFF σε JPEG κοκ | **ΝΑΙ** |  |  |
| 2.2.5 | Δυνατότητα αποθήκευσης των σαρωμένων εικόνων κατ’ ελάχιστον σε αρχεία τύπου PDF/A2, JPEG 2000 ή ισοδύναμο | **ΝΑΙ** |  |  |
| 2.2.6 | Για την ψηφιοποίηση απαγορεύεται ρητά η χρήση φωτογραφικών μηχανών , ενώ για τους σαρωτές που θα χρησιμοποιηθούν στα πλαίσια των εργασιών, ο ανάδοχος οφείλει να περιγράψει τις πιστοποιήσεις του κατασκευαστή και τα πλήρη τεχνικά χαρακτηριστικά του. | **ΝΑΙ** |  |  |
| **2.3** | **Οι ποιοτικές απαιτήσεις σάρωσης είναι οι εξής:** |  |  |  |
| 2.3.1 | Τα σαρωμένα έγγραφα θα πρέπει να είναι πλήρη, να περιλαμβάνουν δηλαδή το σύνολο των πληροφοριών που απεικονίζονται στο πρωτογενές Υλικό. | **ΝΑΙ** |  |  |
| 2.3.2 | Στις σαρωμένες εικόνες δεν θα πρέπει να εμφανίζονται γραμμές θορύβου από κακή σάρωση (bad scan lines), κενά τμήματα εικόνας καθώς και διπλά είδωλα λόγω αστοχίας στη σάρωση. Επίσης, δεν πρέπει να εμφανίζονται γρατσουνιές (scratches), σκόνη, βρωμιά (lint), λεκέδες / κηλίδες, στίγματα καθώς και άλλα ελαττώματα / ατέλειες, εκτός αυτών που προέρχονται από το πρωτογενές Υλικό. | **ΝΑΙ** |  |  |
| 2.3.3 | Η σάρωση των εγγράφων είναι έγχρωμη σε ανάλυση 300 dpi, στα 8 bit. | **ΝΑΙ** |  |  |
| 2.3.4 | Ο αλγόριθμος συμπίεσης που θα χρησιμοποιηθεί θα πρέπει να είναι μη απωλεστικός (loseless) όπως, CCITT Group 4,JBIG2, Flate,JPEG-2000,MRC κ.λ.π. και θα πρέπει να διασφαλίζει συμπίεση της κάθε σελίδας σαρωμένου εγγράφου σε μέγεθος τουλάχιστον ίσο η μικρότερο των 500 ΚΒ. | **ΝΑΙ** |  |  |
| **2.4** | **Απαιτήσεις για την ασφάλεια των δεδομένων κατά την σάρωση** |  |  |  |
|  | Κατά τη σάρωση των εγγράφων - βιβλίων δεν επιτρέπεται: |  |  |  |
| 2.4.1 | Η μετακίνηση των βιβλίων από τον χώρο της σάρωσης που θα έχει συμφωνηθεί με την Αναθέτουσα Αρχή | **ΝΑΙ** |  |  |
| 2.4.2 | Η χρήση κινητών τηλεφώνων | **ΝΑΙ** |  |  |
| 2.4.3 | Οι χειρόγραφες σημειώσεις | **ΝΑΙ** |  |  |
| 2.4.4 | Η μεταφορά αρχείων από τους υπολογιστές με τον οποιονδήποτε τρόπο (CDs, memory sticks, external disks, e-mail, σύνδεση με δίκτυα δεδομένων, κλπ.) εξαιρουμένης της μεταφοράς αρχείων κατά τη αποστολή των δεδομένων στα Κέντρα Καταχώρησης | **ΝΑΙ** |  |  |
| 2.4.5 | Η χρέωση των αρχείων προς σάρωση στα στελέχη του Αναδόχου θα γίνεται με αριθμητική/ποσοτική και ονομαστική αναφορά | **ΝΑΙ** |  |  |
| 2.4.6 | Στους χώρους των Διευθύνσεων, ο Ανάδοχος **δεν** θα έχει την δυνατότητα να κάνει την όποια επεξεργασία των εγγράφων | **ΝΑΙ** |  |  |
| 2.4.7 | Μετά την ολοκλήρωση των εργασιών ενός «Κινητού Συνεργείου Σάρωσης» σε κάποια Διεύθυνση, ή μετά την επίτευξη πληρότητας στους σκληρούς δίσκους αποθήκευσης δεδομένων ή σε οποιαδήποτε άλλη ενδιάμεση χρονική στιγμή κριθεί αναγκαία από τον Ανάδοχο η μεταφορά των δεδομένων στα «Κέντρα Καταχώρησης», οι σκληροί δίσκοι θα μεταφέρονται, μετά από συνεννόηση με τον Κύριο του Έργου, στα «Κέντρα Καταχώρησης» του Αναδόχου **με ασφαλή τρόπο (με τέτοιο δηλαδή τρόπο που να μην μπορεί ο μεταφορέας ή άλλος εμπλεκόμενος, ή τρίτος να υποκλέψει ευαίσθητα ή και προσωπικά δεδομένα).**  **Να προσδιοριστεί στην προσφορά του υποψηφίου Αναδόχου ο τρόπος ασφαλής μεταφοράς των σκληρών δίσκων** | **ΝΑΙ** |  |  |
| 2.4.8 | Για την ασφάλεια των δεδομένων, κατά τη φάση της σάρωσης, στις περιπτώσεις όπου η ψηφιοποίηση θα γίνει στις εγκαταστάσεις του Αναδόχου, η διαδικασία ψηφιοποίησης θα πρέπει να πραγματοποιηθεί σε κλειστά δωμάτια, στα οποία θα παρέχεται πρόσβαση μέσω συστήματος ελέγχου (Αccess Control). Επιπλέον, οι εγκαταστάσεις θα πρέπει να διαθέτουν σύστημα πυρασφάλειας. Τέλος, για τον σκοπό αυτό ο Ανάδοχος θα πρέπει να συμμορφώνεται με τις πιστοποιήσεις ISO 27001 και ISO 27701. |  |  |  |
| 2.5 | Οι ηλεκτρονικοί υπολογιστές του Αναδόχου, που θα χρησιμοποιηθούν για να υποστηρίξουν τις ενέργειες σάρωσης, θα πρέπει να πληρούν τις ακόλουθες προδιαγραφές: |  |  |  |
| 2.5.1 | Να υποστηρίζουν σύνδεση με τους σαρωτές | **ΝΑΙ** |  |  |
| 2.5.2 | Να υποστηρίζουν το λογισμικό των σαρωτών | **ΝΑΙ** |  |  |
| 2.5.3 | Κάθε ηλεκτρονικός υπολογιστής, θα πρέπει να διαθέτει δύο αποσπώμενους σκληρούς δίσκους σε διάταξη RAID 1 (mirrored), στους οποίους θα αποθηκεύονται τα ψηφιοποιημένα έφφραδα και τα μεταδεδομένα τους. | **ΝΑΙ** |  |  |
| 2.5.4 | Να μην περιέχουν άλλα αποθηκευτικά μέσα πέραν των αποσπώμενων δίσκων (π.χ. CD/DVD writers, άλλων εξωτερικών συσκευών) | **ΝΑΙ** |  |  |
| 2.5.5 | Να μην επιτρέπουν τη σύνδεση εξωτερικών συσκευών αποθήκευσης (π.χ. memory sticks, backup tapes) | **ΝΑΙ** |  |  |
| 2.5.6 | Να μην έχουν δυνατότητα πρόσβασης σε δίκτυο (π.χ. LAN, Internet, WiFi) με εξαίρεση τη χρήση διεπαφής που θα χρησιμοποιηθεί για τη διασύνδεση με το σαρωτή | **ΝΑΙ** |  |  |
| 2.5.7 | Να μην έχουν δυνατότητα επικοινωνίας με άλλες συσκευές (π.χ. υπέρυθρες ακτίνες, Bluetooth, WiFi) | **ΝΑΙ** |  |  |
| 2.5.8 | Ο Ανάδοχος υποχρεούται να πραγματοποιεί, μετά τη μεταφορά των δεδομένων στα Κέντρα Καταχώρησης, ασφαλή διαγραφή των δεδομένων που θα έχουν αποθηκευτεί στους αποσπώμενους σκληρούς δίσκους.  (Ασφαλής διαγραφή είναι η διαγραφή η οποία διασφαλίζει πως τα διαγραμμένα αρχεία από τους σκληρούς δίσκους δεν είναι δυνατόν να επανακτηθούν ακόμα και αν χρησιμοποιηθεί τεχνολογία ανάκτησης).  Αναλυτικότερα, οι βασικές προδιαγραφές που πρέπει να πληρούνται είναι οι εξής:   * Διαγραφή με ασφάλεια οποιουδήποτε δεδομένου που υπάρχει στο χώρο ενός σκληρού δίσκου * Διαγραφή με ασφάλεια του περιεχομένων των αρχείων (όχι μόνο τα ονόματα των αρχείων) * Ο αλγόριθμος διαγραφής θα πρέπει να ακολουθεί τα διεθνή standards | **ΝΑΙ** |  |  |
| **2.6** | **Τεκμηρίωση σαρωμένων εγγράφων – Μεταδεδομένα** |  |  |  |
| 2.6.1 | Συμμόρφωση με την Παρ. 5.4.1.8 | **ΝΑΙ** |  |  |
| **2.7** | **Δειγματοληπτικός Έλεγχος παραγόμενων προϊόντων σάρωσης** |  |  |  |
| 2.7.1 | Η δειγματοληπτικοί έλεγχοι των σαρωμένων εγγράφων και των μεταδεδομένων θα γίνονται σε παρτίδες εγγράφων - σελίδων και μεταδεδομένων που δεν θα ξεπερνούν τις **δέκα χιλιάδες (10.000) σελίδες / μεταδεδομένα** η κάθε μία. | **ΝΑΙ** |  |  |
| 2.7.2 | Καθ’ όλη τη διάρκεια των δειγματοληπτικών ελέγχων, αρμόδια στελέχη του Αναδόχου θα συνδράμουν υποστηρικτικά στην ομάδα δειγματοληπτικού ελέγχου (μέσω χρήσης της εφαρμογής δειγματοληπτικού ελέγχου και ταξινόμηση Βιβλίων), ώστε η ολοκλήρωσή των ελέγχων να πραγματοποιείται και να ολοκληρώνεται στο συντομότερο δυνατό χρόνο. | **ΝΑΙ** |  |  |
| 2.7.3 | Οι δειγματοληπτικοί έλεγχοι των σαρωμένων εγγράφων και των μεταδεδομένων   * θα πραγματοποιούνται σύμφωνα με τον πίνακα δειγματοληψίας ISO 2859 Sampling Standard (βλ.ΠΑΡΑΡΤΗΜΑ VIII) | **ΝΑΙ** |  |  |
| 2.7.4 | Σε περίπτωση που ο αριθμός των λαθών για μία συγκεκριμένη παρτίδα υπερβαίνει το αποδεκτό όριο, το οποίο ορίζεται από τη μεθοδολογία ελέγχου που θα εφαρμοστεί,   * **ο Ανάδοχος υποχρεούται για έλεγχο του συνόλου των σαρωμένων εγγράφων - σελίδων ή / και καταχωρημένων μεταδεδομένων της παρτίδας.** Εφόσον εντοπιστούν σελίδες με μη συμβατή με τις τιθέμενες στην παρούσα διακήρυξη προδιαγραφές ποιότητας σάρωσης ή εντοπιστούν λάθησε μεταδεδομένα, τότε ο Ανάδοχος υποχρεούταιγια επανάληψη της σάρωσης των συγκεκριμένων σελίδων ή για διόρθωση των λαθών * Αρμόδια ομάδα δειγματοληπτικού ελέγχου της Αναθέτουσας Αρχής θα πραγματοποιήσει νέο δειγματοληπτικό έλεγχο. Εφόσον ο αριθμός των λαθών που διαπιστωθούν από τον νέο δειγματοληπτικό έλεγχο, για τη συγκεκριμένη παρτίδα, υπερβαίνει εκ νέου το αποδεκτό όριο, τότε ο Ανάδοχος υποχρεούται για εκ νέου σάρωση ή / και τεκμηρίωση του συνόλου των σελίδων της παρτίδας. Στην περίπτωση αυτή θα πραγματοποιηθεί νέος δειγματοληπτικός έλεγχος. | **ΝΑΙ** |  |  |
| 2.7.5 | Σε περίπτωση που διαπιστωθεί ότι η αστοχία του Αναδόχου είναι μικρότερη από αυτή που ορίζει το Επίπεδο Εμπιστοσύνης, ο Ανάδοχος υποχρεούται απλά να επαναλάβει την ενέργειά του (νέα σάρωση ή διόρθωση των λαθών που εντοπίστηκαν) μόνο για τις σελίδες ή τα μεταδεδομένα στα οποία διαπιστώθηκε αστοχία. Με την προϋπόθεση της διόρθωσης θα παραλαμβάνεται η σχετική παρτίδα. | **ΝΑΙ** |  |  |
| **2.8** | O υποψήφιος Ανάδοχος θα πρέπει να συμπεριλάβει στην προσφορά του τα εξής: |  |  |  |
| 2.8.1 | Μοντέλο Υλοποίησης Σάρωσης, το οποίο θα αποτελεί εξειδίκευση των όσων αναφέρονται στην Παρ. 5.4 Μοντέλο Υλοποίησης Σάρωσης | **ΝΑΙ** |  |  |
| 2.8.2 | Πλάνο Σάρωσης, το οποίο θα περιλαμβάνεται στο Μοντέλο Υλοποίησης Σάρωσης και θα αποτελεί εξειδίκευση του προγράμματος επισκέψεων για κάθε Υποθηκοφυλακείο.  Στο Πλάνο Σάρωσης θα αποτυπώνεται η επαναληπτική διαδικασία της παράδοσης – παραλαβής των παρτίδων Βιβλίων, ενώ κατά προσέγγιση θα αποτυπώνεται και ο αριθμός των ημερών παραμονής του σε κάθε Υποθηκοφυλακείο έτσι ώστε να ολοκληρωθεί η σάρωση και τεκμηρίωση του συνόλου του Υλικού εντός χρονοδιαγράμματος. | **ΝΑΙ** |  |  |
| 2.8.3 | Σχέδιο Ποιοτικού & Ποσοτικού Ελέγχου Σάρωσης, στο οποίο θα περιγράφεται:   * Η μεθοδολογία και ειδικότερα οι διαδικασίες ποιοτικού και ποσοτικού ελέγχου που θα εφαρμόσει ο Ανάδοχος. * Το διάγραμμα ροής της διαδικασίας παραγωγής όπου θα είναι εμφανή τα σημεία όπου θα εφαρμοσθεί η διαδικασία διασφάλισης ποιότητας. | **ΝΑΙ** |  |  |
| 2.8.4 | Εναλλακτικό Σχέδιο Λειτουργίας, για την περίπτωση βλάβης σαρωτών και λοιπών συσκευών που θα χρησιμοποιηθούν από τον Ανάδοχο στην υλοποίηση του έργου.  Το Εναλλακτικό Σχέδιο Λειτουργίας θα πρέπει να περιλαμβάνει:   * Πρόβλεψη για διαδικασία άμεσης επισκευής βλαβών ή αντικατάστασης συσκευών που σχετίζονται με τη διαδικασία σάρωσης και τεκμηρίωσης * Πρόβλεψη για ύπαρξη εφεδρικών συσκευών σάρωσης και λοιπών συσκευών που θα χρησιμοποιηθούν στην υλοποίηση του έργου. | **ΝΑΙ** |  |  |

**3. Υπηρεσίες καταχώρησης**

| **Α/Α** | **ΠΡΟΔΙΑΓΡΑΦΗ** | **ΑΠΑΙΤΗΣΗ** | **ΑΠΑΝΤΗΣΗ** | **ΠΑΡΑΠΟΜΠΗ**  **ΤΕΚΜΗΡΙΩΣΗΣ** |
| --- | --- | --- | --- | --- |
| **3.1** | **Γενικές απαιτήσεις καταχώρησης Εγγράφων** |  |  |  |
| 3.1.1 | Για την καταχώρηση των στοιχείων των εγγράφων – βιβλίων μιας διεύθυνσης , θα ακολουθηθεί χρονολογική σειρά, για κάθε μια από τις κατηγορίες Βιβλίων, ξεκινώντας από την πιο πρόσφατη χρονική περίοδο. | **ΝΑΙ** |  |  |
| 3.1.2 | Καταχώρηση των στοιχείων των εγγράφων σε χώρο του Αναδόχου (Κέντρα Καταχώρησης), ο οποίος θα πρέπει να είναι, με ευθύνη του Αναδόχου, κατάλληλα διαμορφωμένος και εξοπλισμένος για τον σκοπό αυτό.  Συμμόρφωση με την Παρ. 5.5.6 Προδιαγραφές Κέντρων Καταχώρησης | **ΝΑΙ** |  |  |
| 3.1.3 | Καταχώρηση από τον Ανάδοχο των μεταδεδομένων 220.000 εγγράφων. | **ΝΑΙ** |  |  |
| **3.2** | **Απαιτήσεις διασφάλισης ποιότητας καταχωρήσεων – Μεθοδολογία καταχώρησης.**  Συμμόρφωση του Αναδόχου με την παρακάτω διαδικασία καταχώρησης: |  |  |  |
| 3.2.1 | Κάθε έγγραφο θα καταχωρείται εις διπλούν, **από δύο διαφορετικούς καταχωρητές** | **ΝΑΙ** |  |  |
| 3.2.2 | Με την ολοκλήρωση και της Β’ καταχώρησης θα γίνεται, μέσω εφαρμογής ελέγχου ορθότητας καταχωρήσεων, αυτόματη αντιπαραβολή των δύο καταχωρήσεων και θα επισημαίνονται αυτοματοποιημένα από την εφαρμογή τυχόν διαφορές ανάμεσα στην Α’ και στην Β’ καταχώρηση | **ΝΑΙ** |  |  |
| 3.2.3 | Για την διόρθωση των λαθών/διαφορών, Καταχωρητές Γ’ καταχώρησης θα προβαίνουν στις απαραίτητες διορθώσεις σε κάθε έγγραφο που έχει επισημανθεί, με στόχο την εξάλειψη όλων των διαφορών που εντοπίστηκαν ανάμεσα στην Α’ και Β’ Καταχώρηση | **ΝΑΙ** |  |  |
| 3.2.4 | Η υποστήριξη των Καταχωρητών Α’ καταχώρησης θα γίνεται από τον / τους Επιβλέποντες Α’ καταχώρησης (Α’ Supervisors), ενώ η υποστήριξη των Καταχωρητών Β’ καταχώρησης θα γίνεται από τον / τους Επιβλέποντες Β’ καταχώρησης (Β’ Supervisors) | **ΝΑΙ** |  |  |
| **3.3** | **Δειγματοληπτικός Έλεγχος Καταχωρημένων Στοιχείων** |  |  |  |
| 3.3.1 | Η δειγματοληπτικοί έλεγχοι των καταχωρημένων εγγράφων θα γίνονται σε παρτίδες των έως **τριάντα πέντε** **χιλιάδων (35.000) σελίδων** η κάθε μία. | **ΝΑΙ** |  |  |
| 3.3.2 | Καθ’ όλη τη διάρκεια των δειγματοληπτικών ελέγχων, αρμόδια στελέχη του Αναδόχου θα συνδράμουν υποστηρικτικά, ώστε η ολοκλήρωσή των ελέγχων να γίνεται το συντομότερο δυνατό. | **ΝΑΙ** |  |  |
| 3.3.3 | Οι δειγματοληπτικοί έλεγχοι των καταχωρημένων εγγράφων   * θα ξεκινούν με την ολοκλήρωση της καταχώρησης (Α’, Β’ ή και Γ΄) κάθε παρτίδας * θα πραγματοποιούνται σύμφωνα με τον πίνακα δειγματοληψίας ISO 2859 Sampling Standard (βλ. ΠΑΡΑΡΤΗΜΑ VIII) | **ΝΑΙ** |  |  |
| 3.3.4 | Σε περίπτωση που ο αριθμός των λαθών για μία συγκεκριμένη παρτίδα υπερβαίνει το αποδεκτό όριο, το οποίο ορίζεται από τη μεθοδολογία δειγματοληπτικού ελέγχου που θα εφαρμοστεί, τότε θα πρέπει να πραγματοποιηθούν από τον Ανάδοχο οι παρακάτω ενέργειες:   * **Ο Ανάδοχος υποχρεούται για έλεγχο του συνόλου των καταχωρηθέντων στοιχείων της παρτίδας** και εφόσον εντοπιστούν έγγραφα με λάθη,για διόρθωση των λαθών. * Αρμόδια ομάδα δειγματοληπτικού ελέγχου της Αναθέτουσας Αρχής θα πραγματοποιήσει νέο δειγματοληπτικό έλεγχο. Εφόσον ο αριθμός των λαθών που διαπιστωθούν από τον νέο δειγματοληπτικό έλεγχο, για τη συγκεκριμένη παρτίδα, υπερβαίνει εκ νέου το αποδεκτό όριο, τότε ο Ανάδοχος υποχρεούται για εκ νέου καταχώρηση του συνόλου των στοιχείων της παρτίδας. Στην περίπτωση αυτή θα πραγματοποιηθεί νέος δειγματοληπτικός έλεγχος. | **ΝΑΙ** |  |  |
| 3.3.5 | Σε περίπτωση που διαπιστωθούν λιγότερα λάθη από τον αριθμό λαθών που ορίζει το Επίπεδο Εμπιστοσύνης, ο Ανάδοχος υποχρεούται απλά να διορθώσει τα λάθη που εντοπίστηκαν. Με την προϋπόθεση της διόρθωσης θα παραλαμβάνεται η σχετική παρτίδα. | **ΝΑΙ** |  |  |
| **3.4** | **Απαιτήσεις για την ασφάλεια των δεδομένων κατά την καταχώρηση** |  |  |  |
|  | Όσον αφορά στους ηλεκτρονικούς υπολογιστές (στο σύνολό τους) των θέσεων εργασίας των καταχωρητών : |  |  |  |
| 3.4.1 | Δεν θα επιτρέπουν την πρόσβαση σε τοπικές συσκευές αποθήκευσης δεδομένων (memory sticks, backup drives, κ.ά.) ή την μεταφορά δεδομένων μέσω άλλης τεχνολογίας μεταφοράς δεδομένων (Υπέρυθρες ακτίνες, Bluetooth, κ.ά.) πέραν του τοπικού δικτύου που θα εγκατασταθεί. | **ΝΑΙ** |  |  |
| 3.4.2 | Δεν θα πρέπει να έχουν ενεργοποιημένη τη δυνατότητα σύνδεσης στο Internet. | **ΝΑΙ** |  |  |
| 3.4.3 | H εφαρμογή καταχώρησης θα πρέπει να διασφαλίζει ότι δε θα υπάρξει διαρροή προσωπικών δεδομένων κατά την πληκτρολόγηση και τον έλεγχο των δεδομένων από τον Ανάδοχο. | **ΝΑΙ** |  |  |
| **3.5** | O υποψήφιος Ανάδοχος θα πρέπει να συμπεριλάβει στην προσφορά του τα εξής: |  |  |  |
| 3.5.1 | Περιγραφή των εγκαταστάσεων, του εξοπλισμού και του λογισμικού που προτίθεται να χρησιμοποιήσει, διασφαλίζοντας την ασφάλεια των δεδομένων και την υλοποίηση του έργου εντός χρονοδιαγράμματος και με την προδιαγραφόμενη ποιότητα και διαδικασία. | **ΝΑΙ** |  |  |
| 3.5.2 | Σχέδιο Ελέγχου Ποιότητας Καταχώρησης στοιχείων εγγράφων, στο οποίο:   * θα εξειδικεύσει / επεκτείνει τους ρόλους και τη διαδικασία καταχώρησης εγγράφων που αναφέρονται στην Παρ. 5.5.3 Απαιτήσεις Διασφάλισης Ποιότητας Καταχωρήσεων. * θα περιγράφεται η μεθοδολογία και ειδικότερα οι διαδικασίες ποιοτικού ελέγχου που θα εφαρμόσει ώστε τα τελικά προϊόντα να είναι σύμφωνα με τις απαιτήσεις του έργου * θα περιγράφεται το διάγραμμα ροής της διαδικασίας καταχώρησης όπου θα είναι εμφανή τα σημεία όπου θα εφαρμοσθεί η προδιαγραφόμενη διαδικασία διασφάλισης ποιότητας. | **ΝΑΙ** |  |  |

**4. Λειτουργικές Προδιαγραφές Σύστηματος Ηλεκτρονικής Διαχείρισης εγγράφων**

| **Α/Α** | **ΠΡΟΔΙΑΓΡΑΦΗ** | **ΑΠΑΙΤΗΣΗ** | **ΑΠΑΝΤΗΣΗ** | **ΠΑΡΑΠΟΜΠΗ**  **ΤΕΚΜΗΡΙΩΣΗΣ** |
| --- | --- | --- | --- | --- |
| **4.1** | **Λειτουργικές Προδιαγραφές Σύστηματος Ηλεκτρονικής Διαχείρισης εγγράφων:** |  |  |  |
| 4.1.1 | Δυνατότητα προσθήκης νέων δικαιολογητικών στους φακέλους μόνον σε εξουσιοδοτημένους χρήστες του συστήματος με ταυτόχρονη καταγραφή των ενεργειών προσθήκης/ τροποποίησης φακέλου. | **ΝΑΙ** |  |  |
| 4.1.2 | Καταγραφή των ενεργειών προσθήκης/ τροποποίησης φακέλου. | **ΝΑΙ** |  |  |
| 4.1.3 | Πολυκαναλική πρόσβαση (web browser,app κ.α). | **ΝΑΙ** |  |  |
| 4.1.4 | Φίλτρα φακέλων με δυνατότητα αναζήτησης. | **ΝΑΙ** |  |  |
| 4.1.5 | Η επεξεργασία εγγράφων πρέπει να γίνεται απευθείας από το πρόγραμμα περιήγησης. | **ΝΑΙ** |  |  |
| 4.1.6 | Υποστήριξη πρόσθετων/επεξεργασμένων εκδόσεων εγγράφων, ακόμη και από διαφορετικούς τύπους αρχείου. | **ΝΑΙ** |  |  |
| 4.1.7 | Δυνατότητα επεξεργασίας εγγράφων απευθείας από το πρόγραμμα περιήγησης. Όλες οι αλλαγές στα έγγραφα πρέπει να παρακολουθούνται και να αποθηκεύονται αυτόματα. Οι χρήστες πρέπει να μπορούν να ανεβάσουν πρόσθετες εκδόσεις εγγράφων, ακόμη και από διαφορετικούς τύπους αρχείου | **ΝΑΙ** |  |  |
| 4.1.8 | Δυνατότητα εξαγωγής σελίδων, κατάργηση σελίδων, διαχωρισμός εγγράφου, συγχώνευση πολλαπλών εγγράφων σε μεμονωμένο pdf, μετατροπή σε ασπρόμαυρο (B/W), προσθήκη/αντικατάσταση σελίδων. | **ΝΑΙ** |  |  |
| 4.1.9 | Δυνατότητα έξυπνης, απλής αναζήτηση λέξεων-κλειδιών, σε όλες τις ιδιότητες του εγγράφου (πχ από ,προς, μέγεθος, αριθμός σελίδων, δημιουργός ,συντάκτης κλπ.) | **ΝΑΙ** |  |  |
| 4.1.10 | Να διαθέτει πολιτικές ασφαλείας με ξεχωριστή δημιουργία, επεξεργασία, προβολή, μετακίνηση, διαγραφή δικαιωμάτων ανά φάκελο/υποφάκελο και έλεγχο εισόδου και εξόδου | **ΝΑΙ** |  |  |
| 4.1.11 | Να υποστηρίζει κρυπτογράφηση με πολλαπλά κλειδιά | **ΝΑΙ** |  |  |
| 4.1.12 | Υποστήριξη διαβαθμισμένης πρόσβασης χρηστών | **ΝΑΙ** |  |  |
| 4.1.13 | Έλεγχος εκδόσεων | **ΝΑΙ** |  |  |
| 4.1.14 | Κλείδωμα αρχείων | **ΝΑΙ** |  |  |
| 4.1.15 | Αναζήτηση και με ελεύθερο κείμενο με χρήση μεταδεδομένων εγγράφων | **ΝΑΙ** |  |  |
| 4.1.16 | Το σύστημα να βασίζεται σε λογισμικό που θα εγκατασταθεί σε εικονικά και περιβάλλοντα νεφοϋπολογιστικής (cloud). | **ΝΑΙ** |  |  |
| 4.1.17 | Η πλατφόρμα Ηλεκτρονικής Διαχείρισης Εγγράφων του Αναδόχου θα πρέπει να διαθέτει ολοκληρωμένη λύση Open XDR (Extended Detection & Response) με χαρακτηριστικά και λειτουργίες Next Gen SOC | **ΝΑΙ** |  |  |
| 4.1.18 | Τα κύρια μέρη που θα πρέπει να περιλαμβάνει είναι:   * Έναν Κεντρικό Επεξεργαστή Δεδομένων ( Data Processor - DP) ο οποίος λαμβάνει όλη την πληροφορία που συλλέγεται από το σύστημα. * Ένα σύστημα μηχανικής μάθησης το οποίο συνεισφέρει στη ανίχνευση απειλών και συμβάντων, ανά tenant, χρησιμοποιώντας τα δεδομένα εντός του επεξεργαστή δεδομένων. * Αισθητήρες που συλλέγουν δεδομένα και τα αποστέλλουν στον επεξεργαστή δεδομένων | **ΝΑΙ** |  |  |
| 4.1.19 | Το προσφερόμενο σύστημα ασφαλείας για την πλατφόρμα Ηλεκτρονικής Διαχείρισης Εγγράφων πρέπει να έχει τη δυνατότητα να υποστηρίζει και το μοντέλο MDR (Managed Detection & Response) και στο σύνολό του να υποστηρίζει όλο τον κύκλο ζωής αναγνώρισης και αντιμετώπισης απειλών, που αναλύεται στα στάδια:   * Συλλογή (Collect) * Εντοπισμός (Detect) * Έρευνα (Investigate) * Απόκριση (Respond) | **ΝΑΙ** |  |  |
| 4.1.20 | Διάθεση προστατευμένου περιβάλλοντος (sandbox), το οποίο να βασίζεται στην πλήρη εξομοίωση του συστήματος και να ανιχνεύει επιθέσεις πολλαπλών σταδίων (multi-stage attack) όπου η εκμετάλλευση χωρίζεται σε πολλαπλά αντικείμενα | **ΝΑΙ** |  |  |
| 4.1.21 | Το σύστημα θα παρέχει προηγμένες δυνατότητες συσχέτισης για τον εντοπισμό περιστατικών ασφαλείας όπως:  o Επιθέσεις DDOS (SYN Flood)  o Κρούσμα σκουληκιών (warms)  o Σάρωση θύρας  o Έγχυση SQL  o Βίαιη επίθεση στην υποδομή (Brute Force) | **ΝΑΙ** |  |  |
| 4.1.22 | Χρήση αλγορίθμων με βάση την μηχανική μάθηση | **ΝΑΙ** |  |  |
| 4.1.23 | Αισθητήρες που υποστηρίζουν ταχύτητα διασύνδεσης δικτύου 1Gbps, 10Gbps | **ΝΑΙ** |  |  |
| 4.1.24 | Αναγνώριση γεγονότων ως μέρος μιας ροής εργασίας (workflow) | **ΝΑΙ** |  |  |
| 4.1.25 | Ενσωμάτωση με τουλάχιστον πέντε ανοιχτές πηγές πληροφοριών για απειλές (Open Source Threat Intelligence) | **ΝΑΙ** |  |  |
| 4.1.26 | Παροχή απόλυτης προστασίας από επιθέσεις APT μέσω δικτύου και web. | **ΝΑΙ** |  |  |
| 4.1.27 | Υποστήριξη ειδοποιήσεων συμβάντος (event notification) σε μορφή JSON. | **ΝΑΙ** |  |  |
| **4.2** | **Γενικές απαιτήσεις Ψηφιακής Πλατφόρμας για τις Υπηρεσίες εκπαίδευσης** |  |  |  |
| 4.2.1 | Προσφορά υπηρεσιών εκπαίδευσης – μεταφοράς τεχνογνωσίας στους χρήστες και διαχειριστές της πλατφόρμας Ηλεκτρονικής Διαχείρισης Εγγράφων μέσω παροχής ψηφιακής πλατφόρμας που θα περιλαμβάνει κατ’ ελάχιστον σε μορφή ψηφιακού εκπαιδευτικού υλικού την πλήρη τεκμηρίωση του πληροφοριακού συστήματος και όλων των επιμέρους υποσυστημάτων για όλες τις υποστηριζόμενες κατηγορίες και ρόλους χρηστών. | **ΝΑΙ** |  |  |
| 4.2.2 | Δυνατότητα όλων των άμεσα και δυνητικά ωφελούμενων επιτελικών χρηστών και διαχειριστών των φορέων λειτουργίας για πρόσθεση νέου εκπαιδευτικού υλικού, όπως πχ. βέλτιστες πρακτικές αξιοποίησης ή διαχείρισης του συστήματος ή οτιδήποτε επιπλέον υλικό κρίνεται ως αναγκαίο ή υψηλής προστιθέμενης αξίας, με πλήρη πρόσβαση στο σύνολο των λειτουργικών ευκολιών της εκπαιδευτικής πλατφόρμας. | **ΝΑΙ** |  |  |
| 4.2.3 | Για την τεχνική υποστήριξη των χρηστών του συστήματος πρέπει να παρέχεται ομάδα help desk είτε μέσω τηλεφωνικής κλήσης είτε μέσω ηλεκτρονικού ταχυδρομείου κατά τις εργάσιμες ημέρες και μεταξύ των ωρών 10.00 π.μ. έως 14.00 μ.μ. Το αρμόδιο προσωπικό του αναδόχου θα εξασφαλίζει την παροχή πληροφοριών/διευκρινήσεων στους χρήστες συστημάτων καθώς και την αποκατάσταση τυχόν προβλημάτων. | **ΝΑΙ** |  |  |
| 4.2.4 | Παροχή υπηρεσιών αναβάθμισης και εγγυήσεις καλής λειτουργίας του συστήματος καθ’ όλη την διάρκεια της σύμβασης. | **ΝΑΙ** |  |  |
| 4.2.5 | Υποστήριξη ιεραρχικής δομής ψηφιακού βιβλίου με οργάνωση σε ενότητες και υποενότητες | **ΝΑΙ** |  |  |
| 4.2.6 | Δυνατότητα εισαγωγής περιεχόμενου ενότητας τουλάχιστον των παρακάτω μορφών / τύπων:   * μορφοποιημένη ιστοσελίδα που συντάσσεται με εργαλείο σύνταξης ενσωματωμένο της πλατφόρμας, * εξωτερική ιστοσελίδα, * video (από εξωτερικές πηγές - URL) ή από αρχείο, * Podcast (εξωτερικό URL), * πακεταρισμένο περιεχόμενο μάθησης με τη δική του εσωτερική δομή (CP - content packaged learning content) σε μορφή IMS Content Packaging, * Περιεχόμενο WiKi (με εισαγωγή ή δημιουργία με HTML editor μέσω της πλατφόρμας), * ενότητας ασκήσεων | **ΝΑΙ** |  |  |
| 4.2.7 | Δυνατότητα σύνταξης περιεχομένου με ειδικό ενσωματωμένο εργαλείο-συντάκτη που επιτρέπει τουλάχιστον την εισαγωγή:   * αλληλεπιδραστικά μορφοποιημένου κειμένου (χρώμα, φόντο, γραμματοσειρά, μέγεθος, bold, italics, underlined), * εικόνων, * αριθμημένων ή σημειωμένων (bulleted) λιστών από κείμενο, * ήχο ή video ως ενσωματωμένο html περιεχόμενο, * επιτρέπει τον ορθογραφικό έλεγχο μέσω των plug-ins του εκάστοτε πλοηγού * εναπόθεση (dropping) περιεχομένου που έχει γίνει copied από οποιαδήποτε τρίτη ιστοσελίδα στον συντάκτη (editor) ή ακόμη και από το Microsoft Word, με διατήρηση κάποιου είδους μορφοποίησης καθώς και των εικόνων | **ΝΑΙ** |  |  |
| 4.2.8 | Παρουσίαση του γενικού καταλόγου όλων των μαθημάτων και των πόρων μάθησης (learning resources) για επιλογή προς επεξεργασία, με πληροφορία συγγραφέων, ημερομηνία δημιουργίας, καθώς και φίλτρα (συμπεριλαμβάνοντας τουλάχιστον στα φίλτρα εάν πρόκειται για ασκήσεις ή μαθήματα, για video ή podcast ή αρχεία word) | **ΝΑΙ** |  |  |
| 4.2.9 | Επεκτάσιμη ορολογία (glossary) με τη βοήθεια ενσωματωμένου αλληλεπιδραστικού εργαλείου | **ΝΑΙ** |  |  |
| 4.2.10 | Δυνατότητα προσδιορισμού συνωνύμων με άλλους όρους που ήδη έχουν εισαχθεί στην ορολογία | **ΝΑΙ** |  |  |
| 4.2.11 | Δυνατότητα μορφοποίησης της παρουσίασης του περιεχομένου (αναλυτικής επεξήγησης) της ορολογίας (χρώμα κειμένου, χρώμα φόντου, γραμματοσειρά και μέγεθος) ξεχωριστά, ακόμη και σε κάθε όρο του καταλόγου εάν τύχει και αυτό απαιτείται, με δυνατότητα εισαγωγής κειμένου μέσω συντάκτη που επιτρέπει μορφοποίηση (όπως λίστες, υπογράμμιση, στοίχιση), καθώς και εισαγωγή πινάκων, αλλά και συνδέσμων σε εξωτερικές ιστοσελίδες | **ΝΑΙ** |  |  |
| 4.2.12 | Υποστήριξη τουλάχιστον των παρακάτω ρόλων στη δημιουργία χρηστών:   * διαχειριστής συστήματος (admin), * διαχειριστής χρηστών (user manager), * ιδιοκτήτης μαθήματος (course owner) * συγγραφέας μαθήματος (course author), * συμμετέχων μαθήματος / διδασκόμενος / εκπαιδευόμενος (course participant / trainee) * διαχειριστής πόρων ψηφιακών μαθημάτων (πρόκειται για πηγές / στοιχεία κοινά σε διάφορα ψηφιακά μαθήματα) * διαχειριστής οδηγού μαθημάτων (curriculum), * διαχειριστής τράπεζας ασκήσεων (test bank) * σύμβουλος μαθήματος (course coach) * ανώνυμοι χρήστες / επισκέπτες (guests) | **ΝΑΙ** |  |  |

**5. Λοιπές απαιτήσεις Έργου**

| **Α/Α** | **ΠΡΟΔΙΑΓΡΑΦΗ** | **ΑΠΑΙΤΗΣΗ** | **ΑΠΑΝΤΗΣΗ** | **ΠΑΡΑΠΟΜΠΗ**  **ΤΕΚΜΗΡΙΩΣΗΣ** |
| --- | --- | --- | --- | --- |
| **5.1** | **Χρονοδιάγραμμα υλοποίησης** |  |  |  |
| **5.1.1** | Η διαδικασία επανυποβολών παρτίδων εγγράφων (σαρωμένων ή καταχωρημένων) σε καμία περίπτωση δεν πρέπει να επηρεάσει το συνολικό χρονοδιάγραμμα του έργου | **ΝΑΙ** |  |  |
| **5.1.2** | Ο Ανάδοχος υποχρεούται, σε περίπτωση επανυποβολών παρτίδων εγγράφων (σαρωμένων ή καταχωρημένων), να εφαρμόσει εναλλακτικό σενάριο κάλυψης των καθυστερήσεων | **ΝΑΙ** |  |  |
| **5.2** | **Ομάδα Έργου / Σχήμα Διοίκησης Έργου** |  |  |  |
| **5.2.1** | Συμμόρφωση με την παρ. 6.4 | **ΝΑΙ** |  |  |
| **5.4** | **Τόπος Υλοποίησης - Παράδοσης Έργου** |  |  |  |
| **5.4.1** | Ο Ανάδοχος θα πρέπει να εκτελέσει τις εργασίες σάρωσης, είτε στους χώρους κάθε Διεύθυνσης που συμμετέχει στο έργο, είτε σε άλλους που θα συμφωνηθεί με τον Φορέα Λειτουργίας | **ΝΑΙ** |  |  |
| **5.4.2** | Ο Ανάδοχος θα πρέπει να εκτελέσει τις εργασίες καταχώρησης δεδομένων σε δικές του εγκαταστάσεις (Κέντρα Καταχώρησης), τις οποίες θα διαθέσει για αυτό ακριβώς τον σκοπό | **ΝΑΙ** |  |  |

**ΠΑΡΑΡΤΗΜΑ ΙΙI – ΕΥΡΩΠΑΙΚΟ ΕΝΙΑΙΟ ΕΓΓΡΑΦΟ ΣΥΜΒΑΣΗΣ (ΕΕΕΣ)**

**ΕΥΡΩΠΑΙΚΟ ΕΝΙΑΙΟ ΕΓΓΡΑΦΟ ΣΥΜΒΑΣΗΣ (ΕΕΕΣ)**

Από τις 2-5-2019, οι αναθέτουσες αρχές συντάσσουν το ΕΕΕΣ με τη χρήση της νέας ηλεκτρονικής υπηρεσίας Promitheus ESPDint (https://espdint.eprocurement.gov.gr/), που προσφέρει τη δυνατότητα ηλεκτρονικής σύνταξης και διαχείρισης του Ευρωπαϊκού Ενιαίου Εγγράφου Σύμβασης (ΕΕΕΣ). Η σχετική ανακοίνωση είναι διαθέσιμη στη Διαδικτυακή Πύλη του ΕΣΗΔΗΣ www.promitheus.gov.gr

Συνημμένα της παρούσας διακήρυξης περιλαμβάνονται:

* Πρότυπο του Ευρωπαϊκού Ενιαίου Εγγράφου Σύμβασης (ΕΕΕΣ) της παρούσας διακήρυξης σε μορφή αρχείου pdf ψηφιακά υπογεγραμμένο, το οποίο αποτελεί αναπόσπαστο μέρος της διακήρυξης.
* Το Ευρωπαϊκό Ενιαίο Έγγραφο Σύμβασης (ΕΕΕΣ) σε μορφή αρχείου.xml το οποίο θα μπορούν να χρησιμοποιήσουν οι ενδιαφερόμενοι οικονομικοί φορείς, προκειμένου να το συμπληρώσουν.
* Επισημαίνεται ότι οι προσφέροντες για το μέρος IV Κριτήρια επιλογής του ΕΕΕΣ συμπληρώνουν μόνο την ενότητα α «Γενική ένδειξη για όλα τα κριτήρια επιλογής».

**ΠΑΡΑΡΤΗΜΑ ΙV – Υπόδειγμα Βιογραφικού Σημειώματος**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **ΒΙΟΓΡΑΦΙΚΟ ΣΗΜΕΙΩΜΑ** | | | | | | | | | | | | | | |
|  | | | | | | | | | | | | | | |
| **ΠΡΟΣΩΠΙΚΑ ΣΤΟΙΧΕΙΑ** | | | | | | | | | |  | | | | |
| **Επώνυμο:** | |  | | | | | | | | **Όνομα:** |  | | | |
|  | | | | | | | | | | | | | | |
| **Πατρώνυμο:** | | |  | | | | | | | **Μητρώνυμο:** | | |  | |
|  | | | | | | | | | | | | | | |
| **Ημερομηνία Γέννησης:** | | | | | \_\_ /\_\_ / \_\_\_\_ | | | | | **Τόπος Γέννησης:** | | | |  |
|  | | | | | | | | | | | | | | |
| **Τηλέφωνο:** | | | | | | | |  | | **E-mail:** | |  | | |
| **Fax:** | | | | | | | |  | |  | |  | | |
|  | | | | | |  | | | |  | | | |  |
| **Διεύθυνση Κατοικίας:** | | | | | | |  | | |  | | | |  |
|  | | | | | | |  | | |  | | | |  |
|  | | | | | |  | | | |  | | | |  |
|  | | | | | | | | | | | | | | |
| **ΕΚΠΑΙΔΕΥΣΗ** | | | |  | | | | | | | | | | |
| **Όνομα Ιδρύματος** | | | | | | | | | **Τίτλος Πτυχίου** | **Ειδικότητα** | | | | **Ημερομηνία Απόκτησης Πτυχίου** |
|  | | | | | | | | |  |  | | | |  |
|  | | | | | | | | |  |  | | | |  |
|  | | | | | | | | |  |  | | | |  |
| **ΚΑΤΗΓΟΡΙΑ ΣΤΕΛΕΧΟΥΣ**  (στο προτεινόμενο, από τον υποψήφιο Οικονομικό Φορέα, σχήμα διοίκησης Έργου) | | | | | | | | |  | | | | |

|  |
| --- |
| **ΕΠΑΓΓΕΛΜΑΤΙΚΗ ΕΜΠΕΙΡΙΑ** |

|  |  |  |  |  |
| --- | --- | --- | --- | --- |
| **Έργο** | **Εργοδότης** | **Θέση**[[25]](#footnote-26) **και Καθήκοντα στο Έργο** | **Απασχόληση στο Έργο** | |
| **Περίοδος**  (από **-** έως) | **Α/Μ** |
|  |  |  | \_\_ /\_\_ / \_\_\_  -  \_\_ /\_\_ / \_\_\_ |  |
|  |  |  | \_\_ /\_\_ / \_\_\_  -  \_\_ /\_\_ / \_\_\_ |  |
|  |  |  | \_\_ /\_\_ / \_\_\_  -  \_\_ /\_\_ / \_\_\_ |  |

**ΠΑΡΑΡΤΗΜΑ V – Υπόδειγμα Τεχνικής Προσφοράς**

**Υπόδειγμα Τεχνικής Προσφοράς**

Η Τεχνική Προσφορά του υποψήφιου Αναδόχου θα συνταχθεί σύμφωνα με το παρακάτω υπόδειγμα και θα περιέχει τεκμηριωτικό υλικό για τον προσφερόμενο εξοπλισμό λογισμικό, εφαρμογές [εγχειρίδια, τεχνικά φυλλάδια, κλπ.] καθώς και τις παρεχόμενες υπηρεσίες καθώς και οποιοδήποτε επιπλέον στοιχείο τεκμηριώνει πληρέστερα την Προσφορά του υποψήφιου Αναδόχου και απαντά στις επιμέρους απαιτήσεις που τίθενται στην παρούσα Διακήρυξη, αλλά και στα αντίστοιχα κριτήρια αξιολόγησης.

| **Α/Α** | **Τίτλος Ενότητας** | **Σύμφωνα με παραγράφους:** |
| --- | --- | --- |
|  | Ψηφιοποίηση Βιβλίων και Εγγράφων   * Διεύθυνση Ποντοπόρου Ναυτιλίας – Νηολόγια Κεντρικού Λιμεναρχείου Πειραιά (Δ.Π.Ν.) * Διεύθυνση Ποντοπόρου Ναυτιλίας – Μητρώο Πλοίων και Μητρώο Ναυτικών Εταιρειών & Αλλοδαπών Ναυτιλιακών Εταιρειών (Δ.Π.Ν.) * Διεύθυνση Εκπαίδευσης Ναυτικών (Δ.Ε.Κ.Ν.) – τμήμα Αποδεικτικών Ναυτικής Ικανότητας | 2.1 |
|  | Λειτουργικές Προδιαγραφές Σύστηματος Ηλεκτρονικής Διαχείρισης εγγράφων | 3.1 |
|  | Οριζόντιες απαιτήσεις | 4.1 - 4.5 |
|  | Υπηρεσίες εκπόνησης μελέτης ανάλυσης απαιτήσεων και διαλειτουργικότητας | 5.1 |
|  | Υπηρεσίες εκπόνησης μελέτης ασφάλειας | 5.2 |
|  | Υπηρεσίες Εγκατάστασης, Παραμετροποίησης Λογισμικού - Σενάρια Ελέγχου | 5.3 |
|  | Υπηρεσίες σάρωσης εγγράφων & καταχώρησης μεταδεδομένων | 5.4 |
|  | Υπηρεσίες Καταχώρησης Δεδομένων και Μετάπτωσης | 5.5 |
|  | Υπηρεσίες Μετάπτωσης | 5.6 |
|  | Υπηρεσίες Εκπαίδευσης | 5.7 |
|  | Υπηρεσίες Εγγύησης | 5.9 |
|  | Χρονοδιάγραμμα Υλοποίησης του έργου και Φάσεις Έργου | 6.1-6.2 |
|  | Ομάδα Έργου και Μεθοδολογία Διοίκησης και Διασφάλισης Ποιότητας | 6.4.-6.5 |
|  | Τόπος Υλοποίησης – Παράδοσης Έργου | 6.6 |
|  | **Πίνακες Συμμόρφωσης** | |
|  | Πίνακες Συμμόρφωσης | 1,2,3,4,5 |
|  | **Συμπληρωμένοι οι πίνακες ανάλυσης οικονομικής προσφοράς ΧΩΡΙΣ ΤΙΜΕΣ επί ποινή αποκλεισμού** | |

**ΠΑΡΑΡΤΗΜΑ VI – Υπόδειγμα Οικονομικής Προσφοράς**

1. Έτοιμο Λογισμικό

| Α/Α | ΠΕΡΙΓΡΑΦΗ | ΤΥΠΟΣ | ΠΟΣΟΤΗΤΑ | ΑΞΙΑ ΧΩΡΙΣ ΦΠΑ [€] | | | ΦΠΑ [€] | ΣΥΝΟΛΙΚΗ ΑΞΙΑ  ΜΕ ΦΠΑ [€] | \* ΚΟΣΤΟΣ ΣΥΝΤΗΡΗΣΗΣ ΧΩΡΙΣ ΦΠΑ [€] | |
| --- | --- | --- | --- | --- | --- | --- | --- | --- | --- | --- |
| ΑΝΩΤΑΤΗ ΕΠΙΤΡΕΠΟΜΕΝΗ ΤΙΜΗ  ΜΟΝΑΔΑΣ | ΠΡΟΣΦΕΡΟΜΕΝΗ ΤΙΜΗ ΜΟΝΑΔΑΣ | ΣΥΝΟΛΟ | 1ο έτος | 2ο έτος |
| 1 |  |  |  |  |  |  |  |  |  |  |
| 2 |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
| **ΣΥΝΟΛΟ** | | | | |  |  |  |  |  |  |

\* Το ΚΟΣΤΟΣ ΣΥΝΤΗΡΗΣΗΣ αφορά στα έτη μετά την ελάχιστη **ζητούμενη** Περίοδο Εγγύησης.

1. Ηλεκτρονικό Σύστημα Διαχείρισης Εγγράφων

| Α/Α | ΠΕΡΙΓΡΑΦΗ | Άδειες Χρήσης Ανά έτος | ΑΞΙΑ ΧΩΡΙΣ ΦΠΑ [€] | | | ΦΠΑ [€] | ΣΥΝΟΛΙΚΗ ΑΞΙΑ  ΜΕ ΦΠΑ [€] | \* ΚΟΣΤΟΣ ΣΥΝΤΗΡΗΣΗΣ ΧΩΡΙΣ ΦΠΑ [€] | |
| --- | --- | --- | --- | --- | --- | --- | --- | --- | --- |
| ΑΝΩΤΑΤΗ ΕΠΙΤΡΕΠΟΜΕΝΗ ΤΙΜΗ ΜΟΝΑΔΑΣ | ΠΡΟΣΦΕΡΟΜΕΝΗ ΤΙΜΗ ΜΟΝΑΔΑΣ | ΣΥΝΟΛΟ | 1ο έτος | 2ο έτος |
|  | Ηλεκτρονικό Σύστημα Διαχείρισης Εγγράφων Άδεια Χρήσης για Δύο Χρόνια | 2 |  |  |  |  |  |  |  |
| **ΣΥΝΟΛΟ** | |  |  |  |  |  |  |  |  |

\* Το ΚΟΣΤΟΣ ΣΥΝΤΗΡΗΣΗΣ αφορά στα έτη μετά την ελάχιστη **ζητούμενη** Περίοδο Εγγύησης.

1. Υπηρεσίες Σάρωσης και Τεκμηρίωσης

|  |  |  |  |  |  |  |  |
| --- | --- | --- | --- | --- | --- | --- | --- |
| Α/Α | ΠΕΡΙΓΡΑΦΗ | Σελίδες | ΜΕΓΙΣΤΗ ΤΙΜΗ ΜΟΝΑΔΑΣΧΩΡΙΣ ΦΠΑ) [€] | ΤΙΜΗ ΜΟΝΑΔΑΣΧΩΡΙΣ ΦΠΑ) [€] | ΣΥΝΟΛΟ ΧΩΡΙΣ ΦΠΑ) [€] | ΦΠΑ [€] | ΣΥΝΟΛΙΚΗ ΑΞΙΑ (ΜΕ ΦΠΑ) [€] |
| 1 | Σάρωση Σελίδων Μέγεθος Χαρτιού Α3-Α4-Α5 μέχρι επτά μεταδεδομένα / σελίδα | 7.973.974 | 0,28 € |  |  |  |  |
| 2 | Σάρωση Σελίδων Μέγεθος Χαρτιού Α0-Α1-Α2 Σχέδια μέχρι επτά μεταδεδομένα / σελίδα | 407.000 | 1,50 € |  |  |  |  |
| 3 | Σάρωση Σελίδων Μέγεθος ΧαρτιούΑ2 Book Scanner μέχρι επτά μεταδεδομένα / σελίδα | 50.200 | 2 € |  |  |  |  |
| ΣΥΝΟΛΟ | |  |  |  |  |  |  |

1. Λοιπές Υπηρεσίες

|  |  |  |  |  |  |  |  |
| --- | --- | --- | --- | --- | --- | --- | --- |
| Α/Α | ΠΕΡΙΓΡΑΦΗ | Α/Μ | ΜΕΓΙΣΤΗ ΤΙΜΗ ΜΟΝΑΔΑΣΧΩΡΙΣ ΦΠΑ) [€] | ΤΙΜΗ ΜΟΝΑΔΑΣΧΩΡΙΣ ΦΠΑ) [€] | ΣΥΝΟΛΟ ΧΩΡΙΣ ΦΠΑ) [€] | ΦΠΑ [€] | ΣΥΝΟΛΙΚΗ ΑΞΙΑ (ΜΕ ΦΠΑ) [€] |
| 1 | Λοιπές Υπηρεσίες: ελέγχου, διαχωρισμού, καταλογογράφισης, κατηγοριοποίησης, καταχώρησης, καταστροφής και εγκιβωτισμού φυσικού αρχείου καθώς και Λοιπές Υπηρεσίες ψηφιακής διαχείρισης αρχείου που έχει ψηφιοποιεί, όπως ενδεικτικά διαχωρισμός ψηφιακών εγγράφων, αυτόματο indexing εγγράφων, άντληση δεδομένων από έγραφα | 221 | 3.000 € |  |  |  |  |
| ΣΥΝΟΛΟ | |  |  |  |  |  |  |

1. Συγκεντρωτικός Πίνακας Οικονομικής Προσφοράς

|  |  |  |  |  |
| --- | --- | --- | --- | --- |
| Α/Α | ΠΕΡΙΓΡΑΦΗ | ΣΥΝΟΛΙΚΗ ΑΞΙΑ ΕΡΓΟΥ  ΧΩΡΙΣ ΦΠΑ [€] | ΦΠΑ [€] | ΣΥΝΟΛΙΚΗ ΑΞΙΑ ΕΡΓΟΥ  ΜΕ ΦΠΑ [€] |
|
| 1 | Έτοιμο Λογισμικό (Πίνακας 1) |  |  |  |
| 2 | Ηλεκτρονικό Σύστημα Διαχείρισης Εγγράφων (Πίνακας 2) |  |  |  |
| 3 | Υπηρεσίες Σάρωσης και Τεκμηρίωσης (Πίνακας 3) |  |  |  |
| 4 | Λοιπές Υπηρεσίες (Πίνακας 4) |  |  |  |
|  | **ΓΕΝΙΚΟ ΣΥΝΟΛΟ** |  |  |  |

1. Συγκεντρωτικός Πίνακας Οικονομικής Προσφοράς Συντήρησης

Σημείωση: Για την αξιολόγηση των προσφορών των υποψηφίων Αναδόχων **δεν λαμβάνονται υπόψη τα έτη πέραν της ΠΕΣ**.

|  |  |  |  |  |  |  |
| --- | --- | --- | --- | --- | --- | --- |
| ΕΤΟΣ \* | ΕΤΗΣΙΑ ΣΥΝΤΗΡΗΣΗ ΕΤΟΙΜΟΥ ΛΟΓΙΣΜΙΚΟΥ  (ΧΩΡΙΣ ΦΠΑ) [€] | ΕΤΗΣΙΑ ΣΥΝΤΗΡΗΣΗ ΕΦΑΡΜΟΓΗΣ/ΩΝ  (ΧΩΡΙΣ ΦΠΑ) [€] | ΣΥΝΟΛΙΚΗ ΕΤΗΣΙΑ ΑΞΙΑ ΣΥΝΤΗΡΗΣΗΣ (ΧΩΡΙΣ ΦΠΑ) [€] | ΦΠΑ [€] | ΣΥΝΟΛΙΚΗ ΕΤΗΣΙΑ ΑΞΙΑ ΣΥΝΤΗΡΗΣΗΣ  (ΜΕ ΦΠΑ) [€] | ΕΤΗΣΙΟ ΠΟΣΟΣΤΟ ΣΥΝΤΗΡΗΣΗΣ \*\* |
| **1ο** |  |  |  |  |  |  |
| **2ο** |  |  |  |  |  |  |
|  |  |  |  |  |  |  |
| **ΣΥΝΟΛΟ** |  |  |  |  |  |  |

\* ΕΤΟΣ: μετά την **ελάχιστη** ζητούμενη Περίοδο Εγγύησης

\*\* Το **ΕΤΗΣΙΟ ΠΟΣΟΣΤΟ ΣΥΝΤΗΡΗΣΗΣ** προκύπτει διαιρώντας το ποσό που αναγράφεται στη στήλη «ΣΥΝΟΛΙΚΗ ΕΤΗΣΙΑ ΑΞΙΑ ΣΥΝΤΗΡΗΣΗΣ (ΧΩΡΙΣ ΦΠΑ)» του ίδιου Πίνακα με το «ΓΕΝΙΚΟ ΣΥΝΟΛΟ» που αναγράφεται στη στήλη «ΣΥΝΟΛΙΚΗ ΑΞΙΑ ΕΡΓΟΥ (ΧΩΡΙΣ ΦΠΑ)»

**ΠΑΡΑΡΤΗΜΑ VIΙ – Υποδείγματα Εγγυητικών Επιστολών**

1. **Εγγυητική Επιστολή Συμμετοχής**

(σε περίπτωση έκδοσης από τράπεζα)

ΕΚΔΟΤΗΣ (Πλήρης επωνυμία)........................................................................

Ημερομηνία έκδοσης...........................

Προς: Την Κοινωνία της Πληροφορίας ΜΑΕ

Λεωφ. Συγγρού 194, 176 71 Καλλιθέα Αθήνα

Εγγύηση μας υπ’ αριθμ. ……………….. ποσού ………………….……. ευρώ

Με την παρούσα εγγυόμαστε, ανέκκλητα και ανεπιφύλακτα παραιτούμενοι του δικαιώματος της διαιρέσεως και διζήσεως, μέχρι του ποσού των ευρώ ………υπέρ του

*{σε περίπτωση φυσικού προσώπου}:* (ονοματεπώνυμο, πατρώνυμο) .............................., ΑΦΜ: ................ οδός............................. αριθμός.................ΤΚ………………

{*Σε περίπτωση μεμονωμένης εταιρίας:* της Εταιρίας ………. ΑΦΜ: ...... οδός …………. αριθμός … ΤΚ ………..,}

{*ή σε περίπτωση Ένωσης ή Κοινοπραξίας:* των Εταιριών

α) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

β) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

γ) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

μελών της Ένωσης ή Κοινοπραξίας, ατομικά για κάθε μια από αυτές και ως αλληλέγγυα και εις ολόκληρο υπόχρεων μεταξύ τους εκ της ιδιότητάς τους ως μελών της Ένωσης ή Κοινοπραξίας,}

για τη συμμετοχή του/της/τους σύμφωνα με την (αριθμό/ημερομηνία) ..................... Διακήρυξη ..................................................... της (Αναθέτουσας Αρχής) με καταληκτική ημερομηνία υποβολής των προσφορών ........................., για την ανάδειξη αναδόχου για την ανάθεση της σύμβασης: “(τίτλος σύμβασης)”/

Η παρούσα εγγύηση καλύπτει μόνο τις από τη συμμετοχή στην ανωτέρω απορρέουσες υποχρεώσεις του/της (υπέρ ου η εγγύηση) καθ’ όλο τον χρόνο ισχύος της.

Το παραπάνω ποσό τηρείται στη διάθεσή σας και θα καταβληθεί ολικά ή μερικά χωρίς καμία από μέρους μας αντίρρηση, αμφισβήτηση ή ένσταση και χωρίς να ερευνηθεί το βάσιμο ή μη της απαίτησης σας μέσα σε πέντε (5) ημέρες από την απλή έγγραφη ειδοποίησή σας.

Η παρούσα ισχύει μέχρι και την (*ο χρόνος ισχύος πρέπει να είναι μεγαλύτερος τουλάχιστον κατά τριάντα (30) ημέρες μετά τη λήξη χρόνου ισχύος της Προσφοράς* ) ……………………………………

Σε περίπτωση κατάπτωσης της εγγύησης, το ποσό της κατάπτωσης υπόκειται στο εκάστοτε ισχύον πάγιο τέλος χαρτοσήμου.

Αποδεχόμαστε να παρατείνομε την ισχύ της εγγύησης ύστερα από έγγραφο της Υπηρεσίας σας, στο οποίο επισυνάπτεται η συναίνεση του υπέρ ου για την παράταση της προσφοράς, σύμφωνα με την παρ. 2.2.2 της παρούσας , με την προϋπόθεση ότι το σχετικό αίτημά σας θα μας υποβληθεί πριν από την ημερομηνία λήξης της.

Εξουσιοδοτημένη υπογραφή)

1. **Εγγυητική Επιστολή Καλής Εκτέλεσης**

(στην περίπτωση έκδοσης από τράπεζα)

ΕΚΔΟΤΗΣ (Πλήρης επωνυμία).......................................................................

Ημερομηνία έκδοσης...........................

Προς: Την Κοινωνία της Πληροφορίας ΜΑΕ

Λεωφ. Συγγρού 194, 176 71 Καλλιθέα Αθήνα

Εγγύηση μας υπ’ αριθμ. ……………….. ποσού ………………….……. ευρώ

Με την παρούσα εγγυόμαστε, ανέκκλητα και ανεπιφύλακτα παραιτούμενοι του δικαιώματος της διαιρέσεως και διζήσεως, μέχρι του ποσού των ευρώ ……………………………………………υπέρ του

*{σε περίπτωση φυσικού προσώπου}:* (ονοματεπώνυμο, πατρώνυμο) .............................., ΑΦΜ: ................ οδός............................. αριθμός.................ΤΚ………………

{*Σε περίπτωση μεμονωμένης εταιρίας:* της Εταιρίας ………. ΑΦΜ: ...... οδός …………. αριθμός … ΤΚ ………..,}

{*ή σε περίπτωση Ένωσης ή Κοινοπραξίας:* των Εταιριών

α) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

β) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

γ) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

ατομικά και για κάθε μία από αυτές και ως αλληλέγγυα και εις ολόκληρο υπόχρεων μεταξύ τους, εκ της ιδιότητάς τους ως μελών της ένωσης ή κοινοπραξίας,

για την καλή εκτέλεση της υπ αριθ ..... σύμβασης “(τίτλος σύμβασης)”, σύμφωνα με την (αριθμό/ημερομηνία) ........................ Διακήρυξης.

Το παραπάνω ποσό τηρείται στη διάθεσή σας και θα καταβληθεί ολικά ή μερικά χωρίς καμία από μέρους μας αντίρρηση, αμφισβήτηση ή ένσταση και χωρίς να ερευνηθεί το βάσιμο ή μη της απαίτησης σας μέσα σε πέντε (5) ημέρες από την απλή έγγραφη ειδοποίησή σας.

Η παρούσα ισχύει μέχρι και την ............... (**διάρκεια ισχύος σύμφωνα με την παρ.** 4.1 **της παρούσας**)

Σε περίπτωση κατάπτωσης της εγγύησης, το ποσό της κατάπτωσης υπόκειται στο εκάστοτε ισχύον πάγιο τέλος χαρτοσήμου.

(Εξουσιοδοτημένη υπογραφή)

1. **Εγγυητική Επιστολή Προκαταβολής**

ΕΚΔΟΤΗΣ: .......................................................................

Ημερομηνία έκδοσης: ...........................

Προς:

Κοινωνία της Πληροφορίας Μ.Α.Ε.

Λεωφ. Συγγρού 194, 176 71 Καλλιθέα Αθήνα

ΑΦΜ: 999983307

Εγγύηση μας υπ’ αριθμ. ……………….. ποσού ………………….……. ευρώ

Με την παρούσα εγγυόμαστε, ανέκκλητα και ανεπιφύλακτα παραιτούμενοι του δικαιώματος της διαιρέσεως και διζήσεως, μέχρι του ποσού των ευρώ ……………………………………………υπέρ του

*{σε περίπτωση φυσικού προσώπου}:* (ονοματεπώνυμο, πατρώνυμο) .............................., ΑΦΜ: ................ οδός............................. αριθμός.................ΤΚ………………

{*Σε περίπτωση μεμονωμένης εταιρίας:* της Εταιρίας ………. ΑΦΜ: ...... οδός …………. αριθμός … ΤΚ ………..,}

{*ή σε περίπτωση Ένωσης ή Κοινοπραξίας:* των Εταιριών

α) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

β) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

γ) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

μελών της Ένωσης ή Κοινοπραξίας, ατομικά για κάθε μια από αυτές και ως αλληλέγγυα και εις ολόκληρο υπόχρεων μεταξύ τους εκ της ιδιότητάς τους ως μελών της Ένωσης ή Κοινοπραξίας.}

για την λήψη προκαταβολής για τη χορήγηση του …% (συμπληρώνετε το συνολικό ποσοστό της λαμβανόμενης προκαταβολής) της συμβατικής αξίας μη περιλαμβανομένου του ΦΠΑ, ευρώ ………… (συμπληρώνετε το συνολικό ποσό της λαμβανόμενης προκαταβολής) σύμφωνα με τη σύμβαση με αριθμό...................και τη Διακήρυξή σας με αριθμό………., στο πλαίσιο του διαγωνισμού της (συμπληρώνετε την ημερομηνία διενέργειας του διαγωνισμού) …………. για εκτέλεση του έργου (συμπληρώνετε τον τίτλο του έργου) ……… ……… συνολικής αξίας (συμπληρώνετε το συνολικό συμβατικό τίμημα με διευκρίνιση εάν περιλαμβάνει ή όχι τον ΦΠΑ) ..................................., και μέχρι του ποσού των ευρώ (συμπληρώνετε το ποσό το οποίο καλύπτει η συγκεκριμένη εγγυητική επιστολή) ........................., , πλέον τόκων επί της προκαταβολής αυτής που θα καταλογισθούν σε βάρος της Εταιρείας …………… ή, σε περίπτωση Ένωσης ή Κοινοπραξίας, υπέρ των Εταιρειών της Ένωσης ……………… ή Κοινοπραξίας ……………, υπέρ της οποίας εγγυόμαστε σε εφαρμογή του άρθρου 72 του Ν. 4412/2016 (ΦΕΚ Α/147/8-08-2016) , στο οποίο και μόνο περιορίζεται η εγγύησή μας.

Το παραπάνω ποσό της εγγύησης τηρείται στη διάθεσή σας, το οποίο και υποχρεούμαστε να σας καταβάλουμε ολικά ή μερικά, μέσα σε πέντε (5) ημέρες από την έγγραφη ειδοποίησή σας.

Η παρούσα ισχύει μέχρι και την …….….

Σε περίπτωση κατάπτωσης της εγγύησης, το ποσό της κατάπτωσης υπόκειται στο εκάστοτε ισχύον πάγιο τέλος χαρτοσήμου.

(Εξουσιοδοτημένη υπογραφή)

1. **Εγγυητική Επιστολή Καλής Λειτουργίας**

ΕΚΔΟΤΗΣ: .......................................................................

Ημερομηνία έκδοσης: ...........................

Προς:

Κύριο του Έργου

Εγγύηση μας υπ’ αριθμ. ……………….. ποσού ………………….……. ευρώ

Με την παρούσα εγγυόμαστε, ανέκκλητα και ανεπιφύλακτα παραιτούμενοι του δικαιώματος της διαιρέσεως και διζήσεως, μέχρι του ποσού των ευρώ ……………………………………………υπέρ του

*{σε περίπτωση φυσικού προσώπου}:* (ονοματεπώνυμο, πατρώνυμο) .............................., ΑΦΜ: ................ οδός............................. αριθμός.................ΤΚ………………

{*Σε περίπτωση μεμονωμένης εταιρίας:* της Εταιρίας ………. ΑΦΜ: ...... οδός …………. αριθμός … ΤΚ ………..,}

{*ή σε περίπτωση Ένωσης ή Κοινοπραξίας:* των Εταιριών

α) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

β) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

γ) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

μελών της Ένωσης ή Κοινοπραξίας, ατομικά για κάθε μια από αυτές και ως αλληλέγγυα και εις ολόκληρο υπόχρεων μεταξύ τους εκ της ιδιότητάς τους ως μελών της Ένωσης ή Κοινοπραξίας.}

για την καλή λειτουργία του αντικειμένου της σύμβασης με αριθμό...................και τη Διακήρυξή σας με αριθμό………., στο πλαίσιο του διαγωνισμού της (συμπληρώνετε την ημερομηνία διενέργειας του διαγωνισμού) …………. .

Το παραπάνω ποσό της εγγύησης τηρείται στη διάθεσή σας, το οποίο και υποχρεούμαστε να σας καταβάλουμε ολικά ή μερικά, μέσα σε πέντε (5) ημέρες από την έγγραφη ειδοποίησή σας.

Η παρούσα ισχύει μέχρι και την ………………(Σημείωση προς την Τράπεζα**: διάρκεια ισχύος σύμφωνα με την παρ 4.1 της παρούσας** )».

Σε περίπτωση κατάπτωσης της εγγύησης, το ποσό της κατάπτωσης υπόκειται στο εκάστοτε ισχύον πάγιο τέλος χαρτοσήμου.

(Εξουσιοδοτημένη υπογραφή)

**ΠΑΡΑΡΤΗΜΑ VIII – ΠΙΝΑΚΑΣ ΔΕΙΓΜΑΤΟΛΗΨΙΑΣ ISO 2859 SAMPLING STANDARD**



**ΠΑΡΑΡΤΗΜΑ ΙΧ – ΕΝΗΜΕΡΩΣΗ ΓΙΑ ΤΗΝ ΕΠΕΞΕΡΓΑΣΙΑ ΠΡΟΣΩΠΙΚΩΝ ΔΕΔΟΜΕΝΩΝ**

Η Αναθέτουσα Αρχή ενημερώνει υπό την ιδιότητά της ως υπεύθυνης επεξεργασίας το φυσικό πρόσωπο που υπογράφει την προσφορά ως Προσφέρων ή ως Νόμιμος Εκπρόσωπος Προσφέροντος, ότι το ίδιο ή και τρίτοι, κατ’ εντολή και για λογαριασμό του, θα επεξεργάζονται τα ακόλουθα δεδομένα ως εξής:

Ι. Αντικείμενο επεξεργασίας είναι τα δεδομένα προσωπικού χαρακτήρα που περιέχονται στους φακέλους της προσφοράς και τα αποδεικτικά μέσα τα οποία υποβάλλονται στην Αναθέτουσα Αρχή, στο πλαίσιο του παρόντος Διαγωνισμού, από το φυσικό πρόσωπο το οποίο είναι το ίδιο Προσφέρων ή Νόμιμος Εκπρόσωπος Προσφέροντος.

ΙΙ. Σκοπός της επεξεργασίας είναι η αξιολόγηση του Φακέλου Προσφοράς, η ανάθεση της Σύμβασης, η προάσπιση των δικαιωμάτων της Αναθέτουσας Αρχής, η εκπλήρωση των εκ του νόμου υποχρεώσεων της Αναθέτουσας Αρχής και η εν γένει ασφάλεια και προστασία των συναλλαγών. Τα δεδομένα ταυτοπροσωπίας και επικοινωνίας θα χρησιμοποιηθούν από την Αναθέτουσα Αρχή και για την ενημέρωση των Προσφερόντων σχετικά με την αξιολόγηση των προσφορών.

ΙΙΙ. Αποδέκτες των ανωτέρω (υπό Α) δεδομένων στους οποίους κοινοποιούνται είναι:

(α) Φορείς στους οποίους η Αναθέτουσα Αρχή αναθέτει την εκτέλεση συγκεκριμένων ενεργειών για λογαριασμό της, δηλαδή οι Σύμβουλοι, τα υπηρεσιακά στελέχη, μέλη Επιτροπών Αξιολόγησης, Χειριστές του Ηλεκτρονικού Διαγωνισμού και λοιποί εν γένει προστηθέντες της, υπό τον όρο της τήρησης σε κάθε περίπτωση του απορρήτου.

(β) Το Δημόσιο, άλλοι δημόσιοι φορείς ή δικαστικές αρχές ή άλλες αρχές ή δικαιοδοτικά όργανα, στο πλαίσιο των αρμοδιοτήτων τους.

(γ) Έτεροι συμμετέχοντες στο Διαγωνισμό, στο πλαίσιο της αρχής της διαφάνειας και του δικαιώματος προδικαστικής και δικαστικής προστασίας των συμμετεχόντων στο Διαγωνισμό, σύμφωνα με το νόμο.

IV. Τα δεδομένα θα τηρούνται για χρονικό διάστημα για χρονικό διάστημα ίσο με τη διάρκεια της εκτέλεσης της σύμβασης, και μετά τη λήξη αυτής για χρονικό διάστημα πέντε ετών, για μελλοντικούς φορολογικούς-δημοσιονομικούς ή ελέγχους χρηματοδοτών ή άλλους προβλεπόμενους ελέγχους από την κείμενη νομοθεσία, εκτός εάν η νομοθεσία προβλέπει διαφορετική περίοδο διατήρησης. Σε περίπτωση εκκρεμοδικίας αναφορικά με δημόσια σύμβαση τα δεδομένα τηρούνται μέχρι το πέρας της εκκρεμοδικίας. Μετά τη λήξη των ανωτέρω περιόδων, τα προσωπικά δεδομένα θα καταστρέφονται.

V. Το φυσικό πρόσωπο που είναι είτε Προσφέρων είτε Νόμιμος Εκπρόσωπος του Προσφέροντος, μπορεί να ασκεί κάθε νόμιμο δικαίωμά του σχετικά με τα δεδομένα προσωπικού χαρακτήρα που το αφορούν, απευθυνόμενο στον υπεύθυνο προστασίας προσωπικών δεδομένων της Αναθέτουσας Αρχής.

VI. H Αναθέτουσα Αρχή έχει υποχρέωση να λαμβάνει κάθε εύλογο μέτρο για τη διασφάλιση του απόρρητου και της ασφάλειας της επεξεργασίας των δεδομένων και της προστασίας τους από τυχαία ή αθέμιτη καταστροφή, τυχαία απώλεια, αλλοίωση, απαγορευμένη διάδοση ή πρόσβαση από οποιονδήποτε και κάθε άλλης μορφή αθέμιτη επεξεργασία.

**ΠΑΡΑΡΤΗΜΑ Χ – Άλλες Δηλώσεις**

**ΠΕΡΙΕΧΟΜΕΝΟ Υπεύθυνης Δήλωσης Οικονομικού Φορέα περί μη συνδρομής των περιορισμών της παρ. 1 του άρθρου 5ια του Κανονισμού Κυρώσεων κατά της Ρωσίας (Κανονισμός (ΕΕ) 833/2014, όπως τροποποιήθηκε με τον Κανονισμό 2022/576 του Συμβουλίου της 8ης Απριλίου 2022)**

«Δηλώνω υπεύθυνα ότι δεν υπάρχει ρωσική συμμετοχή στην εταιρεία που εκπροσωπώ, σύμφωνα με τους περιορισμούς που περιλαμβάνονται στο άρθρο 5ια του κανονισμού του Συμβουλίου (ΕΕ) αριθ. 833/2014 της 31ης Ιουλίου 2014 σχετικά με περιοριστικά μέτρα λόγω των ενεργειών της Ρωσίας που αποσταθεροποιούν την κατάσταση στην Ουκρανία, όπως τροποποιήθηκε από τον με αριθ. 2022/578 Κανονισμό του Συμβουλίου (ΕΕ) της 8ης Απριλίου 2022. Συγκεκριμένα δηλώνω ότι :

1. ο ανάδοχος που εκπροσωπώ (και καμία από τις εταιρείες που εκπροσωπούν μέλη της κοινοπραξίας μας) δεν είναι Ρώσος υπήκοος, ούτε φυσικό ή νομικό πρόσωπο, οντότητα ή φορέας εγκατεστημένος στη Ρωσία
2. ο ανάδοχος που εκπροσωπώ (και καμία από τις εταιρείες που εκπροσωπούν μέλη της κοινοπραξίας μας) δεν είναι νομικό πρόσωπο, οντότητα ή φορέας του οποίου τα δικαιώματα ιδιοκτησίας κατέχει άμεσα ή έμμεσα σε ποσοστό άνω του πενήντα τοις εκατό (50%) οντότητα αναφερόμενη στο στοιχείο α) της παρούσας παραγράφου
3. ούτε ο υπεύθυνα δηλώνων ούτε η εταιρεία που εκπροσωπώ δεν είμαστε φυσικό ή νομικό πρόσωπο, οντότητα ή όργανο που ενεργεί εξ ονόματος ή κατ’ εντολή οντότητας που αναφέρεται στο σημείο (α) ή (β) παραπάνω,
4. δεν υπάρχει συμμετοχή φορέων και οντοτήτων που απαριθμούνται στα ανωτέρω στοιχεία α) έως γ), άνω του 10 % της αξίας της σύμβασης των υπεργολάβων, προμηθευτών ή φορέων στις ικανότητες των οποίων να στηρίζεται ο ανάδοχος τον οποίον εκπροσωπώ.»

## ΠΑΡΑΡΤΗΜΑ XI – Ρήτρα Ακεραιότητας

Ο Ανάδοχος με την παρούσα δηλώνει ότι δεσμεύεται ότι δεν ενήργησε αθέμιτα, παράνομα ή καταχρηστικά και ότι θα εξακολουθήσει να ενεργεί κατ’ αυτόν τον τρόπο κατά την εκτέλεσης της Σύμβασης αλλά και μετά τη λήξη αυτής.

Ειδικότερα, ο Ανάδοχος δηλώνει ότι:

1) δεν διαθέτει εσωτερική πληροφόρηση, πέραν των στοιχείων που περιήλθαν στη γνώση και στην αντίληψη του μέσω των εγγράφων της Σύμβασης και στο πλαίσιο της συμμετοχής του στη διαδικασία σύναψης της Σύμβασης και των προκαταρκτικών διαβουλεύσεων στις οποίες συμμετείχε και έχουν δημοσιοποιηθεί.

2) δεν πραγματοποίησε ενέργειες νόθευσης του ανταγωνισμού μέσω χειραγώγησης των προσφορών, είτε ατομικώς είτε σε συνεργασία με τρίτους, κατά τα οριζόμενα στο δίκαιο του ανταγωνισμού.

3) δεν διενήργησε ούτε θα διενεργήσει πριν, κατά τη διάρκεια ή και μετά τη λήξη της Σύμβασης παράνομες πληρωμές για διευκολύνσεις, εξυπηρετήσεις ή υπηρεσίες που αφορούν τη Σύμβαση και τη διαδικασία ανάθεσης.

4) δεν προσέφερε ούτε θα προσφέρει πριν, κατά τη διάρκεια ή και μετά τη λήξη της Σύμβασης, άμεσα ή έμμεσα, οποιαδήποτε υλική εύνοια, δώρο ή αντάλλαγμα σε υπαλλήλους ή μέλη συλλογικών οργάνων της Εταιρείας, καθώς και συζύγους και συγγενείς εξ αίματος ή εξ αγχιστείας, κατ’ ευθεία μεν γραμμή απεριορίστως, εκ πλαγίου δε έως και τέταρτου βαθμού ή συνεργάτες αυτών ούτε χρησιμοποίησε ή θα χρησιμοποιήσει τρίτα πρόσωπα, για να διοχετεύσει χρηματικά ποσά στα προαναφερόμενα πρόσωπα.

5) δεν θα επιχειρήσει να επηρεάσει με αθέμιτο τρόπο τη διαδικασία λήψης αποφάσεων της Εταιρείας, ούτε θα παράσχει με παραπλανητικές πληροφορίες οι οποίες ενδέχεται να επηρεάσουν ουσιωδώς τις αποφάσεις της Εταιρείας καθ’ όλη τη διάρκεια της εκτέλεσης της Σύμβασης αλλά και μετά τη λήξη της.

6) δεν έχει εμπλακεί και δεν θα εμπλακεί σε οποιαδήποτε παράτυπη, ανέντιμη ή απατηλή συμπεριφορά (πράξη ή παράλειψη)] που έχει ως στόχο την παραπλάνηση/εξαπάτηση οποιουδήποτε προσώπου ή οργάνου της Εταιρείας εμπλεκομένου σε οποιαδήποτε διαδικασία σχετική με την εκτέλεση της Σύμβασης (όπως ενδεικτικά στις διαδικασίες παρακολούθησης και παραλαβής), την απόκρυψη πληροφοριών από αυτό, τον εξαναγκασμό αυτού σε ή/και την αθέμιτη απόσπαση από αυτό ρητής ή σιωπηρής συγκατάθεσης στην παραβίαση ή παράκαμψη νομίμων ή συμβατικών υποχρεώσεων που σχετίζονται με την εκτέλεση της Σύμβασης, ή τυχόν έγκρισης, θετικής γνώμης ή απόφασης παραλαβής (μέρους ή όλου) του συμβατικού αντικείμενου ή/και καταβολής (μέρους ή όλου) του συμβατικού τιμήματος.

7) ότι θα απέχει από οποιαδήποτε εν γένει συμπεριφορά που συνιστά σοβαρό επαγγελματικό παράπτωμα και θα μπορούσε να θέσει εν αμφιβόλω την ακεραιότητά του.

8) ότι θα δηλώσει στην Εταιρεία, αμελλητί με την περιέλευση σε γνώση του, οποιαδήποτε κατάσταση (ακόμη και ενδεχόμενη) σύγκρουσης συμφερόντων (προσωπικών, οικογενειακών, οικονομικών, πολιτικών ή άλλων κοινών συμφερόντων, συμπεριλαμβανομένων και αντικρουόμενων επαγγελματικών συμφερόντων) μεταξύ των νομίμων ή εξουσιοδοτημένων εκπροσώπων του, υπαλλήλων ή συνεργατών του που χρησιμοποιούνται για την εκτέλεση της Σύμβασης (συμπεριλαμβανομένων και των υπεργολάβων του) με μέλη του προσωπικού της Εταιρείας που εμπλέκονται καθ’ οιονδήποτε τρόπο στη διαδικασία εκτέλεσης της Σύμβασης ή/και μπορούν να επηρεάσουν την έκβαση και τις αποφάσεις της Εταιρείας περί την εκτέλεσή της, συμπεριλαμβανομένων των μελών των αποφαινόμενων ή/και γνωμοδοτικών οργάνων αυτής, ή/και των μελών των οργάνων διοίκησής της ή/και των συζύγων και συγγενών εξ αίματος ή εξ αγχιστείας, κατ’ ευθεία μεν γραμμή απεριορίστως, εκ πλαγίου δε έως και τετάρτου βαθμού των παραπάνω προσώπων, οποτεδήποτε και εάν η κατάσταση αυτή σύγκρουσης συμφερόντων προκύψει κατά τη διάρκεια εκτέλεσης της Σύμβασης και μέχρι τη λήξη της.

Οι υποχρεώσεις και οι απαγορεύσεις της ρήτρας αυτής ισχύουν, αν ο Ανάδοχος είναι ένωση, για όλα τα μέλη της ένωσης, καθώς και για τους υπεργολάβους που χρησιμοποιεί.

1. Μόνο για συμβάσεις άνω των ορίων [↑](#footnote-ref-2)
2. Μόνο για συμβάσεις άνω των ορίων [↑](#footnote-ref-3)
3. Πρβλ. άρθρο 80 παρ. 10 ν. 4412/2016 [↑](#footnote-ref-4)
4. Πρβλ. σχετικά, σελ. 8 της Ανακοίνωσης της Επιτροπής C (2019) 5494 final «Κατευθυντήριες γραμμές για τη συμμετοχή προσφερόντων και αγαθών από τρίτες χώρες στην αγορά δημοσίων συμβάσεων της ΕΕ». [↑](#footnote-ref-5)
5. Πρβ. άρθρο 72 παρ. 1 του ν. 4412/2016, όπως τροποποιήθηκε με την περ. 4 του άρθρου 107 του ν. 4497/2017 (Α' 171). [↑](#footnote-ref-6)
6. Από τις 2-5-2019, παρέχεται η νέα ηλεκτρονική υπηρεσία [Promitheus ESPDint](https://espdint.eprocurement.gov.gr/)(<https://espdint.eprocurement.gov.gr/>) που προσφέρει τη δυνατότητα ηλεκτρονικής σύνταξης και διαχείρισης του Ευρωπαϊκού Ενιαίου Εγγράφου Σύμβασης (ΕΕΕΣ). Μπορείτε να δείτε τη σχετική ανακοίνωση στη Διαδικτυακή Πύλη του ΕΣΗΔΗΣ [www.promitheus.gov.gr](http://www.promitheus.gov.gr) Πρβλ και το Διορθωτικό (Επίσημη Εφημερίδα της Ευρωπαϊκής Ένωσης L 17/65 της 23ης Ιανουαρίου 2018) στον Εκτελεστικό Κανονισμό (ΕΕ) 2016/7 για την καθιέρωση του τυποποιημένου εντύπου για το Ευρωπαϊκό Ενιαίο Έγγραφο Προμήθειας, με το οποίο επιλύθηκαν τα σχετικά ζητήματα ορολογίας που υπήρχαν στο αρχικό επίσημο ελληνικό κείμενο του Εκτελεστικού Κανονισμού. Μπορείτε να δείτε το σχετικό Διορθωτικό στην ακόλουθη διαδρομή <https://eur-lex.europa.eu/legal-content/EL/TXT/HTML/?uri=CELEX:32016R0007R(01)&from=EL> [↑](#footnote-ref-7)
7. Άρθρο 96, παρ. 7 του ν. 4412/2016 [↑](#footnote-ref-8)
8. Άρθρο 15 ΚΥΑ ΕΣΗΔΗΣ Προμήθειες και Υπηρεσίες [↑](#footnote-ref-9)
9. Άρθρο 13 παρ. 1.4 και 1.5 της Κ.Υ.Α. ΕΣΗΔΗΣ Προμήθειες και Υπηρεσίες [↑](#footnote-ref-10)
10. Άρθρο 90 παρ. 2 και 4 του ν. 4412/2016. [↑](#footnote-ref-11)
11. Άρθρο 100, παρ. 6 του ν. 4412/2016 [↑](#footnote-ref-12)
12. Το ποσοστό αυτό δεν μπορεί να υπερβαίνει το εκατόν είκοσι τοις εκατό (120%) της ποσότητας (παραγρ. 1, άρθρο 105, ν. 4412/2016, όπως αντικαταστάθηκε από το άρθρο 45 του ν. 4782/2021). [↑](#footnote-ref-13)
13. Το ποσοστό αυτό δεν μπορεί να υπερβαίνει το 80% (παραγρ. 1, άρθρο 105, Ν. 4412/2016, όπως αντικαταστάθηκε από το άρθρο 45 του ν. 4782/2021). [↑](#footnote-ref-14)
14. [↑](#footnote-ref-15)
15. Η ΚΥΑ εκδόθηκε κατ’ εξουσιοδότηση του άρθρου 5 παρ. 5 ν. 3310/2005. [↑](#footnote-ref-16)
16. Άρθρο 105 παρ. 7 του ν. 4412/2016, όπως αντικαταστάθηκε από το άρθρο 45 του ν. 4782/2021. [↑](#footnote-ref-17)
17. Άρθρο 361 του ν. 4412/2016 και 4 π.δ. 39/2017 [↑](#footnote-ref-18)
18. Παρ. 2 του άρθρου 9 και άρθρο 18 της Κ.Υ.Α. ΕΣΗΔΗΣ Προμήθειες και Υπηρεσίες [↑](#footnote-ref-19)
19. Πρβλ. άρθρο 372 παρ. 1 και 2 Ν. 4412/2016. [↑](#footnote-ref-20)
20. Πρβλ. άρθρο 372 παρ. 4 του ν. 4412/2016. [↑](#footnote-ref-21)
21. Πρβλ άρθρο 372 παρ. 6 του ν. 4412/2016. [↑](#footnote-ref-22)
22. Πρβλ. άρθρο 132, παρ. 1δ), περ. αα του ν. 4412/2016. Πρβλ. επίσης, Κατευθυντήρια Οδηγία 22 της Αρχής με τίτλο «Τροποποίηση συμβάσεων κατά τη διάρκειά τους», Κεφάλαιο ΙΙΙ.Δ. σημείο Ι, σελ. 17 (ΑΔΑ: 7ΜΥΤΟΞΤΒ-ΖΓΖ). [↑](#footnote-ref-23)
23. Πρβλ. άρθρο 218 του ν.4412/2016, όπως τροποποιήθηκε με το άρθρο 43 παρ. 25, υποπαρ. α του ν. 4605/2019. [↑](#footnote-ref-24)
24. Άρθρο 205Α του ν. 4412/2016 [↑](#footnote-ref-25)
25. Ως ΘΕΣΕΙΣ ενδεικτικά αναφέρονται : manager, senior consultant, consultant, business expert κλπ. [↑](#footnote-ref-26)